
LES CAHIERS WALLONS 


Bone anéye 
(D'Anyé.ye) 


Montoz cor on scayon èt waitoz do n' nin tchair 

Li chaule póreut ride èt vos cayi à l'air. 

Quand v' sèroz po rid'tchinde, tunoz-vos come i faut 
Vos s'riz rade à |’ valéye èt vos vos friz do mau. 


C'èst l' viye qui va insi : on monte pwis on rid'tchind 
Malureüsemint por nos, on n’ sét rastinu |' timps. 
On-an d' pus su sès spales, c'é-st-one saqwé d' dranant 
Nos faut pwarté nosse kédje ét c'ést come ca tos l's-ans. 


Continuwans nosse vóye sins nos-ètrèbukè 

Et qu' l'anéye qui comince nos-apwate li santé. 
Bone anéye à tortos ét dés grands complimints. 
À r'vóy més brâvès djins ét à l'anéye qui vint. 


Roger TABAREUX, R.N. 


Sowaits po |’ boun-an ! 


Qui l'anéye, au vint qué l'amwin.ne 
Fuche lèdjêre aus spales di nos vis! 
Qui l' solia dés prétimps s' pormwin.ne 
Dins dés sorires qu'on n' pout rovi ! 


Qui lès tchants, bréssis dins lès pwin.nes 
Sipaugnenuche po c' qu'on vout priyi, 
Saqwants fleürs flaniyes, qui leüs grin.nes 
Djaurnéyeront au r'cwe do vévi ! 


Qu'à l'áriére-saison lès fètchêres, 
Rostiyes su lés sankes à tchérdons, 
Rimüsenuche lès vis-airs di fwére ! 


Et d' l'iviér, qu'aus feus dés sovenances, 
L'âme rèstchaufe sès-anciènès transes 
Po qui |’ cœür è r'faiye dés tchansons ! 


R. CLINIAS, R.N. 


Po nosse bon-an ! 


Là saqwants djoüs, nos-avins r'cit po nosse cougnou on 
« Mèssadje di Dorène ». Vi di-d-là saqwants-anéyes dèdjà ; voci, 
po nosse bon-an, on bon bokèt d'one bèle vinüwe. 


Vola vingt-ans qui l' socon Augusse fieut s'-t-intréye mon lès 
Rélis po tréze ans d' labeür. Mins quéne apéye li aveut-i falu po 
niéti |’ pwarèt qu'il aleüve vinu n's-aboute ! Tantia, dins nosse 
cofe, gn-a-t-i co dés bocaus qui oudenut co bon... à s'è r'létchi ! 


Rin d' tél qui ca po-z-èdaumè ç'-t-anéye-ci, li septante-cinquyin. 
me di nosse soce. Grâce à vos, vi socon, grâce à tos lès vayants 
qu'i ont sti d'vant nos. Et — plai-st-à Diè ! — grâce aus djon.nias 
qui nos ratindans po r'prinde li bouye au djoü qui véré. 


Qwand on fieut co dés trairiyes 


(Di Doréne) 


On londi d' dicauce, dédjà d'vant l' vespréye, Djan dau Tchaune 
èt sès deüs socons, Cèlèstin d'émon |’ Véjin èt Dofe Marion, 
èstint chumés. En ramèchenant leüs saqwants cans’, il aurint ieü 
bramint dés rüses do djouwè à |’ dèye : i gn-a pus qui |’ Léstin 
qu'aureut bin wasu passe à l'ofrande. 


Arédjis do veüy bware li gote sins zéls, il èstint broqués su 
l' pavéye do cabarét da Téche, su |' Bati. Lés qués-ouy qu'i 
stritcheut, |’ Dofe qu'a sti spani avou on sorèt ! Tot parèy qui l' 
quinzin.me do l' coucheléye quand l' tróye n'a qu' quatóze tètes... 
Is baloüjint, en ploncenant, one miéte péneüs, chortés, autoü do 
todrnikét ét dés tch'faus-godins. 


— «Ê! si nos fyins one trairiye ? » 
— « C'èst ca, fians one trairiye... Mins avou qwé ossi ? » 


— « Bé! avou on lapin, don. » 


… One trairiye, po |’ ci qui n'è sét rin, c'è-st-one « loterie » 
di-st-on è français... Sinon qu'i gn-a qu'on lot èt pont d' biyèts. 
On mârquéye onk après l'ôte sur on cayè d' papi lès cis qui 
mètenut, èt... Lès trwès guèrdins ridrayenut abiye o cabarèt po 
vinde lès places po leü lapin; ça n' taudje nin dès masses : 
one diméye-eüre après on tire : c'èst l' Gros d'èmon Codéne qu'i 
tchaît : — « Dji paye one toürnéye. » 


— « Ê! Gros, s'on r'tireut |’ robète ? » 
— « C'èst ca! rifians l' trairiye. » 


Et ca, trwès côps d' rote ; ét c'ést todis l' Gros qu'a l' chance 
èt qui r'mèt l' robète... Indjole di maquès ! Mins tant qu' ça dure, 
i gn-a pont d' fin. Et |’ Gros, tant qu'il èst dins lès gotes si caye 
bin d'on lapin. 


... Quand |’ Dofe,... c'èst li qui tireut,... quéne vüzion a-t-i ieü 
o l' capotine ?... 


Li grand Félis’ Purniaux passeut su l' vôye : — « Ê! Félis’, 
on franc pár ci. » 


Po fé do gros, Félis' prind dis places... — « Aléz, Félis', on- 
ome qué l's-a come vos. » Il i va co po cinq’ pitits francs ét pwis 
co cinq’... Et l' robéte tchait à Félis’. On s' boure, on s' kiboute 
autoü d' li. Dès-èsclamüres, one acheléye co pés qu' si Félis' 
aveut passé aus-élèctions po ièsse mayeür.. | paye one toür- 
néye, lès fait rimpli ; lès trwés lurons rimontés dins lès caurs, 
di d'néye jamais paréy, lès fièt chileté... Quét'fiye one eüre 
après, Félis’ èraleut addé s’ soi, Mârdjôsèf, en bukant su lès 
cayaus ; è-igni, causant à spèsse linwe... En s'étrébukant, i rame- 
teut d' robéte ét co d' robéte... Bé ! ayi don, one robéte qui c'èst 
mi qu'a gangni. | l'a conté deüs ou trwés côps aus ayes, cor au 
tchin dau bérjo qui bèrôleut avaurlà : one paujére bièsse, faite 
à totes lès manodjes d'aus djins. Portant, èle a r'waiti Félis’ tot 
laudje... Et Mardjéséf pleut bin niftè d' tos costès, pont d' robéte, 
nin pus qui d' djon.nes leups. 


+ + # 


Li londemwin, qui Félis' èsteut foü dès gotes : — « Qu'aviz, 
don èyir, à l' nét avou vosse robète ? » 


— «Bè! c'é-ston lapin qui dj'a gangni à |’ trairiye émon 
Téche. » 


Mârdjôsèf li tèrbale : dès quésses èt dès mèsses... Lès comé- 
res sont si maîsses po rachonè tos lès corons, lès pondants èt 
lès djondants... Qui èst-ce què l'a ponu, qui èst-ce què l'a covè, 
qui èst-ce què l'a disclós ?... Tot d' swite, brâmint mia qu' Félis', 
èle a bin seü ci qui r'toürneut avou ca... Fau-st-aroubi ! Li grand 
tot bon qui r'vint sins s' lapin ! Et qu'ènn'a-t-on fait dispóy éyir ? 
Tot ca richone fwárt à one riséye. On-z-a co bin sür djouwè avou 
s' quinzin.ne, dau grand inocint. 


D'on randon, Mardjéséf vore come on diále o cabaret. Èt, lès 
pougn su sès antches : — « Qué novèle asteüre ! Èt l' lapin qui 
nosse Félis' a gangni véci éyir ? » 


Téche ni saveut pus qwe, léye : — « Dji sés bin qu'i gn-a ieü 
one trairiye après non.ne... avou |’ Léstin dau Véjin ét Djan et 
Dofe, tais' ! Esteut-ce co por on lapin, ça ?... Aloz one miéte veüy 
addé Dofe, don. | séré sür là à |’ vèspréye. » 


... Ô! bin non, ci n'èsteut nin Dofe qu'aveut |’ robéte... On 
lapin, dijoz ? Dj'enn'a jamais pont ied, ô mi. Nos n'è t'nans pont 
nos-6tes... Dji n° s'reus nin bayi qui c'est |’ Lèstin qu'a causé 
d' ca. 


Lèstin ènn'aleut po |' samwin.ne ; i nè |’ faleut ratinde qui 
sèmedi à l' vèspréye ; d'astchèyance s'i r'vint co tot drwèt !... 
Márdjóséf court d'one traque addé l' man émon l' Véjin : = « Ô 
bin, m' féye, dji n' pou bin sür mau do piede mi timps à saye do 
discramyi lés-émantchüres da c' grand fou-démoné-là, savoz, mi. 
Èt Djan dau Tchaune ? Si v's-aliz s'qu'addé li ? » 


Djan a bin ieü sogne do |' révoyi émon |’ Dofe. ... Tantia, 
jusqu'au sèmedi, Mardjéséf a pètrouyi d'onk à l'óte à non-syince... 
Come li ci qui qwére après |' nivau à deüs bales on prumi d'avri. 


Li pus malin n'aureut seü dire èwou qu'il èsteut stitchi, |’ lot. 
Les tièsses di fou avint fait one trairiye avou... avou pont d' 
lapin... Co pus tiésse di fou, |’ Dofe, qui tireut! Et nom d' tot- 
ute ! Quéne zine do-z-é fé sórti on-óte qui |' Gros ! Avou li, pont 
d'embaras : èralè o |’ maujon avou one robète, ayi, é ti! ca 
vóreut dire dès-èspliquéyes ét dés méssadjes avou |’ feume ; 
falu cause d' trairiye, ét... d' cabarét ; ca toünereut cor à engueü- 
lade, à dol grogne avou Poldine... O cabarét, mi ? ô bin non.na ! 
Dj'a sti veüy djouwe à l' bale... Dji n'a bévu qu'one pinte, one 
seüle, avou Chiles... pasqu'i sint quand min.me one miète li 
sóléye, li Gros d'émon Codéne... 


.. Mins tire on plan asteüre, Dofe,... aus misômènes da Mâr- 
djósef, lès deüs-ótes djurint qui |' robéte, c'ésteut da Dofe... 

| 'nn'a pont! Ô bin siya !... ét l' mau-onteüs èsteut carotier assèz 
po |’ sicrotè li tot sed... Carotier ! m' fèye ! vos né |’ con'choz 
nin ; i Ii faut todi l' grand coron. 


*o* * 


On djoü, Mardjéséf qui s' daneut do toürneé à toürpéne, l'aveut 
atauchi d'one bèle riweédeü ; èle chumeut quausu. | li a zoublè 
o l' tiesse, au Dofe, one crâne idéye : — « Choütoz bin, Mâr- 
djôsèf, vosse lapin, vos l'auroz. Èt nin quand, quand... Siya, 
siya !... N'oyoz nin ped... Vos 'nn'auroz trwés d' lapins. Estoz 
binauje ?... Trwès !... Et |’ Dofe lî stritcheut trwes deugts lèvès 
dizos s' nez... Trwès qui v's-auroz d' rawéte ! Là mesure li sti au 
ré, ét cor à stritche, dandjereü ! » 


. « Mins i vos faurè n's-invitè nos trwès avou |’ Djan ét I’ 
Lèstin. Èt n's-apwaterans co por abwéssené... Siya, m' féye, siya, 
vos vièroz. » 


Diméfiante,... n'ést-ce nin cor on scorion qu'i saye do li djou- 
wè ?... Márdjóséf fait |’ lontin.ne, vout tape lès côps fod... Ayi, 
ô vos !... Mins, fait-à fait qui l' Dofe martchotéye avou s' doüce 
alin.ne, èle tüze lèye tote seüle : i gn-a bin |’ rinchinchéte èt |’ 
costindje ; seülemint, avou trwès bièsses, nos-é r'cheürans brà- 
mint d' pus qui nos deüs Félis' à raspèpyi autoü d'on seûl lapin... 
Ele si fait priyi, trélondijne... pwis, boute ê boute ! on vièrè bin 
si Dofe apwate sès trwés lapins... A l' difin, come maugrè lèye, 
ele si lait adire. 


Tot bon, tot bia ! Mins lès robètes, èles courint co, dosmetant... 
Ca, Dofe n'ésteut nin l'ome à l's-alé qwére èwou qu'is costint 
biacóp à noüri. 


Li pètche, c'ést qui |’ garde li t'neut à gougne dispóy todis. 
Dofe n'énn'aveut jamais pont ieü d' bone avou li ; su nin masse 
di timps, i v's-aureut raclé one tchésse ; i n'aveut d' cure ni d' 
pwèl ni d' plume. 


Po rapaujete |’ fusia, i gn-aveut ied dès grandes lin.wes : led 
trairiye sins pont d' lapin, on 'nn'aveut fait dés riséyes. Co pés, 
on tchaweteut asteüre, on strameut pattavau totes lés maujons 
qu'on-z-aleut fé come one taye émon Purniaux avou dji n' sés 
combin d' robétes... Et I’ garde, (ci n'èsteut nin on storné, ni cor 
on taurdu), !' garde n'aveut nin sti lon po vènè do qué costè 
qu'on-zireut cachi aprés l' sopé èmon Mardjéséf. 


* »*» + 


— « Dj'aveu advinè jusse » di-st-i |' garde on djoü à l' nét à 
s' feume : « Dofe Marion a mètu dès bricoles o p'tit bwès d' 
Salazènes. C'èst sür li. Djè l's-a bin r'conu. | gn-a qu’ li po lès 
fè stritchi come dau pid d'one sitokéye ; d'au lon, vos wadjeriz 
qui ç' n'èst qu'one cochète dins l's-ôtes. Il è faut on-adouyant 
po l's-avisè. Il èst si bin maïsse po n' rin boudji aus passadjes, 
nin one fouye, nin one ièbe d'aus froyins... Djè l's-i a lèyi, vos 
sintoz bin. Si Monseü lès veut, quand i sauré qu' c'é-st-one saye 
po tinde apres Marion, binauje on-ome, s'on |’ p'leut prinde aus 
coles, li grand vaurin... 


+... 
. One vèspréye, il ésteut quausu l'eüre do distèlè da |’ cam- 
pagne ; Maria-garde ésteut à |’ finièsse o plantchi : = «Ê! 


Camile, i gn-a Dofe Marion qu'éva pàr o Mont. Vinoz ratemint 
veüy ; dispétchoz-vos, il èst dedjà dri !' Mairiye... Bin sür, i I’ 
trosse aviè Salazène. » 


Camile vineut do foute one di sès guétes à |’ tére o culot, 
Sint Mèye ! Il apice li crampe... Waitans à nos! Sins fisik, li 
garde aureut co bin do tènoz avou |’ Dofe... Evóye à grandés- 
ascauchiyes,... à opes, ètur lès ayes; i pinse qu'adon on ne |’ 
veut nin; ét l' cárnassiére li pète à s' dos come po l' rènondè... 
On fout bin dés plates pétéyes su |’ fèsse dau grand bayar da 
l' cinse po |’ fé troté... 


. Mins w'évas', don, Dofe ? Gueüye di m'vét! Rilütche dri 
twé... Né |’ veus’ nin, |’ Camile qui t' sit pate à pate ? 


. T'ès cor à plat payis, wête bin, riwête vélà, tin! Ritoüne-tu 
d'on randon : ti vièrès li copète di s' tiésse, vélà, wé, pa-d'zeüs, 
dri l'uréye... Taudje one miéte asteüre : i n' va pus ramechi ; i 
va d'meurè e cwète, rasta, à t' guédyi ossi lontimps qu'i pôrè 
t' lume à bèle vóye... Ayi, c'est ca : mèt-tu bin à catchète padri 
l' gripelote, wé, véci... Quand i n' t'aviseré pus, te l' vas veüy 
asplanè po t' racsire à vüwe... 


.. Ni mousse nin o bwès. Il aurè trop aujiy po t' ricópe... 
Maléreü ! c'ést bin ca qu' faleut... Ni fai nin lés cwanses aprés 
l' lapin qu'ést stindu tot rwèd à one di tès bricoles. | l'a mètu 
por twé... Siya, riwaite-lu. Ti vièrès qui c'è-st-onk touwe au fisik. 


A! ci n'est co rin d'ièsse pris, mins si biéssemint ! 


… = « Ci côp-ci, dji t' tin » tüze-t-i |’ gârde... O bwès, Camile 
apasse bin tot doücètemint, visant do n' pont crochi d' cochète 
o pazia. Sins fwârt tinu Dofe à gougne ; come s'il aveut peü 
qui |’ Dofe ni sintuche à s' dos qu'on l' guédiye... 


.. — «Tin, w'è-st-i asteüre ?... Mins ça n’ fait rin. Dji sé si bin 
éwot qu’ djè |’ ratind... Dji tè |’ va plonqué qu'il aurè |’ mwin su 
I’ robéte, à disgritchetè |’ courant-las'. » 


.. Ayayayayaye, Dofe ! Séwe-tu, don. Ti vas iésse gordè. 


. = « Ténoz, qui volà ? N'èst-ce nin |’ Camile, là? » On li 
aureut mayi au gârde on bon côp d' pougn o stomac', i n'aureut 
nin sti pus paf... 


Dofe s'aveut scoftè one miète dri one topéye di bouchenis 
po ralumé s' pupe. I s' rilève bon-z-ét rwèd quausu asto do gârde. 
Quand Camile s'a rieü : — « Vinoz on pau avou mi, mon parent ; 
wê, véci, c'ést dés coléts da vos, don ca ? » 


— « Vos-èstoz lon èri, savoz, garde. Là dés-ans ét dés razans 
qui dji n' pou bin sür mau do co trayené sur one tchésse... One 
bèle apéye qui dj'é su r'gouré. Dj'a bin trop peü d'awè dés 
cramions avou vos. » 


— « Ô ! ca, dji séreus bin binauje do l' p'lu crwére... Qui fyiz 
avaurci ? » 


— « Mi, dji vin cwére dés córes por one ponéte... Vos n' vos 
fiyoz nin à mi... C'ést bin damadje !... Mins d'oü vint, don, Camile, 
qui vos 'nn'aloz qu'avou one guéte ? Auriz pièrdu l'óte dins l' 
ronchis' ?... V'lans-n' ? N'alans wéti aprés... » 


.. Et su c' timps-là, tot-à s't-auje ét sins mè-è, o bwès do 
Sérdjan, à l'óte coron do viladje, Djan dau Tchaune riléveut trwès 
bias gros lapins... 


On l'a todi dit, tés’! qu'on n’ saureut soné ét alè à l' por- 
cession... 


Mins li sorlondemwin, aviè dij eüres au matin : = « Ê ! valet, 
qui ést-c’ don, li ci qui caye on parèy trayin, vélà ? » Lés-omes, 
à l' campagne su Salazène, ont tape djus po choûtè. Qui ést-ce 
qui fèrdome insi, qui skète lès god ét lès sak ? Il è vint, il è vint. 
On lès distchédje co pus rwèd qu'à |’ chupe... 


Li gárde piteut come on-assoti dins trwès robètes prijes aus 
bricoles.. Dès bias gros lapins, savoz, portant... tot bômèls. 


.. Â tos lès côps d' pids, lès pauvés bièsses vélint do strin 
ét dès cayetriyes... 


(f) Auguste LALOUX. 


Dérin bèguin 
(D'An.yéye) 
Maujones di mès bleuwès-Ârdènes 


Avou l' bruwène qui djoüwe aus mayes 
Dissu vos scayes. 


Avou vos spales di moncias d' bwès 
Po lès-iviêrs aus longuès chijes. 


Maujones di mès blankés-Ardénes 
Avou vosse sou di pire tote grije 
Avou |’ djardin 
Come on-èfant qu'a peû dès grands sapins. 


Maujones di més nwarés-Ardénes 

Avou |’ vi banc dissu |' pavéye 

Et li p'tit tch'min couviét d' cindréyes 
Etur lès ayes èt lès résis. 


Maujones di més mauvés-Ardénes 

Avou l' réstia conte li finièsse 

Et lés sabots su li scrotwé, 

Avou vos-ouy di bardakéne 

Su l'érignüre di més-Ardénes... 

Por vos, por mi, on pout criyi : dimégne. 


Georges PUISSANT, R.N. 


Steüles 
(D'À |’ Vile) 
Dins m' vicairiye v'la |' timps qui s' broüye 
Dj'ai rademint clés |’ volet dé m' coeür 
Pou qu'on n’ vèye nin mori m’ boneür : 
Mès pwènes, èles sont padri mès-ouy. 


El grin fautchi, gn-a pus qu' lés steüles. 
— Vijin! | gn-a més rèves qu'ont fwim = 
— Mi dj'ai freud, djè n'ai pupont d' pwin, 
Aude tès pwènes, c'ést da twè toute seüle. — 
Dès miséres on 'nn'a s' kètche tèrtous, 
Chaque ène paurt, djusqu'au d' bout dé |’ voye ; 
Pou t'ni |’ côp ét n' nin tchèy à |’ roye 
Vaureut p'téte mia socener avou. 
J. SPINOSA-MATHOT, R.N. 


Pâtêr da l'ovri 


Apurdoz-m' Sègneür à awè cüre do timps qu' Vos m' dinoz 
po-z-ovrè, à è fè bone üsance sins-è rin fürlè. 

Apurdoz-m' à fè profit dès frawes do timps passè sins-è fè 
one pènitince qui nos mine. 

Apurdoz-m' è avisè l' plan sins m' disloüji, à-z-amódure l'o- 
vradje sins m' disbautchi s'i toüne ôtrumint qui dji n' l'aveus 
tüzè. 

Apurdoz-m' à m'avanci en tot pèsant mès jèsses, à ovrè dins 
l' paujéreté èt l'agrés, avou consyince ét dins |’ pais. 

Aidoz-m' à strumé |’ labeür, adon qui dji m’ sin l' pus flauwe. 

Au plin mitan d' l'ovradje, coploz-m' po qu' dji d'meüre pré- 
caucionant. 

Et à l' réchüwe, réplin.nichoz Vos-min.me lès wides di m'o- 
vradje. 


Sègneür, à chaque côp qui dj' lai ouve, léyoz-i one bone parole 
da Vos po-z-è d'visé aus-ótes ét on défaut da mi po m'è cause 
à mi-min.me. 

Aurdoz-m' l'éespwér do fè one pice d'oüve, oudóbin dji pièdreus 
coradje. 

Aurdoz-m' l'idéye do n' jamais p'lu ovré sins défaut, mwint 
cóp qui dji n' duvéreüve grandiveüs. 

Raclérichoz m' vüwe, po m' rimostrè qui dji fai mau ét m'as- 
prouve quand dji fai bin. 

Sègneür, ni m' léyoz jamais rovyi qui tote syince n'a pont d' 
valichance sins labeür. 

Et qui tot ovradje èst wide là où qu'i gn-a pont d'amoür. 

Et qui l'amoür èst tchaboté s'i n’ mi ralóye nin à mi-min.me, 
aus-ótes ét à Vos, Sègneür. 

Ségneür, apurdoz-m' à dire més pátérs avou més mwins, més 
brés ét totes més fwaces. 

Fioz-m' sondji qui l'ovradje di més mwins c'ést da Vos, ét, di 
m' coste, qu'il èst requis do Vos |’ rinde en |’ vinant raboutè. 

Si djè l' fai seülemint po lès caurs, come li frit rovyi d'ssu 
l'aube, dji podriré à l'ahan. 

Si djè l' fai po fè plaiji aus-ótes, come li fleür di ièbe, dji 
flanirè à l' vièspréye. 

Mins, si djè |’ fai po l'idéye do |' bin fè, dji d'meürerè dins 
l' bin. 

Èt l' timps do fè bin èt do V' rinde glwêre, c'èst tot d' swite. 
Âmèn'. 


(De LANZA del VASTO) 
rimètu è lingadje d'An.nevôye. 


On dit... 
(Di Florène) 


Li bouneür, on dit qu' c'èst l' solia 
Quand i spayaurdèye sès carèsses ; 
On dit qu' c'èst dès caurs à moncia 
Pa-t't-avau lès ridants dé l' drèsse ; 
On dit qu' c'èst dès fleürs à sayas 
‘| èst vrai qu'on dit télemint d' bièstriyes ! 
D'mèrèz d'lé mi, fuchèz djintiye 
Li bouneür, vo-l'-ci dins més bras. 
L. SOMME, R.N. 


Les r'veüy 
(Di Sprimont) 


Mame, papa, vos m'ènn'aviz d'né 
De corédje ét dèl bone vol'té. 

Lès ronhes dé |' véye l'ont d'fliboté 
Li pwèds dés-an.néyes a pèsé. 


Èt lès pon.nes m'ont fêt div'nu vi : 

Dji sin qui li scrène a ployi. 

M' sov'nant d' vos, djè l' ridrèsse co bin 
Mins c'èst pèsant, coula n' deüre nin. 
Dji vóreüs m' ritrover d'lé vos 

Di n' pus v' véye dj'a |’ coür si gros. 
Papa, mame, dj'a si télemint freüd, 

Avou vos-ôtes átoü dé feü 

Ni póreüs-dj' nin mi rèshandi 

Vos deüs ét vosse malureüs fi ? 


M. ZINZEN. 


In coq'mâr qui v'nout d' la France 
(De Gaume) 


Èç què v'alez lire, c'èst inqu dè nos vis rabourous qui l' raconte. 
Coume tant d'autes dè s'n-âdje, èl Noré avout ètu à l'icole dèri 
lès vatches. Soulmat, il atout intèlijant èt il imout la lècture. 
Dèdpüs swassante ans, note bibliotèque comunale n'è pont d' 
mèyeüre pratique. 


Ç'atout en 39. Djè m'avous l'vé à quatre eüres au matin pou 
n-aler aus-aubussons. 


Das m' preumi pateurau,, djé vwas in coq'mâr au pid d' la hâye. 
— « Ca, que djè m' di, ce n'ést m' in tupin dé-d-p-avau-ci. » 

Püs djè m'a r'souv'nu qué nos vwasins, l'Omér ét la Virginie, 
l'avint raporté d' France en 19. 

En 14, après lès tèribes batayes don 22 d'aout, dès centines 
dè Gaumais s'avint sauvé. Mès parats èt mi, djé n'avans m'étu 
pus lon qué Montmèdy. 


L'Omér ét sa feume ant co fât pus d' cent kilomètes. Èt après 
bin dés-anicrotes, i s'avant r'trouvé das in tchati. Is-i ant passé 
toute la guire. Lu, coume djardini ét oume à tout fáre. Liye, 
coume cwisinière ét couturière. 


C'èst mossieü |' comte qui lès-avout r'çut : — « Soyez les 
bienvenus mes enfants... Face à la cruelle épreuve qui frappe 
nos patries, nous sommes tous égaux dans la douleur et dans 
l'espérance. Mon épouse sera pour vous : Madame Madeleine, 
et vous m'appellerez, Monsieur Pierre. Vous étes ici chez vous. 
a pour plusieurs années, car cette guerre n'est pas près de 
inir. » 


Autant pour zous què pou lès djens don tchatî, l'Omêr èt la 
Virginie ant t'nu ‘ne vatche, dès pouchis, dés pouyes, des ca- 
nârds et dès lapins. Ils avint in grand méche, püs i cultivint don 
froumat ét dés crombires. 


Deüs côps par semine, douze ou quinze póves vènint diner au 
tchati. C'ést la comtésse qui lés sérvout. 


Pou l'Isabéle, la fée don tchati, éne grande djupsine dé qua- 
tórze ans, nos vwasins atint papa Omer èt maman Virginie. Lès 
djens don viladje ant tout d' chüte fât coume liye. 

Pus d' la mwati dès-oumes atint à la guire. C'èst inlà qu'i n' 
sè passout m' in djou què l'Omêr èn' fayiche ène bricole pou 
'ne fami ou pou l'aute. La Virginie apèrnout aus feumes à fâre 
don nu aveu don vi pou r'niper zous-afants. 


Quand i nous causint d' tous cès djens-là, grands èt p'tits, nos 
vwasins ann'avint co lès lârmes aus euys après dis-ans. 


Zous qui s' dénortint dè n' pont avwar d'afants, ils avint |’ 
coeür tout r'toüné dé s'oyi ap'ler papa ét maman pa tout tchaquin. 


— « Et djè l'atind, Noré, qu'i m' dijout l'Omér. Das |’ fin fond 
d' nous-mimes, djè nous satins pêre ét mêre. Qu'ést-ce qué djè 
n'árins m' fat pou nos-afants ? Et c'est d' si bon cœûr qu'on |’ 
Fayout. 


* * * 


Après la guire, èl viladje coume èl tchati lès v'lint r'tènu. 
— « Mi, qu'èle dijout la Virginie, dj'ârous co bin rèsté, surtout 
pou ma grande Isabèle. Más, a fat qu’ lès s'mines passint, l'atè- 
rance don tchü nous minout l'Omér. 


« On nous è cásé su in camion aveu tout c' qu'i folout pou 
r'monter |’ ménadje. Èl comte sondjout bin qu'après quatre ans 
ét d'mi djè r'trouvrins 'ne mâjon à pô pres vüde. Èt c'atout l' cas 
pusque lés-Alemands s'i avint instálé ». 


Èt, don djou au londmi, on-é r'prind lès bounes viées-abitudes. 
Quand c' n'atout m' nos vwasins qui v'nint à la véye tchü nous, 
c'ést més parats ét mi qu'alint tchü zous. Èt à la boune saison, 
on fayout I’ qwáré assène. 


Zous-anüyes dé tchati lès-avint dégrossi. Zous sentiments 
s'avint afiné ét i lés-exprimint pus àjimat qu'on né |’ fat das nos 
campagnes. 


Djè m'à dit pus d'in côp qu'on-écrirout in bi live aveu tout c' 
qu'i nous-ant raconté. In live aveu rin qu' dés bráves djens, dés 
djens toudjous prét-à rade service, dès djens qué |’ maleür avout 
raprotchi ét qui sondjint aus-autes avant qué d' sondji à zous. 


Dj'à li in djou què l'amitié àn' p'lout égzister qu'atér « égaux ». 
Ègaux en qwa ? En fortune ? Pau savwar ? Pau rang qu'on-é das 
la société ? Nos vwasins ét zous tchatelins atint ‘ne bèle preüve 
què c' qui compte c'èst la ritchèsse ét l'égalité dés coeürs. 

C'èst à tout ça què l' coq'mâr français m'avout fât r'ssondji. 
Ç'atout don en 39. La pôve Virginie dèclinout dèdpüs in-an. Èt 
coume èle pèrdout la tête, cè n' sarout ète què liye qu'avout 
aporté |’ dit’ coq'mâr das |’ pateurau. 


Mès parats atint mórts. Djé vwayous l'Omér tous les djous èt 
djé nous bayins vlati in côp d’ mi. Soulmat, il imout mieux rester 
tout seül aveu sa malade èt sa poüne. | gn-avout pus ni vèyes, ni 
qwarés. 


Putót qué d'n-aler aus-aubussons, dj'à r'porté |’ coq'mar tchü 
mi. Èt pusquè dj' savous bin qu'i n' sérvout pus, djè l'à instâlé 
su ma tábe dé nuit. 


Coume djè n' m'adoür qu'après ine eüre ou deüs, i m'adout à 
r'viqui zoüs-anàyes dé tchati coume si c'atout lès miènes. Dj'a- 
vous tant vü d' fotos dé d'là-bach què djè m'i r'trouvous coume 
tchü mi. Et djé r'ssondjous au live d'oü c' qu'on r'troüvrout lès 
trente ou quarante famis qu'avint adopté ét imé papa Omer ét 
maman Virginie. 


* * + 


Atèr lès deüs guires, més vwasins ècrivint au tchati twâs- 
quate côps par an. Avant d' lès r'copire, l'Omér ém' fayout coridji 
ses lètes. 


Quand l'Isabéle lès-i è anonci s’ mariadje, i m'ant v'nu trouver 
tous lès deüs : — « Et c' cóp-ci Noré, c'est ti qui faré la lète. 
Dj'avans tant âque à dére qué dj’ n'arivins m’ à démeuler |’ tchu 
qui va d'vant. C'èst note fée, noumè, èt pus’ qué djamás dèdpüs 
qu'éle è perdu s' père... » 


Tout c' qu'is m'ant dit, djè l'arous pu écrit d' mi-mime. Sauf 
éc’-ci : — « El djou don mariadje, djè vèrans à Si-L'dji à pid ét 
à djeun pou qu’ Notre-Dame dé Wâchèt lès radiche eüreüs ». 


L'Isabéle ét s' lieutenant ant r'pondu à « notre très chère 
maman Virginie » ét à « notre trés cher papa Omer ». Ene lète dé 
wit’ pâdjes où c' què dj'à r'trouvé lès ritchésses ét lès dèlica- 
tesses don cœür... 


+++ 


La Virginie è mouri en janviè 40. Quate mwas pus tard, cè 
ratout la guire. El viladje è du évácuer. C’ést aveu l'Omér qué 
dj'à r'prind l' tcheumin d' la France. El trwâsième djou, i m' dit : 
— « Ti, Noré, te vèrès d'où c' què t' voürés ét té r'venrés quand 
t' poûrès. Mi, ma place èst au tchati où c' qué note Isabèle èst 

toute seüle aveu sès trwas-afants. Is s'rant binâjes dè r'trouver 
in grand-père, surtout lès deüs pus jeünes. Tiès, Norè : c'èst la 
clé d' note mâjon. 


Zoü mâjon ! | gn-a rèstout qu' dès pans d' meur : in-ôbus l'a- 
vout dèssoclé. Quand dj'â pu li ècri ç' qu'il an-atout, l'Omêr m'è 
r'pondu : — « C'èst le bon Dieu qui l'arè v'lu inla. Coume t'arès 
sougn dè la tombe dè ma Virginie, djè n'â pont d' règrèts. Mile 
côps mèrci pou ç' què t'ès âtu pou nous deüs. On s' rèvwarè au 
paradis... èl pus târd possibe. 


« Lès-Alemands ant prin la mwati don tchati. Quand i fayant 
trop d' dèrame, l'Isabèle lès va r'lanci, lès bras crwasés, sas 
dère in mot. Tè lès doürous vwar, pus pènauds qu'in marmouzi 
qu'è atrapé 'ne fèssaye. 


« Note coumandant, l'oume dè l'Isabèle, il èst à Londres, aveu 
l' De Gaulle èt in tâs d'autes. 'èst zous qui venrant hand'ler èc' 
qui rèsterè dès soldâts don fâmeüs Hitler. » 


Roger SAUSSUS, R.N. 


| fât savou 


Bês-afêres, 

Bons-afêres, 

Ci n'èst nin tot côp l' min.me. 
Lès prèmis fis sièrvèt. 


Vos sièrvez lès deüzin.mes. 

Èt vos-èstez vârlèt 

Min.me qui vos s'riz patron : 
On n' pout viker sins dijèssion. 


Lisa CHASTELET, R.N. 


Cercle royal littéraire dialectal 
«Lès Rèlis Namurwès » ASBL 
Edition : «Les Cahiers Wallons » 


RAPPORT 1982 


Cette année, « Lès Rèlis Namurwès » ont tenu onze séances ordinaires et 
celle du 73™¢ anniversaire de la fondation du Cercle. 193 œuvres en vers ou 
en prose ont été lues et « tam'jiyes su l' passéte ». Différents sujets relatifs 
y la «saecla dialectale ont été abordés. Le Comité s'est réuni quarante- 

eux fois. 


La revue du Cercle « Les Cahiers Wallons » a publié au cours de sa 45° 
année 212 pages d'excellents textes. On y trouve la dernière œuvre de Félix 
Rousseau : «L'abbé Jacques Lesuisse »; deux pages de grammaire : « Po 
scrire li walon, ostant bin l' sicrire »; du « téyáte po lès p'titès scoles » et 
« dés marionètes » (R. Prigneaux) ; et surtout deux fascicules spécialement 
destinés aux enfants des écoles : Fauvirétes | (66 poésies) et Fauvirètes II 
(65 poésies). Pour clóturer ce cycle, est paru hors série et par souscription, 
un numéro spécial des 7-8-9/1980 « Wallonie, connais-toi toi-même », traduit 
en anglais par un groupe de Wallons du Wisconsin. 


Les pages wallonnes de « Vers l'Avenir » nous ont apporté chaque semaine 
les « Chijes ét Pasquéyes », les pages wallonnes du « Courrier de l'Escaut », 
du « Courrier de Verviers », de «L'Avenir du Luxembourg» du président 
Léonard et celles de «Vers l'Avenir-Huy-Waremme » tenues par Charly 
Dodet. Nombreux articles signés par des Rélis dans différentes revues. 
Nouvelles chansons par E. Montellier. Albert Husson a fait paraitre (1-82) 
« Seûmwas, note bèle rivière » ; Roger Tabareux (4-82) : « Li bia lingadje di 
nos tayons » et « Gembloux » par A. Mohimont est sorti de presse (9-82), 
un superbe album illustré et textes en francais et en wallon de l'abbé Henin. 
Dans la Collection « Littérature Dialectale d'Aujourd'hui », une plaquette « Èl 
bos qu'on fait lès violes » de Josée Spinosa-Mathot. 


Conférences et causeries : épinglons E. Montellier (2-82) à Télé 2- Canal 
C; à Gembloux (3-2) « Sur le Wallon » par L. Somme ; au Colloque du 50* 
anniversaire de l'AREW à Bruxelles « Les dialectes en Wallonie d'aujourd'hui » 
par W. Bal; Victor George (23-3) « La Poésie Wallonne » ; L. Léonard (4-82) 
« Le 125* anniversaire de la S.L.L.W.»; J. Germain « Dialecte et onomasti- 
que » ; à la séance anniversaire R.N., « Li bataye dés Nérvyins » par Jh Pirson. 
Discours d'ouverture de la remise du 79 prix « Georges Michaux » par Willy 
Bal et présentation du livre qu'a fait éditer Madame Michaux-Dossogne à 
l'occasion du 10* anniversaire du prix de poésie dont elle est la fondatrice. 
Participation de W. Bal et de L. Léonard au second colloque du « Wallon à 
l'Ecole » à Namur (11-82) oü ils avaient été invités à prendre la parole (L. 
Léonard au nom du Cercle). Des membres se sont aussi produits à différentes 
séances culturelles et récréatives (écoles, 3° âge, etc...) : G. Baudrez, A. 
Dardenne, L. Somme, J. Spinosa-Mathot, E. Montellier, R. Tabareux, M. 
Vervotte, R. Viroux, etc... 


Le Cercle était présent à la « Foire du Livre » à Bruxelles (3-82), aux festi- 
vités de Sorinnes et à Houx; au 51° Gala annuel du Folklore Wallon à 


15 


Bruxelles ; à Belgrade à la cérémonie organisée par les sociétés folkloriques 
pour le 12" anniversaire du décès de Félix Rousseau; aux manifestations 
civiles et religieuses à Namur et dans la province à l'occasion des Fêtes de 
Wallonie ; au 10€ anniversaire de l'ASBL « Wallonie-Wisconsin » (10-82). Aux 
colloques du « Wallon à l'Ecole » à Jambes (3-82) et à Namur (11-82). Les 
Rélis ont reçu le 12-6 en leur local le président E. Poumon et les membres 
de l'AREW (50* anniversaire). Pélerinage à Saint-Hilaire (8-82). 


Emissions à la radio et à la T.V.; pièces de nos auteurs Rélis, séquences 
avec E. Montellier, L. Somme, L. Léonard. Mme Massart : « Traditions matri- 
moniales en Wallonie » (5-82). 


Jean Galer désigné par le Cercle pour le représenter auprès de la F.R.L.D. 
en remplacement de Froido Ronveaux (7). Au R.T.N. : « C'ést mi qu'est 
maisse » de Fr. Ronveaux (1-82) ; Philippeville (2-2) « Joyeux Philippevillains », 
piéce de M. Staquet, direction J. Spinosa-Mathot, reprise à Cul-des-Sarts 
(27-2) ; Flawinne (4-2) « Lès fleürs do Bon Diè » de Marc Dacos, reprise à 
Gesves (10-82). Recrudescence du théâtre wallon dans le Namurois. 


Le wallon à l'église : extension progressive des messes et homélies en 
wallon : abbés Barbier, Henin, Malherbe, Sohet, Warzée, etc... 


Parmi les prix et distinctions : Ph. Maudoux, Cocáde R.N. 1981-82; E. 
Montellier (21-2) citoyen d'honneur de Jambes, congratulé pour son 85€ anni- 
versaire (R.N. depuis 1915), est aussi élevé par les Chinels de Fosses au 
titre de membre d'honneur. J. Spinosa-Mathot (5-3) pour la seconde fois 
«prix du mérite 82 » du S.I. de Philippeville. R. Saussus (3-4) prix du Con- 
cours des auteurs dialectaux du Luxembourg à Libramont avec « Ma prumière 
tchèsse » et « In coq'mwár qui v'nout d' la France », Lisa Chastelet (4-82) : 
Prix de l'AREW. Au Prix Byloo à Châtelet : 1. Lisa Chastelet ; 2. L. Somme; 
ensuite, A. Husson, G. Baudrez, Edg. Gérard, S. Manouvrier. Ph. Maudoux, 
Médaille d'Or au Concours du 90* anniversaire de «La Wallonie » à Liège. 
Manifestations de sympathie envers Cl. Dimanche et Jh Pecquet. Mention- 
nons tout spécialement la nomination de Josée Spinosa-Mathot (19-4) au titre 
de membre titulaire de la S.L.L.W. en remplacement de Félix Rousseau (f) 
et aussi celle de Victor George (8-2) en tant que secrétaire de cette véné- 
rable société littéraire liégeoise. 


Pour la Xe année, les cours de wallon donnés le mercredi par notre prési- 
dent L. Léonard, ont repris le 1° décembre. 


Sont devenus membres effectifs (13-2) : G. Baudrez, Jh Pecquet et J. 
Tombal ; membres adhérents : M. Dricot et H. Famerée (13-2). 


Ont rejoint le Paradis des Rélis : André Calozet (4-12-81), fils de Joseph 
Calozet; Paul Charlier (3-1) qui avait ouvert à nos auteurs Rélis les pages 
de la revue de la SNT.: Alexandre Bodart (5-3), poète subtil et fécond ; 

(*) èna : 


« Meuse, endormeuse et douce à mon enfance 
Qui demeures aux prés où tu coules tout bas » 


de « Jeanne d'Arc », Ch. Péguy. 


Mon fils, tout comme eux 
(Ch. Péguy) 


Mi fi, tot come zèls 


Mi fi, di-st-i l’ bon Diè, il èsteut tinre come zéls 
Èt, come zèls, il èsteut novia 
Come zèls, il ésteüve on bia èna (*) d' crustal 
Qui n'aveut co jamais sti man.ni, 
Ni do d'zeüs ni do d'zos 
Ni chume ni fond nè l'avint man.ni. 
Les éfants, n' savenut rin, sondje-t-on ; 
Gn-a qu' lès parints ét lès pus vis 
A sawè one saqwè ! 


È bin, mi, dji vos |’ di; c'èst tot I’ contraire, 

C'èst todi |’ contraire : 

C'ést lès parints ét lès grands qui n' savenut rin, 
Èt lès éfants po tot sawè, 

Ca, c'ést zèls lès prumis-inocints. 

L'inocince, c'est tot : 

C'èst l'inocince qu'est bóguiye à todi 

Èt c'ést l'avisance qu'est wide. 

C'èst l'éfant qu'est plin à opes 
Et c'ést l'ome qu'a l' paumagne 


« Li monde èst todis au r'viérs », di-st-i l' bon Dié 
Et todis dins |' sins contraire ! 

Bineüreüs li cia qui d' meüre come on-éfant 

Et-z-aurdé come l'èfant, si prumi blanc mantia! 


(E walon d'au-d-dilong d’ Moüse) 


vase. 

À rimpli m' cœür di vos 
(Di Mousti) 


Dji vôreüve fé por vos one longue tchanson d'amoür 


One tchanson qui direüve lès p'tits bokèts d' nos eüres 
Lès p'tits momints d' nos djwès, nos lètchètes di boneür 
Lès mots su l' blanc papi vèrin.n' si mète à pièce 

Come ostant d' sauvèrdias po tchanter vosse djon.nèsse 


Dji vôreüve fé por vos one bèle istwêre d'amoür 


Èle direüve li solia quand i s' lève au Bon Timps 

Po v'nu à |’ cwane do lét mète one bauje su vosse mwin 
Pwis quand i r'monte vosse brès èt carèsse vosse visadje 
Si n' s'a nin astaurdji à l' rondeü d' vosse cwârsadje 


Dji vôreüve fé por vos one longue tchanson d'amoür 


One tchanson qui direüve li coleür di neüjète 

Di vos grands-oüy d'èfant sèmés d'ôr è payètes 

Èt l' tchaleür di vosse tièsse quand èle vint si r'pwaser 
Paujêremint su mi spale po m' chucheloter l'èsté 


Dji vóreüve fé por vos one bèle istwére d'amoür 


Ele direüve li p'tit banc w'èst-ç' qui nn-alans à deüs 
Nos achire à |’ viéspréye po r'wéti tot sondjeüs 

Li bôli s'éréni aus coleürs di l'autone 

Qu' lès prumérés fuméyes montenut d'zeüs lès maujones 


Dji vóreüve fé por vos one longue tchanson d'amoür 


One tchanson qui direüve li rodjeü d' vos massales 
Quand |’ vint cocheüt |’ volèt ét soféle come on diâle 
Quand |’ feu dins li tch'minéye nos raconte dés-istwéres 
Di nütons ét d' macrales aus chijeléyes di l'iviér 


Dji vóreüve fé por vos one béle istwére d'amoür 


One istwére qui n'áreüve ni comincemint ni fin 
Mais vèyoz, po vos l' dire i m' faureüve si longtimps 
Qui dj'in.me mia d'meürer là adlé vos sins causer 

À rimpli m' coeür di vos. À vos r'wéti viker. 


E. BOTHY. 


Èt c'èst tout ca... 
(Di Florène) 


Wai, là |’ solia qui passe si tièsse ; 
L'èfant coud dès fleürs pou s' moman, 
S' moman qui ratind dri |’ féniésse, 
C'é-st-audjoürdu qu'elle a sès-ans. 


Wai, là !' solia qu' nos fait risète 
On nos-anonce du méyeü timps, 
Batisse l'a véyu dins s' gazète 
C'ést quét'fiye ca qu'il ést contint. 


Wai, là |’ solia qui nos fait sine 

Et |’ feume qui route si doücétemint 
A sintu r'muwer dins s' pwétrine 
En-éspwér pou l'ésté qui vint. 


Wai, là |’ solia qui vint pou d' bon 
S'achire au mitan dés barbaujes. 
On-ót tchipler lés p'tits mouchons 
Èt c'ést tout ca qui m' rind binauje. 


Lucien SOMME, R.N. 


Quand... 
(Di Matagne-la-Gr.) 


Quand |’ solia lüt dins les bólis, 

Em plume él djéte dèssu |’ papi. 

Djè spaurd des fleürs su lès-urèyes 

Et dès ris clérs dins lès valèyes. 
Dj'aide lés masindjes à fé leüs nids 
Dins lés tchabotes dés vis pron.nis. 
Djè wè l' fromint s' gonfler d' farène 
Èt gn-a su |’ tri pupont dé spènes. 

Dj' mét dés tchansons su l'aile du vint 
Èt dès-èspwäârs dins tous lès cwins. 
Djé vén, djè va, dj'ai |’ coeür à m'n-auje, 
El monde èst bia, djé su binauje. 

Em plume èl djéte déssu !' papi 

Quand !' solia lüt dins lès bôlis, 

Quand l' cièl èst nwâr èt cafougni, 

Èm plume, vraïmint, n' sét qu' soumadji. 

Su tchamps su vôyes, djè n' wè qu' dès basses. 
Dès spènes, dès ronches èt dès fènasses. 
Djè m'astèrbitche su lès wazons 

Èyèt m' courti èst plin d' foyons. 

In nwâr mauviàr scafiye més grindjes 

Èt gn-a pont d' djus dins lès caclindjes. 
T-avau l' campagne, djé vén, djé va 

Sins djoke coutchèssant dés sbaras. 

Tout l' long dé |’ vóye, dj'ai dèl maltchance 
Adon, dj'ai |’ coeür plin d' désbautchance. 

Em plume, vraimint, n' sét qu' soumadji 
Quand |’ ciél èst nwar ét cafougni. 

Mais... quand djè wè, in djoü d' printemps, 
Mori dé mi in p'tit éfant, 

Dj'ai télemint d' pwéne qué, si dj’ veu scrire, 
Èm plume, adon, n'a rén à dire. 


(T) Gérard COULONVAL (1927-1966). 


astérbitchi : trébucher. 

Adiè â Pont Dicktus 
(Du Vérvi) 
Cu n'ésteüt né |' pus bé d' Vérvi. 
Portant, dju r'ssintéve come one djóye, 


Timps d' lès ouhènes, lès vis mèstis, 
Dé |' trover djourmäy so més vôyes. 


D'aveür chérvou ás tédunerêyes, 

Si éwe, tote mah'réye, n'odéve né bon, 
Mais co traze fabriques tot dé lon, 
Claptit djoyeüsemint, plin.nes du vêye. 


Asteüre quu s' timps sèrè vite oute, 
— Fat léyi |’ pléce as auto-routes — 
On l'aband'n&ye sins nol agrès. 


Por lu, quéne minabe dèstinêye. 
Passeréle du fiér, dju t' rugréterés, 
Dièrin tiémon d’ noste industrêye. 


F. FAGNOUL. 


Ritche... 
(D'Hilecine) 


Vén avou mu, 

Dju t' done tot ç' qui dj'a : 
Lu grin plin d' solia 

Qui croche inte lès dints, 
Lu fâve qui l' mâvè 

M' chufèlerè mutwèt 
Dumwin ou d'après, 

Lu rôse qui dj' fièstêye, 
Qui m' câse è l'orèye, 

Lu nét duswákiye, 

Lès pisintes floriyes, 

Lès prés, lès Agnires, 

Lu vint dés sórcires, 

Lu chavia qui stind 

Sès deüs brès d'árdjint, 
On cœür qui comprind, 
Lu tchaleür d'une mwin... 


Vén avou mu, 
Tu sérés ritche 
Come tu n' l'as jamais sti... 


Robert VANORLÉ. 


Istware di fou 
(Di Mwin.ni) 


L'ôte djoü, au trin, dj'astais dins l' min.me compártimint qu'on 
grand baurbu. 


Nos n'astins qu' nos deüs. 
Il astait assid dins on cwin ét mi jusse vis-à-vis. 


Tot-en fiant chonance do lire mi gazéte, djè l riwaitais d' 
crèsse. 


On-z-aureut dit qu'il avait one bwache foü di s' fagot. 

Dji vèyais sès lèpes qu'alint come s'i causait tot seü. 

Adon, i osseut sès spales come onk qu'énn'a oyu d's-ótes, 
pus, i s' rimèteut à fé boudji sès lèpes. 

Tot d'on côp, là qu'i s' pète à rire. | riyait, i riyait,... qu'i n° 
s'è savait rawè. 


On-z-a bèle à dire ! Li djoü d'audjoürdu, quand on-z-è vèt onk 
qui rit, i vos vint à l'idéye do li d'mandè poqwè. 


— « Bin choûtoz » di-st-i, « c'èst tot simpe. Dji voyadje au trin 
quausu tos lès djoüs èt l' pus sovint dj' su tot seü. Po passe m' 
timps, dji m' raconte dès fauves. Come vos !' pinsoz bin, dj'é 
conus d'dja brâmint. Mais audjoürdu dj'ai ieü dol chance. Dji 
vin d' m'è raconte one qui dji n' con'chais nin co ! » 


J. PECQUET, R.N. 


Mwais timps 
(Di Djéve) 

Les bias djoüs sont bin révolés 
Avou lès dérénés-orondes ; 
Choütoz |' bije qui k'mince à chüle 
Pa lès laurmis ét lès sovrondes. 
Wétoz lès-aubes qui djanichèt, 
Qui lèyèt cheüre leüs bélés fouyes ; 
Etindoz come is djèmichèt 
Twärdus pa |’ vint que les dispouye. 


Li solia n'a pus wére di fwace ; 

(Ni d'djans rin d' l'èstè Sint-Maurtin) 
| n' faut qu'on tahurnia qui passe : 
| s' catche padri come on vaurin. 


Lès cinsis rauyèt leüs pétrâles, 

Lès scayeteüs r'fièt leis dérins twéts, 
Lès ramoneüs, nwârs come dès diâles, 
R'nétiét lés tch'minéyes tos costés. 


Insi tot l' monde fét dés-aprétes 

Po s' plu garanti dé |’ frèdeü ; 

Lès bièsses rimousset dins leüs cwètes 
Peü di s' fè djonde pa lès tchèsseüs. 


Qu'on |’ prinde à |’ bèle ou en chinant, 
Gn-a pont d'iviér qui n' féye soufri. 
Purdans pacyince en nos sov'nant 
Qu'après l' mwais timps tot va r'flori. 


S. CHEVALIER. 

Li p'tit andje qui n'aimait nén lès ritches 
(Di Vireux, Wallonie française) 


Didins |’ crêche qu'i nos f'jait dins |’ timps nosse vi curè 
Gn-avait tout ç' qu'i falait pou rimpli ène boutique : 

Ene vatche, in bouricot, fin propes ét tout nozès ; 

Dès bèrbis èt dès gades rapüjis sins côps d' trique. 


Is choütait ç' qui lès-andjes ramadjait dins lès-aîrs : 

— «Li païs à toutes lès djins ! Qui |’ volonté fuche bone ! 
« Di toudis 1 d'mèrè pou l' póve ou lès mènêrs, 

« Du momint qu'on leü done tanawète ène bobone ! » 


Lès djins astait binaujes èt ène miète asbleuwis 

Di véy en-z-arivant tant d' tchandèles aluméyes, 
Après-awè d'mèrè dins |’ nwâr à s' rafreudi 

En féjant l' vôye à pids dins l' nive èt lès « bruwéyes ». 


Èt, toudis come toudis, pou qu'i gn-uche rén d' pièrdu 
Pou rauveler lès p'tits liárds qui d'mèrait après l' « quète » 
Gn-avait, bén en parâde, un p'tit andje tout « jouflu » 

Qui t'nait dèssu sès gngnous ène boüsse aveu loyète. 


Min.me lès tout p'tits-èfants qu'i faleut prinde à brès 

Pou leû moustrè combin qui nosse crêche astait bèle 

Nèlu n'aurait ôsu jamaîs s'ènn'ènn'aler 

Sins drouvu s' pwate-manouye èt sins li d'ner ‘ne dringuéle. 


Mais c'astait éne saqwè qu'astait bén amantchi, 
Come éne maniére di « tronc » qu'aurait sti mécanique : 
| féyait 'nn'aler s' tiésse come yink qu'a du plaiji 
Quand on mètait in sou didins si p'tit boutique. 


Après |’ dérén couplèt, c'astait in « défilé » : 

Lès viyès djins routant en trin.nant leüs galotches, 

Lés-omes ét lés couméres, chakin di leü costé 

Montait jusqu'à dins | cheeür en r'nauchant dins leüs potches. 


Is donait dès sous bèljes ét dés napolèyons 

Grossés pices di cénq' sous aveu ou sins « rondèle » 
C'astait au ci qu’ mètrait ène manóye dins |’ posson, 
Pou véy l'andje fwer mérci come éne « romanichéle ». 


Seülemint, gn-a dès saqwès què l' fèjait astruker, 

| n'aimait nén qu'on vègne pou-z-asbleuwi |’ « galerie », 
Awè sogne di moustrer qu' ç'astait dès gros biyèts. 
Ça !' fèjait d'mèrer d' bos aveu s' tièsse come vissiye. 


Ç'astait s' maniére da li di fwer l' moralité 

Falait qu'on li atone pou fwer moussi dins l' bwèsse 

Lès biyèts bén trop gros pou ièsse d'onêtrèté 

Èt, dins l' timps qu'on f'jait ça; li, ni boudjait nén s' tièsse. 


l gn-a sür qui diront : ç' n'èst qu' quèstion d' contrèpwèd 
Pace qu'is n'ont jamais véyu c' qui c'astait qu'ène chonance. 
Mi, dji ravautche tout ça sins rén dire dins m' mouqwè 

Dji n' va nén m'afuter aveu toutes leüs r'pèrdances. 


C'est li vi gayolf qu’ m'a dit qu’ dj'avais raison : 

Qui, li, aveut cause quausumint avou l'andje 

Et qu'i l'avait lèyi prinde dés liárds dins |’ posson 

Quand i 'nn'avait dandji, ét min.me, à charge d' revanche. 


M. DRICOT (Michel du Tà) 


Les bèyôles 
Di Sprumont 


Vos fouyes avou on p'tit sorire 
Plorét dés gotes d'ór ét d' loumire 
Sémant à méyes pieles di rosèye 
Qui r'glatihét qwand |’ solo réye. 


Èt come si vos v' tiniz pa l' bres 
Esson.ne doücemint, vos hossiz |’ tiésse, 
So l' tène alène dé vint fièstèyes 

Qui v' fêt früzi d'zos sès mamèyes. 


Vosse bèle rôbe coleür fin ârdjint 
Rilüt à solo d'à matin 

Èt, so |’ crésse, è pur bleü dè cir 
Vos sospirez d'zeüs lès brouyires. 


M. ZINZEN, 

Diloühe 


C' quu dj'ai |’ timps long 
Apres vosse coeür 

Qui quire au lon 

In-óte boneür. 


C' quu dj'ai |’ timps long 
Aprés vosse rire 

Fü d' nosse maujon 

| k'tchèssot l' pire. 


C' quu dj'ai |’ timps long 
Après vos brès 

Ca gn-è pupont 

Qui m' ratwartièt. 


C' quu dj'ai |’ timps long 
Après vos tch'vès 
Qu'astint si fôs 

Après mès dègts. 


C' quu dj'ai |’ timps long 
Aprés vos djambes 
Dj'avóz si bon 

Pwártüye à l' tchambe. 


C' quu dj'ai |’ timps long 
Aprés vosse vwés 

Fere lès tèchons 

N' s'ré pus éne crwès. 


C' quu dj'ai |’ timps long 
Aprés vos-ouy 
Mès laumes süneront 


L' timps qu’ vous s'rez voüye. 


C' quu dj'ai |’ timps long 
Après vos lèpes 

Dj'avos mou bon 

Pris dins vosse cèpe. 


(Di Transin.ne) 


C' quu dj'ai |’ timps long 
Aprés vos mwins 

Du carésses da vos 

Ma pé è fwim. 


C' quu dj'ai |’ timps long 
Aprés vos massales 

| gn-è pupont 

Sconte dés min.nes ou bal. 


C' quu dj'ai |’ timps long 
Aprés vosse djéron 

Pour li m' rascwède 

Et m' mète à |’ cwète. 


C' quu dj'ai |’ timps long 
Apres vos dégts 

| gn-è pupont 

Qui m' gatiyèt. 


C' quu dj'ai |’ timps long 
Aprés vosse cwarps 
Qu'avot si bon 

Du s' moustrer fwärt. 


Mi ossi 

Dji si langui 

Fin d'zournié 

Tout r'mouwé. 


Mi, dju v' vwè 
Come du-d-prés 
Du vos-ouy 

A vos douyes. 


Vosse gavéye 
Vos-orèyes 

Dj'ai vosse cwarps 
A l' mémwáre. 

Toutes sès nanches Ay, dj'ans l' Itimps long 


Dju lés r'nanche Si lon 
Dins ma tièsse Cu n' s'ré nin pou du bon 
Dju lès fièsse. Ó non! 


Louline Vôye. 
(Saskatoon 19-11-82) 


titre DILOÜHE : mélancolie — quire (qwire) : chercher — sünè : sourdre, 
suinter — ratwartiè : envelopper — avèr mou bon : apprécier grandement — 
djeron : giron — gatiè : chatouiller — d'zaurnié : désolé — douye : orteil 
— gavêye : poitrine = nanche : cachette — runanchè : fureter. 


Echos wallons du Wisconsin 


(Voir C.W. n? 11, nov. 1982, pages 186-187) 
1) Rengaine chantée à Comines Ten-Brielen vers 1880 


Auteur inconnu. Il doit s'agir d'une variante d'une chanson 
populaire mentionnée par J. HAUST, Le dialecte wallon de Liége, 
t. Il, Dictionnaire liégeois, Liège, 1933, p. 482, sub verbo Piron. 


Pirót n'va pós danseü s'i n'a pós de beaux chabóts, 

dés chabóts d'blanc bós pour faire Pirót danseü. 

Pirót n'va pós danseü s'i n'a pós de bés cauchons, 

dés cauchons bin lachis ét dés chabóts d'blanc bós pour faire 
[Pirót danseü. 


Pirót n'va pós danseü s'i n'a pós de patalon. 
In patalon a larkés fésses, dés cauchons bin lachis et dés cha- 
[bóts d'blanc bós pour faire Pirót danseü. 


La chanson se poursuit et s'allonge avec les termes suivants : 
ene keumiche bin pitchie 
in gilét bin fét 
ene crawate minjie dés rates 
in juponw a la mode 
éne casquéte in pól de djéte. 


(Tiré de H. Bourgeois, 
« Le Patois de Comines et Warneton, tome IV 1973) 


26 


2) Bull. Soc. Liégeoise de Littérature 
Chansons populaires N° 18, p. 256-7 
(textes CXXII et CXXIII 


CXXII. 


: orthographe originale) 


NOSTE AGKE QU'AVEUT SI FREUD SES PID. 


Noste  â-gne,noste 4-gne qu'a- veut si freud ses 


fai- re des so-lé â coip'- 


. tutti. 
=a AERA AER 9—p 235. 3— -24— 
uc Eu Ea E= == 


so- lé â coip- hi, de»  so-lé à coip'- 


tutti, 


Do-blé di gris papi, so li dri, do-blé di gris pa- pi. 


2 

Noste ágne, noste ágne, qu'aveut si freud ses jambe ; (bis) 
Mon père li a fait faire des belles rogès châsse. (bis) 

Des bellés rogés châsse, (bis) 

Avou des loien d' pai ; (bis) 

Des solé à coip'hi, (bis) 

Doblé di gris papi ; (bis) 

Doblé di gris papi, so li dri, 

Doblé di gris papi. 


3 
Noste âgne, noste âgne, qu'aveut si freud ses cuisse ; (bis) 
Mon père li a fait mette li coud'chásse d'on vi suisse. (bis) 
Li coud’chasse d'on vi suisse, (bis) 
Po rischaffer ses cuisse ; (bis) 


Des bellés rogés chásse, (bis) 
Avou des etc. 

4 


Noste âgne, noste âgne, qu'aveut si freud ses rein ; (bis) 
Mon père li a fait mette li mantai d'on prussien. (bis) 


Li mantai d'on prussien, (bis) 

Po rischáffer ses rein ; (bis) 

Li coud'chásse d'on vi suisse, (bis) 
Po rischáffer, etc. 


5 


Noste ágne, noste âgne, qu'aveut si freud s' maquette ; (bis) 
Mon pere li a fait faire ine belle pitite bonnette. (bis) 

Ine belle pitite bonnette, (bis) 
Avou n' floche à l' copette ; (bis) 
Li mantai d'on prussien, (bis) 

Po rischáffer ses rein ; (bis) 

Li coud'châsse d'on vi suisse, (bis) 
Po rischáffer ses cuisse ; (bis) 
Des bellés rogés chásse, (bis) 
Avou des loien d' pai ; (bis) 

Des solé à coip'hi, (bis) 

Doblé di gris papi ; (bis) 

Doblé di gris papi, so li dri, 
Doblé di gris papi. 


Bull. Soc. Liégeoise Littérature : Chansons populaires 
N* 18, p. 258-9-260 


CXXTII, 
NOSTE AGNE AVEUT SI FREUD SES PID 
(Variante. — Recueil de M. Chaumont.) 


[Gigs a ded ir) 


Noste f-gne, nosto  â-gne s vout si freud ses 


IB un i rpg pep 


pid. Mon pér! Ini a fait fairo ia here coip'- 
Refrain. 
Pr ier LES EC ES 
WD Y. ee din. 1 sg 
lowe A et MENT | J MA RUE 
h " Des so-lé d'on coip'hi. Des solé d'on coip'- 


Iw s? 20 et TEE T E= =| 


hi, la fa-ri-don- daino. Des S d'on coip'- hi. 


2 


Noste âgne, noste âgne, qu'aveut si freud s'podri. (bis) 
Mon pèr' lui a fait faire, in’ hoss’ d'on coturi, (bis) 
In’ hoss' d'on coturi (bis) 
Refrain : In' hoss’ d'on coturi La farifondaine, ) b 
In' hoss' d'on coturi. | bis. 


3 


Noste àgne, noste àgne, qu'aveut si freud ses rein. (bis) 
Mon pèr' lui a fait faire on corsulet di strain (bis) 
On corsulet di strain, (bis) 
On corsulet, etc. 


4 


Noste âgne, noste âgne, qu'aveut si freud ses ouïe. (bis) 
Mon pèr' lui a fait faire in’ bell’ pair’ di waitroule, (bis) 
In' bell' pair' di waitroule, (bis) 

In' bell', etc. 


5 


Noste ágne, noste âgne, qu'aveut si freud s'maquette. (bis) 
Mon pér' lui a fait faire in’ tot’ pitit' bonnette, (bis) 
In' tot' pitit' bonnette, (bis) 
In' tot', etc. 


6 


Noste âgne, noste ágne, qu'ainméve à n'nin roter. (bis) 
Mon pér' lui a fait faire in' caroch' po l'miner, (bis) 
In’ caroch' po l'miner, (bis) 
In' caroch', etc. 


7 


Noste âgne, noste ágne qu'ainméve à goultonner, (bis) 
Mon pèr’ lui a fait faire des waffe et des pasté, (bis) 
Des waffe et des pasté (bis) 

Des waffe etc. 


8 


Noste âgne, noste âgne qu'ainmév' dé musiquer, (bis) 
Mon pér’ lui a fait faire in’ gross’ bass’ po jower, (bis) 
In' gross' bass' po jower, (bis) 
In' gross', etc. 


9 


Noste âgne, noste âgne, qui n'aveut nin des ch'vet, (bis) 
Mon pèr' lui a fait faire, d'on coiffeür on toupet, (bis) 
D'on coiffeür on toupet, (bis) 
D'on coiffeür, etc. 


10 


Noste âgne, noste âgne, div'na si foirsôlé, (bis) 
Mon pér' lui a fait faire on tró po l'retrócler, (bis) 
On tró po l'retrócler, (bis) 

On trô, etc. 


11 


Noste âgne, noste âgne, mora d'on mâ rintré. (bis) 
Mon pèr’ lui a fait faire on coff' di bois cèclé, (bis) 
On coff’ di bois céclé, (bis) 
On coff’, etc. 


(Réf. J. Haust DL p. 482) 


Pinséyes pou m' Moman 
(Lingadje di Fumay) 


Ô! leune d'ârdjint dins |' nüt sins fin 
Qui fait pus bias lés clérs matins, 
Fleürs dé peumi, campâgne dorèye, 
Tchant du mauvi, doûcès vèsprèyes, 
Guérzias d'avri, cièl de printemps, 
Twè, joli-bwes qu'elle aimeut tant. 
Elle è-st-èvôye, c'est trop teribe ! 

Èt vos r'vènèz ?... è-st-i possibe ? 


Ô! bia Noyé dins l' dûr iviér 

Et |’ blanc mantia su |’ sapin vért, 

Lè grand feü d' bos dins |’ tchéminéye 
Qui r'tchaufe lè cceür ét lès pinséyes, 
Lè Tchandeleüse, Pauque ét |’ Novél-an, 
Tout c' qu'èst si bia, qu'elle aimeut tant. 
Elle è-st-èvôye, c'èst trop tèribe ! 

Èt vos r'vènèz ?... è-st-i possibe ? 


Ghislaine CAUSSIN, R.N. 

Li « bé» èt l’ «ré» 
(b — bé — bén, ré — rén) 
Di Vireux, Wallonie francaise) 


C' n'est nén de |’ lète ou dé |’ note qui dji veu vous causer. 


C' n'ést nén d'audjoürdu qué ca vént. 

Lès djins qu'énn'ont ou qu'enn' n'ont nén ! 
Lès cias qu'énn'ont, is-ont du bén ; 

Po lés-autes, on dit qu'is n'ont rén. 

L' cia qu'a do bén n' si prive di rén 

L' cia qui n'a rén, n' trouve nén ca bén. 


Amon |’ médecin, |’ cia qui n'a rén 

On dit qu' c'ést pou ca qu'il ést bén. 

Mais quand c'est qu'il a deüs côps rén 

Ca li prind du timps pou passer. 

L' pus mwais, c'ést n' nén ièsse bén sins rén. 


D'éne coumére, on dit qu'élle ést bén 

Et qu’éle s'abiye di deüs côps rén 

Mais quand on |' trouve tout ossi bén 
Quand on |' wèt tote nüwe ét sins rén. 
Èt ène coumére qui n'est nén bén 

C'èst qu'élle a d' trop ou nén assez 

Pou ca i faurait li causer 

Li causer d' rén qui fwait qu’ c'est bén... 
Alórs, comint p'lu s'i r'trouver 

Au mitan dés bén ét dés rén ? 


On dit qui lés djins qu'ont dé bén 

| l'ont atcheté pou deüs côps rén. 
Insi tos lès djins qui n'ont rén 

Is n' saurait nén « multiplier » 

Pusqui aveu rén qu' deüs cóps rén 
On peut s' pèrmète d'awè du bén. 

À l'ádje qui dj'ai, wai : in côp bén 
C'ést tot c' qui faut pou m' continter : 
Au preumi cóp ca va co bén 

Mais au deüzyin.me, i gn-a pus rén. 
Dji n' sai non pus « multiplier » : 
Dj'ai bén l'idéye di m'anonder 

C'ést bètch-èt-plôye ét boute po rén! 

Pouqwè ç' qui lès djins qu'ont du bén 
Ni doneneut rén aus cias qu' n'ont rén ? 
C'èst p'tète qu'is pinsenut pou du vrai 
Qui rén qu'en tout candjant d' costé 
Lès cias qu' n'ont rén ni donerait rén 
Si quéquefiye is-aurait du bén. 


Michel DRICOT (M... du Tâ), 


Dol nut', la cinserèsse sondje... 


(Di Bièrtogne) 


Mârdi passé, timps do l' marinde, 

Gusse Pâté è fwart bin djâsè : 

S'i mougne brâmint, lu n' pout mâ d' prinde 
Lès poyes, li wadje ni lès cossèts ! 

— « Vormint, di-st-èle Fine à Batisse ; 
Gusse èst pansou mais nin voleür ! 

Dj'aime mi on varlét qu'è d' l'oneür, 

Qu'on cópeü d' boüsses qui s'rot Minisse ! » 
Dol nut’, èle sondje qui totes sès poyes 
Si parminant avà lés voyes. 

Eles vont ponre do costé d' Morhèt 

Dins |’ grand tchapai d'on laid varlét !... 
Sès satch di wadje rotant à pas !... 

Ele lès vèt su I’ Câré d' Bastogne... 

Volà qu'is passant po Bièrtogne ! 

Adon,... évóye su Sint-Tibât !... 

Tot d'on cóp... soneriye d' clairon ! 

Lès satch riv'nant à tote vitésse ! 

On-ome arive... làvà... bin lon... 

C'ést s' brave vârlèt qui lès ratchésse !... 
Volà-t-i bin qu'ayir à non.ne, 

Ele déne à Gusse : dés noüs solés, 

Deüs bélés tch'mijes, on tricoté ! 

— « Ténoz ! di-st-éle; c'ést po vis pon.nes. » 
Noste ome féjot dés-üs come ça! 

— « Mèrci !... Madame, di-st-i, tot biésse... 

| n' si dote nin dins sa bone tièsse, 

Qu'i vint d' gangné on grand combat. 

— « Vat mi on várlét qui rote drèt 

Qu'on bai Mossieü qu'é dés longs dégts ! » 


M. LAMBERT, R.N. 

TOTES LÈS-AMEÜRS 
DE MONDE 


À k'mincemint, t'as |’ pére Adom, 
C'è-st-avou lu qu' nos d'hoterons. 
C'èst lu qu' nos-irons r'trover 

Â bèrwèter d' l'ôte costé. 


Â coron, t'as l' vi Hinri 

Doü-ce qui t't-à-fét va r'moussi. 
C'ést lu qu’ metre |’ dérin fion, 
Adon !' djoü s' liv’ré po d' bon. 


Nos-irons à Fèroûmont 

Beüre lès cèkes èt lès tonês, 
Èt fé glèter nosse minton 

Et donser l' fèye d'à tchésté. 


« Honni soit qui mal y pense! », 
S'apinse nosse matonte Ortanse 
Qui n' pètéve máy li francais 
Qui po |’ vi spot d'ás-Anglais. 


À vote santé, Fré Tchontchès, 
Boutez foü, dj' lés rimplih're ! 
Alons donser l' rigodon 
Et tût'ler à Féroümont. 


Dji n'a mây sitou noule pâ, 
À Fèroümont, ni ôte pâ : 
Dj'a spiyi m' glace à bokèts 
Â v'lou passer â-d'-triviès. 

Pórüt vali qu’ ti m' vêrüs co 
Prétchi cwèrème ava m’ vide heûre ! 
Va-z-è pus lon, s' t'as dès mots d' trop, 


Tchonter matines so l' côp d' doze eüres. 


Mi, l'ome, volà 'ne bèle sinte hapèye 
Qu'on n' veüt pus, â fond di m' vanète, 
Lüre li dérin ho d' més rèdjerèyes. 

Et ti m' djáses di Twin.ne ét Tonète ! 


Dje |’ sé bin qu’ l'ábon èst bilé 
Po-d'zos li spéheür dèl pèlote. 

Mins lès poumes ni m'nèt tot hozelé 
Qu'avâ lès mèlèyes à noukiotes. 

Twè, t'ès dèl sôrt qu'i-n-a brâmint, 
Grossès tièsses èt magneüs d' blonc pwin. 
On dit bin qu’ t'as I’ mà d' sint Tiba : 

Ti beüs bin èt ti n' magnes nin mâ. 


Dismètont qu' ti fês l' compte dès djâbes 
Èt maç'ner lès mours di t' prihon, 

Mi dj' tin manèdje po-d'zos lès-âbes 

Èt s' va-dje beüre à l'êwe dè soürdont. 


E 

Mi, dj'a rèscontré Nârcisse 

— | rim'néve d'â lon payis — 
Ti sés bin, li p'tit Nârcisse 

Qui s' pére on côp li dèri : 

« Dji t' promèt l'oühé èt l' tchèt 
Si co mây, ti n' tüzes à twè. » 


Mins on djoü qu'i f'séve sülont 

— Róye èt s' rôye, ti disróy'rés — 
ï s' clintcha d'zeü on soürdont 

Èt veüy on nozé valèt. 

Co máy, dispóy ci djoü-là, 

Li sü d'abime n'èl qwita. 


Dés cint-ét cints-ons à lon 

— Sd d' lu-min.me ét sü sins fin = 
Il a trafté lâdje èt lon, 

Èt s' cwéri dod qu’ n'èstût nin. 

On bé djoü qu'ènn'avûüt s' tchédje, 

| spiya s' murü, d'arédje. 


È |’ pléce di s' lêd vi frognou, 
C'estüt |’ Bon Dju à radjou. 

Nos-èstons come il èstint, 

Prustis avou I’ min.me 4rziye. 

Nos 'nn' alons come ènn’ alint, 
Min.més vóyes ét min.me sétchiye. 


Èt dismétont qu’ nos l' trossons 
Come zéls ont lèvé |’ pèton, 

— C'è-st-une drole di copér'riye ! = 
Tos lès-ôtes sont d'djà po-dri. 


C'èst |’ fave d'à magneü magni, 
C'ést |’ cawéye qui vore abiye 
Dimonder d' l'óte dés costés : 

« Qu'ést-ce qui ca vout dire viker ? » 


l n'a nin falou 'ne sègonde 
A vi Hinri po fé |’ monde, 
Èt n' li falou qu'une parole 
Po fé toürner noste indjole. 


Mins s' ti vous sézi s' méssédje, 

C'ést clér come on brouwèt d' kétches ! 
C'é-st-on vótion sins parèy, 

Pés qu'une kimèlèye haspléye. 


Tchériye djusse ti fa d'ohés 
Sins v'lou disvóti l' lonhé, 

Èt s' saye djusse, hazárd hazéte, 
Dé viker chaque ti planéte. 

Dji minéve li doü po-dri |’ neür wahê. 
Nos montins so l'ête. On sonéve li tronse. 
Èt mi, dji tüzéve : Nos n' sárons jamês 
Asteüre s'i veüt |’ djoû, ét si d'atoumonce 
Il a I’ clé d’ nosse viye ou |’ creühète dè cir, 
Èt s'i k'noche à l' fin lès mots qu'i fat dire. 
Nos n' sárons co máy si l' monde èst d'guizé 
Po nos mî fé prinde savate po solé. 
Nos n' sârons co mây... 

Djo, n'i tüzons pus! 
C'ést todi neüre nut' so l' tère d'à Bon Dju. 

Prind |’ solo èt s' prind l'ombire, 
Li nut' ou l' côp d'aloumire ; 


Prind |’ wèrmaye qui donse so l' wé, 
Qui vik'rè |’ timps d'un-âvé, 

Prind l' pire d'éwe qui t' louke dè fond 
N-a co mèye èt co mèye ons ; 


Prind l' doüceür dèl tiène loumire 

Ou s' prind timpèsse èt tonire ; 

Prind |’ dègn ou s' prind |’ cir sins fin, 
Prind l' ci qu' monte ou l'ôte qui d'hind, 


Mi, dj' t'èl di sins fé nou pleü : 
C'èst tos-oüs d'al min.me cov'rèsse, 
C'èst has' èt roy è nosse djeü, 
C'èst pèye èt creü dèl min.me pèce. 

T'as si pids d' tère so lès rins, 
Mins di-d'-là ti veüs l' loumire. 
Live-tu, l'Ome, ameür dè timps : 
Tote li Viye è-st-à djouhire ! 

El sé-s' bin qu’ c'èst twè |’ léwin 
Qui f'ré rinfler |’ monde ètír ? 

Èt qu' ti tchèriyes lès djètons 
D'i-n-a co mèye èt mèye ons ? 
Èvôye, fré — C'èst co pus lon! = 
Èt t' rècrèster bê-z-èt bon, 

Twè qu’ sét bin qu’ c'ést mésti d' djint 
Dè prusti sins magni s' pwin. 


N-a co cint-èt cints-ons qui dj’ ratind d'dé |’ fontin.ne 

Sins nin 'ne djusse po poühi èt stontchi l' feü d' mès win.nes. 
L'êwe passe inte di mès dügts, l'êwe coürt inte di mès mwins 
Sins qu' dj'âye polou 'ne sègonde apâch'ter sü ni fwin. 


Èt dismètont qu' dji louke lès samin.nes èt lès-ons, 

Mès d'zirs èt més sèt' creûs is’ néyi è soürdont, 

| m’ sonle — èst-ce une idéye ? — qui dj’ ved r'glati à |’ fin 
'ne fayèye pitite siteüle qui blaw'tèye è spès timps. 

Èle vêrè pate à pate, li Cisse qui rote è l'ombe 
À ratinde qui l' djoü vègne d'èsse mêsse èt dame so l' monde. 


À fiyes, come on sofla so l' grise tüye dè vèvi, 
Ele passe, èt dji sin s' mwin cori à ras’ di m' viye. 


Dj'èl sé bin qu'èle vêrè, pusqu'on-z-èst d'pôy todi 
Come li nok èt l'âbon èt Dièw èt s' paradis. 


Hoütez ! Ci n'èst qu'on sondje, à hipe une passe di vint, 
Mins dj'ó monter vèr mi, vinoüwes d'à fond dé tlmps, 


Totes lès vwès d' l'anêti avou l'ondje d'â matin. 


ipo 

Ci côp-chal, nosse fâve èst foü : 
Dji clô l'ouch èt m' rapêri. 


On-z-a distèlé lès boüs, 
Lès tchârs sont-st-è leü tchèri. 


Dj'a tot fêt |’ compte di mès djoüs, 
Dès saquonts hos qu' dj'a rèli. 


Nosse tchin, qui n' si sovint d' rin, 
Sicrèpe lès-ohês dè timps. 


Èst-ce on sondje ? Èst-ce une idèye ? 
On-z-a roté so l' pavèye. 


Nosse pôve viye n'avüt qu'on timps : 
L'ondje a clitch'té tot doücemint. 

Quond pâtes ét rècinèyes sèront bráwe èt poüssire 
Et qu’ nos cwèrs, qu'a-t-i tot, sèront früds come dèl pire, 


Quond n's-árons bèrwèté di ç' costé-là dè timps 
— Onk on pô pus târdou, l'ôte on pô pus matin — 


Quond nos n' sèrons pus qu' sondjes rèvolés po todi, 
Mins qu' nos sârons lès mots qu'i fât dire po r'wèri... 


Qui nos deüs coürs, dé mwins, is’ trovéche, à |’ difin, 
Èt vosse nom r'dire mi nom, èt vosse mwin r'djonde mi mwin, 
Èt qu' nos r'montonche èsson.ne djusqu'â prumi matin. 

Li rôzï avüt bouté 
Èt frudji djusqu'à l' hinèye 
Qu'a rambômé sins parèy. 


L'âme dè monde, lèy, a rinflé 
Èt mawôri tont-èt pus 
Qu'èlle a toürné à Bon Dju. 


= 
= 


C'è-st-une viye d'ome èmé lès-omes. 
C'èst lès sèt' creüs, lès sèt' bouneürs, 
Èt nosse boule toüne, èt rom-do-dom, 
Une rôye di blonc, une rôye di neür. 


Ci n'est qu'une viye. Ci n'ést qu'on sondje. 
Saquonts vüzions. « Salut! Diè wáde ! » 

Et mutwèt d'djà, è |’ mascaráde, 

Li mwèrt qu'a pris l' vizèdje d'un-ondje ! 


Mins |’ viye n'a d' keure dé djeü d'avir. 

Li viye, d'póy li prumire sègonde, 

C'é-st-une gronde fwèce qui n' süt qui s' vir 
Et qui fét boüz'ler tère ét monde 


Èt brotchi l's-ameürs foü dés pires. 

Mès-èfonts, rèminez-m' djusqu'âs-êreürs dè timps, 

À prumi r'djét d' loumire di nosse prumi matin. 
Rèminez-m' avou l' djoü djusqu'à prumi soürdont, 

Â bwèrd dèl pus blonke pádje, à l'aróye di nosse nom. 


Kimint m' fát-i comprinde li cwèstrèce èt l' mèlèye 

Si dj' n'a nin dja k'nohou ameür ét rècinèyes ? 

Et k'mint comprinde li faw qu'on r'céperé m’ wahé d'vins 
Si dj' n'a nin djà broyi l' fayin.ne dizos més dints ? 


L'éfont à l' fache, c'ést mi, ét l' vi qui va mori. 
Et quond dj'aduze li tére, dj'aduze lés steüles ossi. 

Dj'a roté èt roter, dès-eüres, djusqu'à todi, 

Èt griper so l' pus hôt dès crèstês dè payis. 

Dji louke lès bwès stârés so lès gonhires sins fin, 
Dji so tot seü so |’ tère èt dj'a-st-arèté |' timps. 


Lès siékes èt lès rasiékes, à |’ longue, ont disvôti 
Lès tchèrs èt lès havèyes à dès-eüres tot-âtoü. 
Chal, dji hoûte bate li coür dèl tère èt dè payis 
Come l'Ome èl hoütéve djà âs-êres dè prumi djoû. 


Pôvre Ome, qui passe ti viye à fé cori l' sâvion 

Po sayi dé mèz'rer l' timps qui passe inte tès mwins, 
Ome, qui n' sét djà, mâgré lès mèyes èt lès mèyes ons, 
Si t' race vike si vèsprèye ou s' tot prumi matin. 


Eyir, dimwin, ví fré, qu'ést-ce qui coula vout dire ? 
Et viker, ét mori ? Et l' tere èt l' paradis ? 
Qu'ést-ce qui ca pout bin fé qu’ tot éva-st-à poüssire 
Si |’ viye é-st-on grond flot qui coürt ét coürt todi ? 


Louke, dj'a wârdé so m' brès li rodje foüme d'une fètchire : 
Come li pus viye dés pires, dji n' so qu’ pwézéye è timps, 
Mins dj' sin caboüre è m' song tos lès mondes d'ir ét d'mwin, 
Dji n' sé pus si dj’ so pire, 4be ou ome ou loumire. 

Totes lès fleürs ont flouwi èt nos djoüs sont comptés. 

Li boule toüne èt toürner, li timps passe ét r'passer, 
Dismètont qu' nos tchèrions, li mwèrt so lès pâpires, 

Èt qu' nosse cwèr toüne à brâwe èt noste âme à loumire. 


Mins nos-èstons l'âbon d'âs min.mès rècinèyes, 
Totes lès-ameürs dè monde rimontèt d'vins nos win.nes 
Djusqu'à |’ pus hôte dés coches d'al copète dè Mésse-Tchin.ne. 


Et l' viye à m'ni rinfèle come passe divont l' fornéye. 

Tos lès hos sont sèmés èt tos lès mots sont dits. 

Dji n'a pus rin d'à min.ne. 

C'èst l' moumint d' s'agngnoyi, mwins vüdes èt djoürnèye plin.ne, 
Èt d' s'aspoyi, pèzont, so totes lès-eüres à m'ni. 


Mins |’ grin, à pwin.ne pati, èrva di-d'-doû qui vint. 
Dod li k'mince ? Et dod I’ fin ? 
Une ombire a passé, sins vizedje ét sins nom : 


Tos lés-Abes sont spanis ét lès mwérts sont viconts. 


NOTES 


Le dialecte employé est celui du Condroz liégeois. 


La proximité de la région dialectale du Centre wallon expli- 
que la présence de certains doublets : árzéye - árziye, ... 


Dans la prononciation de la finale -/ye, le son yod s'élimine : 
viye se prononce vie. 


Le son é se prononce trés ouvert. 


GLOSSAIRE 


äbon : aubier 
(li pére) Adom : 

le premier homme 
aduzer : toucher 
ameür : sève de la terre 
anêti : tombée du jour 
apâch'ter : apaiser 
arôye : premier sillon 
bèrwèter : tomber en roulant 
biler : crevasser 
bouter foü : vider son verre 
boüz'ler : enfler 


(toürner à) brâwe : tourner 
à rien 


cawèye : longue file de 
personnes 


clitch'ter : agiter la poignée 
de la porte 


creühète : alphabet 
cwèstrèce : pomme à côtes 
dègn : terre battue 
d(i)hoter : mourir 

djeü d'avir : jeu de hasard 
djouhire : jachère 

djusse : cruche 

ête : cimetière 

fache : langes du bébé 
faw : hêtre 

fayin.ne : faine 


(mète li dérin) fion : 
parachever 


flouwi : se flétrir 
frognou : visage ridé 
frudji : fructifier 
gonhire : colline boisée 


heüre : grange 

hinéye : bouffée 

(li vi) Hinri : Dieu 

ho : grain 

hozelé : criblé (de frults,...) 

indjole : engin 

kimèlèye háspléye : 
embrouillamini 


léver I’ péton : déguerpir 
lonhê : pelote de laine 
mawôri : mürir 

mèlèye : pommier 


noukiote : petit nœud dans 
le bois 


pâti : pousser des épis 
pèye èt creü : pile et face 
pwèzèye : pause 
rambômer : embaumer 
(is') rapêri : se reposer 
rèdjerèyes : criblures 
r(i)wèri : guérir 

s(i)créper : racler 

spani : épanouir 

stontchi : arrêter, étancher 
sû d'abime : soif ardente 
tchèri : chartil 

trafter : courir vite 

(èl) trossi : déguerpir 
tüt'ler : lamper 

vanéte : petit van 

vir : idée dont on est féru 
vôtion : amas embrouillé 
wahé : cercueil 

wérmaye : éphémére (insecte) 

LES CAHIERS WALLONS 


Introduction 


Malgré telle invite qui nous avait été faite, nous n'avons pas 
cru devoir séparer la Préface d'Alphonse MARÉCHAL du corps 
de « Autoü d' l'Aistréye... ». Nous avons détaché seulement la 
partie du texte relative à l'orthographe Feller, adopté depuis 1906 
par la plupart des écrivains wallons. 


Mais le róle de M. le Professeur MARÉCHAL à Namur, son 
activité philologique à la Société de Langue et de Littérature 
wallonnes, la succession assurée au bénéfice des dialectes par 
ses deux fils, Lucien et Paul ; le premier, fondateur et sécrétaire 
des Rélis Namurwès de 1909 à 1964 : tout cela nous faisait le 
devoir de ne pas dissocier A. Maréchal de L. J. Lambillion. 


Le livre dont nous assurons pieusement la réédition y trouve 
une cohésion culturelle dans l'amicale collaboration de deux 
excellents Wallons. 


A l'attention de tel ou tel lecteur, curieux d'en savoir plus sur 
un auteur resté longtemps méconnu, signalons la minutieuse 
biographie établie par André DULIERE et publiée le 17 octobre 
1980 dans les colonnes de « Vers l'Avenir » sous le n? XVII de 
la série « Les Nouveaux Fantómes de Namur ». 


Semblable illustration, suivant la voie tracée par Félix 
ROUSSEAU dans son « Propos d'un archiviste sur la littérature 
namuroise » nous éclaire sur la valeur de ces Contes populaires 
et du sort dont ils devraient étre gratifiés. 


Les Cahiers Wallons. 

Auto d’ l'aistréye 
do timps di m' grand-mére 
— CONTES WALLONS —— 


pa L.J.-L. LAMBILLION 


Avou one préface è français pa A. Maréchal 


V. DELVAUX, ÉDITEUR 
NAMUR 


1906 


Réédition par « LES CAHIERS WALLONS » 
en 1983 : 75e année des « Rèlis Namurwès » 


Préface 


Je causais un jour avec mon ami Lambillion des contes char- 
mants de Porti (1) et je lui conseillais de les lire. Il le fit et me 
déclara que cette lecture lui avait beaucoup plu. « Moi aussi, 
ajouta-t-il, j'ai passé de bien bonnes heures autrefois, à entendre 
conter des histoires à la veillée, dans cette chère langue wallon- 
ne, encore si vivace à la campagne ». Je l'engageai fort à mettre 
par écrit ces naïves histoires, dont il avait gardé un souvenir si 
précis, lui persuadant qu'elles ne pourraient manquer d'inté- 
resser, de réjouir les amateurs de wallon petits et grands. 


Il les a écrites avec une entière sincérité, dans un style par- 
faitement naturel. 


De là ce recueil de contes que je recommande avec confiance, 
surtout après la distinction dont il a été l'objet de la part de 
la Société Liégeoise de Littérature wallonne qui lui a décerné 
une médaille d'argent au concours de 1904. 


L'auteur dira lui-même, dans une savoureuse préface en 
wallon, le but qu'il a poursuivi en composant ce petit livre : il 
a voulu se rappeler les jours si chers de la jeunesse depuis 
longtemps envolée, et retracer aux yeux de la génération actu- 
elle le bon vieux temps trop souvent méconnu. 


Sans doute l'art délicat d'un Porti fait un peu défaut à notre 
narrateur. Par goût, il préfère écrire simplement et à la bonne 
franquette, comme on parle au village ; qui pourrait l'en blâmer ? 
Ne semble-t-il pas que la rusticité du langage, piqué ça et là 
d'expressions originales, cadre bien avec les mœurs un peu 
frustes de la campagne qu'il décrit si heureusement ? Il a du 
reste d'autres mérites, capables de lui attirer bien des sympa- 
thies. 


(1) J. PORTI (abbé Pirot) Contes wallons : lès fauves da nosse viye mére. 
Namur, Delwiche, 1903. (VI + 83 pages.) 

Et d'abord, peut-on sans émotion constater l'idée pieuse qui 
réunit dans ce petit volume l'histoire anecdotique de la famille 
de l'auteur, depuis la grand-mère, la bonne fée du foyer, l'infa- 
tigable conteuse, jusqu'à la trisaïeule qui avait assisté, étant 
enfant, à l'entrée solennelle de Louis XIV à Namur par la porte 
de «La Plante » ? Dans cette gerbe de vieilles fauves sans 
prétention, plus des trois quarts se rapportent, de près ou de 
loin, aux parents de l'aimable auteur. 


Comme il s'est attaché à faire revivre ses ascendants, il a pris 
plaisir à mettre sous nos yeux les sites pittoresques de Malonne 
et de Wépion où se déroulent ses récits. Telle est la raison de 
ces vues exécutées en phototypie d'après lès clichés très artis- 
tiques de M. E. Suars : en ornant l'œuvre de Jos. Lambillion, 
elles attestent sa fidélité au coin de terre natal. 


Un autre attrait du recueil nouveau réside dans la variété des 
contes qu'il renferme : il y en a, ma foi, pour tous les goüts. 
Les uns sont des miettes d'histoire d'une réelle saveur : ils 
rappellent par de petits côtés les grands faits historiques que 
tout le monde connaît, mais de façon à les rendre, si l'on peut 
dire, plus vivants, plus tangibles : la prise de Namur en 1692, 
la révolution française, les guerres de Napoléon, Waterloo, la 
domination hollandaise. 


Tout ce qui a trait à la sorcellerie étant aujourd'hui l'objet de 
studieuses recherches, les folkloristes liront avec intérêt les 
pages intitulées : Comint m' grand-mére aveüve pièrdu on-ouy — 
Li p'tite sôrcire di trêze ans — Li viye Djène da l' Ruwale èst 
dissôrciléye... (émouvante scène d'exorcisme), etc. lls trouve- 
ront ailleurs des histoires relatives aux revenants, au diable et 
à ses apparitions. 


D'autres contes simplement touchants et attendris remueront 
l'âme sensible du peuple ; dans quelques-uns, on aura la note 
grave, le ton moral et sentencieux. D'autres, plutôt plaisants, 
amuseront par leur joyeuse allure ; et dans tous, une série de 
types bien observés plairont à ceux qui cherchent la peinture 

fidèle des mœurs populaires. Il y a donc, je l'espère bien, de 
quoi satisfaire tous les lecteurs. Pour leur rendre la tâche plus 
facile et plus agréable, j'ai appliqué aux présents contes, avec 
l'assentiment de l'auteur, une orthographe simple entre toutes 
— disons mieux, la seule rationnelle — celle que patronne la 
Société Liégeoise déjà citée et que suivent les écrivains les 
plus intelligents de la capitale wallonne. 


CONCLUSION. En résumé, le système admis ici, appuyé sur de 
savantes autorités, est au fond un système phonétique, large- 
ment tempéré par l'analogie, mais s'écartant franchement de 
l'orthographe française moderne, quand celle-ci est illogique et 
contraire à l'ancien usage de la langue. J'espère que le lecteur 
ne tardera pas à reconnaitre les facilités de l'orthographe nou- 
velle et je serais heureux s'il applaudissait, comme moi, à cette 
réforme de bon sens et de bon goüt. 


A. MARÉCHAL. 

Sov'nances di m' viye grand-mére (1) 


Quand dj' vikereüve co mile ans, jamais dji n' saureüve rovi 
mi póve viye chére grand-mére : leye qu'a sti si boune por nos 
jusqu'au dérin djoü di s' viye, po més soüs, po m' frére ét por 
mi. Mais c'ést surtout après dij-üt cint ét swèssante-chij, quand 
l' colèra nos-a ied fait órfulins d' nosse póve mére, qu'elle èst 
div'neuwe li vraiye andje dè l' maujone. 


A c' timps-là, là longtimps qu'elle ésteüve dédja r'tiréye dins 
si p'tite viye maujone au Swári (2). Uséye, cásséye èt pléyiye pa 
l' travay ét pa lès-ans, èle vikeüve là avou nosse vi grand-pére 
d'one pitite rinte qué li fyin.n' sès-èfants. 


C'ést là qu’ nos l'avans sti r'trover nos-ôtes chij, po mia dire, 
tchair su s' dos aprés l' mwárt da moman. Nos éstin.n' co tot 
p'tits : li pus djon.ne di mès soüs n'aveüve qu'on-an èt d'méy. 
Aprés trwès ou quate djoüs d' pwin.ne èt d' chagrin, èle nos-a 
pris d'dins sés brés po nos rabréssi : 


— Nos avans brai assez, més chérs èfants, di-st-èle ; asteüre 
i nos faut r'prinde coradje ét travayi tortos po vos fer on sórt 
po l'av'nir. Ca nos-ôtes nos n' vikerans pus wére ; i faut portant 
qu’ vos fuchiche élévés tortos ét capábes di gangni vosse viye 
divant nosse mwárt. 


* 
** 


À dater di c' momint-là, éle s'a r'dréssi ; élle a come radjon.ni 
ét « durant » presqui dij ans on l'a vèyu tos lès djoüs laver à l’ 
tine nos póvés p'titès pices ou prèsti |' pausse po nos fer do 
pwin, keüse, rifer dés tchausses et fer l'amougni. Bin sovint, lés 
pus vis di nos-ótes, nos-éstin.n’ prét'-à braire en |’ véyant travayi 
si deur ; mais nos sondjin'n' dins nos-min.mes qui ca n'esteüve 
nin naturél : éle n'aureüve nin seü fer ca, si éle n'aureüve nin 
r'cüt one fwace di-d-là-wót. Si nos n' l'avin.n' nin ieû, dji n' sé 
ci qu’ nos sérin.n’ div'nus. 


(1) Patois de Wépion (& une lieue sud de Namur) peu différent du pur 
namurois. Voici quelques traits distinctifs : u pour i (ruv'nu, munute..., par 
contre : misique, dispiter), u pour ou (ruwale, suweür), ou pour o dans boune, 
couche. A remarquer qwé pour qwére (quérir), mon.nonke pour mononke. 


(2) Hameau de Wépion, près la grande Ferme des Carmes. 


Elle èsteüve fwârt viye, mais èle ni saveüve nin au jusse si-t- 
âdje. Ele saveüve bin qu'èlle ésteüve vineuwe au monde divant 
l' révolucion. Ele si sov'neûve d'awè sti à mésse dèl nét dins 
lès grègnes et d'dins lès stauves. C'est d'dins one grégne qu'elle 
aveüve fait sès pauques èt loyi s' bindia aviès l'ádje di iüt-ans, 
do timps qu'éle diméreüve à l' Basse-Fontin.ne à Malon.ne. Si 
pére, qui fieüve li maisse plafoneü, ésteüve on-Olandais qu'on 
lomeüve Louwis Hoppe ; si mére si lomeüve Magrite Chantraine. 


Nos-avin.n' por léye di l'amitié qu'aleüve jusqu'à |’ vènèrâcion. 
Jamais nos n° fyin.n' rin sins li d'mander conséy. C'est todi lèye 
qu'a t'nu |’ boüsse jusqu'au dérin djoü di s' viye ét on n' dispin- 
seüve jamais one cans’ sins s' pèrmission. C’ést-en dij-Gt cint 
et séptante-iüt' qui nos l'avans pièrdu. Ele s'a distindu doücemint 
come one tchandéle, tot-en nos causant jusqu'au dérin momint. 


Nos l'avans brai come èle li mèriteûve : nos n' savin.n' pus 
viker sins léye. Et co asteüre, après tant dés-anéyes, por mi, i 
m' chone qui dji n' saureüve pus jamais èsse vraimint eüreüs su 
l' tére sins lèye : gn-a si wêre di djins qué |’ richonenut ! 


* 
LE 


| m' chone afiye qui djè l' vwè co, l' boune viye âme, avou s' 
longu visadje, si nez èt s' minton assez gros. Li seül ody qui lî 
d'méreüve ésteüve bleuw come one fleür di p'tit Jésus. Elle 
aveüve co tos sès tch'fias qu'éstin.n' seürmint gris. Elle ésteüve 
putót p'tite qui grande ét, avou ca, fwart mwinre : sès mwins 
éstin.n’ si tènes qu'on véyeüve au-d-truviès ; ci n'ésteüve qu'on 
paquet d' niérs di tot s' cwárps. Ele si t'neüve todi drwète avou 
s' tièsse one miète clinciye pa d'vant ; mais èle si r'drésseüve 
quand èle causeüve di s' djon.ne timps. 


Tanawète, quand dj'i pinse, dji r'vé co nosse maujone avou |' 
plafond à molüres ét |' laudje tchiminéye ; dji r'vè à drwète do 
feu li gárdiróbe, li viye órlodje didins s' grande caisse di tchin.ne, 
li drésse avou one Notré-Dame dissu, dins s' grande « niche » di 
vére rimpliye di bouquéts d' fleürs di papi qu'on doneüve à grand- 
mére à |' Sainte-Caterine. Padri l' « niche », i gn-aveüve chis 
assiétes ét on grand plat di stain dréssis ét dés viyès tasses di 
pórculin.ne. À gauche di l'aistréye, c'ésteüve li grand cofe di 
tchin.ne di m’ grand-mére, li tauve tot près dé |’ finiésse ét 
saquantés-6tés-ayésses. Dissu l' plantche dé |' tchiminéye, i-gn- 
aveüve co quate assiètes di stain augnéyes aus deûs costés d'on 
vi bondiè ét deüs tchand'lés d' keüve, ét, pindu pa-d'zeû, l'imau- 
dje encádréye d'on bia rodje pilau. 

C'èst vélà qu'on-aveüve si bon, à |’ chije, quand grand-mére 
raconteüve dès fauves èt qu’ nos-èstin.n' tortos pindus à sès 
lèpes. 


È l'uviêr, ossi rade qu'on-z-aveüve sopé, grand-mére alumeüve 
li crassèt ét grand-pére mèteüve saquants bons sokias su |’ feu, 
ét il aleüve sérer l'uch au véra. Grand-mére s'achideüve su s' 
grande tchiyére di strin o culot à gauche ét èle méteüve sès 
pids d'ssu lès cropécindes ; grand-pére si mèteüve o culot à 
drwète, ét i purdeüve mi p'tit frére, si fiyou, d'dins sès djambes 
ou su s' choû. Lès trwès pus djon.nes di més sods, zéles, s’achi- 
din.n' su leds p'tits chames èsconte di grand-mére, po p'lu soki 
su sés gngnos quand élle éstin.n' naujiyes ; li pus grande s'achi- 
deüve divant |’ feu, ét mi, su l' costé d'lé |’ tauve. À pwin.ne 
ésteüve-t-on métu à place, qui nos criyin.n' tortos èchone : 
— « Racontez-nos one istwére, 6! moman márine. » (Nos l' lo- 
min.n' tortos marine qwèqu'èle nè l'ésteüve qu'à mi.) 

Après s'awé fait tirer one miéte l'oréye, èle nos raconteüve 
one afaire di s' djon.ne timps ou one istwére di sórcire ou d' 
ruv'nant. Nos l' choütin.n' avou nosse bouche au laudje ét sovint 
en tron.nant come dés fouyes. Quand |’ fauve éstait iute, nos li 
d'mandin.n' mile ésplicácions ét nos li fyin.n' répéter dis côps 
l' min.me afaîre. 


Si, do timps, qu'èle diviseüve di sórcires ou d' ruv'nants, nos 
étindin.n’ üler |’ vint dins li tch'minéye ou |’ vèra clicoter à l'uch, 
nos nos racrapotin.n' tot ; por one brique d'ór nos n'aurin.n' nin 
sórti. Sovint grand-pére avou one aïr di malice nos d'djeüve : 
— « Li qué èst-ce di vos-ôtes qui va m'aler qwé on sokia o forni 
po ètèrtinu l' feu ? » Tortos nos réspondin.n’ : — « A! ca, papa, 
nos n' waserans jamais sórti, nos-avans bin trop ped. » 


Aviè iüt-eüres, grand-moman d'djeüve : — « Nos dirans nos 
priyéres, mès-èfants ; après dji mètrè coütchi lès p'tits ét dj'iré 
m’ ripwaser. » On s' méteüve tortos è gngnos èt |’ pus djon.ne 
d'djeüve lès priyéres tot wót. Quand c'ésteüve fini, grand-moman 
d'djeüve co : — « Dijoz-é one ossi, m' féye, po vosse moman 
qu'ést mwate, po més parints trépassés, po vosse papa qui vos-a 
abandoné, ét po nos-ótes « à sole fin » qui l' bon Dié nos « con- 
serve » jusqu'à tant qu' vos séroz élévés tortos : lès priyéres 
dès éfants sont lès priyéres dés-andjes. » 


Nos-ôtes, lès deüs ou trwés pus vis, nos d'mérin.n' co one 
eüre avou grand-papa, qui finicheüve do fumer s' pupe en nos 
racontant one fauve ou one afaire do timps d' Napoléyon. 


* 
** 

Dins lès fouyas qui süv'nut, dj'a raconté lès pus bèlès-istwê- 
res da m' chére grand-moman. Dj'a assayi d' lès scrire tot sim- 
plèmint, come on cause au viladje, èt pus d'on côp dj'a pinsé 
r'trover sès prôpès paroles, come si dji v'neüve di lès-ètinde. 


Poqwè a-dj' sicrît tot ca ? Mon Dieü, po m’ plaiji, pace qu'il 
èst todi doüs di s' rapèler s' djon.nésse ét sès bons vis parints 
qui nos-ont doné one miète di djwé ét d' vrai bouneür dins nos 
prumérés-anéyes. Dj'a pinsé ossi qu' ca póreüve fer binaujes 
brâmint dès djins qui n'ont nin conu l' bon vi timps passé ét qui 
vórin.n' s'è fer one idéye, sawè comint lès djins vikin.n' alórs', 
nin si malins ni si instrüts qu'asteüre, mais sins-ambicion ét 
avou mwins' di rüses, ét sovint pus bráves ét pus amitieüs 
qu'audjoürdu, maugré qu'i-gn-a todi ieü dès canayes ètur lès 
bons-èfants. 


Avou lès contes di m' grand-mére qu'on liré pus bas dj'énn'a 
bouté quate di m' grand-pére : is m'ont choné assez bias po 
ièsse métus avous l's-ótes : c'èst lès quate dérins do moncia. 


Nameur, li vingt' deüs di nóvimbe mil noüf cint ét quate. 


Li Landwár au Fond d' Malon.ne 

Li Suplice da Calbalasse (1) 


Di totes lès-istwêres qui nosse póve viye grand-mére nos-a 
raconté aus longuès chijes d'uviér, li pus bèle èt l' pus tèribe è 
min.me timps èst süremint /' suplice da Calbalasse : nos li avans 
fait répéter co cint côps. 


Divant |’ révolucion, d'djeüve-t-ele, l'Abiye di Malon.ne ésteüve 
abitéye pa dés mwin.nes, qu'on lomeüve dés tchénon.nes di 
Saint-Augustin. Li cink qui mwinrneüve tot l' covint s' lomeüve 
li proviseür ; c'è-st-à li qu'on-aveüve à fer quand-on travayeüve 
à l'Abiye. C'est li ossi, avou dès-ôtes mwin.nes, qui jujeüve lès 
crimes qui s' fyin.n' didins l' viladje, pace qui Malon.ne ésteüve 
payis d' Lidje ; lès jujes di Nameur n'avin.n' rin à vóy vêla. Lès 
d'sárteürs di Nameur ét dés-ótes payis, porsüts pa les jendár- 
mes, ét qui passin.n' li ri d' Bauce, ni plin.n' pus iésse ripris ; 
sovint is s' maryin.n' dins l' viladje : c'ést poqwé qu'i-gn-a tant 
dès noms étrangér' didins Malon.ne. 


One dijin.ne d'anéyes divant qu' lés sins-culotes ni distrüje- 
nuche l'Abiye, lès mwin.nes avin.n' po lès governer on vi provi- 
seür, quausu aveüle. On li aveüve metu, po |’ codüre èt po l' 
mwinrner tos costés, on djon.ne ome di Malon.ne, d'one vintin. 
ne d'anéyes : c'ésteüve Baque, onk di nos méyeüs camarádes. 
Tos lès djoüs, quand |’ proviseür aleüve si coütchi, c'est li qué 
I" mwinrneüve didins s' tchambe ét qué |’ dismousseüve. On djoü 
à |’ nét, aviè iüt-eüres (1), Baque mwinrneüve co coütchi l' vi 
proviseür, dins one tchambe do costé dés djardins. Au momint 
qu'is passin.n' didins l' colidór, dilé one finièsse qui doneüve 
su l'uch dé |’ tchambe, on côp d’ fisik èst tiré au-d-truviès dés 
cáraus èt vint tuwer l' proviseür dins lès mwins do djon.ne ome, 
qui li min.me ricüt one bale dins I’ có, inte cü ét tchau, bale qu'il 
a aurdé tote si viye ; i nos l'a co fait sinte dis côps. 


(1) Ce récit, transmis par la tradition populaire et qui nous a été confirmé 
dans toutes ses parties par plusieurs personnes âgées, notamment M. 
Schayes, ancien bourgmestre de Malonne, n'est pas tout à fait conforme à 
ce que dit M. le Chanoine BARBIER dans son Histoire de l'Abbaye de Malonne, 
p. 179 (Namur, Delvaux 1894). D'après cette dernière relation, oü le rôle 
d'Encotte n'est aucunement mentionné, le meurtre, commis à l'instigation 
d'un chanoine jaloux, aurait été perpétré par le gendre de Calbalasse, lequel 
à son lit de mort aurait avoué son acte criminel. 

(1) Le 12 décembre 1787, d'aprés l'Histoire de l'Abbaye de Malonne, par 
le Chanoine BARBIER. 

Après ç' crime-là qu'a faît tant do brüt à Malon.ne, lès mwin. 
nes ont faït fer dès r'chêrches tos costés èt is ont promètu 
trinte courones d'ôr, come ça s' fieüve di c' timps-là à l’ cink 
qui freüve conèche li coupâbe. (On mwin.ne qu'on soupçoneüve 
aveüve dèdjà sti arèté ét évoyi à Lidje, mais on n'aveüve rin 
seü li prouver). 


Di c' timps-là, gn-aveüve au fond d' Malon.ne on-ome qu'on 
lomeüve Calbalasse, márié, mais sins-èfants. On |' waiteüve 
come on brave ét onéte ome; i n' diméreüve nin lon éri d’ 
Abiye. D'dins one maujone pus lon d'méreüve on lomé Encotte, 
on vi soürnwés qu' person.ne ni vèyeüve volti, qu'ésteüve todi 
djalous d' tot |’ monde. Ètindant dire qu'i-gn-aveüve dés caurs 
à gangni, li vi Encotte énn'a 'nn'alé à l'Abiye dénonci s' vwésin, 
Calbalasse, come éstant l'assasin. 


— « Djè l'a véyu, a-t-i dit aus mwin.nes, róler à l' nét avou s' 
fisik, li djoù do crime, tot-autoü d' l'Abiye. » Il a r'cüt lès trinte 
pices d'ôr, come Djudas quand il a vindu s' maisse. 


Ci djoû-là, Calbalasse a sti arèté. Il a ied bau dire qui c' n'ès- 
teüve nin li, djurer pa tot c' qu'i-gn-aveüve di pus sacré au 
monde qu'i n'ésteüve po rin d'dins c' crime-là ; rin n'i a fait; 
on l'a métu o l' prijon. Si feume a v'nu d'lé lès jujes quand on-z-a 
« interrogé » lès temwins ét, purdant on cruc'fis qu'esteüve là, 
elle a fait |’ sérmint qui s'-t-ome ésteüve inocint. — « Li nét do 
crime, di-st-èle, mi ome ésteüve coütchi avou mi dispü iüt eures 
èt i n'a nin boudji di tote li nét. » Rin n'i a fait ; Calbalasse a sti 
mètu à l' quéstion ét condàné à ièsse ruwé vicant s'i n' vleüve 
nin avouwer s’ crime. On li a câssé lès brès ét lès djambes onk 
à onk en lès fiant passer d'dins l' reuwe toürnante. Aprés chaque 
mimbe cássé, on li d'mandeüve do-z-avouwer s' crime, mais todi 
i d'djeüve qu'il ésteüve inocint. Soufrant come on mártir ét n'ès- 
tant pus qu'on paquèt d' tchau son.nante, on l'a condáné à ièsse 
pindu come on criminél adeuri. Aprés ça on l'a mwinrné su I’ 
Tombwès èwou c' qu'on pindeüve ét qu'on-z-étereüve lès crimi- 
néls. Quand il a sti arivé là, il a dit à sès jujes ét à sès bourias 
èt à totes lès djins qui waitin.n' : — « Dji va moru, di-st-i, dji 
so inocint do crime qu'on m' riprotche ; dji n' sai nin poqwè 
Encotte m'acuse, dji n' li a jamais rin fait. E bin! d'dins trwes 
djoüs, djè l'apèle au tribunal di Dieü ; qu'i vègne vêla rèpèter 
si-t-acusácion ! » Aprés qu'il a ieü causé ainsi, on l'a pindu ; il 
esteüve aviè quatre eüres aprés l' diner. 


Trwès djoüs aprés c' trisse évènemint, li misèrâbe Encotte, 
qui tot |’ monde waiteüve come on vrai Djudas, ésteüve à |’ tauve 

po r'ciner avou s' feume èt sès fèyes : is v'nin.n' do rintrer ; is 
avin.n' siti fèner. Il èsteûve pâle èt i tron.neüve en waitant l'ôr- 
lodje. Enfin, volà quatre eüres qui sonenut ; i comince à s' rimète 
èt à sorire èt i s' lève di tauve. 


— « Volà, waîte, qu'il èst quatre eüres sonéyes di-st-i à s' 
feume, èt dji n' so nin co mwárt ; si l' bièsse di Calbalasse mi 
ratind là-wôt, i ratindrè co longtimps. » Il aveüve à pwin.ne fini 
do causer qu'i tchaît au r'viêrs su l' pavéye. Si feume èt sès- 
èfants acoürenut, on |' riléve : il èsteüve mwârt !... Gn-a ied 
person.ne à s'-t-ètèremint. 

Aviè trinte ans après ç'-t-afaîre-là, gn-aveüve pus wêre di sor- 
vicants dès ancyins tchènon.nes di l'Abiye ; lès saquantes qui 
vikin.n' co, èstin.n' one miète dispersés d'dins tot l' payis. Onk 
dès pus vis èsteüve ritiré dispü longtimps do costé d' Djiblou. 
« Infirme » ét malade, sintant qu'il aleüve bintót moru, il a fait 
v'nu |’ curé d' Malon.ne po s' cofesser : c'ésteüve li l'assasin do 
vi proviseür. Il aveüve pinsé ièsse lomé è s' place, mais s' crime 
aveüve siti inutile, on-óte aveüve siti fait proviseür. C'èst li 
qu'aveüve siti arété dins |’ comincemint. || a d'mandé èt priyi 
l' curé d' Malon.ne do publiyi s' coféssion à l'églije, aprés s' 
Lisci po r'blanki li mémwére da Calbalasse. C'ést c' qu'a sti 
ait. 


NOTE. | gn-a saquantès anéyes, li Sôcièté archéologique di Nameur, atiréye 
probábl&mint pa |’ nom do amia, a fait fossi au Tombwé po trover dés vije- 
riyes, mais on n'a r'trové qu’ lés-ouchas da Calbalasse, qu'aveüve siti ètèré 
su |' place do suplice. 


Lès chis clés d'ôr dé |’ vile di Nameur 
ét I’ mártchi dé l’ Maurlaire 
Nos d'mandin.n' on djoü à nosse grand-mére si élle aveüve 
conu sés grands parints. 


— « Dji n'a conu, di-st-èle, qui l’ mére da moman qui vikedve 
co quand papa èst mwárt. 


Djè l'aleüve sovint vóy avou mès djon.nes fréres. Ele dimé- 
reüve au Broctia avou |’ pus viye dés soüs da moman, qu'ésteüve 
máriéye, mais qu' n'aveüve pont d'éfants. Dji m' sovin qu'on cóp 

qu’ nos ï avin.n' siti, wêre di timps après |’ mwârt da papa, qu'elle 
aveüve tant brai, quand nos-avans intré. 


— « Â ! lès póves ôrfulins, di-st-èle, qu'ont piérdu leû pére ; 
qu'est-ce qui c' póve comére-là va fer tote seüle avou tos sès- 
èfants ? Fai-l'zi dès târtines, é ! di-st-èle à matante, dji so süre 
qu'is moürenut d' fwim. 


Mais come matante, qui n' nos vèyeüve nin volti, ni s' dis- 
pétcheüve nin rade assez, nosse grand-mére a sti léye min.me è 
l' cauve è sintant, ca èle ni vèyeüve présqui pus clér, po-z-aler 
qwé do büre po nos fer dés târtines. Mais, quand élle a riv'nu 
avou l'assiète au büre, gn-aveüve on gros lum'con d' cauve dissu, 
et c'est justumint li qu'elle a pris avou s' coutia, crwèyant prinde 
do büre po stinde su nosse pwin. 


— Mon Dieü ! come li büre èst deur è |’ cauve ! més chérs- 
èfants, di-st-èle, wétiz dé |’ mougni ainsi sins |’ sitinde, dji n'è 
vêrè nin à d'bout. 


Nos-avans pris lès tártines ét nos li avans dit qu' nos lès 
mougnerin.n' en-z-éralant. Mais, quand nos-avans sti sórtis, nos 
l's-avans métu d'zos one plate pire au bwârd do ri. 


C Ops, -i alin.n’, nos li d'mandin.n' si-t-adje. 
Dès côps, quand nos-i al li d din.n' si-t-âd 


— Dji n'è sé rin, alez, més pôves-èfants, d'djeüve-t-èle, dji 
crwè qu’ dj'a co pus d' cint-ans. Quand dj'ésteüve pitite, i-gn-a 
tant dés-anéyes, dji m' sovin qui papa ét moman m'avin.n' mwinr- 
né à Nameur aprés |’ guére, po vóy intrer li rwè Louwis XIV dins 
l' vile pa I’ pwate dé |’ Plante. Gn-aveüve tant dés djins qu'on- 
esteüve sipotchi ; papa m'a èlèvé d'ssu sès brès po m' fer vóy 
li rwè, quand on li a rindu lès chis clés d'ôr dé |’ vile su on plat 
d'árdjint. Èt saquants djoüs aprés, nos l'avans co sti vóy, quand 
il a intré aus Cârmes pa |’ pwate da |' valéye po visiter |’ covint. 


On-ôte côp, èle nos-a raconté qu’ sès vis parints li avin.n' dit 
qui d'dins l' timps passé i-gn-aveüve one vile à Malon.ne, éwou 
Ç' qui c'é-st-asteüre à |’ cinse dé |’ Maurlaire. On-z-i aleüve au 
mártchi, d'djeüve-t-éle, avou do büre, dés-ous ét dés früts : li 
mártchi s' troveüve è l' place di l'ètang d'asteüre. 


Ci póve viye comére-là ésteüve si boune por nos, éle nos 
véyeüve si volti, mais nos n' wasin.n' l'aler vóy sovint pace qui 
matante nos margougneüve todi. Elle aveüve l'air si viye qu'on- 
z-aureûve dit qu'elle ésteüve raptitiye. Si visadje ésteüve rose- 
lant, ét sès tch'fias ossi blancs qui dèl nive, min.me qu'is toür- 
nin.n’ one miéte au vèt’. Ele ni véyeüve quausu pus clér ; ele 
roteüve en sintant aus meurs ét aus-uch, mais elle ésteüve co 
tote drwète. » 

Li viye pwate des Cârmes (Marlagne) 


Hl 
Li trèsôr di l'Abiye di Malon.ne 


Quand nos nos plaindin.n' des p'tites miséres dé l' viye, nosse 
póve viye grand-mére nos d'djeüve sovint : 


— «A! més póves-éfants, d'djeüve-t-éle, vos vos plindoz 
tofér ; vos n' savoz nin c' qui c'est d' viker. Si vos-auriz vèyu |’ 
guére ét tos lés maleürs qu'élle amwin.ne, vos-auriz sudjet d' 
vos plinde ; mais asteüre on-ést todi en pais, tot |’ monde è-st- 
eüreüs ét fait à s' móde. C'èst qu’ mi, dj'a vèyu lès Espagnols, 
lès Kinzèrliks, lès Sins-culote, lès Prussyins, lès Russes, lès 
Cosaques. Dj'a vèyu dès Cosaques qui côpin.n' lès-orèyes aus 
djon.nès coméres po-z-awé leüs pindants d'ôr. Moman a catchi 
S' crwès d'ôr co pus d' vingt côps d'dins one tchabote di pomi 
po |’ sauver dés sôdârds qui r'nichin.n' dins totes lès maujones 
po trover dés caurs ét dès-ôrfévriyes. Nos-avans ieü trwès côps 
l' trésór di l'abiye catchi d'dins |’ maujone. 


À l' révolucion française, quand lès sôdârs ont cominci à-z- 
aprochi de |’ Beljique, li proviseür, qu'ésteüve fwart camarâde 
avou papa, l'a v'nu trover èt li a dit : 


— Dji n° sé nin, Louwis, di-st-i, ci qu' nos-alans duv'nu et 
èwou ç' qui nos-alans catchi lès r'liques da Sint Biètwin ét nos- 
órfévriyes. Ni póriz nin nos-aidi ? 


— Savoz bin, di-st-i papa, one boune place po catchi vos trwés 
cofes di fiér ?... Amwinrnez-lés dèl nét è |’ maujone ét nos lès 
métrans d'zos l' cu do for padri |’ muret. 


— Dji crwè qu’ t'as raison, Louwis, di-st-i |’ proviseür, on n' 
sondjeré jamais à v'nu vóy aprés véci. 


On djoû à méye-nét, papa a aidi à tcherdji lès trwès cofes di 
fiér su on tchaur èsprès, bin écrauchi ét avou lès reuwes twar- 
tchiyes di strin ét d' fi d'árca. On-z-i a atèlé quate bons tch'faus 
qu'avin.n' à leüs pids dés sabots d' cü rimplis d' foüre po n' nin 
fer do brüt su lès tch'mins. Èt aviè one eüre au matin on-z-e-st- 
arivé è |’ maujone. On-z-a trin.né lès cofes o forni, on lès a tchó- 
kè d'zos |’ cu do for padri |’ muret ; papa a r'mac'né |’ trau ét 
r'faît lès muréts. On-z-a r'pindu l' crama èt |’ potére ét au matin 
moman a fait do feu po fer cüre li caboléye dès vatches èt dés 
pourcias : li meur ésteüve tot nwár pa |’ fumére come todi ét on 
n' véyeüve pus rin. 

On-z-a tot faît po trover l' trèsôr èt ofri dès caurs aus djins 
do viladje po dire èwouç' qu'il ésteüve catchi, mais person.ne 
nè |’ saveüve. Qui èst-ç' qu'aureüve jamais sti pinser qu'on 
paréy trésór ésteüve catchi si lon d' l'abiye, dins one maujone di 
p'tites djins ? C'ést qu'alórs, dispü l'abiye jusqu'à |’ Basse-Fon- 
tin.ne, i-gn-aveüve qu'one ou deüs maujones su li tch'min. 


Papa nos-a dit après, quand totes lès guéres ont sti finiyes, 
qui d'dins l' prumi cofe si troveüve lès r'liques ét l' cofe da Sint 
Biètwin ; dins |' deüzin.me lès ôrfévriyes di l'églije ét dins l' 
trwèsin.me dès cintin.nes di miles courones d'ôr. 

Après l' révolucion, quand lès mwin.nes ont ried leds bins, li 
proviseür a dit à papa do l' vinu trover on djoü : qu'il aveüve one 
saqwe à li dire. 


Papa i a sti et |’ proviseür li a dit : 


— Nos avans vêla, à l' cinse do Maupas, trinte bonis d' tére. 
Dj'a fait on papi come qwe dji vos l's-a vindu. 

— Dji n'è vou nin, di-st-i papa. Dji n' vou nin awè su m' con- 
cyince dés bins d' covint. 

— E bin ! di-st-i l' proviseür, dj'a véci chi miles courones d'ôr, 
wé. Dji vos lès va doner po |’ grand service qui vos nos-avoz 
rindu : c'ést vos l' cause qui nn-avans rin pièrdu. 

— Dji m'è vóreüve tot |’ timps di m’ viye, si dj’ ricüreüve 
seürmint on caur po si wêre di tchóse ; dji n'a fait qu’ mi d'vwér, 
a réspondu papa. 


— T'és bin on brave ome, va, di-st-i |’ proviseür : ti mèrites 
on ôte sórt. 


Papa a mau fait do n' nin prinde lès caurs ou l' térin. Gn-a pus 
d'onk qui n'ont nin fait come li. Nos 'nn'avans conu qu éstin.n' 
brámint pus póves qui nos, qui audjoürdu sont ritches ét n' nos 
diyenut pus bondjoü. Tot c' qu'is-ont a sti volé aus covints. » 


IV 


Comint m' póve viye chére grand-mére 
avait piérdu on-ouy 


C'ést léye qui nos l'a raconté co cints cóps, à mi ét à més 
soüs, quand nos-éstin.n' pitits. 

— « C'ésteüve divant |’ révolucion française, d'djeüve-t-èle. 
Dj'aveüve aviè trwès-ans èt d'méy èt dji v'neüve d'awè lès plo- 
quètes ; di ç' timps-là, on n' causeüve nin co d' vacsiner lès djins. 
Dj'èsteüve quausu r'faîte, dji n'aveüve pus qu'one miète mau 
mès-oüy. On djoü à l' vièspréye, dj'èsteüve achîte didins mi 
p'tite tchiyêre dins l' culot do feu; moman rispaumeüve dès 
pices divant l' maujone su l' pavéye, quand l' viye Gèlique, qu'ès- 
teüve sôrcire, vint d'lé lèye. 


— Bondjoü, Magrite, di-st-èle, ét Titine, comint va-t-éle ? 


— Ele va bin, 6! di-st-èle moman, élle é-st-achite didins si 
ptite tchiyére dilé |’ feu. 


— Dji mè I’ va v6y, di-st-èle. 
Moman tron.neüve tote divant ci mwaije comére-là ét ele n'au- 
reüve wasu l'èspêtchi d'intrer. Elle intére donc ét ele vint d'lé mi. 


— Bondjoü, Titine, di-st-èle ; éstoz tote rifaite ? 


— Dji va bin, ô ! Gèlique, réspond-dj’ ; dji n'a pus qu'one miéte 
mau més-oüy. 


— Léyiz-m' one miète vôy, di-st-éle. 


Ele mi doüve l'oüy drwét avou sès dwégts ét èle soféle didins. 
Dji criye on côp. Moman acoáürt. 


— Qu'avoz, m’ fèye, di-st-èle. 

— C'èst Gélique, di-dj'; èle m'a soflé one bole di feu dins 
l'oüy. 

— A! viye sórcire, di-st-èle moman, t'as v'nu sofler on sórt 
su mi-èfant ; dji va cásser m' ramon su t’ tièsse. 

Gèlique coürt évóye ét moman aprés avou s' ramon. 


Dispü c' djoü-là, mi oüy a inflé ét i m'a v'nu on-abcés d'dins ; 
adon, mi oüy a crèvé èt dji l'a piérdu. Vola poqwé dji so bwagne. 


On dit asteüre qu'i gn-a pupont d' sórcire. Siya, més chérs 
èfants, i-gn-ènn'a co ét brámint pus qu'on n' crwét. » 


V 
One boune feume ét one feume di caractére 


Dji vos l'a d'dja dit; mi grand-mére do costé di m’ moman, Il 
viye Titine d'au Swári, come on |’ lomeüve didins !' viladje, ès- 

teüve fwârt boune. Quand èlle ésteüve mwaije, ci qu' n'ariveüve 
nin sovint, èlle aveüve one vwès come on-ome ; maïs ôrdinaire- 
mint èle causeüve avou douceü èt bonté. Chaque côp qui nos 
fyin.n' one pitite furdin.ne, mi frére, mès soüs ou mi, èle ni nos 
bateüve jamais, maïs èle nos d'djeüve d'on-air trisse : — « Mon 
Dieü ! més chérs èfants, poqwe m’ fioz tant del pwin.ne ? » Si 
nos |’ véyin.n’ braire, nos-éstin.n' come dés pièrdus. 


Elle aveüve portant, quand i faleüve, one fwace di caractére 
come on n'è vet pus wére audjoürdu. Ci qu'èle nos-a raconté, 
min.me dés chóses di d'vant s' mariadje, li prouve bin. (Coci 
quand nos éstin.n' dédja pus grands.) 


« Djâque, vosse mon.nonke, d'djeüve-t-éle, aleüve awè trwès 
ans ét vosse grand-pére ésteüve couru èvôye, cons'li pa sès 
mwais camarádes. On djoü di'ètind dire qu'il èst ruv'nu à |’ di- 
cauce o fond d’ Malon.ne : dji prind li p'tit su més brès èt djè I’ 
va trover. Il ésteüve dins on cabaret, èt quand i m'a vèyu intrer, 
il a sti tot péneüs. 


— Choûtez bin, Djôsèf, di-dj', dji n' va nin fer dès grandès- 
afaires, dji va vos causer cârémint. Dji vos done trwès mwès 
po r'parer mi-oneür ét po r'coneche voste éfant. Si d'dins trwès 
mwés nos n'éstans nin máriés, vos p'loz couru évóye éwouc' qui 
vos v'loz ; quand c' séreüve au d'bout do monde, dji vos ratra- 
perè ét vos passeroz pa més mwins. 


« Ci djoû-là, il èst d'dja ruv'nu avou mi, ét chis samwin.nes 
après, nos estin.n' máriés. » 


Dins one óte ocasion, èle mosse co ci qu'one comére di tièsse 
pout fer. C'ést co léye qué |’ raconte : 


« Vosse mére, d'djeüve-t-éle, nosse Gustine, aveüve aviè 
deüs-ans. Djé l'aveüve dissu més brès on djoü au matin, quand 
dj' vé pa l' finièsse, do costé do stauve, lès quate gârdes di 
Marlagne èt dé l' Véquéye avou led serdjent qui fougnin.n' didins 
l'ancene avou leds piques di fiér. Dji sórt' à l'uch èt dji met mi- 
éfant à l' tére; ét mètant més deüs pougn dissu mès antches, 
dji di au maisse-garde : 


Aprés qwe c' qui t' fougnes là dins mi-ancène ? 
— Ti ome, respond-i, a sti l' nét passéye cóper on tchin.ne 
didins |’ bwès dé |’ Véquéye avou sès camarádes : nos |’ ritro- 


vans véci ètèré d'dins l'ancéne. Nos alans fer nosse rapórt et ti- 
ome sèrè rèssèré. 

— Si mi-ome aureüve siti dins l' bwès dé |’ Vèquéye li nét 
passéye, respond-dj', djè l' saureüve bin, ét s'il aureüve rapwarté 
on tchin.nes avou sés camarádes, i m' l'aureüve dit. 


— |gn-a bin dés afaires, va, mi, di-st-i, qui dj' fai ét qui m' 
feume n'è sét rin. 


— Oyi, di-dj', mais po rescontrer on róleü come twe, i fau- 
reüve aler long èt laudje. (On d'djeüve qui ¢'-t-ome-la s'amuseüve 
avou lès coméres qu'i troveüve didins l' bwès.) Ti sés bin qui c' 
n'ést nin à mi qui t' pous v'nu fer tes grimaces, quand dj' so aus 
sauyes e |' Véquéye; dji t' chètereüve li panse avou m' séye. 
(Lès 6tes gârdes riyin.n' à s' twade). Ti vas r'méte l'ancéne come 
té l'as trové ét ti pudrés |' tchin.ne avou tés-omes et tè |’ trin. 
nerès dins li tch'min foü di m' pavéye. C'èst quét'fiye twè qui 
l'a v'nu mète véci dèl nét avou tès gârdes po fer do twárt à mi- 
ome, di-dj'. 


— T'és co pire qu'one liyone, di-st-i l' maisse-garde : on-z- 
aureüve bin peü d' ti. 


« Et avou sès gârdes i s' mèt à trin.ner |' tchin.ne didins li 
tchmin. 


« Deüs-ans aprés, l'aube ésteüve co là, poürichant au bward 
dé |’ vóye. Lès gârdes n'ont pus jamais v'nu vóy après. Vosse 
grand-papa l'a pris po fer on-ayèssemint. » 


Ci qu’ nos lî fyin.n' raconter |' pus sovint, c'ést comint èle s'i 
aveüve pris po coridji s'-t-ome do bwäre. 


« Dji vos-a d'djà dit sovint, nos d'djeüve-t-éle, qui vosse grand- 
papa a fait brâmint dés bièstriyes dins lès prumérés-anéyes di 
nosse mariadje. Il aveüve deüs tch'faus po fer dés voyadjes au 
lon : il aleüve à Lidje, à Brussèle, à Anvers, à Dinant ét en France 
avou dés martchandijes. | d'méreüve sovint quinze djoüs, trwès 
samwin.nes ét min.me on mwès sins ruv'nu. | gangneüve brâmint 
dés caurs, mais i béveüve quausu tot. Tant qu'il aveüve lés mar- 
tchandijes dés djins dissu s' tchaur, i n' s'amuseüve jamais. Mais 
on côp qu'i ruv'neüve à wide, i taurdjeüve didins tos lès cabarèts 
en racontant sès vantardijes, si fiant passer por on vi serviteür 
da Napoléyon èt fiant tote sórte di toürs di fwace. 


« À deüs r'prijes il a bévu s' tchaur ét sès tch'faus. Li dérin 
côp qu’ ca li a arivé, il a d'mèré quate djoüs sô au cabaret d'Au 
Bienvénu avou dés cinsis d'avaur là. Po mostrer qu'il aveüve 
one boune dinture, il a wadji avou zèls, po doze ratèléyes di 
tch'faus, qu'i crochereüve on grand vére à gote avou sès dints, 

qu'i l' rédwireüve come dèl farène èt qu'i l'avalereüve : c'èsteüve 
li trwèsin.me côp qu'i fieüve ci bièstriye-là. 

« Totes lès djins do cabarèt ont couru èvôye quand il a cominci 
à crochi s' vére ; gn-a ieü qu’ lès cink qui t'nin.n' li wadjüre qu'ont 
d'mèré là. Il a crochi s’ vére, i leü-z-a mostré su s' mwin, come 
il aveüve dit, èt i l'a avalé. Il a gangni s' wadjüre ; mais quand 
il a ruv'nu li londi à l' nét, i n'aveüve pus on caur. Ossitót rintré, 
i s'a métu à tchanter totes lès tchansons qu'i saveüve, come i 
fieüve chaque côp qu'il ésteüve sô, ét dj'a tchanté avou li jusqu'à 
tant qu'il a tchèyu édwármu. | faleüve qui dj’ fyiche ainsi : si dj’ 
li aureüve dit one saqwé dins cès momints-là, il aureüve dismoli 
l' maujone. 


« Li léddimwin, quand i s'a lévé (bin taurd!) il ésteüve tot 
peneüs ; c'èst alórs' qui dj’ li a lavé l' tiésse. 

— Choite bin, di-dj' : à paurti d'audjoürdu i-gn-auré pus ja- 
mais on tch'fau qu'intèrerè dins li stauve ét t'énn'irés pus nule 
paut : ti d'meürerès véci po travayi l' térin. Et l' prumi côp qui 
t rivérés co sô, dji prind més-éfants, dj'é r'va à Malon.ne èt dji 
d'mande li séparácion. 


« Come i m' conicheüve bin po sawè qui dj' téreüve parole, ét 
qu'i saveüve qui tot |’ bin ésteüve da mi, il a candji, i n'a pus 
jamais sórti ét il èst duv'nu |’ méyeü dés-omes... Il èst véci, wê ! 
d'djeüve-t-éle en finichant ; qu'i diye qui tot ca n'ést nin l' vrai ! » 


Grand-pére soriyeüve ét i n' réspondeüve nin. Mi grand-mére 
ésteüve bin r'coneuwe po n' jamais dire dés mintes ; mais si 
jamais |’ idéye m'aureüve vinu do n’ nin |’ crwére, ci qu’ dj'a 
vèyu on djoü d' més própes-oüy aureüve ieü sti assez po « m'as- 
surer » qu'èle dijeüve li vrai. 


Elle ésteüve vineuwe on djoü à |’ chije è |’ maujone avou m’ 
grand-pére. Moman bràyeüve pace qui papa n'èsteûve nin co 
rintré. Dispü quate djoüs il èsteûve en ribote, ci qui maleüreu- 
semint li ariveüve pus sovint qu'à s' toür. On causeüve di totes 
cès miséres-là, quand vola papa qui rintére sô come on Polonais, 
èt, süvant s'-t-abitude, i comince à dispiter ét à toürminter Mo- 
man. Grand-pére qu'aveüve todi peü dés brüts, v'leüve couru 
èvôye. Mais m' grand-mére qui dj' vèyeüve duv'nu mwaije, si 
r'léve tot d'on côp ét, maugré sès séptante-chij ans sonés, èle 
plante si pougn dizos |' minton di m' pére en fiant s' vwès dès 
grands djoüs : 


— Vaurin, di-st-èle ; si t' dis co on mot à t' póve feume, dji 
t'arache lès-oûy. Ti vas aler coütchi tot d’ swite, ét qui dji n' 
t'ètinde pus. 

Ci p'tite lèçon-là li a tant profité, qu'il a todi ied après one 
« crainte salutaire » di m' pôve viye grand-mére. Min.me quand 
èlle a d'mèré d'ssu s' lét lès deüs dêrènès-anéyes di s' viye, i 
n' s'a pus jamaîs mostré sô è s' présince. 


Mi grand-mére aveüve vraîmint on cœür d'ôr. Èle l'a bin mostré 
pa tot ç' qu'èlle a faît po s' famile. Jamais èle ni pinseüve à 
lèye ; c'èsteüve todi por nos-ôtes. Èle causeüve di sès parints 
avou one « vènèrâcion vraîmint èrtraôrdinaire ». « Po r'vôy on 
p'tit momint mi póve mére, d'djeüve-t-èle, dji m' trin.nereüve 
deüs-eüres lon d'ssu mès gngnos. » Quand èle nos raconteüve 
li fin di s' moman, mwate d'one trwèsin.me ataque di paralisiye, 
èle brèyeüve co à tchôdès lârmes : 


« C'èsteüve on djoü aviès dij eüres au matin, d'djeüve-t-èle ; 
dj'èsteüve tote seüle avou moman, qu'aveüve l'air di ièsse pus 
mau. Dispü saquants djoüs elle aveüve ieü tos ses drwèts. Dji 
d'veüve aler qwé one vóye d'éwe o fond do corti, mais dji nè |’ 
waseüve quiter : i m’ choneüve qu'èle n'aleüve nin bin. Djé l' fai 
achide dissu one tchiyére o cwin do feu, èt dj' li r'comande do 
n' nin boudji : qui dji n' dimeureré nin pus d' cinq’ munutes èvôye. 


— Va-z-é, mais dispétche-tu, sés', Titine, di-st-éle. 


« Dji n'a fait qu’ do couru tot |’ long dé |’ vóye, ét quand dj'a 
rintré, Moman ésteüve tchèyeuwe à l' tére ét èle ni fieüve pus 
on mouv'mint. Djè l'a atrapé d'dins més brès et dj' l'a métu d'ssu 
s' lét ; dji li a doné à bwáre et dji li a bin r'tchaufé sès pids. Elle 
a ruv'nu à léye, mais èle n'a pus causé. Quand vosse grand-papa 
a rintré, à doze eüres, dji bréyeüve à moru. | m'a pris d'dins sés 
bres èt i m'a pwarté d'lé |’ lét. 


— Moman, di-st-i, vola Titine, wê ! 


« Èlle a douviè sès-oüy èt èle m'a stindu l' mwin en soriyant ; 
èlle a toürné s' tièsse su l' costé èt èlle èst mwate. 


« Dj'a sti si disbautchiye quand èlle a sti mwate, qui, on-an 
aprés, dj'a dit à vosse grand-papa qui dji n' saureüve pus d'mérer 
d'dins c' maujone-là, rimpliye di souv'nirs di més parints. C'è-st- 
alórs' qui nos-avans vindu nosse bin à l' Fontin.ne po-z-acheter 
I’ própiété do Swari à Wépion ». 


D'dins lès dérénés-anéyes di s' viye, èle ésteüve acostuméye 
à l'idéye do moru bintót, ét élle aveüve aponti tot c' qu'i faleüve 
po l'éssév'li. « Quand dj’ sèrè mwate, d'djeüve-t-éle, vos troü- 
veroz d'dins m' vi cofe di tchin.ne one paire di noüs lingoüs ét 
one tchimije po m'essev'li. Ne |’ roviz nin, savoz ! » 

VI 
Li p'tite sôrcire di trêze ans 


Quand dj'aleüve è scole o fond d' Malon.ne avou mès p'titès 
camarâdes, nos d'djeüve-t-èle, nosse viye grand-mére, nos avin.n' 
one bauchèle di tréze ans qui v'neüve avou nos-ôtes. C'èsteüve 
li p'tite Mayane da |’ Ruwale, come on |’ lomeüve, pace qui èle 
diméreüve avou s' grand-mére, li viye Djéne, dins one pitite 
maujone au d'bout d'one ruwale do costé do Maupas. Ele n'aveü- 
ve nin co fait sès Pauques ; li curé ni li v'leüve nin léyi fer pace 
qui s' grand-mére ésteüve sórcire ét qu'elle aveüve èmacralé li 
p'tite Mayane. Nos djouwin.n' avou lèye en "nn'alant ét en ruv'- 
nant d'é scole; mais nos 'nn'avin.n' peü pace qui éle fieüve 
tote sórte di toürs di sórcire come li viye Djène, si grand-mére. 


On djoü en ruv'nant di scole, dins |! mwès d' séptimbe, èle 
nos dit : 


— Nos irans coüde dés neüjes, di-st-èle, por nos-ótes crochi 
en-z-èralant. 


— W' irans-n' trover dès neüjes par ci ? di-st-èle one di nos 
camarádes, gn-a pont d' neüji nule paut ! 


— Dj'ènn'aurè bin rade, va, mi! di-st-èle. 

Ele monte dissu one aye ét èle si mèt à coude one choürchiye 
di neüjes su on bouchon d' tchaurnia, ét èle si boute à lès crochi 
et à lés mougni. 

— E v'loz, vos-ótes ? di-st-éle. 


— Non ê! réspondans-n’ tortotes ; nos n° v'lans nin mougni 
dés neüjes di sórcire. 


Lèye, èle lés-a totes mougni en-z-éralant. 


On-óte côp qu'éle nos aveüve fait fer l' tchét, nos-avans sti 
djouwer dins on vi tch'min, tot prés do Cabaca. Gn-aveüve là on 
fossé avou d' l'éwe et d' l'aurziye : nos nos amusin.n' à présti 
d' l'aurziye po fer dès-èfants d' tére. 


— Fians dès soris, di-st-èle li p'tite Mayane ; ét quand éles 
sèront faites, dji lès frè couru. 


Nos nos-avans mètu tortotes à fer dès p'titès soris avou dèl 
têre ; nos l'zï mètin.n' dès pates, dès-orèyes èt dès keuwes avou 
dès p'titès broquètes. Quand nos 'nn'avans ieû faît chaque one 
dozin.ne, Mayane nos-a dit : 


— Asteüre, di-st-èle, dji m' lès va fer couru, come moman 
Djène m'a mostré. 


Èle si mèt à quate pates èt èle sofèle dissu lès soris d' têre. 
Totes lès soris s' mètenut à couru tos costés èt à v'lu moussi 
d'zos nos cotes. Nos criyin.n' èt nos courin.n' èvôye ; lèye, èle 
riyeüve come one sote. 


— Djè |’ faï sovint, alez ! mi, ça avou dés soris d' têre, à |' 
nét, avou moman Djéne, èt co bin dès-ôtès afaîres qui dj' vos 
mostèrerè, di-st-èle. 


On-ôte djoü qu'èle nos-aveüve ratrapé en v'nant è scole, èle 
nos dit qu'i nos faureüve do djeus po mète didins nos botèyes 
po fer d' l'êwe di djeus po bwâre en ralant. 


— Nos n'avans pont d' caurs, ê! di-st-èle one di nos-ôtes, 
po-z-acheter do djeus. 


— Dj'ènn'aurè bin rade, va ! mi, dès caurs, di-st-èle. 


Ele lève one plate pire au bwârd do tch'min èt èle trouve dizos 
one plaquète. 


— Volà, waite, di-st-èle, po-z-acheter do djeus po nos-ótes 
tortotes. 


Nos-ótes nos 'nn'avans pont v'lu ; nos d'djin.n' qui c'èsteüve 
dés caurs di sórcire. 


Tot ca n' p'leüve nin manquer do v'nu aus-oréyes di nosse vi 
curé Martchand, qu'ésteüve dèdjà bin mwais pace qui li p'tite 
Mayane ni v'neüve nin au catrésime. Il a sti trover l' viye Djéne 
da |’ Ruwale ét i li a dit qu'elle ésteüve one viye canaye d'aprin- 
cs totes sôrtes di mwaijés-afaires insi à c' póve pitite bauchèle- 
à. 


— Si vos n' candjiz nin, di-st-i, ét si vos n' léyiz nin fer lés 
pauques à vosse pitite, c'é-st-à mi qui v's-auroz à fer. 


Li viye Djéne aveüve peü do curé pace qu'il ésteüve waiti 
come on saint dins tot l' viladje ét on saveüve bin qui tot c' qu'i 
d'djeüve ariveüve todi sins manquer. Ossi li viye Djéne a léyi 
aler si p'tite féye à l'églije. 

On djoü aviè quatre eüres aprés l' dinè li curé a fait v'nu on 
vi bráve ome èt one viye brâve comére do fond d' Malon.ne ét 
Baque, li madjustér di l'èglije ; ét après qui li p'tite Mayane a 
sti intréye, il a séré l' pwate di l'èglije à l' clé è d'dins ét il a 
mètu l' clé è s' potche po éspétchi lès djins d'intrer. Alórs' il a 
métu s' surplis ét s'-t-ètole ; il a fait alumer deüs grandés tchan- 
déles di djane cire pa l' madjustér èt i li a fait prinde li p'tit saya 
à l' bénite êwe èt l'aspérjés' ét is s'ont métu tortos au fond d' 
l'églije dizos |’ clotchi. Li vi ome ét l' viye comére éstin.n' là po 
t'nu l' bauchéle quand èle si cotapeüve trop fwárt. Quand l' curé 
a ied cominci lès priyéres, li p'tite Mayane s'a cotwardu come 
one coloüte : lès deüs viyés djins suwin.n' à gotes po |’ tinu. Pus’ 
qui |’ curé avanceüve dins sès priyéres, pus’ qui l'éfant ésteüve 
malaujiye à t'nu. I-gn-a dés côps qu'éle sauteleüve fod dés mwins 
dès deüs viyés djins, qu'éle fieüve on bond ét qu'èle ritchéyeüve 
dissu s' vinte su lès pires di l'églije. Dins cès momints-là (c'est 
Baque, li madjustér, qui nos l'a raconté), lès tchandèles si dis- 
tindin.n' ét s' ralumin.n' totes seüles. Lès bancs d' l'èglije si 
choquin.n' èchone en fiant on brit d'infér ; lès cloques sonin.n' 
totes seüles dins !' clotchi ; tot c' qu'ésteüve au wót toürneüve 
à l' valéye et tot c' qu'ésteüve a |’ valéye ritoürneüve au wót. 


« Dj'aveüve si peü, nos-a dit l' madjustér co cint côps, qui dj' 
tron.neüve come one fouye ; li suweür mi coureüve jusqu'à d'dins 
mès solés. Dji r'waiteüve todi nosse vi curé, d'djeüve-t-i, qu'ès- 
teüve todi l' min.me ; gn-aveüve nin on pli di s' soutane qui 
boudjeüve. Il ésteüve là bin drwèt, si visadje nin pus pâle qu'à 
l'órdinaire ; sés-ouy éstin.n' abachis su s' live ét sès grands 
tch'fias blancs pindin.n' dissu s' có. Quand il a dit en latin au 
diâle d'ènn'aler (gn-aveüve dèdjà bin deüs-eüres qui ca dureüve), 
gn-a |’ póve pitite crapóde qu'a sautelé on si grand côp è l'air 
qu'en r'tchéyant su lès pires nos crwéyin.n’ qu'élle ésteüve 
tuwéye ; li viye comére bréyeüve come on-èfant. Lès cloques 
sonin.n' didins l' clotchi à tot spiyi ét dji sinteüve lès pires qui 
tron.nin.n' dizos mès pids; lès tchandéles dansin.n' didins lès 
tchand'lés et s' distindin.n' ét s' ralumin.n' à tot momint. Li 
póve pitite bauchèle ésteüve tchèyeuwe à |’ tére ét èle ni bou- 
djeüve pus. Li curé l'a djondu à l' tiésse avou s' mwin ét èle s'a 
r'lévé tote seüle. Ele s'a métu à vómi dés claus ét dés atatches 
plin on caté di strin qui l' curé aveüve fait apwarter èsprès. 


« Apres qu'elle a ieü vómi, li curé l'a fait achide su on p'tit 
banc et i l'a bèni en fiant lès dêrènès priyéres. Elle ésteüve tote 
candjiye : sés-oüy n'éstin.n' pus méchants ét canayes come di- 
vant. Li curé li a fait bwâre on vére di vin ét i li a dit do v'nu 

tos lès djoüs au catrèsime po fer sès pauques one miète pus 
taurd. C'est mi qui l'a sti rèmwinrner d'lé s’ mére au Pirwé pace 
qui |’ curé ni v'leüve pus qu'elle ér'vauye dilé |’ viye Djène. » 


VII 


Li maladiye èt |’ mwárt 
do pére di m' grand-mére 


Louwis Hoppe, mi papa, nos d'djeüve-t-éle nosse póve viye 
grand-moman, èsteüve on grand fwárt ome, dé |' taye di més 
fréres qui vos conichoz ; mais c'est Louwis, li pus vi, qui |’ richo- 
ne li pus. 


Il èsteûve ossi bon qu'il ésteüve grand ; il adóreüve si feume 
et sès-èfants. Tos les djoûs, avant d'énn'aler à s’-t-ovradje ét 
quand i ruv'neüve à |’ nét, i rabrésseüve moman ét nos-ótes tor- 
tos. Nos-éstin.n’ iüt-z-éfants : Louwis, li pus vi, Barbe, Toumas, 
Colas, Françwès, mi, Piére ét Djilain. Mais c'ést mi qu’ papa 
vèyeüve li pus volti, pace qui dji pwarteüve li min.me nom qui 
l' pus viye di més soüs, qu'ésteüve mwate à l'ádje di dij ans. 
C'ésteüve todi mi, si p'tite Titine, qu'i rabrésseüve li prumére 
à |’ nét ét au matin. Èt avant d'énn'aler à s't-ovradje, i d'djeüve 
sovint à moman : « Waitiz bin à Titine, savoz ! d'djeüve-t-i, vos 
savoz bin qu'elle èst fwàrt èrnauje. » Mais moman m’ véyeüve 
fwart volti ossi : li preüve c'est qui, jusqu'à s' mwárt, èle n'a 
jamais v'lu d'mérer avou one óte qu'avou mi. 


Quand dj'aveüve aviè dij ans, gn-a l' tifus’ qui róleüve fwärt 
à Malon.ne ; on camarâde da papa l'aveüve dispü iüt djoûs ; 
papa causeüve sovint d' l'aler vóy, mais moman li disfindeüve ; 
ele lî d'djeüve todi : 


— | faut sondji, Louwis, d'djeüve-t-éle, qui vos-avoz one feume 
èt iüt-z-éfants. Ou'est-c' qui nos frin.n' véci tortos, si vos vériz 
à moru ou à nos rapwarter |’ maladiye ? 


Papa n' rèspondeüve nin, mais on vèyeüve qu'il aveüve li coeür 
gros do n' nin aler vóy si grand camaráde. On djoû à l' vièspréye 
en quitant s' travay à l'Abiye, èwouç' qu'il ésteüve maîsse pla- 
foneü, i dit d'dins li min.me qu'i va r'passer pa Insèpré po-z-aler 
véy si póve vi socon, qu'on d'djeüve qu'aleüve pus mau. | li 
choneüve qu'i n' séreüve qu'one eüre pus taurdu ét qui s' feume 
n'è saureüve rin; èt vo-l'-là èvôye pa Insépré. Il a vèyu s' cama- 
rade qu'aleüve moru ét i l'a rabréssi. Li póvre ome a brai. 

— Gn-a qu' twè, Louwis, qu'a l' coradje do m' vinu vôy, di-st-i, 
tos lès-ôtes m'ont rovi. 


En sórtant dé |’ maujone do malade, papa s’ dispêtcheüve à 
riv'nu po qu’ moman ni sépe rin. Il ésteüve aviè noüv eüres quand 
il a passé d'lé l' calvaire qu'ésteüve à mitan-tch'min d' Insèpré 
a |’ Basse-Fontin.ne ; i n' fieüve nin co t't-à fait nwàr, c'ésteüve 
aus grands djoüs. Estant tot près do calvaire, i vèt là on-ome 
qu'ésteüve astampé èt qui toürneüve li dos au tch'min. 


— Bonswér, di-st-i papa. 


L'ome né |’ réspond nin. Papa va tot près po l' waiti d'dins |’ 
visadje ét qui vèt-i ? On-ome à deüs tièsses qui li dit : « Passe 
ton chemin ! le jour est pour toi et la nuit pour moi. » 


Papa a sti si saisi qu'il a tron.né come one fouye èt quand il 
a rintré, il ésteüve blanc come on mwárt. 


— Qu'avoz, di-st-éle moman en l' véyant rintrer, qui vos tron. 
nez come ca ? Dji so sûre qui vos-avoz sti vóy vosse camarade 
à Insepré èt qui vos-avoz atrapé |’ five ! 


— Dj'a sti à Insèpré, di-st-i papa, mais c' n'est nin po ca qui 
dj' tron.ne. 


Et il a raconté ci qu’ 'l aveüve véyu d'lé |’ calvaire. 


— Vos-alez vitemint soper, di-st-èle moman, vos-iroz coûtchi, 
dji vos fré suwer ét d'mwin vos-iroz mia. 


— Dji n' vou nin soper, di-st-i papa, dji n' saureüve mougni 
asteüre : dj'a sti trop saisi en véyant ç'--ome-là. 


Li léddimwin i n' s'a pus lèvé : il aveüve li tifus' ét one five 
come on tch'fau. Nin co iüt djoüs aprés, il ésteüve mwárt. 


Li djoü di d'vant d' moru, il aleüve one miéte mia, mais i 
d'djeüve qu'il ésteGve pierdu. Il a bin brai ét i nos-a r'comandé 
tortos à nosse mére : « Eüchiz sogne di Titine, savoz, Magrite, 
di-st-i, ét d' tos vos-éfants. Bintôt vos auroz dés-ovris ; vos-èfants 
sont bin èlèvés, is vos vóyenut volti ét is-auront sogne di vos. 
Et vos, Louwis, di-st-i au pus grand d' mès fréres, c'èst vos qu'est 
l' pus vi dé |’ maujone, vos séroz |’ pére dès-ôtes. Eüchiz bin 
sogne di vosse moman. » Ét, come si causant à li-min.me : « Dji 
n' p'leüve portant nin léyi moru m' póve vi camaráde sins li aler 
dire árvóy », di-st-i. 


| nos-a tortos rabréssi ét li léddimwin il a moru. 

On pout dire qui quausu totes lès djins d' Malon.ne èstin.n' à 
s'-t-ètèremint, tant qu'il èsteüve vèyu volti tot èwouç' qu'il aleüve 
travayi èt qu'il èsteûve todi prèt' à rinde sèrvice à tot |’ monde. 


En fiant l'ètèremint, nosse bon ví curé Martchand brèyeüve 
ossi fwârt qui nos-ôtes. 


VIII 


Li pére di m' grand-mére 
aparait chis samwin.nes après s' mwârt 


On côp qu' nos d'mandin.n' à nosse grand-mére si èle n'aveüve 
jamais vèyu dès ruv'nants, èle nos-a raconté l'istwêre qu'on va 
lire : 


« Chis samwin.nes après qu’ papa a sti mwârt, djè |’ brèyeüve 
co tos lès djoûs ; moman pinseüve qui dj' m'aureüve chagriné. 
On djoü au matin, qu'i fieüve bia, èle mi dit d'aler djouwer avou 
mès camarádes èt mès p'tits fréres do costé dé l' Vèquéye ; 
qu'èlle aveüve dit aus èfants d'one vwèsine di nos v'nu qwê aviè 
noüv eüres. Quand mès p'titès camarâdes ont sti v'neuwes avou 
leüs fréres, nos-avans pris dés târtines ét nos-avans sti èchone 
djouwer d'dins |’ bwès. Nos-avans waiti après dès nids ét nos- 
avans coudu dès fleürs po mète dissu nos bonéts èt po tréssi dès 
courones. Lès gârçons, zèls, courin.n' tos costés ét gripin.n' su 
lés-aubes : nos-avans v'lu fer come zéls. Nos nos-avans métu à 
griper d'ssu lès-aubes ossi ét à monter d'ssu lès couches. Nos- 
avans d'grifé nos djambes ét d'churé nos cotes. Quand nos-avans 
rintré, il ésteüve bin deüs-eüres ; dj'ésteüve tote man.néte ét 
tote cochètéye. Moman m'a doné dèl védje. C'ésteüve li prumi 
côp qu'èle mi bateüve ; dj'a brai ét dj'a criyi trwès côps après 
papa. 


Quand dj'a sti rapaujiye ét qu’ dj'a ied dîné, moman m'a évoyi 
fer one comission d'lé dés parints au Broctia. Il èstait d'djà taurd 
quand dj'a sórti dé |’ maujone da matante : li vièspréye comin- 
ceive à v'nu ; dji m' dispétcheüve po-z-èraler. Et do côp qui dj’ 
toüne po r'prinde li tch'min dè l' Fontin.ne, o fond do Broctia, 
qui vé-dj' là, aspouyi l' dos su l'aye ?... on grand ome avou on 
baston d' pèlozia d'dins one di ses mwins : il aveüve sès-oûy 
toürnés sur mi. Djè |’ riwaite ét dj’ vè qu’ c'ést papa, moussi 
come quand il aleüve travayi : avou s' calote dissu s' tiésse, co 

tatchiye di tchaus' èt sès gros solés fèrés. Min.me si baston, 
djè |’ riconicheüve. On-aureüve dit qu'i ratindeüve qui dj’ li 
d'mande one saqwè. Dj'a d'mèré là dji n' sé combin d' munutes ; 
dj'aureüve bin v'lu li causer, mais dji n' waseüve avanci. Dj'a- 
veüve si peû qui dj' tron.neüve come one fouye. Tot d'on côp, 
dji prind més sabots d'dins més mwins èt dji m' mét à couru 
èvôye. 


Au toürnant dé |’ vóye po r'monter à |’ Fontin.ne, dji m'aveüve 
arèté po m’ rapaupi one miéte : papa èsteüve co là su |’ bwârd 
do tch'min. Dji n'a nin wasu li causer èt dj'a couru co pus fwárt. 
Dji saveüve bin portant qui lés mwárts ni causin.n' nin lés pru- 
mis, qu'is n' réspondin.n' qui quand on les-arin.neüve. Dj'a couru 
come one sote, sins m'arèter, jusqu'à l' copète do tch'min au 
bwárd dé |’ ruwale qui dischind è l’ maujone. 


Quand dj'a ied toürné au pègnon dissu l' pavéye, papa ésteüve 
co là, tot prés d' l'uch do stauve. Dj'a criyi aprés moman qu'è-st- 
acoureuwe tot d' swite ; mais quand papa l'a ieü véyu, il a toürné 
S' tièsse su l' costé èt il a r'monté l' ruwale. Po on momint on- 
étindeüve co s' pas avou sès gros solés fèrés. Moman, qui 
bréyeüve, n'a nin wasu couru aprés, mais éle l'aveüve ossi fwárt 
bin r'conu. 


C'ést l' seül côp qui dj'a r'vàyu papa aprés s' mwárt. » 


IX 


Li viye Djéne da |’ Ruwale èst dissôrciléye 
pa l’ curé Martchand 


On d'djeüve didins l' viladje, (c'èst todi m' viye grand-mére qui 
cause) qui |’ viye Djéne èsteüve malade, qu'èle si disbautcheüve 
do d'mérer tote seüle. Ele ni sórteüve pus, dispü qu’ li p'tite 
Mayane n'ésteüve pus avou léye, po-z-aler coude dèl foüréye li 
long dés tch'mins ét dés-ayes. Li curé, apurdant qu'elle ésteüve 
malade, l'a sti vóy avou Baque li madjustér. Quand !' viye Djène 
a vèyu intrer l' curé, èlle a brai ; èlle a d'mandé pàrdon au curé 
en d'djant qu'èle vóreüve bin aler ossi à l'églije po ièsse dissór- 
ciléye come li p'tite Mayane. Li curé li a dit qu'éle n'interereüve 
nin à l'églije, qu'èlle aveüve siti trop mèchante, mais qu'on djoü 
i véreüve avou Baque, li madjustér, po fer lès priyéres è s' mau- 
jone. 

Lès djins dijin.n' qui l' curé ni v'leüve nin qu'èlle intère à 
l'èglije do timps qu'èlle èsteüve co sôrcire, pace qui, quand èlle 
ï aleüve, èle si mèteüve li dos do costé d' l'auté ; mais gn-aveüve 
qui |’ curé qué |’ véyeüve en s' ritoürnant po dire « Dominus 
vobiscum », come i véyeüve totes lès-ôtès sórcires di Malon.ne, 
one cinquantin.ne po l' mwins’. 


— Dji véré on djoü di c' samwin.ne-ci, di-st-i |’ curé avant 
d'énn'aler ; mais dji vos disfind dé l' dire à pérson.ne. 


Li vinrdi, aprés |' mèsse di sépt-eüres, li vi curé Martchand 
a pris avou li deüs bons djon.nes omes do fond d' Malon.ne, ét 
avou |’ madjustér qui pwarteüve lès deüs tchandéles di djane 
cire, lès deüs tchandlés d' keüve ét dèl bènite éwe didins one 
botéye (tot ca catchi po qu’ lès djins n' vóyenuche rin) is sont- 
st-évóye émon |’ viye Djéne. 


« Quand nos-avans intré, nos-a-t-i dit Baque, li viye Djéne 
èsteüve achide dilé |’ feu. Li curé li a dit do s’ mète, avou s' 
tchiyére, au mitan dé l' maujone ; il a fait clére lès voléts pa onk 
dés djon.nes omes, alórs' il a séré l'uch a l' clé èt au vèra 
è-d'dins ét il a métu |’ clé è s’ potche. | m'a dit d'alumer lès deüs 
tchandéles, il a moussi si surplis ét métu s’-t-étole. Il a fait 
achîde lès deüs djon.nés-omes aus deüs costés d' Djéne;; li, il a 
d'méré stampé èt mi ossi. Adon il a cominci à lire lès priyéres 
è latin, èt mi dji fieüve lès résponses. 


« Dins |’ comincemint, li viye Djène ni s'a nin fwârt cotapé. 
Di timps-in timps, èle si lèveüve èt èle si lèyeüve ritchaîr dissu 
s' tchiyêre. Dès côps èle si mèteüve à braîre èt èle dijeüve sès 
priyéres tot wôt ; on-ôte momint, èle riyeüve èt èle djureüve. 
Lès deüs djon.nes-omes èstin.n' pus mwârts qu'èvike ; is tron.nin' 
èt is suwin.n' à grossès gotes. Mi, dji n'aveüve pus si peü qui 
l' prumi côp, dj'ésteüve dédjà acostumé. 


« Aviè l' mitan dès priyéres, li viye Djène tot d'on côp s' trouve 
pus mau ; èle si mèt à toürner lès blancs d' sès-oüy èt à s' clinci 
au r'viêrs dissu s' tchiyêre. Pa momint lès tchandèles si distin- 
din.n' èt s' ralumin.n' avou dès grandès flames, come dès côps 
d'alumwáre ; li viye Djéne èsteüve èlèvéye e l'air avou s' tchiyê- 
re, lés-uch clicotin.n' ét |’ maujone aveüve l'air do clinci su |' 
costé. Lès djon.nes-omes avin.n' si peü qui dj' crwè, si l'uch 
aureüve siti douvièt, qu'il aurin.n' sipité èvôye. 

Li viye èglije di Malon.ne 


« On-z-èsteüve arivé quausu à l' fin dès priyéres quand tot d'on 
côp on-ètind on grand brit didins |! maujone, come onk qu'au- 
reüve couru en trin.nant one grosse tchin.ne didins |’ gurgni ; 
Djène saute è l'air, èt quand èle ritchait, si tchiyêre si spiye à 
mile bokèts èt èle dimeüre come mwate dissu lès pires. Li curé 
nos dit dé |’ riléver èt d’ li doner one ôte tchiyêre ét do mète one 
têle dissu s' choü. Tot d'on côp, èle si mèt à vômi dès claus èt 
dès atatches plin l' têle. 


— Rôstez c'tellale èt donez-li è one ôte, di-st-i l' curé. 


« Nos li métans one ôte têle dissu s' choü èt ossi rade èle 
vômit quate pitits couchèts gros come dès soris : is s' mètenut 
tot-d'-swite à grogni ét à wincler come dès vrais pourcias. 

« Après ca, li viye Djéne aveüve l'air d'aler mia; li curé li a 
d'né dèl bènite êwe, èt èle s'a segni léye-min.me, èt élle a sti 
bwáre one tasse d'êwe. Li curé a fait douviè l'uch et lès volets, 
èt il a fait intrer one dés fèyes qu'èsteüve su |’ pavéye en ratin- 
dant qu' tot fuche fini. 


— Eüchiz sogne di vosse moman, di-st-i |' curé, elle é-st-one 
miète malade ; vos d'meüreroz véci ét, au cominc'mint dé |’ 
samwin.ne qui vint, djé l' véré vóy. 


« Li maurdi d'après, li curé m'a v'nu qwé po-z-aler r'vóy li viye 
Djéne. Nos 'nn'avans 'nn'alé échone, maïs i n'a nin dit on mot 
jusqu'à tant qui nos-avans sti arivés. Quand n's-avans intré, li 
viye Djène ésteüve achide dins l' culot do feu ét s' fèye fieüve 
li mwin.nadje. 


— Monsieü l' curé, di-st-èle li fèye, lès p'tits pourcias vikenut 
co ; dji lés noüri avou do lacia ; is sont vélà, wé, di-st-éle, dins 
on caté di strin dissu l' cimaudje. 


— Léyiz-m' lès vóy one miète, di-st-i |’ curé. 


« Ele prind l' caté ét èle li done. Li curé lès waite one munute, 
i lés prind ét il lés tape au feu. 


— Astetre, di-st-i à l' viye Djéne, vos-èstoz r'faite ; vos p'loz 
bin r'mérci l' bon Dié. Dimégne qui vint, vos véroz fer vos 
d'vwérs au matin à l'églije avou vosse féye. » 

« SjeutullJo » Se] eAnepuid uo,nb ,Snoma au'uojew e seMquio| r1 


X 


Mon.nonke Toumas fait l' fô à Nameur 
po n' nin ièsse sôdârd po Napolèyon 


È l'anéye dij-üt cint ét onze, deüs dés pus vis dès fréres di m' 
grand-mére, Toumas ét Colas, éstin.n' en-âdje di iésse sôdârds. 
Mais is véyin.n' si volti leû mére èt il èstin.n' si disbautchis 
dé |’ quiter (quétch'fiye one miète li flaire ossi !) qu'is s'ont léyi 
pwarter come réfractaires. Do djoü. quand lès jendármes éstin.n’ 
à leüs trousses, is s' catchin.n' dins lès bwés ét lès pices di 
grin, ét dèl nét is v'nin.n' mougn? èt il alin.n' dwármu d'dins 
lés cinas, one nét d'on costé ét one óte di l'óte. 


Ca a duré insi dés samwin.nes, mais on djoü li mayeür èt lès 
jendarmes sont v'nus trover leü mére ét is li ont dit : « Madame 
Hoppe, si vos-éfants ni s'ont nin rindu d'vant on mwès à led 
redjimint, vos séroz rèssèréye. » 


Quand més fréres ont seü ca, nos d'djeüve-t-éle nosse viye 
grand-mére, is ont dit qu'il in.min.n' mia iésse sôdârds qui do 
véy leü mére è I’ prijon : is s'ont rindu à led rédjimint. 


Mais nosse Toumas, li, a dit qu'i n' Ii plaijeüve nin d'ièsse 
sódárd ét qu'i djoüwereüve on toür à Napoléyon. Quand il a sti 
à Nameur d'lé |’ comandant d’ place po s' fer incórporer, il a 
cominci à fer |’ fô : à tot c' qu'on li d'mandeüve, i n' réspondeüve 
qui pa dés lwagnes contes. 


— Comint c' qu'on vos lome ?, 1 a-t-i dit |’ comandant. 
— Dji m'apéle Toumas Louwis Marique, a réspondu m' frére. 
— N'èst-ce nin Hoppe vosse nom ? 


— Non, di-st-i Toumas. Hoppe c'èsteüve li nom di m' papa, 
mais il èst mwárt ét s' nom ossi. 


— Quéne âdje avoz ? 


— Dii va « bintót » awè cinquante ans ; dji so v'nu au monde 
trinte ans d'vant més parints, réspond Toumas. 


— Mais il èst fô à loyi c' galiard-la, di-st-i |’ comandant au 
médecin. 


— Ci dwèt iésse on fin r'naud, réspond |' médecin; nos |’ 
faurè survéyi. 

— |l a l'air d'èsse fwârt come on tch'fau, di-st-i |' comandant, 
djè |’ pudré po travayi d'dins m' djârdin : insi dj’ l'aurè à l'oüy 
tot l' timps. 

Durant trwes ans ét d'méy, il a fait l' fô insi sins jamais s' 
léyi prinde. On s'i a pris di totes lès maniéres po vôy s'i n' si 
vindreüve nin, mais il a sti pus malin qu' zèls tortos. 


Dins |’ djardin i travayeüve à s' fer chèter po fouyi, po piyochi 
ou po bèrwèter ; mais, si on li fieüve planter dès chous ou dès 
salades, i méteüve lès cheüves e tére èt les racénes e l'air. 
Si on li fieüve sèmer dès p'titès s'minces, quand il lès aveüve 
tapé d'ssu lès pârc', il lès fouyeüve à deüs pids è tére : jamais 
one ni sórteüve. 


— T'ès co pus fô qui |’ diâle, li d'djeüve-t-i |’ comandant ; dji 
n' sé nin c' qu'on frè jamais d' ti. 

Sovint on li fieüve fer des comissions e l' vile po l' cwis'niére : 
i 'nn’aleGve avou on tchèna d' blanc fiér didins lès botiques et 
i fieüve widi tot d'dins s' tchéna sins papi : savon, suke, cafeu, 
sé, légumes, tot machi èchone. Mais, quand on li doneüve dès 
caurs à candji, jamais i n' si trompeüve, i rapwarteüve todi |’ 
some recta. 


Come on saveüve bin qu'il ésteüve bon catolique, on djod, li 
Vinrdi Sint, li comandant li dit : « Vous’ mougni dèl tchau ? 
Toumas, » di-st-i, « Va-z-è qwé dins l'armwére è |' coujéne. » 
Ossitót Toumas coürt qwé on djambon èt on pwin et i spite dissu 
l' reuwe avou ; il agneüve on côp d'dins |’ pwin ét on côp d'dins 
l' djambon, au grand scandale dés djins qui passin.n’. 


On dimégne au matin li comandant l'évóye à mésse à Sint 
Djan po vóy ci qu'i freüve à l'èglije. Quand il a sti intré d' 
saquants munutes, il a rósté s' pania foü di s' culote po fer come 
on surplis, ét il é-st-écouru à l'auté avou |’ curé ; mais c'est rwèd 
qu'on l'a tchéssi fod d’ l'églije. 


On côp qu'on li aveüve doné one méseure po cóper do bwès 
à longueü po ralumer lès feus, il a cópé tos lès bokèts à l' min.me 
longueü à on tch'fia prés, ét i l's-a arondi avou s' coutia po lès 
fer tortos « éxactémint » come li méseure. 


On-óte cóp, on l'évóye à l'intréye di Malon.ne dins one cinse, 
po-z-aler qwé dés-ous po fer cover. | prind on tchèna à couviète 
èt i va qwé sés-ous. En ruv'nant su l' tchéstia, il atèle one cwade 
au tchèna èt i |’ trin.ne à s' cu jusqu'à |’ place Sint-Aubwin. | n° 
faut nin d'mander si lès-ous éstin.n' disclós quand il a arivé ! 

Il aveüve fait tant dès bièstriyes qui l’ colonèl ènn'èsteüve odé. 
On djoü qu'il aveüve dès djins à diner, surtout dès-oficiers èt dès 
médecins, i leû dit qu'i va rèvoyi Toumas è s' maujone, mais qui 
d'vant, po ièsse pus sür, i vout co assayi on dêrin côp, èt i li fait 
doner on djane condji. « S'il n'ést nin fô, di-st-i, i va |’ prinde èt 
récouru tot d' swite à Malon.ne. » Mais nosse Toumas aveüve 
todi l'oréye aus aguèts èt il aveüve étindu s' comandant. 


« Ataudje, di-st-i d'dins li min.me, ti vas vóy ci qui dj' va fer 
di t' condji. » 


| va au djárdin ét i prind one grosse bétrále èt i fait on p'tit 
tchaur po mete si condji d'dins ; il i alóye one ficéle ét i s' met 
à couru en l' trin.nant dins tos lès coridórs ét d'ssu |’ reuwe en 
criyant qu'il aveüve si condji. Li colonel li fait v'nu d'dins l’ sale 
à manger è |’ présince di tos lès-invités qui riyin.n' à s' twade. 


— È bin! Toumas, di-st-i ; ést-c' qui t' n'érvas nin d'lé t' mére, 
asteüre qui t'as t' condji ? 


— Â bin non! monsieü l' comandant, dji m' plai bin trop avou 
vos. 


— Il èst fô à loyi, di-st-i |’ comandant ; on n' saure jamais rin 
fer d'one bièsse paréye. 


Deüs ou trwés djoüs après, li colonel à évoyi à Moman li vrai 
condji di s' fi avou one lète li d'djant, s'èle v'leüve, qu'i freüve 
mète Toumas dins one maujone di fós, à mwins qu' l'air do payis 
né |’ faiye ruv'nu à li, d'djeüve-t-i ; mais qu'i crwèyeüve qu'ele 
n'è freüve jamais rin. Aprés ca il a dit à Toumas d'éraler à 
Malon.ne. 


— Gn-a t' mére èst malade, di-st-i ; va l' vóy. « Si |’ colonel 
aureüve vèyu ci qui s' passeüve didins mi min.me, nos d'djeüve- 
t-i m' frére, après tot ca, il aureüve siti bin saisi... Quand dj'a sti 
à l' copète do Tchèstia, dji m' sinteüve si binauje, nos-a-t-i ra- 
conté, do rawé m’ liberté, qui dj'ènn'a ralé jusqu'à |’ maujone en 
fiant dés cumulèts. » 


Après qu'il a sti ruv'nu, il a d'méré co pus d'on-an sins wasu 
s' mostrer. Il aveüve todi ped d'ièsse ripris. Il aveüve fait si 
longtimps |’ fô, nos d'djeüve-t-éle nosse viye grand-mére, qui 
tote si viye i li a d'mèré on grain. 


(suite dans les n** 6-7 1983) 

Mon.nonke Colas sôdârd en Russiye 


Quand Mon.nonke Colas a ieü sti incôrporé à Nameur, on li 
a fait aprinde l'exércice « durant » quinze djoüs ; après ça, il a 
sti évoyi en Russiye. Wére di timps après qu’ '| a arivé à Moscou 
avou l' grande ârméye, l'uviér s'a fait sinte avou tote sès misé- 
res. Mais, come c'èst li min.me qui nos-a raconté tot ca, nos 
l' lairans causer : 


« Dj'ésteüve didins lès dérins arivés, d'djeüve-t-i ; i comin- 
ceüve dèdjà à fer fréd quand nos-avans sti à Moscou. Bintôt il 
a tchèyu deüs pids d' nive èt il a djalé à pire finde. Nos n'avin'n' 
rin à mougni ni rin à bwàre ; eüreüsemint qu’ lès tch'faus crè- 
vin.n’ come dés mouches. Quand i-gn-aveüve onk qui tchèyeüve, 
on s' bateüve po 'nn'awé on bokét. On fieüve on grand feu (quand 
on saveüve trover do bwès !) ét on purdeüve one pice di tch'fau 
au d'bout d'on baston, on |’ tchaufeüve one miète a |’ flame èt 
on s' lanceüve dissu come dés-aradjis. Sovint lés tch'faus man- 
quin.n' : alórs' nos fyin.n' li tchésse aus rats : on-z-aureüve dit 
qu'is moussin.n’ fod dé |’ tére come dés copiches ; is v'nin.n' 
min.me nos agni dèl nét quand nos-éstin.n’ édwármus. Quand 
nos 'nn'avin.n' atrapé saquants dozin.nes, on lés dismousseüve 
èt on lès wideüve, ét chaquin è purdeüve onk au d'bout d'on 
baston ét i |’ rosticheüve one miéte au feu avant dé |’ mougni ; 
mais on troveüve qui leü tchau ésteüve fwárt amére ; nos-in. 
min.n' mia li tch'fau. Po bwáre, nos fyin.n' fonde dél nive didins 
nos gaméles. 


« Eüreüsemint por mi, ca n'a wêre duré; après |' prumére 
rèsconte, dj'a sti fait prijoni èt èvoyi en Sibériye avou one 
cinquantin.ne di nosse rédjimint. On nos-a métu dins dés cinses 
po nos fer travayi. Mi, dj'a ied |’ chance d'intrer au service d'on 
bon vi cinsi qui m'a waîti do djoû au lend'mwin come si própe fi. 
Il ésteüve márié èt il aveüve deüs fis ét trwès fèyes. Li cinse 
ésteüve fwart grande : i-gn-aveüve bin cinq cints bonis d’ tére ; 
mais ca n' rapwarteüve quausu rin, pace qui is n' savin.n' nin 
laborer come-u-faut. Quand dj'i a ieü sti d'on-an, ét qui dj' leü-z-a 
ieü mostré comint on laboreüve les téres dins nosse payis, li 


93 


cinse a rapwarté li dobe di pus. Li cinsi m' pwarteüve au ciél : 
i m'a dit qui ç' séreüve mi qui comandereüve tot |’ monde po 
lès ovradjes, min.me sès fis. Dji leü a apris à tchèrwer, à rayè- 
ner, à sémer l' grin ; combin i faleüve mète di s'mince au boni, 
comint on d'veüve mète l'ancéne èt tot l' rèsse. D'cins |’ comin- 
cemint, dji m' fieüve comprinde pa dés signes, mais au d'bout 
d'on-an, dji causeüve come zéls. Li cinsi mi d'djeüve tos lès 
djoüs qui, d'dins nosse payis, on d'veüve bin ièsse eüreüs, si 
tot |’ monde saveüve travayi come mi. 


« Ci brâve vi cinsi-là aveüve portant on grand défaut : i bè- 
veüve deüs pintes di gote par djoü. | s' plindeüve sovint qu'il 
ésteüve malade ; djè li d'djeüve qui c'ésteüve li gote qu'ènn'ès- 
teüve li cause ét qu'i s' freüve moru à bwáre. On djoü i vint d'lé 
mi, o stauve dés tch'faus : 


— « Choûtez bin, di-st-i, dji crwè qu’ vos-avoz raison, dji bwè 
trop ; dji sin qu' ca m' fait do mau, mais dji n' m'è sé passer. 
Si vos v'loz m' rinde on service, c'ést vos qui têrè |’ botéye ; vos 
n' mi dóroz one gote qui quand i vos choneré. 


« Èt, « durant » lès deüs-ans ét d'méy qui dj'i a co d'méré 
après, c'ést todi mi qu'a t'nu |’ botéye à l' gote, èt dji li dimi- 
nuweûve sès véres tos lès djoüs, si bin qui l’ déréne anéye, i n'è 
béveüve pus qu'onk par djoû. 


« Quand on-z-a rindu lès prijonis en 1815, i m'a priyi en grâce 
do n' nin lés quiter. 


— Vos vos mariyeroz avou one di més fèyes, d'djeüve-t-i, ét 
ci séré vos qui dirijeré |’ cinse jusqu'à vosse mwárt. D'alieürs, 
d'djeüve-t-i, qu'ériroz fer d'dins vosse payis ? Lés-àrméyes dès 
aliyés ont tot ravadji ; totes lès maujones ont sti distrütes pa 
l' canon ét totes lés djins tuwéyes. 


— È bin, rèspondeüve-dju, dj'èrirè r'vóy li place di nosse mau- 
jone ét I’ cimintiére éwouc' qui moman aurè sti ètèréye. 


« Li djoû qui dj'a paurti po ruv'nu, tot l' monde a brai ét is 
m'ont tortos rabréssi à m' mougni. 


— S'i-gn-a pus rin par là, d'djeüve-t-i l' vi cinsi, ni roviz nin 
qui vosse place èst véci. 


« Mi ossi dj'a brai : c'ésteüve dès si bounés djins ! Mais dji 
n'aureüve jamais seü d'mérer vêla tote mi viye ; i faleüve qui dj' 
rivègne po vóy si moman vikeüve co. 

« Dj'a d'mèré tot près d'on-an èt d'méy en route po ruv'nu. 
Quand dj'a paurti, lès fis da |' cinse m'ont ramwinrné à tch'fau 
co pus d' doze eüres lon, alórs' dj'a roté à pid prèsqui tot l' rèsse 
do tch'min. Del nét, dj'aleüve lodji d'dins lès cinses pièrdeuwes 
dins lés campagnes ét dj'ésteüve todi bin r'cü ; mais sovint i m' 
faleüve fer doze eüres di tch'min po-z-é trover one. Au matin, 
« avant » di m' mète en route, lès djins m' mostrin.n' li dirècsion 
qui dj' troüvereüve on lodj'mint. Dj'a insi travièrsé tote li Rus- 
siye, li Pologne ét l'Alemagne à pid. Di Lidje, dj'a fait mès qua- 
tórze eüres sins m'aréter, tant qui dj' m'agranceüve do r'vóy 
moman et Malon.ne. » 


Deüs ans après qu’ mon.nonke Colas a sti ruv'nu d' Russiye, 
il a r'cû one lète qui s' bon vi cinsi ésteüve mwárt. 


Mon.nonke Colas s'a márié ét au d'bout d' saquants-anéyes 
il a ieü quate èfants, trwès garcons ét one bauchéle, li pus 
djon.ne ; li mére ést mwate chis samwin.nes aprés l'awe métu 
au monde. Après |' mwárt dé l' mére, tos lès-èfants ont sti mala- 
des, mais surtout li p'tite bauchèle qui tchèyeüve quausu tos lès 
djoüs dins lés corwéyes ét qui n' vineüve nin bin. Mon.nonke 
èsteüve sür qui |’ cause di tos sès maleürs, c'ésteüve on sórt 
qui |’ grosse Fifine da |’ Fontin.ne, one parinte, aveüve tapé 
d'ssu s' famile pa djalouseriye. Mon.nonke a fait v'nu on-ome di 
Nameur qui, po trwès cints francs, disfieüve tos lès sórts d'one 
maujone. Quand l'individu a sti v'nu, il a bin fait causer mon. 
nonke Colas : i li a d'mandé s'i n'aveüve pont d'idéyes su per- 
son.ne ét s'i n'ésteüve nin toürminté pa l' tchóque-mwárt dèl nét. 


— Siya, di-st-i mon.nonke, dji n’ waseüve vos l' dire; ét i lia 
causé dé |’ grosse Fifine. 


— C'èst bin léye, di-st-i l'ome, mais nos li djoüwerans on 
toür ; deüs-ans au long, djè l' frè aler totes lès néts tchôquer on 
plate pire su |’ place Sint-Aubwin à Nameur. Mais, po iésse dis- 
barassé po todi di totes vos miséres, i fauré co qui vos métoche 
cinq cints francs en pices d'ôr dins one « tasse » dissu |’ so- 
vronde di vosse gurgni. C'è-st-one ofrande au diále, i faut bin i 
passer ; maïs jamais pus vos n' póroz aler vóy dins l' « tasse », 
ca alórs' vos maleürs divérin.n' co pus grands qu'asteüre. 


On-an aprés, mon.nonke Colas s'a r'mârié ; si deüzin.me feume, 
one boune comére, a ieü fwart sogne dés p'tits-èfants èt is n'ont 
pus sti malades. 


Bin dés-anéyes pus taurd, on côp qui mon.nonke Colas ésteüve 
vinu è |’ maujone, i causeüve di tot ca à grand-mére. 

— As' dèdja sti vóy dissu l' sovronde si lès caurs i sont co ?, 
di-st-èle. 


— Dji n' wasereüve jamais, réspond mon.nonke. 


— E bin, di-st-èle, li prumi côp qui dj'iré co à Malon.ne, nos- 
irans vóy èchone o gurgni, mais dji so bin süre qu'i-gn-a pus rin 
d'dins |’ pot. C'ést c-t-ome-là qu'èsteüve li vrai diâle, c'est li 
qué l's-auré pris ; mais c' n'ést nin mi, sés', qu'on atrapereüve 
insi po dés caurs ! 


Li samwin.ne d'après, quand m' grand-mére a sti vóy si frére 
Colas, is ont sti o gurgni tos lès deüs : su |’ sovronde li « tasse » 
7 èsteüve co, mais i-gn-aveüve pus rin d'dins. 


— Dji t' l'aveüve bin dit, fô diâle, di-st-èle grand-mére, qui 
t' Namurwès t'aveüve djouwé on toür ! 


XII 


Li vi curé Martchand 


Mi grand-mére m'a tant causé do vi curé Martchand, qu'ès- 
teüve si charitábe èt qu' totes lès djins d' Malon.ne waitin.n' 
come on sint, qui, chaque cóp qu'i ruv'neüve dins one istwére, 
i m' choneüve qui djé l' véyeüve divant més-ouys. Mais c'ést 
surtout quand èle mi raconteüve li bonté qu'il aveüve ieü por 
zèls, quand is-éstin.n’ tortos malades, qui l' pórtrait qu'éle nos-é 
fieüve ésteüve « admirâbe ». 


« Aprés |' mwárt da papa, nos d'djeüve-t-éle, nos-avans ieü 
tortos |' tifus' èxcepté moman ; gn-a ieü jusqu'à cinq' di més 
fréres sitaurés d'on seül côp. Mais di tos lès-èfants, c'èst mi 
qu' l'a ieü l' pus fwârt. Moman ésteüve tote seüle po nos sogni 
ét au d'zeüs d' ca èlle aveüve co sès vatches ét |’ sogne dè |' 
maujone. Nos n' savans nin comint élle a seü durer. Pérson.ne 
ni v'neüve nos vóy, min.me lès pus prés parints, pace qui tot l' 
monde aveüve peü do tifus' come di l'alumwáre. Gn-aveüve qui 
nosse vi curé Martchand qui v'neüve quausu tos lés djoüs po 
nos sogni, d'mander à moman c' qui l' médecin aveüve dit ét 
li èspliquer ci qu’ faleüve fer. 

| m' chone qui djè |’ vè co intrer, avou s’ baston d' pèlozia 
d'zos s' brès èt s' bréviaïre dins s' mwin, avou on dwègt d'dins 
lès pâjes. 


— Bondjoü, madame Hoppe, d'djeüve-t-i en-z-intrant ; èt vos 
èfants, comint vont-is ? 


— Onn saureüve co rin dire, alez ! monsieü |’ curé, d'djeüve- 
t-èle moman, mais Titine ni va nin bin. 


l v'neüve dilé mi, i m' doneüve à bwâre, i m' sinteüve mi pous 
et i tapeüve dissu més massales ; alórs '| aleüve vóy més fréres. 
Sovint i s' pormwinrneüve dins |’ tchambe ét dès côps on-z-ètin- 
deüve qu'i d'djeüve à mitan tot wót : Pauvre femme, pauvres 
enfants ! D'vant d'ènn'aler, il aleüve do costé do drèsswè ; i 
fieüve chonance do waiti one viye « tasse » di pórculin.ne ét i 
méteüve one pice di deüs francs d'zos. 


— Arvôy, madame Hoppe, d'djeüve-t-i en sórtant; à d'mwin 
ou après. Purdoz bon coradje, vos-èfants front bin, vos n'è piè- 
droz pont ; dji priye li bon Diè tos lès djoüs por zèls ét por vos. 


Alórs' i 'nn'aleüve vóy dés-ótes malades didins l' viladje ; c'ès- 
teüve tos lés djoüs come ca. 


On d'djeüve qu'i d'neüve tot évóye, qu'il ésteüve si póve è s' 
maujone qu'i n' béveüve qui d' l'éwe ét qu' mougneüve si pwin 
tot sétch tote l'anéye ; portant il aveüve l'air do s' bin pwarter. 
| d'veüve ièsse vi, sès tch'fias éstin.n' blancs come dèl nive ét 
is pindin.n' one miéte dissu sès spales, portant il ésteüve co 
tot drwèt. Il ésteüve grand ét sétch, mais si visadje n'aveüve 
wêre di plis. Il aveüve dès grands nwárs-oüy qui r'lüjin.n' come 
dés stwales ét, quand i vos waiteüve, vos vos sintiz pércé jus- 
qu'au fond d’ l'âme. | n'aveüve nin l' moyin d’awé one soutâne ; 
i n'aveüve qu'one viye fraque tote üséye qui pindeüve jusqu'à 
d'ssu sès gngnos, dés viyés culotes ét dés nwárés tchausses 
qui toürnin.n' au vèt’ tant qu'élles éstin.n' viyes; sès solés 
éstin.n’ tot rapicis. | n'aveüve nin on tchapia à trwès cwanes 
come lès-ôtès curés, maïs on vi tchapia rond ét laudje, tot usé 
ét tot pèlé. Quand i prétcheüve, on-z-aureüve étindu one mouche 
voler d'dins l'églije, tant qu'il ésteüve réspécté. Ci n'ésteüve nin 
come asteüre : gn-aveüve jamais pèrson.ne dizos l' tiyou do timps 
do siérmon. Alórs' tot |’ monde aleüve à l'églije : on-z-i aureüve 
bin sti rin qu' po fer plaiji au bon vi curé Martchand. » 

Li Grand Bondiè 
au tch'min do Swâri, à Marlagne. 


XIII 
Li viye mèchante sôrcire da l' Fontin.ne 


Li viye Ane da l' Fontin.ne passeüve po ièsse one fwârt mè- 
chante sórcire. C'ésteüve pa cintin.nes qu'on conteüve lès sórts 
qu'élle aveüve tapé d'ssu lès djins ét d'ssu lès biésses. Tot l' 
monde énn'aveüve pei; on |’ « détésteüve », mais jamais pèr- 
son.ne ni waseüve rin li dire. Si vos-èstiz aus tchamps avou one 
vatche dins vosse corti ou au d'long dés tch'mins, ét qu'èle 
vineüve à passer, árdiye come élle ésteüve, éle vos arin.neüve 
tot d' swite. 


— Quéne bèle vatche qui v's-avoz là! d'djeûve-t-èle ; i faut 
qu' djè l' vóye. 


Ele vineüve dilé vos, èle carésseüve li bièsse ‘en fiant passer 
s' mwin su s' dos ét padri sés-oréyes ou bin d'zos s' panse ét 
aprés elle énn'aleüve. Ele n'ésteüve nin co évóye di cinq’ munu- 
tes qui |’ vatche si stindeüve en fiant dés grimaces ou s' mè- 
teüve à tron.ner su sès pates. On |’ rémwinrneüve o stauve ét, 
deüs ou trwès djoüs après, èlle ésteüve crévéye. Quand on dis- 
mousseûve li vatche po-z-awè |’ pia po vinde, sovint on troveüve 
dés atatches plantéyes li long dé |’ chine do dos ou padri lès- 
orèyes. 


On-z-ésteüve sûr qu'èlle aveüve fait paquèt avou |’ diâle, pace 
qui tos lès djoüs à l' vièspréye on vèyeüve toürner autoü di s' 
maujone on p'tit tch'fau tartáre, nin pus gros qu'on fwárt live : 
dès cintin.nes di djins l'ont véyu. | fieüve doze côps li toür dé 
l' maujone en djibotant, énichant ét en fiant péter sès p'tits 
sabots d'ssu lès pires dé |’ pavéye ; quand on coureüve après 
po l'atraper, il intreüve è |’ cauve pa |’ laurmi. 


En 'nn'alant à |' foüréye li long dés tch'mins, èle mougneüve 
sovint one tártine ét, quand éle passeüve dilé one maujone oü 
qu' gn-aveüve dés pouyes, èle leü tapeüve li rèsse di s' pwin. 
Ci djoû-là, deüs ou trwès pouyes crévin.n’. 


Sovint, quand èlle étindeüve dire qu'one comére do amia aveü- 
ve ieü on-éfant, éle l'aleüve vóy. Elle intreüve ét éle carésseüve 
l'éfant d'ssu s' tiésse ; s'il ésteüve disfachi, éle li djondeüve à 
S' dos ou à sès p'titès djambes ; dés côps èle li purdeüve su s' 
choü. Quand élle aveüve ieü insi on-èfant d'dins lès mwins, c'ès- 
teûve bin rare s'i n' li sorvineüve rin; li pus sovint i tchéyeüve 
didins lès corwéyes. Si èle l'aveüve djondu à s' dos, à sès djam- 
bes ou à s' tiésse, i duv'neüve chalé, bossu ou fó, mais pus 

sovint i moreüve. Brâmint dès djins nè l' lèyin.n' nin intrer; 
quand èle vineüve, on li d'djeüve qui l'éfant dwârmeüve èt qu' 
sèreüve damadje dé |’ dispiérter. 


On 'nn'a causé au curé Martchand. 


— | n' vos faut nin léyi intrer c' comére-là è vosse maujone, 
d'djeüve-t-i, èt surtout n’ nin li léyi djonde vos-éfants. 


— Pinsez qu'èlle èst sórcire ? dimandeüve-t-on au curé. 


— C'è-st-one viye canaye, d'djeüve-t-i, mais i n' v'leüve rin dire 
d'óte. 

Li viye Ane ésteüve veuve dispü longtimps. On d'djeûve qu'elle 
aveüve fait moru s’-t-ome. Elle aveüve quate fis, dès bias grands 
djon.nes-omes, fwart come-u-faut, qui n' fyin.n' jamais causer d' 
zels ; tot l' monde lés véyeüve volti à Malon.ne. 


On d'djeüve qui leü mére lès véyeüve èvi qu'elle ènn'èsteûve 
djalouse. Lès deüs pus vis s'ont égadji po Napolèyon èt is-ont 
fait on terme di sèt-ans d'dins lès sôdârds ; aprés leü timps fini, 
is sont ruv'nus è leü maujone. Lès deüs pus djon.nes, one djér- 
male, si véyin.n’ fwárt volti : il &stin.n' todis èchone. Is n° tinin.n' 
nin à ièsse sódárds, mais au tiradje is-ont pris tos lès deüs on 
mwais niméró ét is-ont sti oblidjis d' roter. Onk a sti évoyi 
en Espagne èt l'ôte en Russiye ; il éstin.n' à tch'fau tos lès deüs. 
Mais d'vant do s' quiter is-ont fait l' sérimint qui, on-an pus 
taurd, djoü po djoü, is d'sártrin.n' avou ármes ét bagadjes. 


One miète di timps après qu'il ont sti paurtis po led rédjimint, 
li pus vi dés deüs fis qu'ésteüve ruv'nu a cominci à ièsse malade. 
| mwinricheüve à l'ouy ét i n' saveüve quausu pus s' trin.ner. 
Trwès mwès après, il ésteüve mwárt. Quand on-z-a fait s'-t-ètère- 
mint, on-z-a r'márqué qui |’ vi curé Martchand bréyedve. Li viye 
Ane a sû l'éteremint di s' fi jusqu'au cimintiére ; èlle aveüve si 
pèlisse nwáre avou l' capuce rabateuwe dissu s' tiésse, mais 
èle ni br&yeüve nin. Cinq mwès après, li deüzin.me èst mwárt 
ossi dèl min.me maladiye. Tot |’ monde dijeüve qui c'ésteüve 
leü mére qui lés fieüve moru. 


On-an après qui l' deüzin.me dés fis a ied sti mwárt, lès deüs 
pus djon.nes sont ruv'nus à on mwès « d'intervale », avou led 
tch'fau ét leüs bagadjes : il avin.n' disárté tos lès deüs li djoü 
qu'il avin.n' conv'nu. Is-ont bin brai quand is-ont véyu qu' leüs 
fréres estin.n' mwárts. Is pinsin.n' fer |’ tchéron tos lès deüs 
avou leüs tch'faus, do timps qui lès deüs pus vis aurin.n' travayi 
leü tére. 

Deüs ou trwès mwès après leü arivéye, gn-a onk dès deüs 
qu'a cominci à ièsse malade ossi, èt wêre di timps après, i mo- 
reüve. Quand on l'a ètèré, gn-a |’ dérin dès fis a fait one viye 
su l'aite, qu'il a falu ièsse à quatre omes po |’ tinu : i s'aracheüve 
lès tch'fias ét i v'leüve si taper d'dins |’ fosse di s' frére. Li vi 
curé Martchand, li, aveüve l'air mwais ; i fieüve rilüre dès-oûy 
à l' viye Ane come po l'avaler. Mais lèye ni boudjeüve nin, elle 
esteüve là d'lé l' fosse avou s' pélisse ét s' capuce rabateuwe 
dissu s' tièsse ; èle ni bréyeüve nin one larme. 


Aviés chis mwès aprés ca, on-z-ètèreüve li dérin dés fis. Tot 
Malon.ne ésteüve à l'ètèremint. On-z-étindeüve lès djins qui 
«murmurin.n'» tot wót conte li viye Ane qui süveüve li vacha avou 
s' nwáre pèlisse : on d'djeüve qui c'ésteüve lèye qu'aveüve fait 
moru tos sès fis. Au cimintiére, quand |’ curé a fait lès dêrènès 
priyéres, on vèyeüve qu'i somadjeüve ; sès mwins tron.nin' en 
t'nant s' live ét sès làrmes tchéyin.n' à grossès gotes dissu s' 
surplis. Li viye Ane ésteüve co là d'lé |’ fosse avou s' nware 
pèlisse su s' dos èt l' capuce rabateuwe su s' tiésse ; mais, come 
todi, èle ni bréyeüve nin. Quand l' curé a ieü tapé dèl bènite éwe 
dissu l' vacha au fond dé |’ fosse, il a r'waiti |’ mére didins lès- 
ouy et i Ii a dit : « Volà l' dérin insi, viye canaye ! » Totes lès 
djins s'ont r'waiti sins rin dire. 


Li viye Ane énn'a ralé tote seüle è s' maujone, gn-a nin one 
âme qué l'a aprochi. Saquants djoüs aprés, élle a vindu lès deüs 
tch'faus à on-étranjér’. Dispü alórs' pérson.ne né |’ v'leüve pus 
vôy : quand on l' réscontreüve d'dins on tch'min, on s’ distoür- 
neüve po n' nin passer d'lé. Deüs ou trwès-ans après, quand élle 
a moru, li curé n'a nin v'lu l'ètèrer ; c'ést l' mayeür qui l'a fait 
pwarter è tére pa dés-omes payis pa |’ comune. 


XIV 
Li diâle au bwès dé |’ Vèquéye 
On djoü à |’ chije, nos d'mandin.n' à nosse viye grand-mére si 
èle n'aveüve jamais véyu l' diâle. 
« Non, di-st-èle, mi dji n' l'a nin co véyu, mais vosse mon.nonke 
Louwis, li pus vi d' més fréres, a sti « acosté » par li on côp dèl 


nét o bwés dé |’ Véquéye. | ruv'neüve on djoü assez taurd di 
s'-t-ovradje à Nameur, pa d'ssu |’ tchéstia, come i fieüve tos lès 

djoüs ; gn-aveüve on bia clér di lune. Quand il a sti à peü près 
au mitan do bwès, d'lé one aire di faude, i vèt là au mitan dé l' 
pisinte on grand monsieü abiyi tot nwár, avou on bia tchapia ét 
one blanke tchimije à chabot. 


— Bonswár, di-st-i l'ome ; d'où viens-tu ? 


— Dj'a sti travayi à Nameur, réspond nosse Louwis, ét dj’ 
m'érva d'lé m' mére à |’ Fontin.ne. 


— Veux-tu te faire franc-maçon ? continüwe li monsied. 
— Non, rèspond m' frére. 


Et au min.me momint, i r'waiteüve ci-t-ome-là qu’ li causeüve 
insi, ét i vét qu'il aveüve dés cwanes ét dés pids findus come 
lès vatches. Vosse mon.nonke a ieü si peü en vèyant qu' c'ès- 
teüve li diále qui v'neüve do li causer, qu'i s'a métu à couru come 
on fô dispü vêla jusqu'à l' maujone sins s'aréter. Quand il a rintré, 
il ésteüve fin frèch di tchód ét i nos-a raconté ci qu’ '| aveüve 
vèyu. C'ést l' prumi côp, nos-a-t-i dit, qui dj' vé one saqwè d'dins 
ç' bwés-là. 


Gn-a qu' saquants-anéyes, on-óte di vos mon.nonkes, li pus 
djon.ne di més fis, aleüve vóy lés coméres dins one maujone qui 
n' lí conv'neüve nin. Tos lès djoüs nos |’ dispitin.n' à cause di ca. 
Nos lî d'djin.n' qui |’ grand-pére dé |’ bauchéle ésteüve sórci, qui 
bin dés djins énn'avin.n' ped, qu'il aveüve dédjà fait brâmint dès 
« maléfices », mais rin n'i fieüve : on né |’ saveüve distoürner. 


On cóp, portant, odé di tot c' qui nos li d'djin.n', i nos promét 
qu'i n'iré pus, qu'i waîterè d'aler vóy one comére óte paut. Èt, 
« pendant » trwes mwes, il a t'nu parole, il a sti vóy one bráve 
djon.ne comére d'dins one maujone come-u-faut; nos-éstin.n' 
binaujes ét nos crwéyin.n' bin qu'i s'aureüve ieü márié avou. 
Mais tos lès djoüs, quand i ruv'neüve, il aveüve l'air disbautchi 
ét il ésteüve todi d' mwaije umeür. On djoü, qui dj'ésteüve tote 
seüle avou li, djé li d'mande come ca : 


— Mais, qu'avoz don, m' fi ? Dispü qu' vos-alez vóy ci djon.ne 
comére-là, vos-éstoz tot candji ! 


— Ô! taijoz-vos, moman, di-st-i. Chaque côp qui dj' sót' a |’ 
nét di c' maujone-là po ruv'nu, gn-a on grand tchin nwár qui m' 
ratind d'lé |’ baurire ét i m’ süt jusqu'à véci d'lé l' maujone. | vint 
min.me jusqu'à d'ssu l' pavéye ét i ‘nn'èva qui quand i m' vèt 
douvier l'uch po rintrer. 

Dj'a dédja couru après avou m' baston, mais alórs' i coürt 
èvôye, èt quand dji m' rimèt à roter, i m' risüt à dis pas. Dji 
crwè qui c'èst l' vi grand-pére di m' prumêre mayon qui s' faît 
toürner à tchin po m' survéyi. On bia djoü, i m' sitron.neré si 
dj' n'i r'va pus. 


Il i a risti èt i n'a pus vèyu l' tchin. C'èsteüve li vi ome ou |' 
diâle, onk dès deüs. » 


XV 


Do timps dès Holandais après 1815 


Après dij-ût cint èt quinze, li rwè d' Olande a fait travayi po 
dès milions d' francs à l' citadèle di Nameur ; on d'djeüve qu'i- 
gn-aveüve co pus d' mile ovris qu'ont sti ocupés « durant » dès- 
anéyes. Ci qu’ gn-a d' vrai, c'ést qui bramint dés-étréprineürs 7 
ont fait leü fôrtune, pa leüs flouweriyes ét leü tromperiye dins 
tos lés-ovradjes ét lès matériaus. On raconte qui l' djoü qu’ lès- 
ingénieürs do gouvérnémint v'nin.n' po visiter lès travaus, on 
fieüve dèl bèle maconeriye, mais on côp qu'il avin.n' Ii pid toür- 
né, on monteüve dés pans d’ meur d'one pire di spécheü ét on 
rimplicheüve padri avou totes sórtes di tchinis' qu'on wideüve 
à bégnons. C'ésteüve insi po tot. 


« Mès chis fréres éstin.n' alórs' tot grands, d'djeûve-t-èle 
grand-mére, ét tortos is-ont travayi su |’ tchestia. Come is-éstin.n’ 
tos lès chij dés-omes di mésti, grands et fwárts, is gangnin.n' di 
trwes à quate francs pàr djoü. Is rapwartin.n' tos leüs caurs à 
moman : i-gn-aveüve nin onk qui bèveüve. Ca a sti insi « durant » 
cinq ans. Nos-ótes, moman, mi soü Bârbe ét mi, nos lavin.n' tote 
li samwin.ne po-z-awè todi leüs pices própes. Come is travayin.n' 
à dés fwart man.néts-ovradjes, on l'zeü doreüve on moussemint 
nét tos lès djoüs au matin, bin ristindu ét bin r'pléyi. Is-estin.n' 
bin contints, pace qu'is d'djin.n' qu'i-gn-aveüve pont d' si própes 
qui zèls d'ssu lès travaus. Tos lès dimègnes, moman leû doneüve 
à chacun on franc po passer lei swèréye. Moman méteüve co 
pus d' cinquante francs d' costé par samwin.ne. Di cés caurs-là, 
elle è fieüve deüs paurts : one po-z-acheter do térin ét l'óte po 
paurtajer inte nos, quand nn-aurin.n' siti po nos márier. 


l-gn-aveüve aviè deüs-ans qu' ca dureüve : moman aveüve 
dèdja saquants miles francs di spaurgnis. On djoü à l' viéspréye, 
one di nos vwèsines vint braire è |’ maujone. 

— Qu'avoz, don ? di-st-èle moman ; gn-a-t-i on maleür d'arivé ? 


— Oyi, Magrite, rèspond |’ vwèsine, èt on grand èco ; mais ça 
n' vaut nin |’ pwin.ne di vos l' dire, vos n' sauriz rin fer por nos. 


— Il faut co vóy, di-st-èle moman ; dijoz todi vosse pwin.ne ! 


— È bin! volà, wè, di-st-èle ; i faut todi qu'on |’ sépe bin rade 
tortos. Nos d'vans deüs miles francs èt nos n’ savans lès payi ; 
on nos-a fait dire qu'on-z-aleüve vinde tot c' qui nn-avans. Nos 
n' saurans pont trover d' caurs ; nos-éfants sont co trop djon.nes, 
is n' gangnenut co wére di tchóse. 


Et éle continüwe à braire. 


— Et si dji vos lès prusteüve, mi, cès caurs-là, di-st-èle 
moman ; vos-èstoz dés brâvès djins, vos m’ lès rindroz quand 
vos-èfants sèront pus grands. 


— A! bon Die, Magrite, di-st-èle, si vos vóriz fer ca, nos vos 
bénirin.n’ tot |’ timps d' nosse viye. 


Moman leü-z-a prusté lès deüs miles francs, sins biyèt, sins 
min.me consulter més fréres. Et lès vwèsins ont sti tirés d'im- 
baras : is-ont aurdé leü maujone ét leü tére. 


Saquantés-anéyes aprés, quand leüs-éfants ont ieü sti grands, 
qu'is travayin.n' tortos, moman a rid'mandé sès caurs. 


— Vola qui vos-avoz dés-ovris, wé, vwèsine, di-st-èle ; lès 
trwès pus vis d' més fis vont s' mârier ; i faureüve qui dj' leû 
doreüve saquants cints francs po lès mète à mwin.nadje ; dji 
vóreüve bin qui vos m' ribouteriz mes deüs miles francs. 


— Ô ! Magrite, réspond |’ vwèsine, vos-avoz sondji, alez ! Vos 
n' nos-avoz jamais pont prusté d' caurs : nos n' duvans rin à 
pérson.ne ! 


— Vos n'alez nin niyi vosse dète, in ? di-st-éle moman : voste 
ome èt vos-èfants sèpenut bin qui dj' vos-a tiré d'imbaras li djoü 
qui vos-avoz v'nu braire è |’ maujone, i-gn-a saquants-anéyes. 


— Vos n' nos-avoz jamais pont prusté d' caurs, ont réspondu 
l' pére èt lès fis ; nos n' vos d'vans rin ét nos vos disfindans do 
co v'nu causer d' ca. 


C'est tot c' qui moman énn'a ried. 


Ca n' leü-z-a nin profité. Lès fis s'ont mètu à bwáre ét à fer 
l' fenéyant ét, saquants-anéyes aprés, on leü-z-a vindu tos leüs 
bins ; lès parints sont mwárts dins |’ misére èt l' póvrité. 

— One pérson.ne qui r'niye sès dètes èst d'ssu vóye dè |' 
piète, dijeûve-t-èle moman. 


C'a co stí vrai por zèls. » 


XVI 


Li rwè d' Holande dissus l' tchèstia d' Nameur 


Mi grand-mére m'a raconté qui, do timps qu' sès fréres tra- 
vayin.n' au tchèstia, li rwè d' Olande, qu'ésteüve alórs' ossi rwè 
de |’ Bèljique, a v'nu on djoü vóy lès travaus avou sès minisses 
èt sés-injéniedrs. I| a d'méré dés-eüres dissu |’ tchèstia, riwai- 
tant tot, v'lant vóy tot pa li min.me, donant dés-ésplicácions ét 
d'mandant totes sórtes d'afaires aus-injénieürs. Pa on momint, 
tot-en d'visant avou lés-omes qu'éstin.n' avou li ét mostrant au 
lon, i r'culeüve todi sins ritoürner ét il èsteüve arivé au bward 
d'on vi pus', d'lé on cas'make ; one ascauchiye di pus... èt i 
tchèyeüve didins au r'viérs. 


Nin lon èri d’ là, i-gn-aveüve on vi Malon.nwés di séptante ans, 
Colas dau Cabaca, qu'i travayeüve. | vwét qui li rwè r'culeüve 
co ét qui onk di sès talons ésteüve dédjà su |’ bwárd do pus’ ; 
i coürt èt il apougne li rwé pa |’ bres et i |’ satche éri do trau. 


— Voyez, Sire, di-st-i en li mostrant |’ pus’, vous avez bien 
manqué de tomber là-dedans. 


Li rwè d'vint blanc come on mwârt : 


— Mon Dieu! mon ami, di-st-i, vous venez de me sauver la 
vie. Ne vous éloignez pas, restez ici ; j'aurai quelque chose à 
vous dire tantôt. 


Li rwè cause one miète è flamind avou sès minisses, èt tot 
d' swite gn-a onk qui vint d'lé Colas : i li d'mande si nom, si-t- 
ádje ét éwouc' qu'i d'méreüve, ét quand il a ieû márqué tot ca 
su S' calpin, i 'nn'a ralé d'lé li rwè. Saquants munutes après, li 
rwè a fait signe à Colas d'aprochi : « Mon ami, di-st-i li rwe en 
lî d'nant |’ mwin, que Dieu vous garde pour le service que vous 
m'avez rendu. Vous étes trop vieux pour travailler à des forts 
travaux comme ceux-ci ; vous allez retourner chez vous et je 
vous payerai vos journées. Dans huit jours, vous aurez de mes 
nouvelles ; j'enverrai quelqu'un chez vous. » 

lat djoüs après, on monsieü a sti trover li vi Colas au Cabaca ; 
i li a métu one crwés su s' pwétrine, i li a doné one léte do rwè 
ét on papi come qwè il aveüve one pension di quate francs par 
djoû po tot l' rèsse di s' viye. 


Tot |’ monde dijeüve à Malon.ne : c'ést damadje qui Colas 
èst si vi! 


XVII 


Li Biérdji da l’ cinse di Flawène 


One curieüse istwére qui nosse vi grand-pére nos-a raconté 
mwints côps, quand i causeüve di s' viladje, c'èst l' cene di 
Flupe, li biérdji d' Flawene. 


« Didins m' djon.ne timps, nos d'djeüve-t-i, dj'aleüve sovint d'lé 
l' biérdji da l' cinse di Flawéne, quand il ésteüve aus tchamps 
avou sès moutons d'dins lès prés do tchèstia. C'ésteüve on-ome 
d'one trintin.ne d'anéyes, gros ét fwárt, mais nin grand. On |’ 
waiteüve por on savant ; i lijeüve tote li djoürnéye, assit ésconte 
d'one aye ou astampé au mitan dés campagnes avou sès bèrbis 
èt s' tchin tot-autoü d' li. Dj'aleüve quausu tos lès djoûs |’ ritro- 
ver : i m'apurdeüve à lire ét à compter ét i m' raconteüve dés 
bèlès fauves. Il èsteüve bin vèyu d'dins |’ viladje, pace qu'i rin- 
deüve brámint dés sérvices ; mais on nn'aveüve peü, pace qui 
on pinseüve bin qu'i fieüve avou l' diále, tant qu'il èsteüve malin. 


C'èsteûve li biérdji qu'on-z-aleüve qwé quand on-z-aveüve pièr- 
du dés caurs ou one chóse ou l'ôte, ou bin quand on-z-aveüve 
siti volé ; i fieüve toürner |' baguéte po r'trover c' qu'on-z-aveüve 
pièrdu. | purdeüve one djon.ne côre di neüji d'on-an ét i v'neûve 
è vosse maujone. | s'assiteüve one miète et i s' fieüve bin espli- 
quer ci qu'on-z-aveüve pièrdu ou c' qu'on-aveüve volé ; alórs' i 
sórteüve li prumi dé |’ maujone en t'nant |’ baguéte didins sès 
deüs mwins, au r'viérs. Si on-ésteüve dissu |’ bon tch'min, li 
baguéte cominceüve à toürner; éle toürneüve todi pus rwéd, 
pus ç' qu'on--aprocheüve di l'afaire piérdeuwe. Quand on-z- 
ésteüve tot prés di wouc' qui ça d'veüve si trover, li baguéte si 
twartcheüve didins sés mwins ét s'aréteüve. Alórs' on n' p'leüve 
manquer do r'trover c' qu'on-z-aveüve pièrdu d'dins c' place-là. 
| fieüve toürner |' baguéte ossi po r'trover lès néyis è Sambe 
ou d'dins lès-ètangs. 

C'ést co li qu'on-z-aleüve qwé di tot l' viladje po r'fer lès 
maus dès djins come dès bièsses. Il arèteüve lès brülüres, lès 
maus d' dints ; i r'fieüve lès-èfants qui tchèyin.n' didins lès cor- 
wéyes. S'i-gn-aveüve onk qu'aveüve lès ploquètes, on fieüve vinu 
Flupe po |’ ségni po qu'i n' fuche nin gravé. On coureüve li qwé 
po lès tch'faus qu'avin.n' dès maus d' vinte, po lès vatches qui 
n' savin.n' vêler, po róster l' pépiye aus pouyes, po-z-amèder lès 
couchèts èt po totes sôrtes d'afaires insi. 


Quand il aleüve aus tchamps d'lé l' tchèstia, i ruv'neüve todi 
sô ; tot I’ monde ènn'èsteüve saisi, pace qui on nè |’ vèyeüve 
jamais intrer au cabarèt. On djoü après |’ diner qui dj'èsteüve 
co avou li, i m' dit tot d'on côp : 


— Vous’ bwâre do vin ? di-st-i. 


— Comint v'loz qui dj' bwève do vin? di-dj', vos 'nn'avoz 
pont ! 


— Tais'-tu, fô m'vét, di-st-i, ti n'ès nin co malin; mi dji bwè 
I’ mèyeü vin do tchéstia pa l' mantche di m-olète. Waite, di-st-i 
co, dji plante mi olète vêci è têre èt pa l' mantche dji bwè li 
sôrte di vin qui dj' vou. 


Èt i s' mèt à suci li mantche di s'-t-olète, ét on vèyeüve qu'i 
s' sóleüve à vüwe d'ouy. 


— Vin, di-st-i, dji t'è frès bwáre ossi. 
Dji cominceüve à-z-awè ped. 


— Non.na, di-dj', dji n' tin nin d'iésse sô po-z-èraler, dji séreü- 
ve batu pa m' pére. 


On djoü au tchèstia qui |’ monsieü aveüve siti li min.me è |’ 
cauve aus vins, il a trové co pus d' cinquante botéyes wides. 
Il a mètu si dômèstique à l'uch ; mais on mwès après, il a co 
trové ostant d' botéyes wides di sès méyeüs vins : i n' saveüve 
nin qwè pinser ! 


E l'ésté, quand i fieüve bin tchód, Flupe mi d'mandeüve todi 
do v'nu coütchi avou li su |’ foüre, o cina. On djoû qui dj'i ésteü- 
ve èvôye po |’ continter, avou l' pérmission d' més parints, nos- 
avans chîjelé jusqu'à dij eüres è |’ biédjeriye ; aprés, nos-avans 
monté o cina ét nos nos-avans coütchi d'ssu l' foüre, li d'dins 
on cwin ét mi d'dins l'óte. Ossitót coütchi, i s'a métu à dwarmu 
come on sokia. Dji v'neüve do m'édwármu ossi, quand aviè méye- 

nêt, dji so dispièrté pa dès cris èt on brüt d' dispite. Dji r'lève 
mi tièsse po choüter èt dj'ètind qu' c'èsteüve li bierdji qui s' 
disputeüve avou l' diâle. Dji n' waseüve pus m' boudji, dji tron. 
neüve come onk qu'a lès fives. Mais tot d'on côp, dj'ètind qui 
l' bièrdjí dit : « Je t'en foutrai à coups de couteau ! » Dj'ènn'a 
nin v'lu ètinde pus long ; dji m'a lèvé tot doücemint èt dj'a spité 
èvôye foü do cina. Li lèddimwin, quand i m'a d'mandé poqwè dji 
m'aveüve lèvé d'vant li èt brâmint trop timpe po mi-âdje, dji li 
a dit qu' c'èsteüve pace qui dj'aveüve ieü trop tchôd. 


Quand dj'a raconté ça à mès parints, is m'ont dit qu' c'èsteüve 
boun-èplèyi, qui ça m'apudreüve d'aler coütchi avou dès-ètran- 
jer'. 

À paurti di c' djoü-là, dji n'a pus sti d'lé li aus tchamps. Wêre 
di timps après, on l'a trové on djoü au matin mwârt o cina, èt 
tot |' monde a dit qu'il aveüve siti stron.né pa |’ diâle. » 


XVIII 


One maujone èmacraléye à Flawène 


Do timps do curé Pirot, à Flawène, i-gn-aveüve didins on-amia 
do viladje one maujone qui, d'après c' qu'on d'djeüve, ricüveüve 
tos lès djoüs dispü on-an li visite do diâle. Elle ésteüve « abi- 
téye » pa on mwin.nadje di quate « pèrson.nes » : li pére, qu'on 
lomeüve Matieü d'émon l' baurbi, li mére, on fi ét one fèye. 
C'ésteüve da zèls li maujone. Tos lès djoüs à l' nét, dispü dij 
jusqu'à one eüre au matin, on-z-étindeüve on brit o gurgni à 
div'nu fô. On djoü, c'ésteüve dès cris rógues, dés ürlèmints, li 
brat d'one tchin.ne qu'on-z-aureüve trin.né d'ssu |’ plantchi. On- 
ôte côp, c'ésteüve come si on-z-aureûve clawé dés « miliers » 
d' claus dins lès plantches èt lés-uch ; li maujone tron.neüve tote. 


Lès pôvès djins qu'i d'mérin.n' ni wasin.n' pus 7 lodji tot seüs ; 
lès wésins vinin.n' « toür à toür » po passer |' nét avou zéls. Lès 
pus coradjeüs avin.n' monté o gurgni avou |’ crassét, mais is 
n'avin.n' rin véyu ; ossitót dischindus, li brat r'cominceüve co 
pus fwárt : c'ésteüve à couru évóye. 


On djoü Matieü a sti trover |’ curé Pirot po li d'mander do v'nu 
r'béni lès places di s-t-« abitâcion ». Li curé s'a bin fait èspli- 
quer tot c' qu'on-z-étindeüve, à quéne eüre qui ca cominceüve 
èt quand ca finicheüve. 

— Vos èriroz, di-st-i l' curé au pôvre ome tot disbautchi, èt 
vos n' diroz à pèrson.ne, nin min.me è vosse maujone, qui vos 
m'avoz vèyu ; on momint ou l'ôte, dji passerè pâr là. 


Ci djoü-là min.me, quand il a cominci à fer nwär, li curé è-st- 
arivé. Ossi rade qu'il a ieü sti intré, il a dit à l'ome di-d-là : 


— Quand lès vwèsins véront, di-st-i, vos lès lairoz intrer, mais 
on côp intrés, vos n’ lairoz sórti pérson.ne, min.me po-z-aler 
pichi. Vos séreroz l'uch chaque côp ét vos m’ dóroz l' clé. 


Quand tos lés vwésins ont sti intrés, li curé leü-z-a dit do 
djouwer aus cautes po passer leü timps ét do n' nin fer atincion 
à li. | s'a mètu d'dins on cwin d'lé |’ tauve ét il a li s' bréviaire. 


A dij eüres, li brit a cominci avou lès cris ét lès ürlèmints. 
On-z-aureüve dit qui dis sauvadjes dansin.n' dissu |’ gurgni. Li 
curé a choûté one miète, alórs' il a métu s' bréviaire su l' tauve, 
il a rósté s' soutàne èt il a r'trossé lès mantches di si tch’mije. 
Les djins éstin.n' tot saisis dé |' vóy. C'ésteüve on-ome d'one 
quarantin.ne d'anéyes, fwart come on tch'fau ; il aveüve dés brès 
d'one grocheü à fer awe ped. Quand il a ied sti prèt', il a dit aus 
djins qu'éstin.n' là : 


— Si vos-étindoz dés cris ou dès-apèls au s'coürs, ou n'im- 
pórte qwe, dji vos disfind d' monter, savoz, di-st-i surtout avou 
dèl lumiére. 


Li curé a disfait sés solés ét il a monté o gurgni, tot doücemint, 
su sés tchausses. One miéte aprés, on-z-a étindu come on brüt 
d' bataye ét dès cris come onk qu'aureüve siti pris pa l' có ét on 
cwárps qui tchéyeüve dissu l' plantchi. Tot l' monde è I’ maujone 
tron.neüve ét on d'djeüve tortos : « Mon Died, li curé s' bat avou 
l' diále ! » Tot d'on côp, on-z-étind one vwès qui criyeüve : « pár- 
don ! párdon ! », ét l' vwès do curé qui d'djeüve : « Ah ! c'est toi, 
vaurien ! Tiens ! tiens ! d'djeüve-t-i, ca t'apprendra à venir trou- 
bler les braves gens ! » Èt lès côps d' pougn plovin.n' dissu I’ dos 
do cink qu'ésteüve tchèyu. Alórs' on-étindeüve dés « ouy! » ét 
dés « way! », ét co |’ vwés do curé qui d'djeüve : « Va-t'en 
maintenant, mais si jamais j'entends encore parler de toi, tu 
passeras par mes mains, et d'une autre façon ! » 


Aprés, on n'a pus rin étindu ; li curé a dischindu, il ésteüve 
tot fréch di tchód ; il a d'mandé à l'ome dé |’ maujone po-z-awè 
one tchimije po s' discandji. Il a r'métu s' soutáne ét sès solés 
èt il a r'pris s' bréviaire ; ét d'vant do sórti, il a dit : 

— Bonswêr, mès-èfants, alez tortos coütchi paujéremint, vos 
n'ètindroz pus jamais rin d'dins vosse gurgni. Gn-a onk qu'a r'çût 
one lécon ; dji so sür qui ca li profiteré po vêci èt por ôte paut. 


Quand il a sti sórti, on d'djeüve tortos : « Quén-ome qui c' 
curé-là, quéne ardiyésse qu'il a! Monter insi o gurgni sins cras- 
sèt ! Avoz étindu come i s'a batu avou l' diâle ? ét il a sti pus 
fwart qui li. Tos cès curés-là sont bin malins èt bin francs tot 
l' min.me ! Qui èst-ce di nos-ótes qu'aureüve wasu monter o gur- 
gni sins vóy clér ? » 


XIX 


Lès trwès mon.nonkes di m' grand-pére 


Mi grand-pére aveüve do costé di s' mére, à Flawène, trwès 
mon.nonkes qu'éstin.n dès vrais-ártisses, qwéqu'one miète 
« bohémes ». Li pus vi ésteüve si bon musuçyin qui totes lès 
sôciètés d' misique sè |' dispitin.n'. « On-instrumint aureüve 
tchéyu do ciél, d'djeüve-t-i grand-pére, qu'il aureüve djouwé d'ssu 
au prumi côp. » Il ésteüve di plusieürs sôciètés d' musique di 
Nameur ét i gangneüve dès caurs tant qu'i v'leüve. 


| s'a márié tot djon.ne avou one boune grosse flaminde qué 
l' véyeüve volti à moru. Quand il a ieü sti à s' mwin.nadje di 
saquants samwin.nes, i s'a métu d'dins l'idéye d'aprinde li fla- 
mind, ét, nét-ét djoü, i toürminteüve si feume po qu'éle li done 
dés lèçons. Li póve comére si sacrifiyeüve tot |’ timps po li 
makter è I’ tiésse li lingadje di Gand, si payis « d'origine ». Mais 
si |' Flawéni aveüve li bosse dé |' musique, i n'aveüve nin |’ céne 
dés « linwes » ; quand s' feume li aveüve apris deüs novias mots, 
il è rovieüve trwés ; c'ésteüve todi à r'cominci. 


Quand s' feume causeüve si lingadje avou one ou l'óte cama- 
rade di s' payis, come i n' compurdeüve rin, i 'nn'ésteüve si dja- 
lous ét si disbautchi qu'i d'méreüve dés djoürnéyes sins bwâre 
èt sins mougni en fiant one mawe à |’ póve grosse flaminde. 
| sétchicheüve... jamais paréy! Il a si bin fait qui, trwés-ans 
après s' mariadje, il èst mwárt di chagrin do n' nin awè seü 
aprinde li lingadje di s' feume. 

Li deüzin.me, li, aveüve didins l' tièsse do fer dès tâblaus. 
Èstant co tot gamin, i fieüve dèdja li pôrtraït d' sès parints, ou 
d’ sès fréres ét d' sès sods, dissu lès meurs ou lès-uch dé l' 
maujone avou dès breüjes di tchèrbon. Li pére, li, èsteüve mwaîs 
d' tot ça èt i cotchèsseüve si fi po sès-idéyes d'ârtisse. 


— C'è-st-one bèrwète èt on locèt qui t' pudrès è |’ place di 
brouches èt d' coleürs, d'djeüve-t-i, si ti n' vous nin moru d' 
fwim pus taurd ! 


Mais |’ fi nè l' choüteüve nin : l'idéye do duv'nu pinte èsteüve 
dèdjà trop fwârt intréye è s' tièsse. Quand il a ieü quinze ans, 
one miéte sot'nu pa s' mére qui li doneüve dès caurs, il a spité 
èvôye à Anvérs’ ét il a intré come apurdis' dins l'atelier d'on 
pinte. Come il ésteüve fwart adrwèt, d'ssu wére di timps il a 
bin travayi. Ci qu'il aimeüve li pus, c'ésteüve do fer dés pôrtraîts. 


On djoü è l'èsté, qu'i s' pormwinrneüve à l' campagne à one 
eüre d' Anvérs' — il aveüve alórs' aviè vingt-ans —, i rèsconte 
one viye laide madame qui s' pormwinrneüve tote seüle. Elle 
aveüve on foürau di sóye vète à grands farbalas avou dès laudjès 
mantches, ét on mouchwè d' sóye rodje didins s' có. Dissu s' 
tièsse èlle aveüve on grand laudje tchapia di strin come on tcha- 
pia d'ome avou on grand ruban rodje qui pindeüve dissu s' dos. 
D'dins l' mwin gauche èle tineüve on p'tit rogneüs tchin pa one 
ficele ét, dins |’ drwéte, èlle aveüve one badine. 


« Elle ésteüve si bin laide, d'djeüve-t-i mon.nonke aprés côp, 
èt si droldimint moussiye qui, « durant » deüs eüres, djè l'a sü 
tot doücemint jusqu'aus prumérés maujones d'Anvérs' en fiant 
au créyon si pórtrait su m' calpin. 


Quand dj'a rintré è l’ vile, one dimèye eüre après, dji n'aveüve 
nin co fait cint pas qui dj'ésteüve apougni pa on serdjent d' vile 
ét mwinrné è l' prijon, acusé d'awè v'lu tuwer one viye ritche 
madame d'dins lès campagnes d'Anvérs'. Dj'a v'lu èspliquer mi- 
afaire, mais on n'a rin v'lu choüter ét dj'a d'méré quinze djoüs 
o trau. Li deüzin.me djoü dj'a d'mandé qu'on m' faiye vinu d' 
l'atelier one twale ét dés coleürs ét, come on saveüve qui dj'ès- 
teüve pinte, on m'a fait v'nu ci qui dj' dimandeüve. Èt dj'a fait 
l' pórtrait en grand dé |’ viye laide madame, avou s' vèt’ foürau, 
si grand tchapia, si rogneüs tchin ét s' baguéte. 


Quinze djoüs après, dj'a sti amwinrné au tribunál. Li viye 
madame ésteüve là, atiféye come li djoü qui dj’ l'aveüve vèyu. 
Elle a raconté qui « durant » deüs-eüres djè l'aveüve sü pas à 
pas en |’ riwaitant tot |’ timps dés pids à |’ tiésse ét qui c'ésteüve 

süremint po |’ voler ou |’ tuwer qui dj'aveüve fait ça. Li juje m'a 
d'mandé poqwè ç' qui dj'aveüve sü ci madame-là insi tot l' timps 
èt c' qui dj’ li v'leüve. 

— Monsied |’ juje, di-dj', dins nosse payis on n’ vèt jamais dès 
madames atiféyes come léye ét s' pormwinrnant avou on tchin 
ét one baguéte didins s' mwin. Mais surtout, dispü qui dj' so au 
monde, dji n'aveüve jamais vèyu one si laide viye madame. 


Totes lés djins si r'toürnin.n' sur léye ét comincin.n' à rire. 


— Et come dji so pinte, di-dj', dji v'leüve fer s' portrait po 
profiter d' l'ocásion. Dje l'a fait, di-dj' en disrólant m' twale, ét 
vo-I'-ci. 


Et djè l' fai passer aus jujes. Li présidint |' prind en riyant ét 
s'adrèssant à |' viye madame i li dit : 


— Voici votre portrait, tenez, Madame, di-st-i ; voyez comme 
il est ressemblant, c'est un petit chef-d'ceuvre. 


Tot |’ monde riwaiteüve li pórtrait ét l' viye madame, èt on 
riyeüve tot wót, min.me lès jujes. Li viye madame, lèye, onteüse 
come one voleüse, si lève ét spite évóye sins d'mander s' rèsse. 
E m compliminté pa lès jujes, po m' tâblau, dj'énn'a ralé à 
'atelier. » 


* 
++ 


Li dérin dès trwès v'leüve ièsse médecin à tote fwace, mais 
s' pére ni prétindeüve nin l' mète è scole, dijant qu'i-gn-aveüve 
rin d' pus « onorábe » qu'on bon cultivateür ét qu' dés médecins 
i-gn-aveüve dèdjà d' trop. Quand il a ieü séze ans, il a fait come 
li deüzin.me di sés fréres : i 'nn'a 'nn'alé à Anvérs' ét i s'a 
egadji come infirmier d'dins on-ospitau. 


Cons'li pa s' frére qu'èsteüve dédja à Anvérs' dispü saquants- 
anéyes, il aleüve è scole à |’ nét ét i studieüve quand il aveüve li 
timps. C'ésteüve do timps dès guéres di Napolèyon : lès-ospitaus 
éstin.n' rimplis d' bléssés. Cinq ou chij ans aprés, il a passé si 
prumi éxamin d' cérujin ét il a sti évoyi à l'ospitau di Térmonde. 


En dij-ût cint ét quinze, aprés |’ bataye di Watèrlo, on-z-a 
amwinrné à l'ospitau d' Térmonde on djon.ne colonel francais 
qu'aveüve siti bléssé à one djambe li djoü dé l' grande bataye ; 
il aveüve one bale didins li gngno. Trwes mweés après qu'il a sti 
intré, i n'aleüve nin co mia ; il aveüve portant fait v'nu lés pus 
grands cèrujins d' Brussèle, d'Anvérs' ét min.me onk di Paris. 

Mais tortos, il éstin.n' d'acórd qu'on n' saureüve jamais róster 
|’ bale qu'ésteüve écassiye didins l'oucha, qu'i-gn-aveüve qu'one 
« chóse » à fer, c'ésteüve do li soyi |’ djambe. Li colonel ni 
v'leüve nin ètinde causer d' ca; i fieüve vinu dès-ôtes médecins 
èt i ratindeüve todi po vóy on mia, mais c'esteüve todi pire. 


C'ésteüve mon.nonke qué l' sogneüve èt qui lí bindeleüve li 
djambe. Enfin, aprés brâmint dès conférinces inte lès méde- 
cins ét |' colonel, qui soufricheüve come on mártir, on convint 
qui iüt djoüs pus taurd on li sôyerè |' djambe. Li djoû d'après, 
qui l' colonel si disbautcheüve èt conteüve totes sès pwin.nes 
au djon.ne cérujin, mon.nonke li dit : 


— Dji sé bin éwoug' qui |’ bale si trouve, mi, di-st-i, didins 
vosse djigno ét djè |’ róstereüve bin, ét i-gn-aureüve nin dandji 
di vos soyi |’ djambe ; mais dji so trop djon.ne, on n' mi laireüve 
nin fer. 


— S'i-gn-a qu’ ca, di-st-i |’ colonel, dji prind tot sur mi ét nin 
pus taurd qui d'mwin, vos m'ôpèreroz. 


Li djoû d'après, mon.nonke a fait l'ópérácion ; il a r'trové l’ bale 
ét tot a réyüssi come i l'aveüve dit : on mwès n'èsteûve nin co 
iute qui |’ colonel roteüve su s' djambe. | pwarteüve mon.nonke 
au ciél, d'djeüve-t-i grand-pére ; ét d'vant do quiter l'ospitau i li 
a doné cinq’ miles francs, ét jusqu'à s' mwárt i li a todi scrit. 
« À m' sauveür », d'djeüve-t-i dins sés létes, « au cia qui m'a 
rindu m' djambe. » 


Après c't-afaire-là, mon.nonke a sti waiti come li bon Diè à 
Térmonde èt quand il a ieü passé sès dérins èxamins, i s'i a 
établi. Saquants-anéyes aprés, il a scrit à moman, si sod, conti- 
neüwe-t-i grand-pére, po m'awè po d'mèrer avou li — dj'aveüve 
alórs' dij-üt ans — ét po m' fer studi. À |' Notré-Dame di séptim- 
be, dj'a paurti avou moman po fer |’ pérlinadje di Hal à pids tot 
d'tchaus. Quand nos-avans sti arivés, ét qui nos-avans ieü fait 
nos dévócions à l'èglije, nos pids éstin.n’ si inflés qui nos n'avans 
pus sed r'méte nos solés, nos-avans co sti à Térmonde à pids 
tot d'tchaus, cinq-eüres di tch'min pus lon. Moman a d'mèré iüt 
djoüs et èle m'a léyi véla. 

Tos lés djoüs dj'aleüve vóy lés malades avou mon.nonke. 
Quand nos passin.n' dins lès reuwes dè l' vile, i-gn-aveüve dés 
viyès póves qui s' tapin.n' è gngnos d'vant mon.nonke en d'djant : 
« Dag menheer ! »; mon.nonke leü doneüve sovint on d'méy-franc 
en leû d'djant è walon : « Va t' foute è Sambe, viye sórcire ». 

Nos-alin.n’ tos lès djoüs vôy didins on molin one djon.ne 
comére di vingt-ans qu'èsteüve su s' lét, sètche come one siqui- 
lète ;| li prumi côp qui dj’ l'a vèyu, dji d'djeüve à mon.nonke : 


— Didins quinze djoüs, citellale ni vikerè pus ! 


— C'èst ç' qui t' « trompe », dijeüve-t-i, èle va brâmint mia, 
èt d'dins trwès mwès èle sèrè tote rifaïte. 


D'on-ôte costé, nos-alin.n’ vôy on djon.ne ome roselant, gros 
èt fwârt, èt dji d'djeüve co à mon.nonke : 


— C'tici n'a nin l'air fwârt malade. 


— | té I’ chone, d'djeüve-t-i, ét d'dins quinze djoüs, i sèrè 
mwárt. 


Et c'ésteüve todi come i d'djeüve. 


Après qui dj'i a ied sti d' trwes mwès, papa a scrit à mon. 
nonke po m' rawè à Flawène. « Lès-èfants qui quitenut leüs 
parints, d'djeüve-t-i d'dins s' léte ni toünenut nin bin.» Mon. 
nonke, li, qu'aveüve quité sès parints, a sti fwart choqué di c' 
léte-là, ét i m'a dit : « T'èrirès d'lé tés parints, pusqu'is volenut 
qui t' dimeüres payisant. » 


Mon.nonke ni s'a jamais márié ; il èst mwárt fwärt vi ét il a 
léyi tot c' qu'il aveüve à s' viye mèskène. 


XX 


Li r'traite di Watèrlo 


À Flawène, li dij-noüf di jun tot-au matin, nos d'djeüve-t-i grand- 
pére, totes les djins éstin.n' su pid ; dés djon.nes-omes èt des 
gamins courin.n' dins tot |' viladje po-z-anonci l'aproche dés 
Prussyins. Su one eüre di timps, totes lès coméres et lès p'titès 
bauchéles éstin.n’ coureuwes o bwès d' Flawéne avou leds 
vatches ét tot c' qu’élles-avin.n’ di pus « précieüs », po s' catchi 
dés sódàrds. On saveüve « par èspéryince » qui, quand lès-âr- 
méyes passin.n' dins on viladje, lés sódárds, morant d' fwim, 
ni léyin.n’ pus one bièsse su pid : vatches, pourcias, pouyes, 
tot i passeüve. 

l n'èsteüve nin pus d' noüv eüres quand volà one masse di 
sôdârds prussyins qu'arivenut come dés-« afamés » dins |’ vi- 
ladje. Tot d' swite is-ont moussi dins lès maujones po-z-awè à 
mougni, èt come lès trwès quârts do timps is n' savin.n' nin s' 
fer comprinde, is d'foncin.n' d'on côp d' pid lès-armwêres po 
prinde tot c' qu'i-gn-aveüve didins : pwin, büre, laurd, sé, etc. 
Is atrapin.n' dés sayas, brokin.n' è l' cauve, arachin.n' lès robi- 
nèts dés tonias d' bîre, rimplichin.n' leüs sayas ét lèyin.n' couru 
l' rèsse didins l' cauve. Mais c' qu'is waitin.n' li pus apres, 
c'èsteüve dèl gote : « Schnap, schnap », dijin.n-t-is en-z-intrant. 


« Dj'aveüve séze ans alórs', d'djeüve-t-i grand-pére ; dj'ésteüve 
tot sed avou papa è l' maujone ; moman ét més soûs éstin.n' 
coureuwes o bwès avou lès vatches, quand volà on sérdjent 
qu'intère avou on-ôte sôdârd qui pwarteüve deüs djusses di 
keüve, voléyes süremint dins one cinse. | causeüve bin francais : 


— Veux-tu me dire où il y a de la bonne eau à boire pour les 
officiers dans ton village ? di-st-i à papa. 


— Oui, réspond papa, mais la fontaine est bien à vingt minutes 
d'ici ; je vais vous mettre sur le chemin. 


— |l y a mieux que ca, respond |' sèrdjent, ton fils viendra 
me montrer la fontaine. 


Et i prind lès djusses foi dés mwins do sódàrd ét i m’ lès 
done. 


— Mon fils est encore bien jeune et il fait bien mauvais pour 
un gamin de son âge ! di-st-i papa. (I ploveüve à r'lache.) 


— Sois tranquille, di-st-i, il n'arrivera rien à ton fils et il ne 
sera pas mouillé : je vais lui donner ma capote. 


| prind s' grosse capote tote noüve ét i mè |’ mèt su |’ dos. 
Papa n'a pus wasu rin dire, mais dji vèyeüve bin qu'il ésteüve 
come on pièrdu do m’ vóy énn'aler avou on sédard prussyin. 


Vo-nos-là évóye. En passant d'lé lés maujones, nos véyin.n' 
dès bindes di sódàrds qui fyin.n' cüre leis gaméles. Is-avin.n' 
cochèté dés tchiyéres, dés tauves, dés bèrwètes ét totes sôrtes 
d'afaires po fer leüs feus. Quand nos-avans passé d'lé |’ cinse, 
nos-avans véyu dés sódárds qui discopécin.n’ one vatche qu'is 
v'nin.n' do tuwer ; dés-ótes plumin.n' dés pouyes voléyes su leü 
tch'min. Is avin.n' cochété on tchaur po fer leü feu ; is avin.n' 
métu lès reuwes totes ètires didins, ét leüs mármites cüjin.n' 
dissu lés mouyous. 

— Voilà des hommes qui n'ont pas envie de se laisser mourir 
de faim, di-st-i |' sèrdjent. 


— Oyi, di-dj', mais-is ont distrüt on tchaur do cinsi! 


— Ah! oui ca, di-st-i, c'est la guerre; les hommes valent 
mieux que les chariots ! 


One miéte pus lon, nos réscontrans on-óte sérdjent, quétch' 
fiye on camarâde do cink qu'ésteüve avou mi, pace qui is s'ont 
métu à causer alemand à n'é pus fini. Mi, dji roteüve todi tot 
doücemint à n'è pus fini en |’ ratindant ; dji m’ ritoürneüve à tot 
momint po vóy s'i v'neüve, mais i causeüve todi. Enfin vo-m'-là 
arivé d'lé |’ fontin.ne ét d'au lon dji véyeüve qui m’ sérdjent 
causeüve co avou s' camaráde. | m’ vint one idéye : dji tape lès 
djusses didins |' fossé ét dji spite èvôye dins l' bwés avou l' 
capote. 


Quand dj'a ied sti catchi, dji n'ésteüve nin fwàrt à mi-auje po 
ca! dj'aveüve ped qui |’ sérdjent n'ervauye dilé papa po |’ toür- 
minter à cause di mi. Mais enfin, dji m' di qu'il èst trop taurd, 
ét qu'arive ci qu’ póré. Dj'a monté su one wóteü, dj'a stauré |’ 
capote à |’ têre èt dji m'a coûtchi |’ vinte dissu. Di-d-la, dji 
véyeüve tot l' viladje èt lès sódárds qu'alin.n' èt qui v'nin.n'. A 
doze eüres, dji moreûve di fwim : dj'a waiti après dès djambons 
d' surale por mi mougni. Aviés trwes eüres apres l' diner, dj'è- 
tind on rólemint d' tambour et l' son des trompètes ; dji m' sitam- 
pe po mia vóy èt dji vwè qui tos lès sódárds courin.n' d'on costé 
et d' l'óte po ramasser leüs-afaires : one diméye-eüre après, il 
éstin.n’ tortos su |’ route di Nameur. Maugré ca, dji n'a nin co 
wasu quiter m' catchète ; dj'a d'mèré dins |' bwès tote li nét ; 
i m' choneuve qui |’ sérdjent mi ratindeüve padri one aye po m' 
riprinde si capote èt m' foute one dispoüsseléye. À |' nét, dj'a 
sti qwé dés navias d'dins l' campagne ét djè l's-a mougni tot 
crus po m' soper. 


Quand dj'a rintré li léddimwin au matin, més parints éstin.n' 
pus mwárts qu'évike ; tote li nét il avin.n' waiti aprés mi o vi- 
ladje : is pinsin.n' qui dj'aveüve siti tuwé. Dji leü-z-a raconté ci 
qu' dj'aveüve fait. Papa a sti mwais, li : il a dit qu'on n' pleüve 
jamais tromper lès djins, nin pus lès étranjérs’ qui lès-ôtes. 
Moman, léye, elle a ri d' ca : 


— Lès sódárds ont brâmint volé lès djins do viladje, di-st-éle, 
mais twè, t'aurés on souvenir des Prussyins : avou |’ capote, nos 
t' frans one bèle moussüre. » 


* 
LE 

Li léddimwin dé |’ grande bataye, Malon.ne ossi a sti rimpli 
d' sôdârds (1). D'abôrd, tot au matin, ç'a stï dès Français qu'ont 
cominci à-z-ariver, mais is n' fyin.s' qui do passer en d'mandant 
à mougni ét à bwáre dins lès maujones su led tch'min. Is d'djin.n' 
qui lès Prussyins süvin.n' ét qu'is sérin.n' o viladje avant |’ nét. 
On n'aveüve nin si peü dés Francais qui des Prussyins ! 


Plusieürs-omes di Malon.ne, surtout dès-ançyins sódárds, fwârt 
partisans di Napoléyon, avin.n' siti jusqu'aus Quatre-Bras po vóy 
passer lès-ârméyes ; il éstin.n' disbautchis qui Napolèyon aveüve 
piérdu. Colas Mautrin, da l' Fontin.ne, qu'aveüve siti è l'Alema- 
gne ét tos costés, ésteüve paurti, li, dispüs iüt djoüs : i v'neüve 
seürmint do rintrer ; il aveüve siti jusqu'à Watérlo, d'djeüve-t-i. 


Dispüs qu'il aveüve siti sódárd, i vikeüve di braconadje ét d' 
maraudadje tos costés. Ossitót qui l' guére a cominci, il a sü 
d'au lon lès arméyes po dispouyi lès-oficiers ét lès sérdjents qui 
tchéyin.n' tuwés su lés champs d' bataye. — On d'djeüve qu'i 
fieüve dèdjà ca dèl nét, do timps qu'il ésteüve sôdärd. 


Divant doze eüres on-zétind dire qui dés rétardataires fran- 
çais, vinant do costé d' Floréfe, éstin.n’ porsüts pa dés Prussyins 
èt qu'on s' bateüve dins lès campagnes di Bauce, qui plusieürs 
sódárds francais ét prussyins avin.n' siti tuwés. Ossitót qui Colas 
Maurtin, qu'on lomeüve ossi « l'afuteü », à cause di s' braconadje, 
a ètindu dire ca, il a bin rade couru à Bauce, po vóy s'i-gn-aveüve 
nin on mwais cóp à fer. 


À Bauce, brâmint dés djins éstin.n' courus d'dins l' bwés ét 
s' catchin.n' padri lés-aubes po n' nin r'cüre dés bales. Colas 
Maurtin s'a sti catchi vélà ossi, au bwárd do tch'min, ét i wai- 
teüve didins tote li campagne avou sés-oüy di mochét, éwouc' 
qui lès sôdärds tchéyin.n'. Wére di timps aprés qu'il a ied sti là, 
d'aprés c' qu'on-a raconté, on vét acouru au-d-truviés dés cam- 
pagnes on-oficier francais, dèdjà bléssé, porsüt pa trwés ou 
quate Prussyins. Au momint qu'i passeüve su li tch'min, prèt' à 
moussi o bwés, i r'cüt one bale è l' tiésse qué l’ tüwe rwèd 
mwárt. Il ésteüve à pwin.ne tchéyu qui Colas Maurtin sót' fod 
do bwès ét s' daure dissu po li fougni sès potches, ét i racoürt 
si catchi ; ca aveüve siti fait pus rade qu'on né l' saureüve dire. 


— Ci qui t' vins do fer là, di-st-i on vi ome di Malon.ne qu'ès- 
teüve catchi ossi, c'ést « l'ake » d'on vaurin ét d'on voleür ! 


(1) Coci vint di m' grand-mére. Dji l'a métu véci po-z-awè échone tos lès 
souvenirs dé |’ fameüse bataye. 

— Tè! tè! tè! rèspond Colas, li pus malin atrape l'ôte. Waite 
mi, di-st-i, deüs bélés montes d'ôr ét one boüsse plin.ne di 
caurs ! Ci samwin.ne-ci, dj'énn'a atrapé doze, di montes, sins 
compter lès pices d'ôr ; lès mwárts n'ont pus dandji d' rin, ê! 
di-st-i. 


— C'èst damadje, rèspond |’ vi ome, qui ti n' ricus nin one 
bale ou deüs d'dins |' casaque : li tére séreüve disbarasséye 
d'one fameüse órdeure ! 


À trwés-edres après |' diner, i-gn-aveüve pupont d' Français 
dins |' viladje, mais lès Prussyins arivin.n' à tot momint avou 
dès biyèts d' lodjemint. 


A l' viéspréye, i-gn-a on bia djon.ne oficier prussyin qu'arive 
idilé onk di nos wèsins avou s' biyét d' lodjemint signé do 
mayeür. | n° saveüve nin on mot d' français ; i d'mandeüve one 
saqwè, mais i n' saveüve nin s' fer comprinde. On li mostreüve 
do pwin, dèl tchau, dèl gote, mais i fieüve signe, tot mwais, qui 
c' n'ésteüve nin ca. Enfin on sondje d'aler qwé Colas l'afuteü, 
qui saveüve causer l'alemand, po s'èspliquer avou li. Colas è-st- 
acouru tot d' swite. Quand lès deüs-omes ont sti è présince, is 
s'ont r'waiti deüs ou trwès sègondes è pâlichant tos lès deüs. 
Tot d'on cóp, Colas fait on saut en r'culant, i s' ritoüne ét i 
sautéle à l'ôte costé do meur qui sépareüve li coü do djardin, ét 
coürt évóye dins lès cortis ét l'oficier à sès trousses avou s'-t- 
èpéye dins s' mwin. Mais Colas coureüve come on live, èt |’ 
nne oficier l'a ieû rade pièrdu d'dins lès pimpiniéres do fond 

o amia. 


Quand l' djon.ne Prussyin a rintré, i bréyeüve di radje do n' nin 
l'awè ratrapé. On-z-a sti qwê Djan d'èmon l' vi madjustér, qu'a- 
veüve siti sôdârd ossi èt qui causeüve bin l'alemand. On li a fait 
d'mander à l'oficier poqwè il aveüve couru insi apres Colas ; 
voci c' qu'il a raconté : 


« Quand lès Français sont intrés d'dins nosse viladje, lauvau 
è |’ Saxe, i-gn-a one quinzin.ne d'anéyes, di-st-i, totes lès coméres 
« si sont sauvéyes » didins lès bwès ; dj'èsteüve dimèré tot seü 
è l' maujone avou m’ ptit frére di iüt mwès qu'èsteüve coütchi 
dins s' bérce. Papa èsteüve à l'ârméye ; lès momans avin.n' lèyi 
leüs-èfants d'dins lès maujones en d'djant qui dès sôdârds ni 
frin.n' rin à dès p'tits-inocints. Mi, dj'aveüve alôrs' dij ans. Quand 
€' vaurin-là a intré è l' maujone, il a waiti tos costés po trover 
dès caurs, mais moman aveüve pris tot avou léye. Véyant qu'i- 
gn-aveüve rin à prinde, il a vindji s' radje su mi p'tit frére en li 

plantant s' bayonète dins |' pwètrine. Dj'a r'waiti ç'-t-ome-là èt 
dji m'a dit qui d'dins vingt-ans djè l' riconireüve co, èt si jamais 
djè |' ritroveüve on djoü d'ssu mi tch'min, djè li plantreüve co 
pus d' dis côps mi épéye didins l' cwárps : dj'èspèreüve bin ièsse 
sódàrd come papa. Dji n'aveüve nin co tapé mès-oûy sur li t't-à- 
l'eüre, qui dj' l'aveüve riconu. » 


Li póve garcon, i bréyeüve en causant ! 


« En passant d'lé |’ mayeür, continuweüve-t-i, djè li aveüve 
dimandé s'i-gn-aveüve nin dés-ancyins sódárds da Napoléyon 
d'dins l' viladje, qui causin.n' bin l'alemand, ét i m'aveüve dit qui 
justumint i-gn-énn'aveüve deüs à l' Fontin.ne : c'ést po ca qui 
dj'aveüve dimandé mi biyèt d' lodjemint po véci. Papa aveüve 
tant fait ét tant couru qu'il ésteüve parvinu à sawè qui c'ésteüve 
on-ome di Malon.ne qu'aveüve tuwé s' fi... Si dj' póreüve seür- 
mint d'mérer véci iût djoüs, djè l'aureüve bin rade ; mais d'mwin 
au matin, i faurè paurti ! » 


Djan d'émon |’ vi madjustér, li, aveüve ossi tuwé on-èfant en 
Prusse, mais c'aveüve siti maugré li; il a brai jusqu'à s' mwárt 
en |’ racontant : 


« On djoû qui nos-éstin.n’ intrés d'dins one maujone d'on vi- 
ladje alemand, d'djeüve-t-i, avou nosse cap'tin.ne, i-gn-aveüve on- 
èfant d'aviés on-an d'dins one bérce, qui criyeüve aprés nos en 
d'djant « papa » ; il ésteüve tot sed dins |’ place. 


— Qué bia p'tit éfant! di-dj' au cap'tin.ne. 


— Plante-lui ta baïonnette dans l' ventre, di-st-i en s'adressant 
à mi. 


— Oh ! mon capitaine, di-dj', je ne saurais jamais faire ca. 
— Obéis, nom de D..., di-st-i, ou je te brüle la cervelle. 


Quand dj'a métu mi bayonète dissu s' pwètrine, li póve pitit 
andje riyeüve ét i stindeüve sès brès aprés mi!... Dj'a soufri 
brâmint pus qu’ li; mais, si c' séreüve co à fer, dji m’ laireüve 
pus rade tuwer qui do fer on parèy crime », dijeüve-t-i en fini- 
chant, ét lès larmes courin.n' dissu s' visadje aviyi d'vant l' timps. 


Quand il ést mwárt, saquants-anéyes aprés, on d'djeüve qui 
c'ésteüve di chagrin, ca i causeüve todi d' ca. 


* 
** 

On raconteüve ossi qui l' lèddimwin d' Watèrlo, tos lès 
tch'mins èstin.n' couvièts di rètardataïres français qui s' « sau- 
vin.n' », porsüts pa les Prussyins. Dispüs Nameur jusqu'à Dinant, 
cL du on n' vèyeüve su l' route qui dès sôdârds à pid èt à 
tch'fau. 


À Bovégnes, su l'uch d'one pitite maujone à |’ route, i-gn-aveü- 
ve one comére qui criyeüve après tos lès maîsses-sôdärds qui 
passin.n' po l'zeü d'mander dés novéles di s' fi qui d'veüve s'awè 
trové à l' bataye di Watèrlo. 


— Ê vos-ótes, d'djeüve-t-éle, n'avoz nin véyu nosse canetia 
avaur là ? 


Ele pinseüve qui s' fi ésteüve conu di tot l' monde ét surtout 
pa l' bia « sobriquet » qu’éle li doneüve. On sérdjent qui passeüve 
embété pa sès lwagnes contes, li réspond : 

— Là longtimps qu'il èst foutu, va !, t' canetia, di-st-i ; il a ieü 
l' tiesse épwartéye pa on bolèt d' canon! 


FIN 

pa Philippe MAUDOUX, R.N. 


Pasquéye è lingadje di M'tèt, racontéye pa in djon.nia. 
(Prix Durbuy, di Hu, èt « La Wallonne », en 1981) 


Au crwèsia d' deüs vôyes, jusse à l' cwane d'ène pature, gn-a 


ène pitite tchapèle è l'oneür da sint Dônat. 
On-z-avèt dèl fiyète (*) à li conte li ton'wâre èt lès gurzias. 


C'èst yink di nos tayons què l'avèt drèssi i gn-a co d' pus 
d' cint-ans. 


Mi moman ét m’ popa ont r'pris |’ cinse dés parints. 


Tchapèle dréssiye pau grand-pére di m' moman en 1824. 


* fiyéte : confiance 

Lès maseürs da m' moman, pus djon.nes, s'avint mariè, iène 
avou in carioti, l'ôte avou èn-ome di mèsti. 


Ene matante da m’ moman s'avét marié avou èn-ome dé |’ vile 
qu'avèt ène bèle place au tch'min d' fiêr. On l' lomèt Miyin pace 


qui s' grand-pére avèt bin v'lu iésse pârin à condicion qu'on |’ 
lomiche come li. 


Pou m' matante Bèrtine, ç'avèt sti l' min.me avou s' grand- 
mére. Is d'mèrint à Brussèle. Is n'avint pont d'èfant. 


Tos l's-ans, quand lès canicules mouchenut dins lès cauves èt 
qu' lès cinserèsses ont dès rüses di fer v'nu leü büre, is rabizint 
pou v'nu passer saqwants djoüs à |’ cinse. Is d'mèrint sovint 
jusqu'à |’ dicauce pou-z-awè |’ plaiji d' mindji dèl taute aus gur- 
zèles, au córin ét aus orèyes di bèguène. 


Totes lés djins do viladje lés conichint bin. Is n'astint nin fiérs 
pou éne mastoke èt is causint voltiy avou lès payisans qu'is rès- 
contrint. On lès vèyèt s’ pormwin.ner pa-t't-avau lès tchamps 
pausès pi-sintes ét lès vóyes di tére. 


Aprés éne bone nuwéye, is 'nn'alint tos lès deüs, avou dés 
panis à couviéte. Is fougnint dins lès bèrdouyes, au pid dés ayes 
et tot l' dilong do ri après dés caracoles. 


Quand is 'nn'avint ène pougniye ou deûs, is riv'nint à |’ cinse. 
Is brichódint (*) leüs caracoles, lès fyint r'nauder divant d' lès 
cüre à móde di cabouléye. Is mindjint c' lostriye-là (*) avou éne 
bone târtène di büre en d'djant qu'il avint fait in din.ner di rwè. 
C'è-st-à pwin.ne s'is n' mindjint nin lès scaugnes avou ! 


I n’ falét nin iésse náreüs tot |’ min.me ! 


Quand in djon.nia do viladje cachét après ène pléce, i v'nèt 
trouver |’ mon.nonke Miyin en l’ priyant dé l’ fé mouchi au tch'min 
d' fiér. C'é-st-insi qu'i gn-a ied dins l' viladje dés piyocheüs, dès 
machinisses, dés gárde-convwés ét min.me dés-omes di burau. 


Matante Bèrtine a ieü lès cingues (*). À pwin.ne rimétüwe, 
elle a atrapè l' minéye (*) qui roülét adon. Trwès samwin.nes 
après, vo-Il'-là révóye ! Mon.nonke a sti télemint disbautchi qu'i 
ses pus v'lu riv'nu au viladje. Ca li rapelét trop d' souvenances, 

ijèt-i. 


* brichóder : tripoter —  lostriye : rebut — cingues (les -) : le zona 
— minéye : épidémie. 

Quand on chijelèt è l'iviêr, on causèt co bin d' mon.nonke 
Miyin èt d' matante Bèrtine. 


Â ! L' mon.nonke, on n' ratindèt nin après ç' qu'il avèt mins 
on pinsèt quand min.me bin qu'i nos rouviyerét nin li djoü qu'i 
frèt sès papis. 


M' popa li a d'mandé mwints côps pou-z-acheter |’ pature addé 
l' tchapéle Sint-Dónat. Elle done li passadje pou nos bièsses aler 
bwáre au richot. À chaque côp, i rèspondèt : — « Ca vos r'véra 
pus taurd. » 


Tos l's-ans, do trévint dé |’ Toussint, nosse pa mètèt sès bias 
cayéts pou 'nn'aler payi s' rindaje èmon l' mon.nonke à Brussèle 
pou lès bokéts qu'il avèt èritè da matante Bèrtine. | gn-avèt |’ 
cia au pid dé |’ chavéye, èn-ôte à l' copéte do ronchis' (*) ét in 
trwésyin.me, li pature addé |’ tchapèle Sint-Dônat. 


Nosse man li fièt in p'tit baluchon avou in pan d' laurd, dèl 
tièsse présséye, dèl jèléye aus priyèsses (*) ét dès galétes au 
sayin. 


Mon.nonke Miyin, c'astét Monsieur Max qu'on l' lomét par là, 
s'agrancét d' véy ariver m' popa. Is causint dès fèrdin.nes èt dès 
frawes dés djins do viladje, do rauyadje dés canadas, do r'mè- 
tadje dés téres divant l'iviér, dés djins qui v'nint d' moru. Tot 
causant dés mwárts, mon.nonke donét todi à m' popa di qwe fé 
dire one mésse ou deüs pou matante Bértine quand il aurét 
l'ocásion d' vèy li curé. 


Et |’ viye continuwèt à |’ cinse. On ringuièt, on tchérwét, on 
rayènèt ét on sèmèt. M’ moman fiet |’ sogne èt |’ méskinadje (*) 
sins compter lés rascrauwes (*) : éne vatche qui tape si via, li 
cavale qui n' sét pouliner, lès noürins qu'atrapenut l' mau Sint- 
Cornélis', qui sé-dj' co. 


À paurt au nouvèl-an, Monsieur Max ni scrijét quausu jamais. 
Parèt qu'on n'a wére di timps quand on-z-ést pensionè ! 


Do vicant da matante Bèrtine, il astét adolmitè. M' matante li 
fièt totes sès dondin.nes (*) Quand i mindjét dés cèréjes, èle 
rascoudèt lès pirétes faît-à-faît qu'éles réchint fod di s' bouche 


* ronchis' : roncier —  priyésse : mirabelle — ringuyi : déchaumer 


— mèskinadje : besogne des servantes — rascrauwe : déboire — 
— dondin.ne : caprice. 

èt tot à l'advinant. | n'avèt qu' swèssante ans quand matante a 
moru. lène di sès conichances, Mandine, a v'nu d'mèrer avou li 
èt lí sièrvu d' mèskène. Lèye èto aurèt bin rotè su s' tièsse pou 
li fe plaiji. 

l s' plindét d' rumatisses come s'il avèt boutè tote si viye dins 
lès frèchaus. | n' rèchèt qu’ pou "nn'aler qwer s' gazéte ét tana- 
wète pou 'nn'aler acheter in brimborion ou l'óte émon s' cousin 
Gusse qui t'nét boutique nin lon di d' là. 


Nn-avins cominci |' fènau-mwès (*). Ni v'là-t-i nin qu'on r'cit 
ene dèpéche di Brusséle : « Décédé... Enterrement demain. » 


C'a sti come si |’ solia avét plonke su l'ansègni. 


On s'a amayi (*) d'aler moustrer |’ papi à |’ parintéye. Par 
tchance, les maseürs da m' moman dimèrenut totes lès deüs 
iène addé l'ôte, asto l'èglije. Lès trwes coméres astint éfou- 
fyiyes. 


Est-ce qu'on-z-alèt paurti à l' viéspréye pou Brusséle ? 
Èt si, on n’ paurtét qui d'mwin à |’ piquète do djoü ? 


Tot compte ét tot rabatu (*), on-z-a decide qu'i n' falèt nin 
taurdji. Li mon.nonke avèt, di s' costé, ène couséne à l' quatyin. 
me bout'nére qui d'mèrèt dins l' fin fond dés-Ardénes. Ele n'astèt 
nin spépieüse. Elle astét capábe d'ètèrprinde li voyadje di 
Brussèle par nüt. Ele p'lét scroter lès caurs, lèyi là l' manóye èt 
dire qu'éle n'avèt rin vèyu. 


On s'a aprustè do côp. 


Mi popa n'a v'lu n' prinde qui mi dé l' nitéye pace qui dj'astès 
l' pus viy. Sès deüs bias-fréres ont fait l' min.me. 


À l'éstácion, nn-avans réscontré én-ome qu'avét ied s' place 
pa m' mon.nonke. Quand i n's-a véyu bin moussis, avou dés 
blankès tch'mijes ét dès fins solés, il a sti tot sbaré. 


— « Gn-a rin qui va mau én'don, di-st-i ? » 


— « Ô non!, qu’ nos rèspondans. C'ést |’ mon.nonke Miyin 
qu'ést mwárt. » 


— « Est-ce qu'on l'étére par nit», di-st-i l'ome. 
* fénaumwés : fenaison —  s'amayi : se soucier — tot compte ét tot 


rabatu : en fin de compte. 

— «Non, di-st-i m' popa, mins nos n' v'lans nin ièsse lès 
dérins. » 


— «Qui ça vaye bin», di-st-i |’ chouveü en ramassant s' 
broucheton. 


Nos n'avans nin r'waiti à in franc pou nos dispins. 
Nn-avans pris dès places en preumêre. 


Gn-avèt qu' nos-ôtes dins l' compartimint. Dins l' cia da costé, 
gn-avèt èn-ome ètur deüs qui s' tchôkèt asto d'ène djon.ne 
comére qui n' avèt nin l'air d'ièsse da li. Is s' rabètchotint (*) 
tos lès deüs come s'il avint sti à pièces. 


Li trin chorét au mitan dés campagnes. Nos r'waitins lès 
vatches ét lès djon.nès bièsses au tchamp. D'au lon, nos vèyins 
dés lapins à l' bribe aus pichoulis divant d'aler s' rècwèter. Todi 
é-st-i qui 'nn'avans arivè à |’ capitale sins |’ sawé. 


Vélà, dés autos ét co dés autos au mitan d’éne arédje di tos 
lès diáles. Èt pwis, dés djins ét co dés djins qui bizenut come 
s'is 'nn'irint pus lon qu'audjoürdu. 


Come dès richards, 'nn-avans ukè (*) in taxi. Tot alèt come 
su dés rólétes. 


Emon m' mon.nonke, pont d' lumiére. Elle avét dandjureü dis- 
tindu avou li. Nos n'avins nin métu nosse mwin su l' clitche qui 
l'uch s'a douvru. Pa-dri l'uch... mon.nonke Miyin ! 


Qué saisine (*), més djins ! À tchair mwárt d'astampè ! 

— « C'ést bin vos, mon.nonke ! », di-st-i m' popa. 

— « Come vos |' véyoz, rèspond-i, c'ést mi, paurlant vicant. » 
Tos lés chij, nn-avans d'méré avou nosse bouche au laudje. 


Mon.nonke continüwe — « C’ést bin djinti di v'nu vèy ci qui 
dji d'vin ét d'awé pris lés djon.nias avou vos. Come il ont créchu 
dispüs qu’ dji n’ lés-ai vèyu ! Alèz, mouchéz, ni d'mèrèz nin su 
l' pavéye. » 


Tot cacames (*), nn-avans mouchi dins l' tchambe di d'vant. 


* rabétchoter : embrasser sans arrêt — uker : héler —  saîsine : 
surprise douloureuse — cacame : pantois. 

Mon.nonke nos-a faît achîre èt il a criyi à Mandine d'apwarter 
dès vêres èt l' boutèye di goute qu'astèt dèdja èdauméye. 


| nos r'waïtèt d'èn-aîr chinârd. 


— « Bin, di-st-i m' popa, c'è-st-à l' chüte dé |’ dèpéche, èn'don. 
Pou dire li vraï, èle n'astèt nin sinéye. » 


— « C'èst mi qu' l'a évoyi, di-st-i mon.nonke. Dji n'è sè nin au 
r'pintant. Dji n' pinsés nin qu’ vos m' véyiz voltiy à in pwint 
parèy. Bin sür qui, quand dji mórerai, vos n' balzineroz nin pou 
v'nu à m'n-ètèremint. » 


Lès trwès popas ont tcheüt à broke. Leüs linwes si racrapotint 
dins leü gosi. Nos-ôtes, lès djon.nias, nos nos rastinins pou n' 
nin rire à l'acheléye. 


Pou lès mète à leü-n-auje, mon.nonke s'a astampè en d'djant : 
— « Nn-alans bwâre ène bone goute, do wiski, dé l'ècossès, c'èst 
bon pou lès « ártéres » ét lès rumatisses qui l' médecin m'a dit. » 


Come si nosse bon pèkèt n' valét nin l'écossés ! 


Lès bias p'tits véres s'ont métu à tron.ner quand on-z-a lèvè 
l' keüse (*) tot d'djant do gros dés dints : — « À vosse bone 
santé ! » 


On--a causé d' saqwants canletadjes (*), dés nouvèlès 
tayes (*) do gouvèrnemint, dés machadjes di pwèrè (*) qu'i gn-a 
par ci par là ét dés ramadjes avou rin d'dins. 


Télmétant, lès véres astint vides. Mon.nonke s'a ravisè. 


— « Gn-a rin d' mau fait, di-st-i, on-z-étére dimwin nosse cou- 
sin Gusse. C'é-st-à deüs pas di-d-ci. Vos-iroz r'présinter l' parin- 
téye. » 


Li cousin Gusse, mi, dji n' l'avés jamais véyu, au grand jamais. 


Quand il a fait s' timps d' sódàr à Vilvorde, i s'a léyi agriche- 
ter pa ène pitie Flamindje qui sièrvèt dins-n-in cabaret. Ni yink 
ni l'óte ni s'amayint dés cramions (*) étur lès Flaminds ét lès 
Walons. 


Suzaneke, c'astét come ca qu'on |' lomét, causèt |' Francés 
à s' móde. Elle avèt prométu d'aprinde li Flamind au cousin 
Gusse mins is s'avint mâriè divant d'ariver à |’ déréne lécon. 


* keüse (lever l' -) : boire — canletadje : racontar — taye : impôt 
machadje di pwèrè : situation compliquée — cramion : démélé. 

Lès parints d'au cous' n'avint nin sti à l' dicauce. Vos pinsoz 
bin ! Dès djins d'au lon, qu'on n' conèt ni d'Ève ni d'Adam èt qui 
n' causenut nin come nos-ôtes, au d'zeüs do mârtchi. 


Suzaneke astét rindüwe (*) après s'-t-ome èt l' cousin Gusse 
n'a jamais sondji à r'tinkyi s' loyin. Is n'avint pont d'èfant. 


Is t'nint in p'tit boutiquia éyu-c' qu'on vindèt ène miyéte di 
tot ét qui d'mèrèt au laudje timpe ét taurd, min.me li dimégne. 
C'è-st-insi qu'on l'avét pièrdu d' vüwe, à paurt mon.nonke Miyin. 


On-z-a ramoncelé totes lès éscusses : li triyanèle qu'astèt bone 
rintréye li foür qu'astèt staurè, falèt fé dès balots pace qui li 
swèran (*) alèt chüre, éne aumaye asmètante, éne vatche qu'avèt 
ene five di lacia. 


— «Li djoü d'audjoürdu, di-st-i |’ mon.nonke, gn-a dès machi- 
nes qui spaugnenut bran.mint do mau. Li bésogne si fait quausu- 
mint tote seûle. » 


Nos n'avins nin à moufter. Mon.nonke a rataque : 
— « Èt si c'avét sti pour nii, comint auriz ied fait ? Est-ce qui 
vos m'aurîz stitchi dins |’ fosse par nit ? » 


Nn-avans bin compris qu'i n' falét nin r'nicter ét nn-avans pro- 
metu d'aler à l'éteremint li léd'mwin après l' din.ner. | n's-a fait 
comprinde qu'i nos falèt séwer. Pitieüs come dès baudèts qu'ont 
rouvyi leü nom, nn-avans promètu qui nos vérins li dire bondjoü 
li léd'mwin do matin. 


Nos v'là èvôye, tot bisquant d'awè tapè nos liárds à |’ pouyau- 
de (*) èt d'awè frochi noste oneür. 


Nn-avins chópe nos boyas ét nos c'mincins à ièsse sicrans. 


En bèrôlant au mitan dés wôtès maujos, nos tchéyans baube à 
baube avou in martchand d' caracoles qui bourét s' tchéréte. 


Nos n's-avans souvenu d' matante Bértine qué mindjét à fé 
gléter s' minton quand èle riv'nèt à l' cinse. Póve matante ! Si 
élle aurét co vikè, ele n'aurét nin v'lu nos lèyi 'nn'aler sins nos 
rafoürer. Elle aurét co tiré in plan pou nos lodji. 


Dés caracoles ? Nos nn-avans pont v'lu quand min.me qui nos 
l's-aurins ieü pou rin ! 


* rindüwe : folle éperdue —  scwéran : escourgeon — à |’ pouyaude : 
à l'aveuglette. 

Gn-avèt in martchand d' frites à l'ôte costé dè l' vôye. Ardans 
dès frites ! Li feume do martchand d' frites a bin vèyu qui n'n'- 
astins nin d'avaurlà. Èle nos-a sièrvu dès doubes pôrcions avou 
do sé èt co ène cawéye di moustaude. Après ça, èle nos-a mous- 
trè ène maujo èyu-ç' qui nos p'lins aler stinde nosse coyène. 
| n' nos-a falu qu' saqwants minutes pou scroter nos frites, 
achids su in banc qu'on-z-avèt dandjureü mètu là pou dés parèy 
à nos. À l'ôtél, gn-avèt ène masse di djins qui n'avint nin l' min. 
me visadje qui nos-ôtes, à mwins qu'is n' s'aurint nin ieü lavè. 


On n's-a lodji dins dés tchambes pa d'zos l' twèt. 
Maugré lès saisines dé l' djoürnéye, nn-avans bin dwarmu. 


Li léd'mwin, come convenu, nn-avans risti èmon mon.nonke. 


Mandine nos a dit qu'i soufrichét mins qu'i vl'ét nos véy. À 
pau près sûr qui |’ goute do djoü di d'vant s'avèt brouyi d' djambe 
èt qu'élle avét diskindu do contraire costé. Avou ca, il avét 
atrapè |' mirin.ne (*). Todi è-st-i qu’ mon.nonke astét mau toürné. 
| n's-a fait comprinde qu'i v'lét ièsse tranquile. À m'-ouy, i n's-a 
fait riv'nu pou ièsse à pau près sûr qui nn-irins à l'ètèremint do 
cousin Gusse. 


Et nos v'là évóye come nn-avins v'nu. En-z-agnant su nos lèpes, 
nn-avans souwaiti éne pétante santé à nosse mon.nonke. 


Nn-avans cabéroülé dins Brusséle come dés pièrdus en nos 
d'mèfiant di totes lès djins qu’ nos rèscontrins. D'après c' qu'on 
raconte dins lès gazètes ! 


Mon.nonke nos avét bin dit : — «En paurtant di-d-ci, trwè- 
zyin.me vóye à gauche, pwis deüzyin.me à drwéte. C'é-st-éne 
miyéte pus lon à |’ cwane dé |’ rüwe. Nos n's-avans brouyi ! 


Nos-atauchans éne comére qui n'avét nin mau l'air ét qui chou- 
vèt s' pavéye : — « Párdon, madame, éyu c' qu'i gn-a èn-ètère- 
mint pa t't-avaurci ? 


— « Attends une fois, Ménneké, qu'èle nos réspond. Je suis 
pas longtemps dans le quartier. Je sais de rien. Je vais deman- 
der au cajouberére là-bas. » Elle uke l'ome en quèstion. Ç'astèt 
yink qui grabouyèt dins lès batch aus cindes. 


* mirin.ne : aigreurs d'estomac. 

— « Zèg, Fonskè, di-st-èle, tu conais pas le mort dans le 
quartier ? » 


— « Â, di-st-i Fonske, ça m' dit quelque chôse... ouwè, j'y suis 
main.nant... Ça èst là sur le coin... C'èst Guske, un brave zinneke 
ce Guske. » 


Là-wai nosse Gusse qu'avèt sti r'batiji Guske ! 


À |' maujo do cousin, nn-avans vèyu éne comére bin ramonce- 
léye avou in stomac come in pupite di musugyin, c'astét 
Suzaneke. 


— « Mossieüs, je vous reméts pas », di-st-èle. 


Djé l' vou bin crwére, on n' s'avét jamais vèyu. Nos n's-avans 
donè à conéche. T't-ossi rade, èle nos a fait mouchi è l' cüjéne 
en d'djant : — « Alléy, cousins, météz vous, tu bois tout ce que 
vous voulez bien. » | fièt swèlant ! Nn-avans d'mandè dèl bire. 


C'a sti Swaske, éne amistauve pitite djint qui siév au bouti- 
que, qui n's-a donè à bwáre. Dèl crique ! qu'on lome ci bire-là, 
parèt-i. 


Dj'aurès voltiy fait l' bagadje avou Swaske à |’ place d'aler à 
l'ètèremint mins qu'ést-ce qui |’ mon.nonke aurét pinsè ? | nè 
falèt nin d' pus pou ièsse disbènis (*) à tout jamais. 


Addé |’ bariére dé |’ cimintiére, li cousène Suzaneke nos-a 
atauchi, tot en r'chaurbant sés-ouy : — « Tu reviens tous avec, 
manger dés coûquebacs. » Parèt qu' c'ést dés vótes mins nos 
nè |’ savins nin. Nn-avans ieü ped d'ièsse couyonés. Mi popa a 
dit mérci en d'djant qu'i nos falét raler pou nosse bésogne. 


Bin à s' place, li couséne Suzaneke ét bin ruv'nante ! Li cousin 
Gusse duvét awè sti bin avou léye. 


Quand dj'irai fé més trwes djoüs, dji d'manderai pou-z-aler 
sódàr à Vilvorde èto. 


Dès tchaurnantés djon.nès djins come Swaske, ni d'mérenut 
jamais à |’ passéye ! Sabaye, si èle n'est nin d'dja distinüwe ? 


* disbéni : écarter, évincer. 

Nn-avans sti n's-achire à l'éstácion en ratindant |’ trin, tot 
pèneüs come in r'naud qu'ène pouye aurèt pris. 


Di peü d'ièsse li riséye di nos vijins, nn-avans pris l' dérin 
trin. Come ça, nn-avans rarivè qu'à l' brune. S'is nos-avins vèyus, 
il aurint djouwè avou nos-aburtèles. 


Nos n'astins nin co rapaupyis d' nosse paskéye quand nn-avans 
apris pa l' gazète li mwârt da mon.nonke Miyin. 


Nélu n' nos l'avèt fait dire, nin min.me Mandine. 
L'ètèremint s' fièt à trwés-eüres. 


À dadaye, nos trwès popas ont r'métu leüs cayèts dés dimé- 
gnes ét lès blankès tch'míjes qu'il avint strimè pou l'óte ètère- 
mint. 


Et « Üwe » pou Brusséle mins c' cóp-ci, sins lès-èfants. 


Dj'ai sti bin disbautchi, nin pou |’ mon.nonke mins ç'astèt 
l'ocásion di r'véy... vos l'avoz adviné... Swaske. Pont d' tchance, 
tot d' min.me ! 


Emon |’ mon.nonke, ni v'là-t-i nin qu’ l'Ardinwesse lès ratindèt 
au pid dés montéyes. 


Quéne tièsse qu'il ont d'vu stritchi, nos-omes ! 


Parèt qu'elle avèt arivè ène dijin.ne di djoüs d'vant ét qui I’ 
léd'mwin, Mandine avèt pris sès cliques ét sès claques èt lever 
l' guète. 

— « | n' vos falèt nin disrindji », di-st-èle l'Ârdin'wèsse, « ça 
n'é valét nin lés pwin.nes. » 


Nos trwés-omes ont manqué d' résponde : — « C'é-st-avou 
plaiji » mins is s'ont rastinu à timps. 


ll-ont sti è l'églije, bin sûr, mins nin à mésse. Dc timps qu'on 
tchantèt lés-orémus' ét min.me quand |’ curé a pwartè |' mon. 
nonke au ciél, dins s' prétchemint, is tüzint ossi bin yink qui l'óte 
au bokèt d' tére qu'il alint awè, aus bias meübes ét aus pécayons 
do mon.nonke. 


Tot ca farfouyèt (*) dins leû tièsse. 
* farfouyi : tripoter. 

Si l' mon.nonke aurèt dandji d' leüs pâtêrs pou p'lu griper à 
l' chaule qui mwin.ne au paradis, i d'mèrera co in momint à pityi 
en r'waîtant |’ preumi boüsson dé |’ chaule. 


Quand on-z-a rèchu dé |’ cimintiére, li notaire lès ratindèt. 
Platézac, il a li |’ tèstamint qu'avèt sti scrit iüt djoüs d'vant. 


Mon.nonke lèyèt à l'Ârdin'wèsse lès papis, lès pèd'zoles, lès 
meübes, lès clicotias èt co, tinèz vos bin, lès têres qui provenint 
da matante Bèrtine. 


Nos pôves popas p'lint ravaler leü ratchon : li bouyon astèt 
chumè. 


À chaque dès trwès nèveüs qui s'avint disrindji, li notaire a 
r'métu éne envèlope. Didins chaque di zéls, i gn-avèt d' qwé payi 
leü trin, mins nin en preumére, ét jusse pou-z-awé in satchot d' 
frites... sins moustaude. Vormint, ca n' valét nin lés pwin.nes 
di s'awé disrindji. 

C'èst come l'Ardin'wèsse l'avét dit. 


| parèt qu'élle avèt co bin l' dar, li p'tite toürpene, di v'nu 
passer saqwants djoüs émon |’ mon.nonke. 


Dji n'é vou nin fé in vrai, mins dji n' s'rés nin bayi qu'éle con' 
chèt ène ièrbéye méyeü qui d' l'éwe dé |’ fontin.ne Sint-llaire 
pou médyi lès rumatisses. 

S'apinse mi bráve moman : — « Faute d'in bokèt d' tére, ç'a 


sti in deur bokèt à-z-avaler ! Damadje qui 'nn'avans nin ied |’ 
pature addé |' tchapéle Sint-Dónat ! » 

| s'éscuse bin !... 


(Di Bièrtogne) 


Quand dji mourrai, 

Ma fème îrè trovu l' curé, 

Po li dire : 

Maurice èst mwart, Mossieü l' curé. 
| n'è nin avou l' timps d' vos l' dire. 
l s'èscuse bin ! 

| fárot fè sonè sès transes ; 

Tot bas, tot bas, tot bas !... 


Quand dji mourrai, 

Ma fème iré trovu |’ notaire, 

Po li dire : 

Maurice èst mwart, Mossieü |’ notaire, 
| n'è nin avou l' timps d' vos l' dire. 

| s'èscuse bin! 

| fârot lire li tèstamint, 

Tot bas, tot bas, tot bas !... 


Quand dji mourrai, 

Ma fème courrè à mènûjî, 

Po li dire : 

Maurice èst mwart! Maria Dèyi! 

| n'è nin avou l' timps d' vos l' dire. 
| s'èscuse bin! 

| fârot on wachai d' blanc bwès, 

Tot bas, tot bas, tot bas !... 


Quand dji mourrai, 

Ma fème courrè â martchand d' fleürs, 
Po li dire : 

Maurice èst mwart, c'é-st-on mâleûr ! 

| n'è nin avou |’ timps d’ vos |’ dire. 

l s'èscuse bin ! 

Dji vins vos dire qu'i n' fât pont d' fleürs, 
Tot bas, tot bas, tot bas !... 

Quand dji mourrai, 

Ma fème vinrè à l'atèremint, 

Po l' zi dire : 

Maurice èst mwart, c'est trisse, mès djins ! 
| n'è nin avou |’ timps d' vos |’ dire. 

| s'éscuse bin! 

Priyoz por lu si vos v'loz bin, 

Tot bas, tot bas, tot bas !... 


Maurice LAMBERT, 


R.N. 


Lè Pré aus Féyes 
(Di Wègnîye) 


Dins lès bos dè m' vilâdje, i gn-aveut là d'dins l' timps, 

In cwin dins lès grands-ârbes qu'an loumeut l' Pré aus Féyes. 
À costé d'in richelot an vieut in viè moulin 

Ayu ç' què toutes lès djins apôrtént leüs man.néyes. 


An racanteut adan què l' cia qui passeut là, 

N'aveut qu'à souwaiti c' qui li passeut pa l' tièsse 
Pour li vèy t'ossi râde ét sins pau d'imbaras 

Sès souwaits agréyis ét sès potches plénes dé pièces. 


Lès rotches qui bórdént |’ ri tout-autoü dé c' pré-là 
Sérvént d' teut |’ pus souvint à dés djintiyes féyes. 
Lè ri f'jeut dèl musike qui mwin.neut tous leüs pas. 
Eles tchantént ét dansént dèdins leü róbe doréye. 


Dins lès-ârbes, lès pinsans tchantént leüs triyolèts. 

Lè masindje ét |’ cizèt chouflént leis tchipiyeriyes. 
Lès tchauwes ét lès ritchaus fèjént in tél dèrèt 

Qu'an vieut leü cantintemint d'éne si bèle campagniye. 


Lès r'nauds ét lès spiroûs, lès chévreüs ét lès biches, 
Féjént leüs coupérous. Tértoüs s' vèyént voltiy. 

Lés marchaudis boutént dins lés traus dés coupiches 
Et lés Féyes avaurlà déspaurdént leüs djiperiyes. 


C"-t-anéye-là, dins l' payis, i n' crècheut vraimint rén. 
Lè pleuve sé f'jeut ratinde. Dins |’ campagne désbéliye 
Lès bièsses avént si seu qu'èles crévént dins lès prés 
Et lès djins du vilàdje criyént à l' sôrcèleriye. 


Scranses dé passer led linwe pou n' crochi qu’ dès fènasses, 
Lès vatches grètént à |’ tére ét leüs-ouy bén trop trisses 
Guignént vès |’ pré aus Féyes aveu l' ri ét sès basses 

À c' qu'an d' veut bén mougni ét bwáre dins lès wachis’. 


In bia djoü què l'érdi n'asteut nén trop à s'-n-auje, 

Èt qu'au pid d'in gros tchéne i s'aveut adórmu, 

V'là toutes lès vatches avoye vès dés patüres pus crauches. 
Eles bizént tant qué l' diâle ét foutént in désdut ! 


| gn-aveut iène arédje pa-t't-avau |’ Pré aus Féyes. 

Si bén què dins lès rotches, an n' lès-atindeut pus. 
Eles-astént toutes péneüses d'awé sti chóchotéyes. 
Cacames, éles sé catchént ét avént tapé djus. 

Ravèyi pa sès tchéns qui bawiént dilé li, 

L'érdi tout awaré dèscligneut sès paupiêres. 

Il atindeut bén lan, du costé du p'tit ri 

Lés clotchétes dé sés vatches qui sounént, familiéres. 


L'érdi tout dèsbautchi d'awè sti couyoné 

È d'chindu à dadáye à grandès-asdjambléyes. 

Pis, il è vu sès vatches qui, tranquiyemint mougnént, 

À leü-n-auje, rapaujiyes, l' crauche iébe du Pré aus Féyes. 


À |l' nat, il è r'couru |’ racanter au viladje. 

Lès djins n'è r'vénént nén en-atindant |' pasquéye. 

Èt déspus, tous lès djoüs, an-è vu l' min.me daladje, 
Su |’ voye qui déskindeut dins |’ bos du Pré aus Féyes. 


Apreus saquant sèmwin.nes, lès vatches avént candji. 
Eles mindjént à leü fwim ét zèles qu'an vieut si minres, 
Déspus qu’élles-alént là, éles avént tant grochi. 

Lès fleürs sintént si bon èt l'iébe choneut si tinre. 


Eles dénént tant d’ lacia qué leü pé led f'jeut mau 

Et qu’ leüs tètes, pa momints, picheut órs dé |’ sayeléye. 
Dandjereüs qu’ pou ièsse tranquiyes, éles sant avoye aute paut. 
An n' lès-è jamwais r'vu, lès bèles du Pré aus Féyes. 


Lès chijes dins no payis rachonént dés tauveléyes. 
Lés-anéyes ant passé. An-è vu dés mèrvèyes. 

Dins lès bos dé m' vilâdje gn-è pupont d' Pré aus Féyes. 
Mais l'èsté, pus jamwais lès chijes n'ant sti parèyes. 


G. BAUDREZ, R.N. 


Plopes d'octóbe 
(Di Waremme) 


Lès grands biérdjis dés frèhès nut’ d'octóbe 
Ewalpés froüleusemint divins leüs sombés róbes, 
Avou leüs streütes spales totès tètchtèyes 

Di vikantès spiteüres di steüles, 

Sont páhülemint rindjis lâ-vâ, 

Reüds come dés pás, 

Dréssis è vint 

Qui r'mouwe doücemint 

Lès bwèrds di leü mousseüre tote difragntéye. 

Il ont süremint lès-oüy sérés 

Avou l' frèheür dè l' breune su leüs pápires 
Èt dès sovenances d'eüres di loumire 

Qui rèstchâfèt l'èspwêr 

Di leüs vis cwèrs náhis. 


Et pwis, 

Sins ployi l' tièsse, 

Mins tot hossant su leüs mêguès djambes rifreüdéyes, 
| s'édérmét d' mirácoléye, 

Dismètant qui, 

Po-dri lès réyes di led bârire, 

Lès ladjès pâteures dès nülèyes 

Glissét sins brut vès dès-ôtes djoûürnèyes 

Su l' róye dè cir... 


M. JOACHIM. 


Viki 


Viki, èst-ce ès'lèyi stoufi pa lès souvenances ? 
Pouqwè toürner au r'vièrs lès-insègnes sins réson, 
Spèpyi lès djoüs d'ayêr, èrtoürner sès mèchons, 
Rmuwer lès vièyès bréjes, toufêr souner lès transes ? 


Viki, c'èst ièsse richot qui djipèle à s' chènance, 

| s'infute dins lès ronches, i s'imbroke dins '| buchon, 
Jamés, i n' s'inrira viés |' source dins lès kérsons, 
l roubliye és-n-ayér, i court, i créch, i danse. 


Pèrdez dins vos léds djoüs pour fér dés bias lind'mins, 


Tayiz lès vièyès couches, alez tout dwét vo tch'min, 
Plantez dins vo djardin sins sondji à ‘| déspouye. 


Coudez dés fleürs dé bèle ét noyiz vos gris djoüs, 
ÈI viye è-st-à scabéle min.me si l'èstwèli s' brouye, 
Soüléz-vous dés sint-boun dins l' bia timps qui caboüt. 


M.-L. LEDRUT-CHOISEZ. 


souner lés transes : sonner le glas — à scabéle : à portée —  inségne : 
aiguille d'une horloge — mèchon : glane. 

Cavalleria Rusticana 


Di Vireux (Wall. franç.) 


Dji n'irè nèn à Boroboudeur 

Dji n' vèrè nèn li Katmandou 

Pour mi l' voyadje èst bèn trop deur 
Aler à m' courti c'èst d'djà tout. 


Si i vous chone qui l' têre èst basse 
Dji n' sayerè nèn di vous l' ril'ver, 

| faut qu'on-uche bèn mau sès cwasses, 
Pou awè plaïji à s' ril'ver. 

Nous atraperons dès caracoles 

Aveu leüs cwanes tout haut moussi 
Èt on sayera d' lès mète à scole 

Pou vèy si is sauront couri. 


Si gn-a dès coupiches dins lès-ièbes 
Èt si gn-a iène pour vous agni, 
Fèyèz chonance di tchèy come fwèbe 
Alôrs dj'aurè toudis plaiji 


Di vous choufler en « bouche à bouche » 
Li bone-alin.ne di tout m' courti... 

Èt, si vos djouwes divénont fouches 
C'èst co mi qui dira merci. 


M. DRICOT (Michel du Tâ) 


Rapâtch'tèyez 


(Di Marcourt) 


Rapâtch'tèyez vosse tièsse, vosse coür. 
Qu'is n' candjèt nin li râre momint 
D'ènè 
È |’ momint d' ir oubin di d'mwin. 
Di dreüt fi, d' bié avou, 
| bize évóye tot seü, 
l' momint. 


Adon vikez-l' o |’ djóye. 


Tot-à-fét ést mouvemint. 
Et t't-à-fét moürt sins finich'mint. 


Lisa CHASTELET, R.N. 

La r'vindje dès bièsses dès bwès 
su lès brak'nis 


(Rimê) 
(Du Transine èt d' ramèch'néye) 


Mais qu'èst-ç' quu c'ést d' ça, in rimê ? 


Lu rimé, c'è-st-ène maniére du scrire qui r'san.ne ou powéme, 
mais, dins I’ rimé, on n-nn'é d' quére du |’ longuedr du l' ligne. 
Et pis, ciddé, lu rimadje su fwait atur la fin d'éne parole da 
quéqu'in, ét la fin du nom du c' djint-là. Insi, lu rimé èst k'tayé 
à bokéts d' deüs lignes : la prémire ligne, c'est l' dijadje ; la 
deüjime ligne cumince toudi pa : di-st-i, ét pis aprés, c'est l' 
nom du cé qui d'vise. Lès deüs lignes d'après ca dot z-èsse èn- 
ôte qui cause. 


Souvint, on f'jot dès rimês pou raconter yauk qu'avot arivé ou 
vyadje. Adon, on wétot d' fer dire aus djins in p'tit mot qu'alot 
bin avu leü caractére. Ruwêtèz in bé modèle, la rime d' la fantin. 
ne d' la culée, dins « Causans walon n? 1, 24-25 (Cercle terre 
de Neufchâteau). 


Ü co pa dés côps, i gn-é dés p'tites rimés qui moustrét in 
moumint du I’ vicairiye dés djins. È v'ci yink su l' dulachadje dès 
bèrbis ét dés gades fü du I’ bédjeriye qui provint du |’ Fauméne 
(Forire). 


La rime 


La rime est un genre poétique ressemblant au poème, mais non liée à une 
longueur en pieds. L'assonance s'établit entre la fin des paroles de quelqu'un 
et son nom, La rime est donc une suite de doublets, dont la premiére ligne 
donne la parole et la seconde ligne le nom de l'intervenant. A chaque unité, 
l'intervenant change. 


La rime était destinée à raconter un petit événement local, et tout 
l'art de ce genre poétique était d'attribuer des paroles à chacun en fonction 
des traits de caractére du personnage. Voir l'exemple publié dans « Causans 
walon 1 » (références ci-dessus). 

Binle ! 
Di-st-èle la gade. 


Qu'èst-ç' qu'i t' faut ? 


Di-st-i |’ béraud. 
Dj' vóros bin lautchi, 
Di-st-i |' bérdji. 


Dj'ans volu rinde du pid à ç' maniére du scrire-la, pace qu'èle 
va bin avu nosse lingadje walon, ét qu'elle è provint. Cu n'est 
nin auji, ca lés rimés d' vyadje astint fwait pou fer rire dés 
djins qui s' counichint bin tourtous. C'ést pou ca qu' dj'ans fwait 
nosse rimé su lès biésses. 


| gn-avot in côp, là bin longtimps, ou fin mitan dès grands spés 
bwés qui ravôtièt lès vaus du hôt d' l'éwe du Lèsse ; Tchan.mont, 
Béyimont, Oyimont, toutes lès bièsses dés bwés qui s'avint 
ratroplé. C'ést nin pou ca, mais is d'vint z-ésse bin sérés, ca on 
weéyot yéne dulé l'óte dès biésses qui sont toudi higne ét hagne, 
come lu r'naud ét l' lapin, lu leüp ét l' chévreü, lu miyo èt la 
cornáye, lu véchau ét |’ mulot. Qu'ést-c' qu'i gn-avot don d' si 
grâve avaurlà ? Èt bin, choûtans-lès plaider èssan.ne, timps qu'is 
sort tourtous assis autoü du grand ciêrf qu'è sté nomé chèf du 
raploü. 


Qu'avez-v' à braire ? 
Di-st-i |’ grand ciêrf. 


Lès brak'nis sont trop malins, 


Di-st-i |’ lapin. 
Dés bricoles, i gn-é d’ trop 
Di-st-i |’ gadot. 


Parfois aussi, de petites rimes relatalent une étape du travail quotidien, 
comme la sortie des petits ruminants pour le paturage [Voir l'exemple, 
provenant de la Famenne, donné plus haut). 


Nous avons voulu attribuer la réhabilitation de ce genre poétique, assez 
typique du wallon. Néanmoins, un tel essai est assez périlleux, car la rime 
ne prend son charme que dans une communauté restreinte, où les gens se 
connaissent personnellement. C'est pourquoi notre rime met en scène des 
animaux sauvages, du temps oü l'homme commençait seulement à coloniser 
la grande forêt d'Ardenne. 

Is nous-i apicèt, 


Di-st-i !' daguét. 
Dès cèpes, ç' quu dju 'nn'ai vei! 
Di-st-i |’ leüp. 


Dju n'ôse pus réchu fü du m' trau, 
Di-st-i |’ tasson. 


Lès tindeûs n' sont nin en gréve, 
Di-st-éle la grije gréve. 

| gn-è dès trapes tout l' long, 
Di-st-i lu skiron. 


Tu n' saurès d'djà ragrègner aus noüjètes, 
Di-st-èle la bascolète. 


Ni ramèchener aus fayènes, 
Di-st-èle la fawène. 


Ça va bin mau, 
Di-st-i lu r'naud. 


Nin yink à z-è chaper, 

Di-st-i |’ singlé. 

Nin d'djà éne sâqué capiche, 
Di-st-éle la biche. 


Adon, qu'èst-ç' quu dj’ vons fwaire ? 
Di-st-i !' grand ciérf. 


Insi, là bin longtimps, dins ène trawéye ou mitan du Miyan 
Fayis, in bwés qu’ést métu qui r'wête l'éwe du Lésse, aus-aireüs 
du l' lune, lès bièsses dés bwès, ratroplêyes, astint qui d'visint, 
tourtoutes èssan.ne pour zéles su polu r'vindjer su lès brak'nîs, 
qui n' lès lèyint pus tranquiles dupwis mwintes sumwin.nes. 


Qu'alans-dj' don bin fwaire ? 
Di-st-i |’ grand ciérf. 


Dju l'zi r'toünerai leüs tchamps, 
Di-st-i |’ fougnant. 


La cornâye rauyeré leis canadas, 
Di-st-i |’ cola. 

Dju l'zi scroterai leüs pouyètes, 
Di-st-èle la bascolète. 


Et |’ miyo, leüs pouyons, 
Di-st-i |’ tasson. 


Et lu r'naud, leds pouyes, 
Di-st-èle la gurnouye. 


Dju l'zi stran.nerai leis vês, 
Di-st-i |’ maudré. 


Et mi, leds goréts, 
Di-st-i |’ tchét d' bwés. 


Et |’ leüp, leüs poulins, 
Di-st-i |’ dim. 


Su ç' timps-la, la vipére aurdré leds tchins, 
Di-st-i |’ lapin. 


Et |’ véchau f'ré sauver véye leis tchéts, 
Di-st-i l' daguét. 


| l'zi vésseré ou nez, 
Di-st-i |’ singlé. 


Et mi, dju sbarerai leis bwésséles, 
Di-st-éle la cracéle. 


Et mi, leds valéts, 
Di-st-i yink dés mouchéts. 


Mi, dju griperai dins leds lits, 
Di-st-i lu dzi. 


Wête bin qu'on n' t'i apougne, 
Di-st-èle la rougne. 


Mi, dju l'zi voyerai més peüs, 
Di-st-i |’ chévred. 


Et mi, més bochéts, 
Di-st-i |’ daguét. 


Adon, quand alans-dj' ataquer ? 
Di-st-i |" vi singlé. 


Lu raploü dés biésses dès bwès continuwot à I’ clairté du | 
lune, qui pa dés cóps su r'catchot dri dés nwáres nouwéyes. 
Come on n' p'lot nin apwártu yauke à mougner, ca adon, lés 
mougneüs d’ tchaur come lu leüp, lu r'naud ét l' vèchau aurint yu 
sté jin.nés duvant |’ fan, lu lapin à |’ mulot, on-è jusse siérvu à 
bwáre dul bone prope néte éwe qui v'not diréc' du soürdant du 
bi du |’ Pirafin. 


Jusqu'asteüre, il astint tourtous d'acwárd pou z-ataquer, mais 
quand ? 


Quand vons-dj' don ataquer ? 
Di-st-i |’ vi singlé. 


A I’ nive, 
Di-st-i |' live. 


C'èst trop dandjereüs ! 
Di-st-i |’ chèvreü. 


Ca, adon, nés passéyes, is lés wéront, 
Di-st-i lu skiron. 


Et mi, dju si qui dwâme à m' trau, 
Di-st-i |' tasson. 


Mi, dju n' si wére vicant, 
Di-st-i l sou-dwármant. 


C'èst fond pa-d'zous lès pires quu dju m' troûve, 
Di-st-èle la couloüve. 


Et mi ossi, 
Di-st-i lu dzi. 


Adon, dj'irans à l'arire-saison, 
Di-st-i |’ mouflon. 


Et I’ brâme, on I’ f'ré à l'iviér ?! 
Di-st-i |’ ciérf. 


Mès noûjètes poûriront, 
Di-st-i lu skiron. 


Èt bin, alans-i ou f'nau, 
Di-st-i lu r'naud. 


Vos djon.nes nu sont nin co spanis 
Di-st-i lu dzi. 

Èt lès mougneüs d'ièbe nu sondjeront qu'à spèpier aus cojês, 
Di-st-i |l maudré. 


Ü aus crupétes, 
Di-st-èle la roussète. 


Â l'inocin.ne ! | gn-è n-è pont ou f'nau, 
Di-st-i |’ vèchau. 


Qu'èst-ç' qu'on sét nous-ôtes, fô vèraut ! A ç' moumint-la, dju 
[sans bin lon d' vos crèsses, 
Di-st-éle la tchakerésse. 


Aléz! pont d' margaye ! 
Di-st-èle la cornâye. 


Pont d' brétes ! 
Di-st-éle la bascoléte. 


Pont d' gros mots ! 
Di-st-i |’ bétche-pot. 


Nu soyans nin come lés Walons, 
Di-st-i I’ tasson. 


Moustrans quu dj’ savans nous mète d'acwârd, 
Di-st-i l' brocárd. 


Adon, dj'irans à l'èsté, 
Di-st-i I’ vi singlé. 


Pa yü c' quu dj'ataquerans ? 
Di-st-i |’ tchét u.ant ? 


IV. 


Qué ramechiriye dins l' cléris' du c' quu lès biésses dés bwès 
avint led raploü. Pace qu'asteüre, c'astot l' moumint du vèy 
d'avance tous lés pondants ét lés djondants d' l'ataque. Lu vi 
singlé avot sté nomé jènèral, ét |' tasson ét |' miyo, tous lès 
deüs capitin.nes. Avu sés-onglétes, lu grand ciérf avot fwait |’ 
plan dés bwés, dès tchamps, dès-êwes, dés vóyes ét dés pazés 
par tère. Lès mwaisses-sódárs astint qui s' partadjint l'ovradje. 


Mès biésses passeront pou wé, 
Di-st-i |’ singlé. 


Pou wé-z-è l' vau, 
Di-st-i I’ véchau. 

Non, pou wè-z-è mwärins, 


Di-st-i |’ lapin. 
Djondant |' Bwés-é-ban, 
Di-st-i l' fan. 


Pis dju londjerans Rèbèfwè, 
Di-st-i |’ daguét. 


Et du-d-là, dju vórerans su |’ culot du d'zeüs, 
Di-st-i |’ leüp. 


Nous-ôtes, dj'énn'irans d' Béyimont, 
Di-st-i !' tasson. 


Dju r'monterans !' Flachi, 
Di-st-i lu dzi, 


À cópant au coürt pou Brülé Térné 
Di-st-i |' maudré. 


Triviér du Rouvro, 
Di-st-i |’ mulot. 


Oûte du Flauwichamp, 
Di-st-i |’ sou-dwarmant. 


Et lès maujons du l' cornéye du d'zous, dju lès r'nétirans toutes, 
Di-st-éle la loute. 


Mès mouchèts èt mès-ôtès-ojês pârtront du-d'ssu lès Triyots, 
Di-st-i l' miyo. 


Dju volerans jusqu'à Maniskèle, 
Di-st-éle la cracèle. 


Pis dju planerans jusqu'ou Cériji, 
Di-st-i l' bréyi. 


Pa-d'zeüs la Laide Háye, 
Di-st-éle la cornáye. 


Pa-d'zeüs Bisbak, 
Di-st-i |’ nwàr Djáque, 


Oüte dés lopétes, 
Di-st-éle la huréte. 


Et dj'ataquerans la culéye du mitan, 
Di-st-i |’ tchét u.ant. 

Haye èvôye ! insi, 
Di-st-i lu dzi. 


Haye dès guètes ! 
Di-st-èle la bascolète. 


Haye dadaye ! 
Di-st-èle la cornâye. 


V. 


Dins la trawêye ü ç' quu ç'astot duv'nu l'aladje du t'nu lès 
raploüs, lès bièsses dès bwès ont rarivé, yène après l'ôte, après 
l'ataque du viyadje dès brak'nis. Avot-ç' suté réyussi, ây à non ? 
Choütans c' qu'il è d'djèt. 


Tourtous è bin ruv'nu du l' guére ? 
Di-st-i |' grand ciérf. 


On n' dirot, 
Di-st-i |’ bétche-pot. 


Mais fins chalés, 


Di-st-i l' singlé. 
Bin stokés, tout sbeülés, mou musdris, 
Di-st-i lu dzi. 


Tout plin d' boürsês, 
Di-st-i |’ maudré. 


Rimplis d' tchokétes, 
Di-st-éle la bascoléte. 


Spotchés come dès peüs, 
Di-st-i |’ leüp, 


Ü dès wandions, 
Di-st-i |’ tasson. 


Mais lès brak'nis ont tchi a I’ culote, 
Di-st-éle la hodlote. 


Dandjereüs qu'is |’ troussint, 
Di-st-i |’ lapin. 


Qué déjéléye, més biésses, 
Di-st-i I’ raulé d' dugnésses. 


Is 'nn'avint led sô, 
Di-st-i l' hirson. 

C'èst d' hasârd s'is n' quèrèt nin ène ruvindje, 
Di-st-èle la masindje. 


Dju lès ratèdans, 
Di-st-i |’ sou-dwârmant. 


S'is boudjèt d'ène pate, on l'zï câsse l'ôte, douwau ? 
Di-st-i |’ ritchau. 


Pour mi, c'ést dés-ojés pou |’ tchèt, 
Di-st-i l' daguét. 


Dés laids tchiviérs, tais’, 
Di-st-i |' ciérf. 


Dju v' dis qu'is s' sauveront vóye duvant, 
Di-st-i |’ fougnant. 


Sabaye quand ? 
Di-st-i |’ tchét u.ant. 


A m'-n-idêye duvant wêre, 
Di-st-i l' grand ciérf. 


Vi. 


Lès biésses dés bwés astint co là à copiner su la ploûzêye 
qu'il avint foutu aus brak'nis. Mais is su d'mandint bin comint 
qu’ cà alot toürner asteüre. Tchéquin avot sa p'tite idéye, mais, 
pou dire lu vrai à c' qu'il èst, nolu n' savot qwè au jusse. Pis, 
tout d'in côp, voulà |’ djon.ne fan, qui djibotot dédjà come in 
daguét, rarivé ou mitan du cléris', tout tanflant, avu pa dri li 
lès-ôtes bièsses qu'avint d'méru à bauker pou véy cu qu' lès 
djins du viyadje alint fer. 


Is pètèt l' camp, 
Di-st-i |’ fan; 


Et à grandes-ascaujéyes, dandjereüs, 
Di-st-i |’ leüp. 


Avu leûs-èfants, 
Di-st-i |’ tchét-u.ant ; 


Avu led bisteü, 
Di-st-i |’ chévred. 

Avu tous leüs cayèts, 
Di-st-i |’ daguèt. 


Meübes, moussemints èt tout l' sint friskin, 
Di-st-i |’ lapin. 


Tchérdjés su dés tchérétes, 
Di-st-éle la bascoléte ; 


Ü su dès bégnons, 
Di-st-i |’ hirson ; 


Qui ca.ossét su lés pazés, 
Di-st-i |! maudré ; 


Qui s'acramièt aus spines dès hayes, 
Di-st-èle la cornâye. 


ls sont mou pon.neds, 
Di-st-i |’ leüp. 


Is sont fins dus'zaurniés, 
Di-st-i |’ singlé. 


Ca l'zi aprérè, 
Di-st-i l' tchét d' bwés. 


Dju n' lès r'wêrans nin du côp, 
Di-st-i lu skiron. 


Lès bwès r'séront da nos, 
Di-st-i |’ tasson. 


Dj'i vikerans paujiremint, 
Di-st-i |’ lapin. 


Dj'i moürrans d' viyésse, 
Di-st-éle la tchakerésse. 


Dj'ans sté lès pus fwárts, 
Di-st-i |' brocárd. 


Et ca s'rè toudi insi, 
Di-st-i lu dzi. 


Amèn ! 
Di-st-èle la fawène. 


Lu conte èst oûte. 


« Louline Vôye ». 


GLOSSAIRE 


INTRODUCTION 


n'unn' awèr quére du : se moquer éperdument de — k(u)tayer : découper, 
diviser — dijadje : parole, affirmation — d(u)ner (rinde du pid) (à ène 
chaule) : assurer (une échelle) en (la) penchant davantage, (fig.) donner 
(rendre) plus d'assurance, de poids. 


ravôtier, ratwârtier : envelopper, entourer — z-èsse sèré : ne pas en mener 
large — z-èsse (h)igne èt (h)agne : être en querelle, être ennemis — miyo : 
épervier — vèchau : putois — plaider : discuter -- raploü : réunion — 
apicer : attraper - cèpe : piège — grije gréve : grive sédentaire : (Turdus 
philomenas) -- tasson : blaireau — ploriète : piège à grive (en tenderie) — 
tchakerèsse : grive litorose (Turdus piloris) migratrice — griblé du : rempll 
de — rousséte : grive mauvis (Turdus musicus) migratrice — lacète : lacet 
pour attraper les grives en tenderie — skiron : écureuil — ragrègner : 
engranger — bascoléte : belette — ramèchner : rassembler — fayène : 
faine — fwéne (fwine) : fouine — nin ène sáqué copiche : même pas une 
misérable fourmi. 


trawéye, cléris' : clairière — aus-aireüs du l' lune : à la lueur de la lune 
— ratraplé : réuni en bande (animaux) — fougnant : taupe — rauyer : arra- 
cher — canada : pomme de terre — colà, ritchau : geai — scroter : faire 
disparaître — maudré, márte : martre — tchét d' bwés : chat sauvage (Felis 
sylvestris — aurder : garder, surveiller — vésser : émettre un pet, ici 
décharge des glandes anales du putois, comme mécanisme de défense — 
sbarer : effrayer — bwésséle : fille — cracèle (nf) : faucon crécerelle 
(Falco tinanculus) — valet : fils — mouchét : nom collectif des rapaces 
diurnes — dzi : orvet (Anguis fragitis) — rougne : salamandre tachetée 
(Salamandra salamandra) — bochèt : tique (Ixodes riunus). 


soürdant : source — bi : ruisseau — passéye : trace de pas, notez rimes 
4 à 17 : les animaux hibernants sont en léthargie en hiver — sou-dwármant : 
lérot (Eleomys quercinus) — f'nau : fenaison — spani : sevrer — spépier : 
manger en « picorant » — cazè : petit tas de foin — crupéte : assemblage 
de gerbes dressées; rimes 15 à 17 : la dispute qui éclate entre la grive 
mauvis défendue par la litorne et le putois provient du fait qu'en juin-juillet, 
les 2 grives migratrices se trouvent en Scandinavie et ne sont pas censées 
connaitre les opérations culturales de la fenaison — fô véraut! : èspèce de 
sot! — crésse : colline — crète, margaye, bréte : dispute — bètche-pot : 
pic vert — tchét ulant : hoülote — huréte : chouette hulotte (Strix oluco). 

IV 


ramechiriye : remue-ménage — tous lès pondants ét lès djondants : toutes 
les facettes — ongléte : onglons (des ruminants) — mwaisse-sódàr : officier 
— wé : gué — vorer : se précipiter — culot, cornéye, culéye : quartier 
(d'un village) — breyi, n.m. : buse (Butco butco) — nwâr djáque : surnom 
du corbeau — haye évóye, hay dés guétes : en avant — hay dadaye : 
en avant au galop. 


V 


aladje : coutume — chalé : boiteux — stoker : cogner — sbeülé : ayant 
recu un choc — mou musdri : terriblement meurtri — boürsé : hématome 
du cráne — tchokéte : blessure causée par un coup (souvent à la téte) — 
spotcher : écraser — waudion : punaise — tchir à l' culote : fig. avoir trés 
peur — lu trousser : se sauver rapidement — déjéléye : déconfiture — 
roulé d’ dugnésse : role des genêts — boudje d'éne pate, dju t' cásse l'ôte : 
je te tiens en respect — c'é-st-én-ojé pou l' tchét : il n'a aucune chance de 
s'en tirer — laid tchiviér, tu n' passeres nin tous lès-iviêrs : tu es malingre 
sabaye? : peut-on savoir ? — duvant wére : sous peu. 


VI 


ploüzéye : volée de coups — djiboter : remuer les pattes, ici : courir = 
tanfler : étre à court de souffle, présenter de la dyspnée, haleter — louker : 
épier, regarder rapidement — ascaujêye : enjambée —  bisteü : bétail — 
cayéts : objets, choses — moussemints : habits — ét tout l' sint friskin : 
et tous leurs effets (bruxellois : tout leur brol — bégnon : charriot à 2 
roues — ca-osser : secouer — s'acramier : s'emméler — pon.neüs : triste, 
penaud — dus'zaurnié : désorienté, confus — paujiremint : paisiblement. 


I ploüt... 
(Di Florène) 
Plic ! Ploc ! | ploût ; 
Su nosse pisinte 
C'èsteut dés cindes, 
Là qu' c'ést dès broûs. 


Plic ! Ploc ! Ça tchait 
Dissus m' visâdje ; 
In gros nuwádje 
Qu'est là qui brait. 
Mais dji sai bin 
Après |’ nuwèye 
Qui |’ solia r'vint 
Su nosse pavéye... 
L. SOMME, R.N. 

Li mwèrt dès powêtes 
(Patwès di Sprimont) 


Qwand lès powètes mourront 

Ci djoü-là lès fleürs pâlih'ront 
Pérsone ni tchanterè pus |’ bété 

Ni lès-ivièrs, ni lès-ostès, 

Ni |’ loumire dès pièles di rosèye. 

Li feü ni sèrè pus parèy, 

Dèl marguèrite dès prés 

Li sorire sèrè rèfacé 

L'oüôhê n’ tchanterè pus nole tchanson 
Li djoü qui lès powétes mourront. 


Qui veürè co li têre tronler 

Qwand |’ tchód solo èl frè blamer 

Èt qu' l'âlouwète tchanterè foü d' lèye 

Tot montant è cir sins nuléyes ? 

Qui prétcheré co |’ fraternité 

Lès sintumints èt l' charité 

Lés-omes ni prindront min.me pus |’ timps 
Di s' clintchi so 'ne rose à matin 

N'áré qu’ lès houlotes qui tchâweront 

Li djoü qui lés powétes mourront 


Nouk po louki |’ gote d'êwe tronler 
Qwand èle sèrè prète à toumer 

Dé |’ djóne foüye qui créh’ so |’ cohéte 
Qui clintche so |’ pwès dé |’ guéye favéte 
Pérsone po louki |’ leune danser 

È potè d'éwe po s'i murer 

Ou d'vant 'ne vile creüs d' bwès s'arèster 
Tot s' dimandant qui l'a planté 

Lès-oühês èt lès fleürs pleüréront 

Li djoü qui lès powètes mourront 


M. ZINZEN. 

BRABANT Wallonia 1932 
El bannière (`) 


El' pètit gamin s'a rinvèyi tout timpe audjourd'hu. 

A c' qué |’ soleil piquout à l' bowette du guerni, i frottout dja 
ses is co tout plaquant d' réfes. 

— « Man !... C'est l' procession. » 


Du coüp, il a roublû s' coumaráte pinchon qui vi li fait n° 
saluâte — tchiptchip tchiptchip — tous les djous à l' même 
ségonde, ac’ qué |’ premi hülau tchahüle, pou ractuner |’ s-ouvris. 


— « Man!... C'est |’ procession. » 
— L'a quinch’ djous qu'i dé pâle. | n° mintch' pu i n' dourt pu. 


Ess' mère, qu'a ses dwèts crévassés qu’ c'ess' t' en pitié, a wéti 
d'li fait sinte qui n'avout pu nu belles loques, qué ses solés 
bauyinnent comme el’ tchat d'lez l'estüfe, el poüf tchot n'a ni 
volu intinte. 


— « Man !... C'est |’ procession. » 


— D'in vla in tchestu... | faut qui voye... | li faut pourter n' 
bannière, énn' pétit' routch' bannière. 


Avè |’ pètit Jésus d'ssu. L'anée ded'vant il a vu l' garcon 
Clitchot — qu'ess' pére a trafiqui d'el guerre là — qui d'in 
pourtout ieune in chufflant padière el’ misique. Ca lu z'a tapé 
à les is, ca n'vu pu sourti d'ess' tiesse. 


— « Man !... C'est |' procession. » 


— « Bi, qui vâye da », disti l' pére (il a bien n' mauvaich' plau- 
que qui l' fi despus des mwès l' cu trainnant d'sus les celles !). 


— « C'est I’ vrai? Man? djè pu bi ?... » 
l n'a fait qu'in saut s' qu'au batch’ d'el' pompe. 


Asteur qui s'a stierdu, qu'il a r'dwèti s' ligne avè çu qui 
d'more d'in peingne, i ratind qu'ess' moman euch' fini d' raçarci 
l' dernière bowelte d'ess' pu nieufe maronne. 


— « C'est dja houn, man — In r'montant mes bretelles. » 
— C'est bi l' dial' s'o vira n' saquet. D'ailleurs, em' vesse est 
trop longue... » 

-- Mon Dieu ! m' fi... vos solés ! » 
— Fait ri, dj'arai sogn' dè m'infaufiler intrè lès djins... 


Ça a sté in djeu d' li fait rattind' l'heure dè l' procession. 
Tout l' même què vellà voye... 


— Eyuss' qui court! » qu'ell sè d' sont les viès maisos qui 
perdont racine. « Wétiz qué pièche à s' marone, qu'èll' rabrous- 
noni les raielles dé cafes. | fait bien d'ess' rinquinquin », d'sont-i, 
les nieux drapiats, tout réyuss qué l' vint vi d' jouer avè yeüss. 


« Qu'il a l'air miséré » diss'ti l' pourtal dè l'égliche. » 

— L'égliche a t'aussi l'air d'el maiso d'in poüfe qué l' gamin, 
d'in minir. 

— N'impétch' qui rinterr' tout d'éne traque. 

ll a bi n' coumére ou deux qui |’ font rwéti d' cresse in r'sa- 


tchant leü gamine — ca iest si rate brouzé |’ blanc ! — quand il 
a passé d'lez ieüss. Main li n'a ri vu. 


— Commint l' virout-i ? | n'a des r'gards qué pou les routchés 
banniéres qu'o done lauvau, à les gamins qu'ont des colés 
marins à lace èyè des bleüs bérets à rubans d'oür. 


— Qué bell' banniére ! Djustemint i d'in d'meure co ieune. 
| stout temps ! El pétit gamin tout gèné qui n'a poun d’ colé ma- 
rin à lace èyè poun d' bleu bèret à rubans d'oür, s'inva tout I’ 
méme dèlé |’ grand vicaire qui fait les pârts. 


— Qué bell’ bannière ! Ell’ est co pu routche quant o l' waite 
d'asto! Eye dire qui va l'avwè in heure d'au long pou li tout 
seul. Qui va l' pourter frambaitant comme el' garcon Clitchot qui 
chufflout padière él misique. 


— Han! waie ca... pou n' bannière, c'est n' râle bannière ! 
— El' dernière bannière a passé pa d'vant s' nez... 


— El vicaire a fait l' chénance dé ri, il a carculé n' ségonte, 
èyè... l' garçon Clitchot qu'arrivout d' justèmint avé s' pére li 
z'a r'satchi in fameux pwèd dju ses rangn. 


— C'ést li qu'il l'a ieu. 

— Eyè asteur, qu'el procession est woute, qu'el misique au 
d'bout d'el rue destind dj'a comm' in cu d' tchandelle allumée, 
i n' dèmore pu dins l'ègliche dèsvudée, comme en' chabotte, 
qu'in p'tit gamin avé n' reçarcissure à s' marone. 


— | brait tout’ les larm’ dè s' courps pa d'zous |’ postur, d'in 
avierche tout' dèsdorée, tout' encollée qu'on a féchi in panne, 
pasqu'ell' avout l'aussi l'air misére qu'è pètit brayau. 


— Eyé vos diriz qu’ c'est l'vwè du p'tit Jésus — du poûf pètit 
Jésus — qui mont' d' jusqu'à l'avierche pou lí dire : « Man... 
C'est l' procession. » 


Franz DEWANDELAER. 
* N.B. : Nous avons respecté l'orthographe initiale. 


l sâront là... 
(Nivelles) 


| sâront là, tous lès bribeüs, 

Qu'ont mougni mwins' dè pain què d' malchance, 
Lès cyins qu'on-a spoté « lès Gueüs » 

Pace qu'i n'ont què d' l'ér dins leû panse... 


Tous lès plaukis, lès mèzalés, 

Lès cyins qu'ont sté riches dè dèsbine 
Yèt qu'ont tél'mint ployi leü skine 
Qu'on pinse toudi l'zès vir skèter... 


Lès nékieüs, lès stripyîs, lès léds 
Qu'ont d'vu s' créver dévant d' crèver... 
| sáront là, blémes dé colére... 
| vos racont'ront leü-n-istwére... 

Què leü direz... ? 


Qué leü direz, bon Dieu d' misére, 

Quand lés feumes qui n' savont pus brére 

Véront criyi : « — Pouquè lès guéres... ? 
Qué leü direz 

Quand i sáront d'lé vous, paqu'tés... ? 


(Priyére au bon Dieu d' Pitiè) Extrait. 
F. DEWANDELAER. 

LES CAHIERS WALLONS 


R'ciclâdje 
Petite pièce wallonne en un acte. Peut être jouée par des jeunes. 


L'action se situe de nos jours. Peut se jouer avec ou sans 
décors; prévoir seulement une table, quatre chaises et deux 
paravents. 


PERSONNAGES 
(par ordre d'entrée er scéne) 
Mme Bouteco (une vieille dame) Un facteur (une jeune fille) 
Le plombier (une jeune fille) L'électricien 
Geneviève (une religieuse) Un voisin 


Francoise (une contro euse SNCB) La bourgmestre 


Quand l'action commence, Mme Bouteco, une septuagénaire 
qui « fait » son âge est assise à la table et lit son journal. On 
sonne, elle va ouvrir. Entre le plombier : c'est une jeune fille 
mais habillée comme un garcon ; casquette de toile, blouson et 
pantalon bleu ou salopette, elle est porteuse d'une boite à outils. 


Plombier : Bondjoü ! Mme Bouteco, vos-avèz téléphone à m' 
patron pou qu’ djè vègne amantchi vo robinet qu'a l' toürnis' ? 


Bouteco : Bondjoü m' fi ! Mouchèz ! C'est bin djinti d'iesse venu 
ossi rade. Ca feit d'djà saquants djoüs qué |’ robinét dé m’ 
cujène è-st-areümè, gn-a s' nez qui n'aréte nin d' couri èt nin 
moyin dé |’ fé djoker. 


Plombier : C'est rin d' grave ô ca; c'ést dandjereü |’ cür qu'est 
üsé, moustréz-m’ ca. (Ils passent derriere un paravent où le 
plombier est censé réparer le robinet. Mme Bouteco revient 
aussitót en scére et demande) 


Bouteco : Vos n'avez nin seü ? V'léz éne chope ou doubin in 
p'tit vére dè pèkèt ? 


Plombier : Dj'in.me ostant in p'tit pèkèt ; dèl bire ca m' noye. 
(Le dialogue se poursuit d'une piece à l'autre.) Ca n' vos 
désrindje nin quà dj' fume ? 


Bouteco : C' n'est nin pou 'ne cigarète mins... n' feumèz nin 
trop, c'èst mwats pou |’ santé; vos avéz co l'air si djon.ne! 
Vos avez fini vos scoles ? 

Plombier : Djè l' vou bin crwâre ! Gn-a deüs ans qu' djè seü- 
st-au mèsti. 


Bouteco : Â ba! Vos n'èstèz nin co r'ssuwè padri vos-orèyes 
èt... vos n'avèz pont d' bârbe ! 


Plombier : | n' pôreut nin vali, si dj'ènn'aveus dèl bârbe, djè 
s'reus dins-in cirque. 


Bouteco : (étonnée) À !... Vos goute èst sièrvüwe. 


Plombier : Merci. Ça m' donera 'ne miyète d'âme, pace què djè 
n'ai nin ieü l' timps dè d'djèner. Mwin.ner lès èfants à scole ; 
èrmète ène miyéte èl maujon, fé l' bagâdje, fé l' sauce pou dès 
macaronis pou n'awè qu'à lès r'tchaufer quand is rintèreront, 
bin... i m'a falu bran.mint couri pou ièsse prèsse. 


Bouteco : Bin, vo feume ènn'a, dèl tchance ! 
Plombier : Djè n'ai pont d' feume ! 


Bouteco : Mon dieu qué maleür ! Si djon.ne ! Èt c'ést vous qui 
s'ocupe dès-èfants ? Vos-avéz ‘ne coumére dé mwin.nádje 
dandjereüs ? 


Plombier : El coumére dé mwin.nadje... c'ést mi : trwès-èfants, 
ène noüve maujone à payi, faut bin m' gangnádje ét co l' cia 


dé m'n-ome pou-ariver, tout p'titemint, à mète lès d'bouts 
acheune. 


Bouteco : Vo-n-ome ? Â Vo vikèz avou vo popa ? 


Plombier : Bin non, quéle idéye ! Djé vike avou m'n-ome. Djé seü 
l' feume dé m'n-ome, non ! 


Bouteco : (répétant) Vos èstèz |’ feume dé vo-n-ome ét vo-n-ome 
c'èst vo feume... Djè seü piérdüwe, mi. 


Plombier : Mins enfin Mme Bouteco, pou qui m' pérdez ? 
Bouteco : (prudemment) Bin... pou... pou |’ plombier, da ! 


Plombier : (éclatant de rire) Pou l' plombier! Cè n'ést nin l' 
moussemint qui fait l'ome, savèz Mme Bouteco. Djè seü plom- 
bière (il insiste sur le « re») plombiére... re.. re.. re; faut 
ièsse de s' timps, faut sé r'cicler Mme Bouteco, faut sé r'ci- 
cler. 


A 


Bouteco : (ahurie) Plombière !.. ê bin c'télelà! E vo-n-ome 
qu'èst-ç' qu'i fé ? 

Plombier : Bin... il èst... aide acoütcheü à l'opitâl, i done in côp 
d' mwin au médecin, i sogne lès momans. Pou lès cènes qu'is 

n' saveneut v'ni à l' matèrnitè, s'i gn-a pont d' complications, 
i va lès sogni à domicile. 


Bouteco : Djè rastaudje in fèl côp ! Quand ç' què dj'ai v'nu au 
monde, on, mi ! 


Plombier : Ca i èst, vo robinet èst r'faît. 


Bouieco : Merci bran.mint dés côps. Èt combin c' que dj' vos 
deu ? 


Plombier : L' patron vos-avoyera s' factüre. Arvéy, Mme Bouteco 
ét mérci pou l' pétite goute. Faut iésse dè s' timps èrdon ! 


Bouteco : Ârvèy insi Mons... Madame. (Le plombier sort, Mme 
Bouteco range le verre, essuie la table et reprend la lecture 
de son journal.) (Coup de sonnette ; tandis que Mme Bouteco 
va ouvrir on entend la voix de Geneviève) 


Geneviève : C'ést la Croix Jaune. Vous avez sollicité notre aide 
pour régler certains petits problemes ? 


Bouteco : Oyi... mouchèz, mouchèz. (A part) Comint faut-i dire : 
Mossieü, Madame ou Mamesèle ? Il a dès marones mins djè 
n' li veu pont d' moustache. (S'adressant à Geneviève) Dj'ai 
sti ‘ne miyéte fayèye vèyèz adon |' médecin m'a dit qu'i gn- 
aveut des djins èsprès pou s'ocuper dés vis qui sont tout 
seis, il a lomé ca dés... dés..-aides signors ! C' n'est nin co 
assez d' causer anglais, v'là qu'on nos stitche des mots italiens 
asteüre. 


Geneviéve : (riant) Aide « sénior ». 


Bouteco : Oyi, c'èst ça. Ê !... Pou n' nin dire dès bièstriyes là, 
comint faut-i vo lomer ? 


Geneviève : Appelez moi... ma mère. 


Bouteco : Mamaire ? Mossieü Mamaire c'èst bin djinti mins djè 
n' pou nin tout d' min.me, come ca, du preumi cóp vos apeler 
pa vo p'tit nom ? 

Geneviéve : Si cela vous géne dites... mére supérieure. 

Bouteco : Dj'ai ieü in vijin qui s' lomeut Julien Monfrére, djé 
sais bin qu'i gn-a Sint Mamaire su |’ calendrier mins... Ma- 
maire Supérieür.. c'ést |’ preumi côp qu’ dj'atind ca (elle 
réprime une envie de rire). Ô! C' n'ést nin |’ nom qui compte, 
c'est lès cias qui l' pótenut. 


Geneviéve : Je ne vois pas ce que cela a de risible. Que puis-je 
pour vous ? 

Bouteco : Bin... r'mète ène miyète èl maujon d'alüre, da, r'poli 
saquants loques, r'nètyi à têre, fait deüs, trwès comissions, 
mins... c' n'ést nin fórt dé l'ouvrádje pour vous coulà, Mossieü 
Mamaire Supérieür. 


Geneviéve : (répétant) Mossieü Mamaire Supérieür ? 
Bouteco : Ç' n'ést nin vo nom ? 
Geneviéve : Non. 


Bouteco : Comint non! È bin c'tél'lale ! C'èst vous qui vint d' 
mè |’ dire. 


Geneviève : Coupons là et dites : ma sœür. 


Bouteco : Mossieü Mamaire Maseür Supérieür ! Pour mi l' timps 
s' broüye... djé n' seü nin à m'n-auje mi, dj'in.mereu ostant qu'il 
arivereut ‘ne saqui. 


Geneviéve : Mais enfin regardez moi, je suis religieuse. 


Bouteco : À qwe c' qu'on veut ca? à vo marone ? Mi étou djè 
seü... r'lijieüse... dj'ai dèl relijion qwe. 


Geneviève : Nous n'y arriverons jamais, je suis ma sœur. 


Bouteco : A! ça tchét bin! Dj'ai djustemint mau m' bras... mas- 
sèz-l' s'i vo v'léz bin masseür. 


Geneviéve : Madame Bouteco écoutez moi : je suis mére supé- 
rieure au couvent, mais dans le civil, mon nom de jeune fille 
c'est Geneviève Vali. 


Bouteco : Gen'viève Vali! Dj'ai conu dès Vali à Badon, à |’ cinse 
dé |’ Gossepire. 


Geneviéve : Ce sont mes parents. 


Bouteco : Ca fait qu’ vos èstèz au couvent! Et vos courèz lès 
voyes à moto !... ét abiyiye à ome! 


Geneviève : Il faut être de son temps, c'est le boulot qui veut 
ça, nous remplaçons les petites Sœurs de Charité et nous 
circulons en voiture, à moto, motorette et même en vélo. Pour 
ces activités, le port du pantalon et d'une tenue sportive est 
beaucoup plus pratique et plus décent aussi. 


Bouteco : Vos vos... r'ciclèz qwè. 


Geneviève : (riant) Si on veut. 

Bouteco : Si ça continüwe djè va vèy ariver l' nouvia curè avou 
dès coütès cotes. (On sonne) Ça i-èst! Qu'èst-ç' què djè 
d'djeus ! (va ouvrir, s'incline) Intrèz Mossieü |’ curè. 


Françoise : (elle porte l'uniforme des contrôleuses SNCB)... Je 
suis... 


Bouteco : (l'interrompant) Djè saï ! Djè sai. (l'inspectant) C'èst 
vo nouvèle soutane ?... Nin mau |’ petit tchapia ! 


Françoise : (apercevant Geneviève) Geneviève ! Toi ici ! 
Geneviève : (même jeu) Françoise ! (elles s'embrassent) 


Bouteco : (ahurie) Françwèsse ! Ène coumére ! (elle en tombe 
assise d'étonnement) Ène coumére curé ! Après tout pouqwè 
nin! Djè seû bin binauje tins mi! Dins l' fond, c'èsteut du 
« rachitisme » hein dè toudis mète lès couméres au rankart 
chèz lès curès ! 


Françoise : V'la vos coupons Mme Bouteco. 

Bouteco : Mès coupons ! Vos vos-ocupèz d' çoulà ètou ? 
Françoise : Bin, c'èst m' mèsti. 

Bouteco : Vos stèz curè-ouvri ? 


Françoise : (regardant autour d'elle) Curè!... (s'adressant à 
Geneviève) Ê ! En candjant d' moussemint tu n'aureus nin qué- 
quefwès candji d' couvent ètou ? (elles éclatent de rire) 


Geneviève : Ce serait trop long à t'expliquer (s'adressant à 
Mme Bouteco) Françoise est employée à la SNCB, c'est elle 
qui contrôle les billets sur les trains et comme le titulaire est 
malade ele le remplace. Vous aviez demandé des coupons de 
service, elle vous en apporte. 


Bouteco : Vos vos r'ciclèz dins lès trins. Mins pouqwè n'avéz 
pont d' marone ? 


Françoise : Mais, je porte l'uniforme réglementaire. 


Bouteco : Djè n'i fou pus goute mi. Vos fèyèz in mésti d'ome ét 
vos mètèz dès cotes... enfin... mins gn-a nin à dire, vos avèz 
in bia p'tit tchapia. (les jeunes filles rient et embrassent Mme 
Bouteco. 


Ensemble : Vous êtes bien brave, Mme Bouteco. 
Facteur : (entre en chantonnant) V'la l' facteür !... c'èst l' fac- 
teür ! L'uch èsteut douvru, djè n'ai nin ratindu qu'on m' diye 

dè mouchi. C'èst pour vous, Mme Bouteco, ène pètite signa- 
türe s'i vous plaît, c'èst vo pension. (elle signe, il paye) 


Bouteco : ls sont rapiasses au gouvèrnèmint, dj'ai bin dès rûjes 
d'awè ‘ne pètite rawète, pourtant ç' n'est nin faute qué l' 
mayeür nè s'ènn'ocupe nin. C'è-st-ène dévouwéye no mayeür, 
mins l'Etat c'èst tèrtous èt nulu, on n' sait nin qué sint priyi, 
is sont toudis |’ cu au waut. (s'adressant au facteur) Vos stèz 
marié ? 


Facteur : (signe de téte affirmatif) 

Bouteco : Avou én-ome ou éne coumére ? 

Facteur : (effaré) Qwé ? 

Bouteco : Bin oyi, vos stez in facteür ou ène factrice ? 


Facteür : (riant) éne... Bin vos avez raison, djè n' sai nin comint 
ç' qu'i faut dire... djè seü ène feume facteür da! 


Bouteco : Vos vos r'ciclèz dins lès létes ét lès gazétes. Èt vo- 
n-ome qu'ést-ce qu'i fait ? 


Facteür : || èst cwéfeü pou lès couméres, pouqwè ? 


Bouteco : Ô pou rin, come ça ! Vos savez, i s'reut Mme Pipi ou 
bin « nurse » dédins 'ne pomponiére qué ça n' mè sbarereut 
nin : faut iésse dé s' timps ! C'ést lè r'cicládje. 


Facteur : (il rit de cette boutade et sort en disant :) Salut à 
tèrtous ! 


Tous : Ârvèy facteür. 
Geneviève : Vos aviz dès comissions à fé ? 
Bouteco : Oyi, m' dresse ést vüde. 


Geneviéve : E bin nos l'alons rimpli. Du pwin, dandjereü, du 
büre, du cafè, dèl tchau. 


Bouteco : Èt du lacia, si vos v'léz bin. Mins dj'atind qu' vos 
n'avez nin roubliyi no viy lingadje, c'est bin ca. 


Geneviève : Pont d' dandji ! On n'atindeut qu' ça à l' maujon, ca 
m’ fait |’ coedr tout binauje dé l'èrcauser ; no lingádje c'est 
come lès bétch dé més viy quand dj'èsteus èfant. 

Françoise : Et dés légumes, is n' vos è faut pont ? 


Bouteco : Siya... dés früts. 

Françoise : C'èst dès légumes pour vous, c'èst t'ossi bon. Ratind- 
m' Geneviève, cjé m'è va avou twè. A tout d' chüte, Mme 
Bouteco. 


Bouteco : (reprenant son journal) Èst-ce qu'è dj' va ièsse ène 
miyète tranquile asteüre ? (coup de sonnette) Gn-a dès djoüs 
qu'on n' veut nin in tchat. Mins, c' n'est rin, audjoürdu, tous 
lès tchats sont c' sórtiye. 


L'électricien : C'ést pou |’ compteür! (entre un garçon plutôt 
efféminé : longs cheveux; une boucle d'oreille ; chaine au 
cou ; bracelet; jeans et chemise à fleurs) 


Bouteco : (prudente) Bondjoü... ma...dame. 
L'électricien : Madame ! Non mins... ca n' va nin non ? Vos n' 
m'avez nin bin r'waiti ? 


Bouteco : Bin siya, mais c'est malaujiy... (le détaillant) Vos avéz 
dés marones, dés longs tch'fias, éne bague, éne bouke d'orèye, 
ène tchin.ne à vo pougnéts... 


L'électricien : Vos fèyèz l'inventaire dés djins quand is véneneut 
VOS vèy, vous ? 


Bouteco : Non... mins... djé seü dé m' timps, djè saye dè m' 
tèni au courant du vicádje dès djon.nes. Comint c' qu'on vos 
lome ? 


L'électricien : Claude. 

Bouteco : Claude Emp'reür ou Impératrice ? 

L'électricien : Qwe ? 

Bouteco : Claude au féminin ou au masculin ? 

L'électricien : Spliquéz-vous djè n' sais nin c' qué vos m’ v'lez 
mi. 

Bouteco : (apercevant un soupçon de moustache) C'ést da vous 
ca ? 

L'électricien : Oyi. 

Bouteco : Scusèz-m' (elle tire sur la moustache naissante) 


L'électricien : Ay ' Non mins... ça n' va pus dins vo tièsse ? 
Qu'ést-ce qu'i vos prind d' satchi insi su més pwèys ? 


Bouteco : Ca fait qu'insi vous, vos vos r'ciclèz dins l' rayon 
coumére ! È bin m’ fi, i vos manque co 'ne saqwe : du roudje 
su vos léves, du vérnis su vos ongues ét du bleü à vos-ouy. 

L'électricien : (furieux) Ayu c' qu'il èst |’ compteür. 

Bouteco : (même jeu) Rolà. 

L'électricien : (revenant de derrière le paravent ou des coulis- 
ses si c'est sur une scène) Ça i-èst, arvèy ! 

Bouteco : Arvèy... (hésitant) Mad.. Moss.. ô èt pwis.. arvèy tout 
coürt. (elle se rassied, aussitôt coup de sonnette et entrée 
intempestive du voisin, il tient un bébé dans ses bras (une 
poupée qui pleure) 

Le voisin : Mme Bouteco... Mme Bouteco, il a dit popa, vos atin- 
dèz, il a dit popa, s’ preumi mot; djè sed tout r'toüné ; c'est 
m’ feume qui va iésse sürprije ! Djé m’ va fé in bon p'tit souper 
pou fièster ca quand èle rintèrera. (il sort) 

Bouteco : Come tout candje tout d' min.me. Es' feume èst chef 
dé scole ét c'èst li qu'a pris deüs-ans d' condji d' maternité. 
Is sont d' leü timps. (elle se retire derriere un paravent) Djé 
m' va candji d' caraco, faut ièsse dé s' timps. 

Francoise et Geneviéve : (rentrant en bavardant) Voilà, les 
courses sont faites. Ouh ! Ouh ! Oü étes-vous ? 

Bouteco : Djé sea ci. 

Geneviéve : Nous avons rapporté une tarte, nous allons la man- 
ger ensemble. 

Bouteco : C'ést bin djinti, météz |’ tâbe ; gn-a dès jates ét du 
café à coste. (pendant que les jeunes filles dressent la table, 
entre le plombier) 


Plombier : Pardon, éscuse ! Djé creus qu' dj'ai roubliyi m' clé. 
Geneviéve : In plombier qui n' sait nin douvri s'n-uch sins clé ? 


Plombier : C' n'ést nin pou douvri én-uch, c'ést pou douvri 'ne 
bombone dé gaz. 


Geneviéve : Vos vindéz dés bombones à sérüre vous ? 


Plombier : Vos f'riz bin d' vos-é mète ieune rolà, vous, d' sérüre 
(il montre les lèvres de Geneviève) pou dire dés parèyès biès- 
triyes !... 


Bouteco : (de derrière son paravent) | cache aprés s' clé à 
molaire. 


Françoise : Pouqwè, il é-st-aracheü d’ dints ? 


Plombier : (brandissant la clé qu'il a retrouvé) Vé-l'-là m' clé 
(entre le facteur) 


Facteur : Mme Bouteco, en causant dj'ai lyi vo courier dins m' 
satch. Hum !... ca sint bon roci. 

Plombier : Dj'aleu l' dire. 
Francoise : Ene jate avou nous ? 
Tous : C' n'èst nin dè r'fus. 


L'électricien : (rentre en tirant sur son chuwing gomme) Salut 
la compagnie ! 


Francoise : (furieuse s'adressant à l'électricien) Tu m'as chit! 
Djè t' l'aveus pourtant dèsfindu ! 


Electricien : Ma choute... dj'ai télemint fwim dé t' vèy. 


Francoise : Vas-é mawyi t' cawoutchou óte paut.. tu m' dés- 
gousses. 


Mayorèsse : (sonne et entre en coup de vent) Bonne nouvelle 
Mme Bouteco, vos-afaires vont s'arindji au mieü. (regardant 
autour d'elle) Ó excusez-moi, bonjour (elle donne une poignée 
de main à la ronde) Mais oü est donc Mme Bouteco ? 


Voix de Mme Bouteco : Elle èst droci. 


La mayoresse : (va retrouver Mme Bouteco derrière le paravent 
Mme Bouteco ! C' n'ést nin vrai ! (à ce moment on entend une 
musique joyeuse et bien rythmée. Le paravent disparait, on 
peut alors voir Mme Bouteco en petite tenue : maillot ou short, 
casquette blanche, pull clair, chaussette blanche et pantoufles 
sport, pédalant soit sur un vélo de gym ou sur un vélo d'enfant. 


Tous : (s'exclamant) Mme Bouteco ! 
La mayorésse : Mins qwe fiéz là ? 


Bouteco : Vo l' véyéz bin, djè mè r'cike, djè mé r'cike... faut 
iesse dè s' timps là (chantant) Pou sé r'cicler, pou sé r'cicler, 
pou sè r'cicler faut pèdaler (bis) — (Musique entrainante pour 
que les acteurs puissent se mettre à danser) 


Le voisin : (en colére) Binde dés mwin.ne-brüt qu' vos éstéz, 
ést-c' qué vos-alèz vos djoker, |’ pètit n' sait dórmi. 


Francoise : Amwin.néz-l' roci on va |’ bérci. (Geneviève prend 
le bébé et danse. Tout le monde danse tandis que le rideau se 
ferme doucement, s'il n'y a pas de rideau, les acteurs vont 
chercher le public pour une ronde et lorsque le morceau de 
musique se termine ils regagnent ce qui leur servait de scéne 
et saluent en chantant « Faut sé r'cicler »). 


FIN 
J. SPINOSA-MATHOT, R.N. 

Parfum 00.37 
SAYNETE POUR ENFANTS DE HUIT A QUATORZE ANS 


D'une durée de vingt minutes maximum. 


Sur un thème un peu farfelu, nous avons cherché à intéresser 
les enfants au plaisir de l'interprétation en notre dialecte wallon 
que la plupart comprennent mais ne parlent pratiquement pas. 


Décor : une place de village, un peu à l'avant un banc. Par terre quelques 
bouts de bois, faisant office de quilles. 


Personnages : Le nombre est laissé à l'appréciation du metteur en scène 
qui voit l'espace dont il dispose et l'intérêt des enfants désirant participer 
au spectacle, 

PERSONNAGES ACTIFS : 


Gus' : garçon de 14 ans, personnage principal, a le plus de répliques. 
Mirloute : mendiante, personnage à caricaturer, chevelure hirsute, 
Carine : jeune fille prétentieuse, assez élégante, 

Alice : lunettes, fichu sur la tête, vieille fille respectable. 

Quelques comparses pour quelques répliques. 


Pour faciliter le jeu, il nous paraît logique que les acteurs gardent leurs 
prénoms respectifs, 


Employer aussi le nom de la localité où le spectacle est donné. 


Quand le rideau se lève, quelques garçons et filles discutent 
entre-eux. 


In gamin : Gn-a nén à dire, i nos faureut in djeu d' pètanque ! 
In aute : Auji à dire, maïs lès yârds pou l'awè ? 


Ene fiye : Mi, d'ai dès sous à m' tirelire, mais mé moman nè 
vóra nén qué dé lès déspinse pou in djeu pou tèrtous. 


Gust : Tès parints, c'èst dés-áriérés !, i né conichèt né d'djà lè 
comunauté europèyène ! 


In gamin : Wèy, in Russie, on n'a pont d'djeu pour li tout seü, 
c'est pou tértous. 


Ene fiye : È si on n'aveut iun d' djeu, qui c'ést qui l'audereut ? 

Gus’ : Nos l' métrés chez mamesèle Alice droci su |’ place; i 
s'reut in bone place ; èle n'a pont d'ome ni d'èfants pou nos 
l' macsôder. 
Tous rient. 


Gus' : Mais di pinse!, d'aï ène idèye, atindèz, dè r'vén tout 
d' chüte ; dè va qué |’ gazète èt dè vos lirai ène saqwè qui 
pôreut nos rapôrtèr dèl manoye. (Il s'en va.) 


Ene fiye : Qu'èst-ç' qui li pousse dins l' caboche à Gus' ? 
Gus' revient un journal à la main ; tous l'entourent. 


Gus' : Choütèz cètèle-ci, èle m'a pètè dins l'ouy come ène alu- 
mwáre. (Il lit : Au Danemark le musée d'histoire naturelle a 
dü supprimer la section variété de poux à téte rouge vivant 
sur l'homme. Les derniers spécimens en leur possession ont 
trouvé une mort subite, lors de la visite de miss Univers. Les 
effluves de son parfum préféré 00.37 en seraient la cause. 
Elle offre une coquette somme d'argent à qui lui procurera des 
poux sains et résistants pour remplacer ceux dont elle a causé 
la mort. 


Ene : fiye : Dis, Gus’, i gn-a nèlu droci (on peut nommer la 
localité) qu'a des püs ! 


Gus' : Siyè i gn-a co véci, ét waitez dé c' costè-là, justèmint 
‘ne pépiniére à püs s'amwin.ne. 
A ce moment entre la mendiante (montrer le caractere simplet 
du personnage. 


In gamin : Mi, dé comprind..., Mirloute va nos foürni d' qwé rim- 
placer lè chèptèl du muséye du Dan'mark, ét nos fer awè lès 
yàrds pou no djeu d' pétanque. 


Gus' : On wét què t'as in bon mwaisse d'èscole, t'as compris 
tout d’ chüte. 
Une fille s'approche de Mirloute et lui donne un caramel. 
Mirloute s'assied sur le banc, elle fait beaucoup de manières 
et montre un réel plaisir à sucer ce bonbon. 


Miroute : D'in.me bén lès caraméles,.. hum... c'ést bon... 
Une fille inspecte la téte de Mirloute et revient prés du groupe. 


Li fiye : Elle a dés püs qui courenut plin s' tiésse ! 


Gus’ (décidé) : Couréz à vo maujone qué dés bwésses in plastic. 
Quelques-uns sortent et rentrent aussitót, des boites à la main. 

Gus’ : V'là come nos-alons nos î prinde (il s'adresse à la fille 
qui possède les caramels) : twè tu vas lè rampanser aveu tès 
bobones ; (désignant deux garçons ou filles) : nous-ôtes, nos- 
alons atraper lès pus... cèti-là téront lès bwèsses pou lès-ouvri 
èt lès sèrer à chaque côp, qu'on î mètra in pü. 
lls s'approchent de Mirloute et commencent la chasse, tandis 
que la fille la gave de caramels. 


(Beaucoup de simagrées doivent accompagner ce passage.) 


Arrive Carine habillée à la dernière mode, on arrête la récolte 
pour la regarder. Elle s'avance en minaudant. 


Gus' (moqueur) : Vè-l'-là Carine in grand tralala, on-aura tout vu. 
Tous en chœur : Pou qui ç' qu'èle sè prind ? 
Carine : è bén là, dè vas nn'aler ièsse manequin à Charlèrwè... 


Ène fiye : Totaleüre èle va nos dire qu'èle s'è va à Paris... 
Tous se moquent d'elle et reprennent la chasse. 


Carine : Qu'èst-ç' què vos fèjèz à Mirloute ? 
La fille aux caramels : On li cache à püs. 
Carine : A! c'est lé samwène dé l' propreté à no viladje ? 


Gus' : Non, c'èst |’ samwène dé |’ comunauté, pou lès bonès 
vacances pou tèrtous. 


Carine : Qu'èst-ç' què lès püs ont à vèy avou çoulà ? 


In p'tit gamin : C'èst pou lès vinde, pour nous nos achèter in 
djeu d' pètanque, pou nous-ôtes tèrtous. 


Carine : Dè peu vèy lès püs à Mirloute ? d’énn’ai jamais vu. 


Gus' : Tu peus lès r'waiti, c'èst dès spéciales, dès gros à tièsse 
roudje, dés ráres. 


Elle s'approche, un garcon arréte de chercher et renifle forte- 
ment. 


Le garcon : Tu sins bon... 


Carine : Di, m' fi, c'ést du parfum 0037. 


Gus' (bondissant vers elle) : Qu'ést-g' què t'as dit? parfum 
0.0.3.7. 


Carine (trés prétentieuse) : Wéy, t'as bén intindu : parfum 0.0.3.7. 
Dé l'ai r'ceüt pou mé-n-anivérsaire. 

Gus' (furieux) : Fou l' camp dè-d-ci ! impwèsoneüse ! saboteüse ! 
dèguèrpi sins trin.ner ! manequin d' rén du tout. 
Tout le monde se met à chasser Carine, effarée, ne compre- 
nant rien à ce qui lui arrive. 


La fille (restée près de Mirloute pousse un cri) : Ça i èst : lè 
maleür è-st-arivè ! tous lès püs sont môrts su |' tièsse dè 
On entr-ouvre les boîtes (tragiques). Cètici sont môrts ossi 
asphixès pau manque d'air ! 


Gus’ (désespéré) : C'ést foutu. Il montre les poings à Carine, 
tous huent la jeune fille. 


Gus’ : Va-tè-zè à Charlèrwè, qu'on nè tè vèye pus! grin.ne dè 
sôrcière !, anti-collectiviste !, insecticide ambulant ! ! ! 


Du cóté opposé mademoiselle Alice arrive à petits pas. Elle 
interpelle les enfants. 


Mamesèle Alice : Dijèz, lès èfants ; vos n'è mwin.nèz iun, d' 
dèsdü ? 
Les enfants se rapprochent d'elle. Mirloute toujours assise sur 
le banc, indifférente à ce qui se passe continue à sucer les 
bonbons. 


Gus' : C'èst lè manequin dè Charlèrwè qui nos-a faît piède dès 
yârds. 


Une fille : wèy,... èle a v'nu apwèsoner nos püs aveu sè parfum 
0.0.3.7. 


Alice (est complètement ahurie) : Dès püs ? ? ?... vos avèz dès 
püs ? 


Gus’ : Wéy,... lès cias dé Mirloute, qué nos alés vinde à in mu- 
sèye. (De plus en plus désespéré) : aveu cès sous-là, nos 
aurés acheté in djeu d' pétanque pou nous-ótes tèrtous. (Acca- 
blé il se laisse tomber sur le banc.) 


Un garcon : Wèy... nos l'aurés métu à vo maujone pour vous nos 
l'aurder, pace qué vous mameséle Alice vos n'avez pont d'ome 
ni d'éfants pou nos |’ macsóder. 


Une fille : Vos compèrdéz bén, mamesèle Alice, qué nos parints 
n'ont nén l' moyén pou mète dés sous pou dés djeus, d'abórd 
on n'ósereut leü-z-é causer. 


Mameséle Alice (les regarde songeuse) : Ca cousse tchér, vo 
djeu d' pétanque ? 

Gus’ : Gn-a deüs-trwès pris, dè pinse qu'aveu chij-sépt cints 
francs on-aureut ène saqwè dè convènabe. 


Mamesèle Alice (se décidant) : Choütèz... dè n'ai jamais ieü à 
mè plinde dè vous-ôtes, au contraïre, vos-èstèz toudis prèt' à 
mè rinde sèrvice. D'ai sti qué bramint d' bos èt i nè m' faurè 
pont d' tchèrbon. Dè vas vos achèter vo djeu, insi vos vos 
amüserèz toutes lès vacances. 


Tous en chœur : Mèrci mamesèle Alice, on va co vos vèy pus 
voltiy. 
Acclamations, cris de joie, Carine est revenue voir ce qui se 
passe. 

Gus' joyeux s'avance vers le bord de la scène et s'adresse au 


public : Cè n'ést nén lé samwéne dé l' propreté, ni dé |’ comu- 
nauté, mais céle dé |’ solidarité dés viyés djins aveu lès 


djon.nes. 
Se tournant vers ses camarades, — « In choeür tértous... : 
Vive mamesèle Alice!!! ét twè lé manequin d' Charlèrwè 


quand Mirloute passerè dèvant vo-n-uch mètèz li éne miéte dé 
parfum (tous en chœur) 0.0.37. 


FIN 


Tchantez 
Lingadje di Grand-Leez 


« Poqwè brèyoz 
À tchôdès lârmes ? » 
« Dji braî por vos, 
Èt su l' murwè d' voste âme. » 


Tchantez putôt, tchantez, 
Min.me si vos 'nn'avoz nén l'idéye, 
Vos v' ritroveroz 
Binauje au mitan d' vos pinséyes. 
Tchantez, tant qu'i d'mère è payis 
Dès-aîrs d'amon nos-ôtes. 
Èstot-ç' po m' dire mèrci ?... 
Da |’ pure copète d'on plope, 
On tchant d' mouchon s'ènonde. 
Li ossi v'leüve sipaude 
On-air di fièsse 
Su |’ monde. 

Albert ROUSSEAU. 

Mikro Aphierôma, Pitite ofrande 
(De Yannis Ritsos) 


On-oühê 
(Traduit du Grec, P. 135) 


On-oühé divins l'âbe. Il achève on p'tit gazouyèdje adon on deü- 
zin.me tot s' nokant atoü di s' taye li blanc vantrin do Prétins. 
l toûne on momint s' tièsse, louke sogneüsemint, dimeüre binâhe 
Et, tot d'on côp, i plonke divins l' bled ciél ; i s' pied è s’ tchant. 
Vos, doü loukez-v' ? Li vèyez-v' co ? Mostrez-m'ol avou. 


Si dji saveüs 


(P. 137) 
Blanc-mwârt ciél, neüre lune 
Si dj' saveüs quéle tchimije vos pwartez, 
Si dji saveüs doü qu' vos d'morez, 
Li ciél ét m' vwès sèrint óte tchwe. 
O vi courti 
(P. 152) 


Lès-âbes aviyis po saqwants-iviérs, come dés neürés posteüres. 
Li fontin.ne à setch. On p'tit oühê 

s'a t'hou on momint e l'ér, sô d' sès-êles, 

il a sètchè li fi di s tchant ét i 'nn'a fét des bokèts ; 

adon, i l'a raloyé. Les vis-âbes 

ont lévé leü tièsse èt is-ont louké. Tot d'on côp 

li fontin.ne a-st-èfilé cing’ pieles divins li fi d' l'oühé. 


Li manédje 
(P. 178) 
— «Ni k'machez rin lès-afêres ! », lu di-st-i. Lèyiz-lès simpes 
èt blaw'tantes come vos lès-av' fét. Dès grandes finièsses, dès 
blankés tchambes totes plin.nes di loumire, lès blankés gordè- 


nes, li bone blanke sinteür do lècê qui cüt, divins tote li mohon... 
(poqwé plorez-v' ?) 


È nosse nové courti a dédjà sude on rodje lis’, éco on djéne. 
Léyez-m’ sucrire, mi, avou one tote pitite tchanson come cisse 
quu vos scrivez avou |’ canèle divins lès p'titès-assiètes di 
crin.me, róyelées so |’ grande tâve do |’ cühéne, avou vosse 
sainte, todrmentéye, matèrnèle èt vigireüse mwin. 

Müsèdje 
(P. 197) 

Dwèrmez !, lí di-st-i, mi dji veüyerè so vosse somèy. 
Divins lès pires, lés-oühés dwarmèt. Dji ratind 
djusqu'à p'tit djoü, djusqu'à ciste eüre-ci, doü qu' li 
steüle si drouve à sépt' pititès finièsses 
po vèy li pire qui s' trawe come one châpe d'oü 
èt deüs oühés mousser foü d' vosse pwètrine. 


Tchanson 
(P. 193) 


Li pus p'tite feye réwe lès fleürs divins l' coür di d'vant. 
Ele réwe tot tchantant l'éwe, ét l'éwe tchante avou lèye. 
a one téle al'nut' dji mourerè. Esté, Esté. 

las’, 

Elas’ one téle al'nut' dji n'è pou pus, dj'èglatirè 

Cinq’ djalofrénes, rodjes come on baré d' fed; mi dji 

li bouweré 
S' blanke flanèle divins |’ fleüve, tot sérant inte més dints 
one cochéte di lavinde ; mi avou mi p'tit ongue 
dji li sètcherè lès cing’ grins d' plonk’ fod di s’ pwètrine ; 
lès cis qu'ont sti s’ planter dizos s' foyédje 
élas’, ét qui l' djóye èt |’ doleür coûtchèt, massale 
conte massale. 


` 


Li mohe à |’ lâme 
(P. 166) 


L'èfant a passé, à cabaye s'on mulèt 

L'ome di mér a d'né èsprès on côp d' pid s'one galasse 
Lès vindindjeüs s'ont édwarmou è l'ombe di l'ábe 

One mohe à |’ làme toürnikeut sins-ovrédje 

p'tète bin qu'èle répéteüt si aritmètique 

p'tète bin qu'èle fièsseut divins |’ zunèdje di sès-éles 

li lame po l'éfant èt I’ cire po l'églihe 

li plan di s-y-architectüre, èle li pwatereut tote seüle. 


Trad. Lisa CHASTELET, R.N. 

Mariye à l’ Trique 
Conte inédit de « Louline Vôye » 


Mu p'tit frére Tibaud n'avot nin co èn-an qu'i c'mèçot d'djà à 
djiboter tout sed d'in d'bout à l'óte du |’ tchambe duvant. On 
l'avot toudi laî randacher à ç' place-là dudpwis qu'i p'lot sortu 
fü du s' birce paç' qu'i gn-avot co in plantchi d' bwès, èt pis 
pag’ quu la place astot rachandiye pou cu du l' tchuminéye. C'est 
pou ca qu'i n'i f'jot nin cru come à l' maujon, ét nin si frèd qu'à 
l' tchambe duri. 


l| astot mou avancé pou s'-n-àdje, cu p'tit bout d' tchique-là ! 

| c'mécot d'djà à báboter quéques mots. — « C'ést bin plaiji, 
S'apinse lu Natole du Gourli — c'astot in véjin, in vi grigneüs qui 
n'in.mot nin lès-èfants —, ça tchandje du l'óre gnâwer tout d' 
djoü come in tchét d' travüre ». lène dés prémires rimètes qu'i 
wétot d' sawér rudire tout sed, c'astot la cé quu bobone du B'jin 
li avot apris quand elle avot sté v'nüye quinze djoüs à |’ maujon 
pou tirer éne supine fü du pid da moman quand c'è sté pou 
z-apréter ma grande comignon. Ele lu f'jot zoupler su s' djéron 
t'a chantant 

Youp dou doup su lu spiria 

Djambe du bwès n'a pont d'oucha 

Nosse mèskène ni sét danser 

Nosse vaurlèt nèl sét miner 

Nosse tchivau n'a pont d'awin.ne 

| 'nn'auré qu'à l'óte samwin.ne 

Avou l' ci dé capitin.ne 

| n'a pus qu'on p'tit chuflèt 

Po chufler o nez da Tchantchès 


Pis, Tibaud s'è métu à volu tchanter. Adon, c'ést mi qui li 
apurdot lès notes : 
Dó ré mi fà so là si dó 
et on rudchindot la game come ça : 
Tous lés gros tchéts, c'ést dés márcaus. 


In vrai p'tit roufion, bon pou mète ou batch! Mais pa dés 
cóps, dju v' dumande bin chür cu qui li passot dins la tiésse 
pou ène zine, mais i duv'not in prèmi sacadjale. In côp, il avot 
béroüdé ène potéye du fleürs djus du djivau. En-óte côp, il avot 
monté su éne tchèriye, ét du-d-là, i s'avot sté adjoker s' lu p'tit 
bufèt d' tchin.ne à f'jant voler lès câdes ét lès cassons la panse 

au wót. Si, diâle, cu n'aurot co yu sté qu’ ca! Mais in bé djod, 
voulà, wê, qu’ nosse mére li tume su l' cwárps qu'il astot qui 
grévissot avu ène pince-trèsse da bobone après la prije du l' 
lampe du tch'vét. Ele l'è r'doublé come i faut, mais dj'in.me 
ostant 'nn'aler tchérier à l'éwe dins éne banse : la s'mwin.ne 
d'après, i rapougnot dédja. Ca fwait quu : cn s'è décidé d'aler 
trovu la Magrite du Vi Marchau. 


C'astot ène viye fame qui d'mèrot toute seüle dins ène pitite 
maujon ou d'vant d' Sétcheri. Dins l' timps, c'avot sté ène fwadje 
à leü maujon. Su pére, lu vi Marchau come on l' lomot, c'astot 
én-ome qui counichot d'djà brámint dés cayèts. | wèrichot du 
S'crét, ét on d'djot min.me qu'il astot in pô advineüs : si c'aurot 
yu sté l' cas, i v's-aurot seü dire qui qu' c'astot qui v's-avot voyé 
in mwais sórt, ét qwè fére pou v's-é mète quite. Il è moru d' sa 
bèle mwärt, à quatrè-vingt deüs ans, mais il avot yu sougne 
d'aprinde sa bwéssele, èt d' li d'ner lu s'crét. C'ést pou ca qu'on 
la v'not houtcher du-d-bin lon pou dès-èfants qu'avint sté chaudé, 
ô qu'avint la five lente, ü qu'astint jusse in pô malaujis. 


Mi, dju ‘nn'avos peür du c' viye donzéle-là, ét dj'auros d'né 
bin gros pou polu 'nn'aler djouwer ou pachi da Omér Crape, ü 
€' quu dj' nous-avins amantché éne cabane dins lès pétrés. Mais 
la véspréye quu la viye d'vot v'nu, i voüdot à séyé, quu v' n'auriz 
seü mète in tchin à l'uch. Adon dj'ai bin sté oblidjé du d'mèru 
raclós à l' maujon, èt d' duvu choüter lès ragadladjes du c' viye 
crapaude-là. 


Quand èlle è arivá à |’ maujon, Tibaud astot qui djouwot bin 
paujiremint dins in racwin pa-dri s' pitit lit. | s' kuveroüyot su 
sa carpète avu s' pitit baston d' mauveléte à |’ boutche, qu'il 
avot dudpwis èstant tout p'tit pour li rawier quand i pèrçot dès 
dints. — « Vinauz vèy qui c' quu v'là, p'tit bokèt d'ome, di-st-èle 
moman ; c'ést nin vrai qu' tu n' la r'counus nin, don ; bin c'ést 
ma-tante Magrite du Sétcheri, tais' ! Déne-li ène grosse pètante 
bauje, insi, come ir vayant ! » 


Wê, là qu'on dit cu’ lès-èfants n' rabrèssèt nin volti lès viyes 
fames qu'ont quéques poy du baube su l' minton ! Pourtant la 
ma-tante, là, lèye, — èle n'astot nin pus ma-tante quu vous, da, 
on d'djot bin qu’ ç'astot co in pô parint, mais surtout, c'astot 
l'aladje inlà du s' racousiner atur camaràdes — la « ma-tante » 
Magrite, di-dj', élle avot |’ toür pou lès ac'miter, lès p'tits zwâres. 
| n' lï è nin d'djà ‘alu ène duméye-eüre pou fer cazoupler lu 
Tibaud su s' chou, èt s' li fer raconter la riméte du « spiria ». 

Djusqu'adon, dju n'avos nin rul'vé lès bèrdèladjes du l' viye 
fame. Mais l'istwâre qu'èlle è raconté ou Tibaud après, dju m'è 
souvins co come d'ènut'. À l' fin dès fins, dju n'avos nin mau 
fwait du d'méru à |’ maujon c' djoûr-là. 

— « Pisquu v's-onz sté vayant, di-st-èle la Magrite, dju m’ vous 
va conter l'istwáre da Mariye à |’ Trique. 


Dins |’ timps, i gn-avot brâmint dés lumerétes pattavau lès 
bwés ét lès tchamps. Mais c'èst surtout dé lès c'mintires, dins 
lès trouferiyes ét dins lès fagnes qu'i gn-ènn'avot griblé. Pa dès 
cóps éles vinint voleter aprés lés djins qui trin.nint avau lés 
vóyes dul nut'. C' quu dju v' va dire, ca s'è passé aprés la guére, 
quand on v'not jusse du mète la lumire ou viyadje. C'astot la 
s'mwin.ne du d'vant |’ Noyé ; la lune astot à s' fin duscréchant. 
| gn-avot én-ome qui ruv'not du l' gáre du Pwès, à pid paus bwès. 
l s'avot mou ataurdi, ét à l'anuti, i astot seülemint qu'i r'montot 
lès Lodjes. Quand i è yu sté arivé djondant lès Fagnes Mariètes, 
i gn-è éne lumerète qu'è adáré sur li. T't-ossi vite, noste ome 
s'è mètu à l' trousser come in piérdu pou wêter d' gangner ène 
maujon après lès Baraques ; maîs non pus, la lumerète astot pus 
féle quu li. Et èle vinot catoürner t't-autoü d' sa tiésse t'a zü- 
nant : — « Batije-mu ! batije-mu ! » Tu dos sawér, pou ta gou- 
vèrne, mu p'tit chèchè, quu lès lumerètes, c'ést dès-âmes du 
p'tits-èfants qui sont mwárts duvant d'awèr suté batijés. (...) 
Aprés trwâs quate çants mètes, noste ome nu savot pus hay ; 
i lanot come in tchin ; il astot prét' à tumer là. Adon, i s'è r'ssou- 
venu quu sa viye mére li avot éspliqué pou comint s' méte quite 
dès lumerétes. | droûve la malète ; i gn-é d'mérot co du pwin 
du live ét in fond d' tène café dins |' bidon. — « C'astot pis qu’ 
du l'éwe, cu lapète-là qu'is m'avint tchonké pou |’ voyadje, di-st-i 
dins li-min.me ; bin, va, ca s'ré t't-ossi bon qu' dul bénite éwe 
dandjereüs ! » | droüve lu bidon d’ café, èt s'unn'aspèrje du costé 
du |’ lumeréte t'a d'djant : — « Dju t' batije; tu t' loumerés 
Mariye. » Mais non pus, ou min.me momint, i gn-è lès lumires 
dès Baraques qui s'ont alumé. Èst-ç' pag’ quu lès lumerètes nu 
savèt nin viker à l' lumire ü ést-z' pac’ quu l'ome l'avot batijé 
avu du cafè, i gn-é quu : lu batéme è sté cabroüyé. La lumeréte 
n'astot pus lumeréte, mais cu n'astot nin co ène âme d'éfant 
non pus. Wétéz bin asteüre comint c' quu l' diále sondje à t't-à- 
fwait, là, li. Il è bin veü quu c' nouvèle lumire-là qu'alot lumer 
lés viyadjes toute nüt', c'astot in plan pou lu d'zaurnier dins sés 
mwais toürs. Pou s' ruvindjer dés djins ét d' leüs nouvétés, il è 
raclós la p'tite Mariye-lumeréte dins lès fils du l'èlèctrique, ét 
s' li è d'né éne trique pou lèye rudinguer lès cés qui vérint après 
lès lumires. Èt l' diâle dijat : — « Asteüre, tu t' loumerés Mariye 

à l' Trique », dijat-i. Mais la trique astot in pô coûte, èt pou dire 
lu vrai ü c' qu'il èst, i gn-è qu' dins lès prijes du courant qu'i 
faut s' duméfier d'èsse djondu pa Mariye à l' Trique. Elle èst sti- 
kéye ou fond du trau, qui züne tout doücètemint pou z-atirer 
lès-èfants. Mais tant pire pour zês s'is vont alkiner autoür dès 
prijes, surtout s'il ont lès mwins crüyes : adon Mariye à l' Trique 
rèche fü come in p'tit diâle, èt l'zi fout ène volêye du côps d' 
trique. Èt l' pis d' tout, c'èst qu'éle saye toudi du djonde lu cœür. 
Si elle i arive, v's-astez scroté, mu p'tit Tibaud. Èt dju dirai come 
la viye Fortuna d' mon l' Pâtchoû : 

— «Lu Bon Diu voste âme 

Et |’ diále vos-ochés 

Pou fer dés p'tits mantches du couté ! » 


Dj'ai toudi rut'nu la l'con da Magrite du vi Marchau, ét m' 
pitit frére ossi ; ét i n'è jamais pus sté buziker après lès cayèts 
d' courant. Cu n'ést qu' bin pus taurd, quand dj'ai sté djon.né, 
quu dj'ai apris comint c' qu'on p'lot tchipoter après l'èlèctrique 
sins s' fer chlaker pa Mariye à |’ Trique. Pou c'mècer, i faut bin 
wêter à li du n' nin awèr lès mwins frèches, ca cu p'tite gárce-là 
è toudi ausse du s' fer batijer pou du bon, ét quand èle sint d' 
l'éwe, èle vous rabote pus aujiyemint. Èt pis après, i faut mete 
dés solés avu dés s'méles du cawoutchou, pac' qu'adon, i parait 
quu lès côps d' trique qu’éle vous dérot li r'djibulerint dins la 
binéte. Èt la trwáàjime dès prudances, c'ést du n' jamais buziker 
aprés |’ courant quand i toune. Ca ou moumint qu'il alume, on 
dit qu’ c'est l' diále qui lí rind dul fwace dins sa trique, ét lu cé 
qui djonderot in fil à c' moumint-là, i s'rot stindu fin rede mwárt. 

— « Pitit-èfant, si t' vus qu' tu vikes, 
Tins-t' bin lon du l' Mariye à |’ Trique 
Qui d'meüre dins lès fils électriques ! » 


GLOSSAIRE 
tchapau : corridor rudoubler : corriger par taloche 
travüre : fenll sacadjale, sac-à-diále : enfant difficile 
béroüder : renverser wéri du s'crét : guérir gráce à un don 
pétré : sorbier cabrouyer : détourner de son but 
trouferiye : tourbiére buziker : tripoter 
laner : haleter chlaker : donner un coup de fouet 


rudjibler : rebondir 


La rôye Saint-Djan (1) 


— « Vinez, vinez, més p'tits-èfants 
Dj'irans r'louker la rôye Saint-Djan ! » 
— « Dju m’ dumande bin, mi, Mossieü |’ mwaisse 
Cu quu |’ Bon Diu v'lot don qu'on fiaisse 
| d'vot z-ésse du mou bone umeáür (2) 
Pou 'nn'inventer toutes lès couleürs. 
— « Wétez, wétez, mès p'tits-èfants 
Come èle ruloût la róye Saint-Djan 
I faut quu I’ solé suche pa-dri 
Èt duscatché dins éne trawéye 
Èt qu'i gn-üche ène fine plüve là-dri 
Qui dusgouline djus dés nouwéyes. 
— «Adon, vous wèrez, mès-èfants 
Come ruglatit la róye Saint-Djan. 
« Quand v' l'alez trover t't-au matin, 
C'èst qu'i plüré toute la djoürn&ye 
Rafiez-v' si c'est fin du l' véspréye 
Ca, adon c'ést sine di bon timps. 
« Tapez l'ouy pa d'zous mès-èfants 
Gn-éré éne deuzime róye Saint-Djan ! 
«Ele djond tére au ré du l’ goflète 
Ca dot z-èsse là l' trau dès nütons 
Qu'ont dés p'tites kiyes, dés p'tites fourtchétes 
Tot-en ór dins leü p'tite maujon. » 
— « Âye dés guètes, là, més p'tits-èfants, 
Courans au d'bout du l' róye Saint-Djan ! » 
— « C'èst l' vrai, qu’ leüs téchons sont en-ór ? » 
— « Abiye !, Abiye, dju rapwarterans l' trésôr ! » 
Pus’ c' qu'is courét, pus c' qu'elle èst lon... 
Èt, tot d'in côp.. i gn-é pus pont ! 
— « C'ést bin maléreüs, mès-èfants ! 
Vou-la-là vóye, li róye Saint-Djan ! » 
« Aye è r'vóye : i faut qu'on racoûre » 
Et l’ mwaisse sondje : — « C'ést toudis lu ic; 
Qu'ést-c' qu'i n’ faut nin tüzer come toür 
Pou l'zi fer fere leü jimnastique ! » 
— « C'èst d'éraler, més p'tits-éfants : 
Dju la raurans, la róye Saint-Djan ! » 


(1) róye Saint-Djan, sillon de Saint-Djan : arc-en-ciel. 
(2) moü bone umeûr : fort bonne humeur. 

Et in hora 
(Do payis d' Vireüs) 


Au mitan du brouyârd, à diu qui dj' va t' trouver ? 

Dj'ai bèn dés rises di vèy, s'i gn-a co ène lumiére... 

Dj'ai bèn sür pièrdu m' voye èt dji route sins sawè 

Dj'ai cachi d' tous costés. | n' mi d'meure pus qu'à braire. 


Dj'ai drayi toute ène viye, à m' draner pou lès djins. 

Lès p'tits liards qui dj'ai ieü n'ont nen fwèt éne grosse boüsse. 
| m'a bèn falu tout, pou aléver lès gamins. 

Asteüre dji su tout sed ét iesse tout sei, ca m' cousse ! 


Dji su oute et dj'ai freud, dji sin qui dj' va passer. 

Mais avant d'ènnaler, dj'auré dandji d'ièsse sür 

Qu'i gn-a aute chóse tout-oute du meur qui dj’ va trawer, 
Qui lès pwin.nes qui dj'ai ied, c' n'èst nén dé |’ rostissüre 
Dj'ènn'irè djintimint, sins maniéres ét sins brit. 
En souriyant di vèy més djins au d'bout dé l' nét. 


Michel du Tà, R.N. 


Après l’èsté ! 
(Dé Dong'hiè) 


L'ésté énn'ést ralé, oy! mins po nosse bouneür, 

Lès bwès vont nos siérvé |’ paléte dé leis coleürs ! 

I-n-a dés djénes sé clérs : lés-aubes chonenét ièsse d'ôr, 

Ou bén, parfond rossia, on crwét veüy on trésór. 

N-a co dés tinrés poüsses ; dés sapéns présqué nwérs 
Réglatéchenét se fwárt dins l' solia dé l'éspwér ; 

V'là qué c' n'ést pës on bwès, c'è-st-one lampe, c’é-st-one flame, 
C'é-st-on ciel à |’ vièspréye tot-è-fè, tot-è blames ! 


M. FREVELSHAUSEN. 

Deure 


Viye, t'ès deure po... 

Po totes lès pôvès bièsses 
Lès crausses, lès sins coyène, 
Qui vont fè dol farène 

Po lès tchins dès comtèsses. 


Viye, t'ès deure po... 

Po lès rins dés-ovris 

Qu' macenéyenut nos maujones, 
Divant qu'on gros l'zï done 

Leü condji sins payi. 


Viye, t'ès deure po... 

Po l' baudèt maleureüs 

Qui troupèle dins l' bèrdouye 
Èt qui t' chone qui sès-ouy 
Ont l'air télemint sérieüs. 


Viye, t'ès deure po... 

Po lès tch'fias qui dj' n'a pus, 
Qui |’ gamin satche dissus, 
Sins sawè qui lès sènes 
N'ont qu’ dés fayéyes racènes 


Viye, t'és deure po... 

Po l' brèyau dins s' moqwè 
Qu'on racuse do bribè 

On satchot d' pistolèts, 

Èt qu'on r'waîte di truviès 


Viye, t'és deure po... 

Po mès deus viys solès 
Qu'on z-a cayi o feu. 

Dj' sus portant bin r'plâtrè 


Mins c'ést mi l' maisse do djeu. 


(D'An.yéye) 


G. PUISSANT-CASTRICIANO (li p'tit guèc), R.N. 


Süti ? 
(Di Marcourt) 


DjoC, visèdje do momint. 

Arivèye. Départ. 

Bondjoü. Djusqu'à. 

Ribondjoûs. Adiu. 

Djoû : timps qui s' disfouyetèye. 
Vèye. 


Pièle d'éwe : 

Sins sé ? Avou do sé? 
Pléwe ou lâme ? 

Pièle d'éwe : 

Peür crustal di l'èspwèr. 
Li pus fin. L' pus parfond. 


Vèrt do l' fouye tot rondjant 
Li gris do l' noüléye, 
Oubin 
Lés grifous-ongues do ciél 
Tot d’grétant l' fouye ? 


Qui ¢’ qui distrüt qui ? 
Question qui n' siév à rin. 
Li djeü s’ porsüt. 
Et vos n' l'aréteroz nin. 
Lisa CHASTELET, R.N. 


Dins l’ bodèt 


Dins |’ bodet qui tchaît à poûssêre 
Èt qui sokiye dins nosse gurni, 

Dj'ai trouvé éne bwèsse di blanc fiêr 
Rimpliye avou dés papiscrits. 


Is tirenut bran.mint su l' djanausse 

Cès papis-à do timps passe. 

Dins |’ moncia, gn-a yink qu’ést su l' róse 
Mins li, il a sti imprime. 

C'è-st-in papi di d'vant l'ôte guére. 
A pau prés sür, l'eüre d'audjoürdu, 
Qu'on lomerét ca ène « circulaire ». 
C'tici, on n' l'a nin tapè djus. 


| cause di cinématografe 

Qui mètèt su pid in « Gala ». 
On d'vét moustrer in fotografe 
Èt lès márgayes di c' trèvint-là. 


Il astèt question dé |’ lumiére 

Qu'alét fé baguer lès quinquèts. 

C n'astet d'djà pus l' timps qu' nos grand'méres 
Si lumint avou dés crassèts. 


Advineriz bin li pris des places ? 
Gn-avèt à paurti d' trwés gros sous. 
Dispüs longtimps, come li timps passe! 
Pou trwès gros sous, gn-a pupont d'ous. 


Bwésse di blanc fiér, bwèsse à souvenances, 
Dji v's-ai r'clitchi avou |’ loquèt. 

Lés viys papis, gn-a pont d' doutance 
Ritrouveront leü place dins |’ bodèt. 


Ph. MAUDOUX, R.N. 


L'iviér 


Là l' nive qui tchait à gros plomions ; 
Gn-a tout qu'est blanc, gn-a tout qu’ést gris. 
On direut vèy dés papiyons 
Qu'on nos-avoye du paradis. 


Padri |’ maujon, lès p'titès biésses 
Vont s' mète au r'cwè èt s' richandi. 
Pou lès-èfants, c'è-st-in djoü d' fièsse, 
Gn-a tout qu'est blanc, 
Gn-a tout qu'ést gris. 


L. SOMME, R.N. 

Tchaufadje 
(Dès Tris d' Salzène) 


Nosse grand-père, li ví Twin.ne, si tchaufeüve au bwès. | mè- 
teüve deüs ou trwès cayèts dins l' plate büse, èt insi 'l aveüve 
do feu po tote li chije. 


Nos-ôtes, rwèds gamins, assits pa d'zos li stüve, li dos à li 
tch'minéye, nos l' riwaïtin.n' alumer s' pupe avou one chète di 
bwès. Après l'awè lèyi blameter one miète, i sofleüve li flame. 
Avou li d'bout tot rodje, i fieüve toürner l'atche, dins l' nwâreü 
en fiant dés iüt' èt dès ronds. T'aureüve dit dès stwèles à què- 
we, one danse di viêrs-goyèts ou dès-imaudjes à l' môde d'au- 
djoürdu. 


Ç'asteut |’ momint qu'on s' lumeut à |’ pétrole èt s' tchaufé 
au bwès. 


One miète pus grand, dji m' sovin d'on martchand d' mouyi. 
On grand nwâr diâle avou dès dints totes blankes èt, dins s' cô, 
on rodje mouchwè à pwès. Astampé dins one démonéye tchèrète, 
avou one cloke di keüve tote rilüjante. Deüs chupeléyes, èt vola 
t' saya d' « ménu = siérvu! | r'lisseüve si tas d' mouyi avou |’ 
dos di s' chipe : taureus dit on gros balon d' Toürnai ! 


Do timps dé |’ guére, nos-alin.n' avou one viye vwèture d'éfant 
qwére on satch di fin à |’ fosse dé |’ Gueüye do Leup. Nosse pa 
fieüve one fontin.ne. | méteüve è mitan on saya d'aurziye ét tot 
machi à l'awe, come lès plafoneüs... 


Quand on tchérdjeüve li stüve, ca fieüve des bèlès bleuwès 
flames, bleuwes ét vètes qui copétint : mais ca sinteüve mwaîs 
come lès fors di briqueteüs. 


Pus taurd, do timps d' « Acile Van Ackér », li ci dé l' bataye 
do tchérbon ; èvôye tortos su lès « feüs continus ». Pupont d' 
convóye au matin; pupont d' fin bwés à mète rissuwer o cofe ; 
on côp d' grawiye. èt là |’ feu qui r'purdait! Contin.ne, nosse 
man ! 


Gn-a ieü après |’ timps do p'tit fin tchérbon. Abiye one novéle 
sitüve po polu brûler ci novèle gayetriye-là ! Ca ruv'neut méyeü 
martchi, parait-i ! 

Mins, tout doûcemint, li « mazout », l'ôle di pires, cominceut à 
moussi dins lès maujones... pa bidons, pa tonias, pa citêrnes. 
Pupont d' cindes, dijait-on ! Pupont d' poüssires ! Mwins' èco 
d' bésogne ! Todis pus nawes, lès djins : on-z-a sti j'qu'à mète 
dés pompes po n' pus r'monter lès djusses... ét n' pus èpèstifèrè 
l' cassine quand on spaurdeüve. 


Asteüre, li rwè, c'est l' « chaufáje central ». Là vingt ans, c'ès- 
teüve on tchaufadje di ritches... ; li ossi, i mousse ossi émon lès 
minábes audjoürdu. Adiè, l' culot! Adiè, lès chijes autoü dès 
flames, min.me au-t-truviès dés pwates di vêre. Lès djins qu'avint 
bâti aviè lès-anéyes cinquante sont sórtis d' leüs dètes. Min.me 
dins lès p'tites maujones d'ovris, on-instale.. qui ca seüye au 
mazout' ou au tchérbon. 


Todis pus malaujis, ou pus nawes, lès djins! Volà asteüre 
li gaz « naturel » ! Tchaufadje di fénèyants. Cauves man.nétes : 
jamais ! Tüzadjes po rimpli à timps : nin quéstion ! Réservwárs : 
nin dandji ! 


Ti n'a pus qu'à payi... Èt min.me, vos p'loz payi pa l' banque 
ou l' compte di caisse di ci ou d' ca. 


T'as |’ pompon po |’ momint, m' fi, gaz! Taudje one miéte : 
on n’ t'as nin co causé d' l'« atóme » ? 


Jules dés Tris. 


C’ést I’ viye 


Alons moman ! Ça n' siév à rin d' vos désbautchi 

Èt d' braire ostant, pinséz qu' vos 'nn'aléz en vacances, 

C'ést 'ne miyéte ca dins l' fond, sins qu' ca fuche lon dé-d-ci. 
Dé d'meurer toute mérseüle vos vikèz dins lès transes. 


Rolà gn-aura toufér dés djins à costé d' vous 

Vos causerez avou iun, vos rirèz avou l'óte 

Ca vos f'ra passer l' timps èyèt surtout, surtout 
Vos poüréz, à vo-n-auje, à l' chije, djouwer à cautes. 


Èt vos poüréz, étou prinde saquants clicotias : 

In p'tit meübe, dés fotos pou r'viker vos souvenances. 
Vos vérèz qu’ vos s'rèz bin, i fait prope, i fait bia, 
On-i-ést bin sogni ét... vos avéz dél tchance 

Èl matante da Régine è-st-avoye là ossi. 

En-arivant vos s'rèz d'djà en payis d' con'chance 

Alèz, on, s'i vous plaît, èn' braiyèz pus insi ; 

Bran.mint diyeneut qu' 'nn'aler c'èst come ène ravicance 


Bin seür! lèyi sès djins, s' maujon, ca fait du mau !... 
Sondji qu'on-z-a passè là toute és’ vicairiye 

Eyét qu'à sès viys djoüs i faut 'nn'aler óte paut 

C'ést dûr à-z-avaler !... Qué v'léz, moman ? C'est |’ viye. 


J. SPINOSA, R.N. 


Au culot 
(D'Hondrégny-Villers-la-Loue) 


Souvat das l'oür dè mès-ètés, 
Sondjoüse, au paiyis dj' vas r'mèch'ner 
Alôrs èm' cœür riyant d' sèlo, 

Danse au mitan dès coqu'licots. 


El bouneür, à tenres raiyons d' mièl, 
D'zous !' cièl garni d'in-arc-en-cièl, 
Coule è plâji coume ène carèsse, 

Sucré è swât... don vrai vin d' mèsse ! 


T-a raplichant mès grands cabas, 

Dè paumes d'amour, dè paumes dè djwa, 
Djè m' lâye v'lati conter florète, 

Batez tambours, sounez trompètes ! 


À r'djibaudant das lès tchamps d' blé, 
Dj' raglène lès-oûrs dè mès ètés... 

Dj' l'avoürâ tout bach à confèsse, 

Au culct dj' badive dè tenrèsse ! 


Hélène HANCE-BURQUEL, R.N. 


à swât : à souhait — la paume : l'épi — djibauder : gambader — raglèner : 
ramasser ce qui reste après glanage — badiver : avoir envie d'une chose. 

Décimbe 
(Dè Wègniye) 

Lè vint oüle déssus |’ tri. 
Lès-ârbes plouyèt leü chine. 
Lès djins, l'aîr dèsbèli, 
Règangnèt leü cassine. 
Pis, l' pleuve è dèstrimpé 
Lès mouchans dins l'aurbéye. 
ls s'ant tü tout sbarés 
D' vèy passer lès nuwéyes. 


Aveu lè nüt qui d'tchind 

Èt ravôtiye lè têre, 

Lès brüts djandèt leüs mwins 
Come pou dire ène priyêre : 


Au lan, an n'ôt pus rén 
Qué |’ silince qui sokiye, 
Bérci pa an n' sait nén 
Qué sórciére rapaujiye ! 


Boune anéye 
(De Wègnîye) 


An-é rauyi l' feuya 

Qui rastrind |’ vicairiye 

Et fwait spiter lè sclat 

Dé |’ trintche qui nos roubliye. 


Lé nouvél-an cligne l'oüy 
Come in djon.ne galopin. 
I| r'müwe tant pou fwai s' boüye 
Qu'i traule dins tous lés cwins 


Djwè, santé èt bouneür 

Ramassés à paletéyes, 

C'èst l' mèyeü dés docteürs 
Pou r'couminci l'anéye. 

Lè souwait d'in scrijed 

Qui tchante sé Waloniye, 

C'ést d' sayi d'iésse méyeü 
En |’ véyant pus voltiy ! 

Gérard BAUDREZ, R.N. 


À mi p'tite-fèye 
Po sès deüs-ans. 


(De Waremme) 


Cwand vos sèrez pus grande èt qu' vos k'noh'rez lès mots, 
Si dj' so co chal, si més vilés djambes polèt co 
| m’ pwérter tot-avä sins pon.ne, 
Nos frans d' timps-in timps à |’ pormináde èsson.ne 
È nosse campagne, po v's-aprinde à mî l'èstimer 
Tot v' fant dishovri ses bétés. 


Doücemint, fwèrt doücemint min.me : i n' farét nin roüvi 
Qui vosse vi-pére. adon, sere vrémint on vi : 
Nos-avancerans bin à nos-áhes ; 
D'abórd, ét vos |’ veürez, nos 'nn'árans bin mésáhe 
Pace qui, po ralouk’ tot cou qu’ dji v' vous mostrer, 
Nos d'vrens sovint nos-aréster. 


Nos n' prindrans nin lès grandès routes ét lès pavèyes ; 

N'a co dés p'tites vóyes qui n' sont nin bétonéyes : 
Sèrè cèsses-chal qui nos sürans, 

À risse d'ésse berbotés d' vosse mame, atot rintrant, 

Là qui v's-árez dès tètches su vos blankès tchássétes 
Ou qu' vos solés séront plins d' grétes ! 


Et, si dj’ n'a nin l’ boneür, à |’ fin di més vis djoüs, 
Di v' kidüre è l' campagne come dj'áreüs tant volou, 
O, dji v's-& préye, sáyiz tote seüle... 

Alez-i, mi p'tite mére, sins l' ci qu'áreüt in.mé 
Di v's-éminer à long dés grins ou d'vins lès steüles 
Ou bin â-t-triviès dés tchérwés. 


E I’ pléce dé |’ meune ; dés vwés, "nn'áré brámint dés-ótes : 
Li cisse qui tchante è plope, qui mize divins lès pótes, 
Qui tchoüle è |’ tchabote dès vis sås, 
Qui réye è l'éwe, â coron dés marasses, là-và, 
Ou qui djémih à pid dès tombes, à l' cwène d'ène háye. 
Dès vwès qui v' divwèleront l'Hèsbaye. 


M. JOACHIM. 

Dji m' fou qu'on dije 


Dji m' fou qu'on dije : — « '| aveut dés caurs, 
Ène bèle maujone, in bia djârdin ». 
S'on n’ pout nin dire : — « '| a fait lès paurts 


Sins jamais rouvyi lès vijins ». 


Dji m' fou qu'on dije : — « il ésteut bia, 
Sés-ouy rilüjunt come dés stwales ». 

S'on n' pout nin dire qui padri ca 

Gn-aveut in coeür pus grand qu' sés spales. 


Quand dj'aurai r’sséré més paupiéres 

Qu'on m'aura r'métu là padri, 

D'abórd qu'on dije : — « Va fé t' plandjére 
Twè qu'a toudis véyu volti ». 


Lucien SOMME, R.N. 


Priyére 
(Walon di Bièrtogne) 


Quand dji vé átoü d' mi 

Tant d' miséres ét d' soufrances ; 

Quand dj'intinds qu'on djèmit 

Èt qu'onz-ést dins lès transes ; 

Dji m' di : Poqwè ? 

Dji m' di : Poqwe ? 

Ségneür ! Vos qui sét bin... 

Vos qu'è pwartu la grande creüs d' bwés, 
N' pérmétoz nin 

Qui dj’ piède la fwè. 


Quand dji vè à |’ Tévé 

Dès cadáves su |’ pavé 

Ou bin dés p'tits squèlètes 

Qui vikant cor one miète ; 

Dji m' di : Poqwe ? 

Dji m' di : Poqwè ? 

Ségneür ! Vos qui sét bin... 

Vos qu'è pwartu la grande creüs d' bwés, 
N' pérmétoz nin 

Qui dj’ piède la fwè. 


Quand dj' vè one mére qui pleüre 

Su l' wachai di s' gamin, 

Quand dj' vè lès assazins 

Qui sont lès maisses asteüre 

Dji m' di : Poqwè ? 

Dji m' di : Poqwe ? 

Ségneür ! Vos qui sét bin... 

Vos qu'è pwartu la grande creüs d' bwès, 
N' pérmétoz nin 

Qui dj' piède la fwè. 

Dj' vé lés martchands d' canons 

Qui nourichant lès guères, 

Qu'aimant mi lés milions 

Qui la pais su la tère ! 

Dji m' di : Poqwè ? 

Dji m' di : Poqwe ? 

Ségneür ! Vos qui sét bin... 

Vos qu'è pwartu la grande creüs d' bwés, 
N' pèrmètoz nin 

Qui dj' piéde la fwè. 


Maurice LAMBERT, R.N. 


Prumi bal 


Adjoürdu. Caterine, lu bèle p'tite frèsèye 

Va à bal po l’ tote prumére fèye 

Dédjà èle é-st-épaciéne d'énn'aler 

Oûy, tote lu nut' èle va tchanter 

Ele ni tint pus è place télemint qu'éle su raféye 
Va o manèdje, à tote arédje, â pus abéye 
S'assid, su r'léve, va su r'cwefer 

Si ureüse qu'éle vóreüt tchanter 


Lu v'là o I’ sále, èlle a I’ coür è lièsse 
Por qu'on djon.ne ome avou one bèle tièsse 
S'a ployè d'vant léye po p'leür l'inviter. 


Come élie ést conténe du p'leür insi toürner 
Du tote lu nütéye, nosse Caterine a ri 
Bin damedje quu s' père è l'a v'nu r'qwéri. 


Jiha. 


Li vi ome èt l'èfant 


Pârin, 
Dji vóreüve bin sawè... we c' qui l' solia èva 
Quant-i d'chind padri l' bwès ètür lès deüs aurnias ? 
M'-y-èfant, 


Dès djins vos auront dit qu'i passe di l'ôte costé 

Tot continüwant s' toü, sins jamais s'arèter 

Tot ca c'ést dés ramadjes, i va sofler s' quinquèt 

Dins |' tréfonds dés bouchons su one tatche di mossè. 


Párin, 
Dji vóreüve bin sawé... wè c' qui lès stwèles tchèy'nut 
Dins qués-ètangs catchis, dins qués djárdins pièrdus ? 
M'-y-èfant, 


Dès djins vos-auront dit, qui l' nêt qui lès copind 

Lès sofèle au matin come one lampe qu'on distind, 

Tot ca c'èst dès ramadjes, èles vont come lès bèdéyes 
Bwáre aus pruméres eüres, lès bleuw piéles dé |’ roséye. 


Párin, 
Dji vóreüve bin sawé... wè c' qui l'éwe di Mouse va 
Quand passé Parfondeviye, èle court après |’ batia ? 
M'-y-èfant, 
Dès djins vos-auront dit, qu'èle court jusqu'à l' grande basse 
Èt qu'èlle ï va moru come on djoü qui trèpasse 
Tot ça c'èst dès ramadjes, mi qu'ènn'a tant vèyu 
Dji su là po vos |’ dire, Moüse n'a jamais moru. 
Párin, 
Dji vóreüve bin sawé... wè c' qui l' Bondiè a s' twèt 
Dins qué vile, qué viladje, Li qu'on dit Rwe dès Rwès ? 
M'-y-èfant, 
Dès djins vos-auront dit qu'il é-st-au Paradis 
Achit dins lès nüléyes, sès andjes tot-autoü d' Li 


Tot ca c'ést dés ramadjes, li Bondiè èst d'lé vos 
Il èst là dins vosse coeür, vosse boneür èst s' maujo. 


Párin, 
Dji vóreüve bin sawè... 

M'-y-èfant, 
Si vos v'loz tot sawè, i vos faurè viker 
Dès-ans èt dès-anéyes, cint côps vos trèbuker 
Cint côps racominci, èt quand vos sauroz tot, 
A |’ fin d' vosse vikériye, vos diroz co mwints côps 
Dji vóreüve bin sawè....... ? 


Émile BOTHY, R.N. 


Coradje ! 
(D'Ouyèt) 


Poqwè vos-èwarè insi 

Pace qui |’ vint d' chwache üle par trop fwârt ? 
| n' vos faut nin todi transi, 

Èt z-awé peü qu'on sone à mwárt. 


Poqwè c' qui v' rotoz à bachéte, 

Sins min.me wasu r'lèvè vosse tièsse ? 

Don qu’ ca fait mau, on coeür qui chète ? 
Su I’ dagn, ç' n'ést nin tos lès djoüs fièsse. 


Poqwè v' rafürlè o culot. 

C'èst, bin sûr, po r'mawyi vos pwin.nes, 
Vos deüs mwins crwèjeléyes su vos gngnos 
Po mia l'zi compte totes leüs win.nes. 


Poqwè r'waitoz tofér dri vos, 

En somadjant su |’ timps passé ? 

Vos nwárs djoüs d' pétche sont iute, savoz ? 
Et |’ mwaije sitwèle s'a forpassè. 


Sofloz vosse nèz, r'foürboz vos-ouy, 
| va fé bia, |’ timps s' raclérit, 

Li solia r'ssouwerè lès bèrdouyes, 
Èt vosse deur pwin va ratinri. 


Faut z-awe do coradje 
Plin s' satch, 

Po djouwè |’ comédiye 
Do l' viye. 


André d' mon Chanche, R.N. 


201 


202 


Lèye èt Lë 


-- Dj' voüros bén arindji mès tch'fias. 
Qwè pinsez, vos, d'one pèrmanente ? 
Dëjoz, èstoz dëv'në moya ? 

— Ô! më, po lès djins qu'on fréquente... 
— Djë n' vos cause ni d' ça, énocint. 
C'ést po mé-min.me qué dj' vou iésse bèle. 


— Adon, ë vos faurè bén l' timps... 
— Vi crapëleüs, mougneü d' tchandèles, 


Quand v' m'avoz ië, v's-èstiz contint ! 
Djë v's-a sogni, faït vosse popote... 

Èt asteüre volà ç' quë dj'ètind ! 

— C'èstot po rire... On bètch, viye sote ! 


Jules FLABAT, R.N. 


Chal 
(Di Bwès Borsu) 


Chal, c'éstüt |’ molin, li ri dri l' tchéstia 

Et vélà l'houréye avou l' vi Bon Dju. 

N-a dé timps, c'ést vréy, qui dj' n'i tüzéve pus 
Li viye èst si drole. On s' qwite ét vola! 


..Quond dji m'a r'toürné, l'ome n'éstüt pus là. 
Totes lès steüles lühint; è |' nut’ s'a piérdou... 
Djusqu'ás-éres dé djoü mi djè |’ ratinda, 
Mins dispóy adon dji n' l'a pus r'véyou. 


Quond il èst neüre nut’, tot seü è |’ couléye, 
Tot hoütont hoüler l' bije è l' tchiminèye, 
Dji ratind |’ vi fré. Mins n' rivéré pus... 


Lès bés djoüs d'osté, tot seü, à l' vèsprèye 
Timps qui l' solo s' coüke è cir sins noûlèyes, 
Dji ratind l' vi fré. Mins n' rivêrè pus... 


..Oüy dj'a r'pris l'ostéye, dj'a r'tchâssi l' sârot, 
— Li ci qui m' vi pére alouwa so s' dos — 
Èt dji louke monter l'hignire dé |' blaméye 

Qui dj'a ratoki è fond dé |’ valèye. 


Victor GEORGE, R.N. 


lumiant : 


In sondje 


In sondje, 

Pindu pa in tène filé d'oür, 
Dansoût dins '| bleü stwèli ; 
C'astoüt '| pus bia dès sondjes, 
In sondje in fleür 

Pus lumiant qu'in-ardiè, 

| s' palantoüt à 's colibète 
Avant d'èrtchér. 


— « Qwe v'lez fer d' ça, 

Di-st-i '| sódár, 

Mi, d' vü dès guéres èt dés payis. » 

— «| m' faut dés liárds ét dès mains d'omes, 
Di-st-i ‘| marchand. 


À '| fin ‘| bled sondje 

A v'nu s' rachir, 

Ténre èt peyüle, 

Pus doüs qu'èl duvèt d'in pouyon, 
Lidjêr come ène pal'vole 

Inte lès mains d'in roüleü 
Coudeû d'èstwèles. 


M.-L. LEDRUT-CHOISEZ, R.N. 


lumineux. 


Su l’ voye qu'è va 


El voye è va, dé viládje à viladje ; 

Ele sè coüloüte dé coron à maujon 
Dé saison à mèchon. 

El voye é va, dé vicádje à vicádje, 
Avou dés banseléyes dé tchansons 
Qui s' vont piéde didins lés bouchons, 
Avou dés tchéretéyes dé priyères 

Qui flanicheneut pa d'zous |’ wazon 

Dès cèmintiêres, 

Èt dès bèdots aprijonès 

Padri dès bariêres mijes à crwès, 

Èy avou dès triclèyes dè leups 

Qui s' mèleneut 

Dè v'li fé dès lwès. 

.. Èt mi, avou m' dintèle au point d'èspène, 
Mès vinredis-sints floris d'amoür, 

Mi, djè r'waîte passer lès samwènes 

Su l' timps què m’ coeür djouwe du tamboûr 
Èyèt qu' lès-eüres ès' fèyeneut l' guêre. 


Mins l'èspwâr, li, n'a pont d' frontiêre, 
L'èspwâr... i passe au-t-trèviès d' tout 
Èt parèy au tunèl aveüle 

Finit toudis pa vèy èl djoü. 


J. SPINOSA-MATHOT, R.N. 


O bwès 
(Di Baye) 


Gripè o bwès po s' rapaupi 

Dès brûts èt dès deurès djoürnéyes 
'nn'alè tot seü po mia r'wéti 

Li biatè d' Moüse èt di s' valéye 


Gripè bin wôt où c' qu'on n'ót pus 

Qui |' vint qui tchante dins lès copètes, 
Qu'on spirou qui laït tchaîr on frût 

En discopèçant sès neüjétes 


S'assire one eüre dins lès bouchons 
Ni veüy pérson.ne avau lés vóyes 
S' léyi blonci pa lés mouchons 

Et s' dispiérté, li coedr à |’ djóye. 


Foü dès pisintes süre li soürdant 
Qui vos ramwin.nerè à l' valéye 
Ritrouvè s' vóye au r'glatichant 

D' solia su Moüse pa one trawéye... 


M.-Th. BOLLY. 


Lë èt Lèye 


Dj'a l' tièsse quë toüne, më p'tët poyon, 
N'âriz nï one saqwè à bwêre 

Po m'aidi à mé r'mète d'aplomb... 

One pëtëte gote dins l' kë d'on vêre ? 


— Të d'vros iésse ontieüs, fènèyant, 
Dé v'lë tüti à totes lès-eüres. 

T'é mostères one bèle aus-èfants, 
Es n' volenét pés choüter, asteüre. 


— Enfén, qwé c' qu'é-n-a d' mau à ca? 
Sé dj'a swè, èst-ce qué c'est dé m' faute ? 
— Té n'es qu'à r'laper dé lacia. 

Tén, v'là l' pélon... 

'tincion ! Lés cautes ! 


Jules FLABAT, R.N. 


Atout’ coeür ! 
(D'Hondrégny Villers-la-Loue) 


La viye m'ann-é bayi, 

Pus d'in côp d' pougn au cœür 
Èt dj'à souvat broyi, 

Au culot dés nwareürs. 


Mais à l'ombe dés vérdjis, 
La-bach gn-è don bouneür, 
Tout-au tchu dé m' paiyis, 


D'zous lés peumis à fleürs. 
Coume Eve c'èst « Atout’ coeür ! » 
Quand lès peumes atant meáüres... 
Et lès côps d' pougn au cœür, 
Dje lés r'ewas coume dés fleürs ! 


H. HANCE-BURQUEL. 

« Pareille à ces fleurettes, qui on ne sait comment, prennent 
racine dans les aridités rocheuses, l'enfance insouciante et 
songeuse subsiste à travers les tribulations. Elle a partie liée 
avec le décor du village natal. » 

Jean MERGEAI. 


(« Plein Soleil », juillet 83.) 


Coumat ? 
(Patwas du Jamogne) 


Toutes nos souv'nances du warded d' vatches 
Du nos cœürs rin nu lès-aratche. 


Ateur lés cayaus d’ nos-astroves 
Elle ant créché, djentiyes fleürétes, 
Mélant à nos pônes dès risétes 
Coume lu solo aprés la plove. 


Fleürètes aus racines bin avantes 
V'ètez das lu wayin d' note viye 
Lès féls loyins, dju 'nn'ans saquantes, 
Qui nous r'loyant à note clotchi. 


Du Rósi, R.N. 


astroves : difficultés, peines — bin avante : bien profonde — wayin : 
automne -- fèl : vigoureux, 


Amon nos-ôtes 


Po m' fé bunauje, 
l n' faut qu'one grumiote di bouneür, 
Dè bon timps, dèl tchaleür, 
One gote d'êwe po mès fleürs. 
Saquants spites di solia 
Su lès fleürs di m' baurire, 
Su |’ fine twèle di vos lèpes ; on frum'jon, on sorire. 
Adon ! 
Tot ç' qui vos m' pouriz dire, 

Djè l' sicriré dès mile côps ét pa d' à. 
Dji v' douve mi cœûr séyance tènante, 
Amon nos-ótes, 

Quand i fait bon, li maujone tchante. 


Albert ROUSSEAU, R.N. 

Vèsprèye 
(D'A I' Vile) 


Èm viye toute apoüsseléye d'eüres... 
Et l'órlodje qui rutiye... Asteüre 

El timps ést padri mi, 

Lès nuwédjes ont catchi l' leune, 
Djè deu m' déspétchi 

Pou mète lès d'bouts acheune. 


Cè n'èst pus l' momint d' tüzer, 

ÈI têre è-st-adjaléye 

Eyét m’ coeür a |’ balzin. 

Èlle èst coüte, èl djoürnèye 

Quand on n' compte pus su d'mwin. 


Mins come èl grène qui faït s' plandjêre 
Pou s' déspaupyi quand c' s'ra |’ momint, 
Mès rèves ètou, rolà dins têre, 

Chüront toudis pus lon leü tch'min. 


J. SPINOSA-MATHOT, R.N. 


Les lapins à lunétes 
(Di Wégniye) 


| 
Pouqwè ç' què lès lapins 
Ant dès grandès-orèyes, 
Qu'is toürnèt d' timps-in timps, 
En rècrèstant leü pwèy ? 


Il 
Nén pou s'achide dèssu ! 
An dit qu’ c'ést pou choûter ! 
Pace que d'n'ai jamwais vu 
Dés-oréyes pou danser ! 


ll 
| parait qu’ lès carotes 
Cè n'ést nén pou lès pouyes ! 


Eles sant méyedses qué |’ djote, 
Gn-é rén d' tél pou lés-ouy ! 

IV 
Vos vos d'mandouz putète 
Pouqwè ?... Bén... advinouz ! 
Dès lapins à lunètes... 
Vos 'nn'avouz d'djà vu, vous ? 
Gérard BAUDREZ, 


Li twist 
Li twist, c'è-st-one danse di nosse timps 
Nin trop malaujiye à-z-aprinde. 
On comèladje di trwès mouvemints, 
Qu'i faut cominci pa comprinde. 
Po |’ premi, quand v's-avoz bagni 
À deüs mwins vos frotoz vosse dos ; 
Su ç' timps-là, do l' ponte di vos pids 
Vos spotchoz tot c' qui gn-a padzos. 
Po |’ dérin, faut fé come lès trütes, 
Avou one cróye etur lès fesses, 
Sayoz do scrire quatre-vingt yüt 
Twartchant do dri, su one ardwésse. 

(f) J. PECQUET, 


Li pèlèrinadje 
Gn-a chij ans qu' Mariye èst mariéye 
Et èle vóreut bin on-èfant. 
Elle a d'djà sti l'anéye passéye 
À Notre-Dame dès Bias-Efants. 
— « C'ést vosse deüzyin.me pèlèrinadie, » 
Di-st-i Djàques, en |’ véyant r'passè, 
« Dji vé qu' vos-avoz do coradje, 
« Mais l'óte côp, ca n'a rin donè ? » 


— « Non ét siya », di-st-éle jin.néye, 

« Mais Notrè-Dame a mau compris, 

« Mi djon.ne sœür qui n'ést nin mariéve 
« Est v'nuwe dimeurè avou mi. 

« Figuroz-vos qui c'è-st-à lèye 

« Qui Notre-Dame a sti donè 

« Maugrè qu'elle astait co djon.ne fèye, 
« L'éfant qui dj’ li avais d’mandé. » 


R.N. 


R.N. 


(f) J. PECQUET, R.N. 


Cercle royal littéraire dialectal 
« Lès Rèlis Namurwès » A.S.B.L. 


Edition : « LES CAHIERS WALLONS » 


Rapport 1983 


Notre rapport se limitera exceptionnellement aux onze premiers mois 
de cette année, qui précède le 75* anniversaire de la fondation du Cercle. 


Jusqu'ici, les Rèlis ort tenu onze séances ordinaires, deux séances extra- 


ordinaires, le Comité s'est réuni quarante-six fois. Au cours de ces réunions, 
171 œuvres en vers ou en prose ont été lues et « tam'jiyes su l' passète » 
tandis que des sujets d vers relatifs à la littérature dialectale et notamment 
la question de l'usage du «Wallon à l'école» admis officiellement par 
Monsieur le Ministre Urbain (décret du 24.3.83). 


La revue du Cercle «Les Cahiers Wallons » a publié jusqu'ici dans sa 46* 
année 188 pages des meilleurs textes des Rèlis et d'autres auteurs. A retenir 
spécialement la parution du Prix biennal de littérature wallonne (poésie) 1982 
remporté par Victor George avec « Totes lès-ameürs dè monde » ; la réédition 
de l'œuvre parue en 1912 de L.J.L. Lambillion : « Autoü d' l'aïstréye » et la 
bande dessinée « La Tchalète », textes de L. Mahin (Louline Vôye). 


Les pages hebdomadaires wallonnes de « Vers l'Avenir » nous ont permis 
de lire les « Chijes èt Pasquéyes », les pages wallonnes du « Courrier de 
l'Escaut », de « l'Avenir du Luxembourg », du « Courrier de Verviers, celles-ci 
rédigées par notre président Lucien Léonard et celles de « Vers l'Avenir Huy- 
Waremme » tenues par Charly Dodet. 


Les Rélis ont aussi fait paraitre leurs productions dans de nombreuses 
revues ou publié leurs œuvres : fin 1982 : J. Spinosa-Mathot : « El bos qu'on 
fait lés violes ; 1983 : « Notes Waulsortoises » de A. Wayens dans lesquelles 
on retrouve 39 pages d» textes du Réli Camille Masson (t); 3-83 : André 
Duliére : « Les nouveaux fantómes des rues de Namur; 10-83 : Joseph 
Hanse : « Dictionnaire des difficultés du francais moderne » ; Lisa Chastelet : 
« E l'Ardéne à l' size », contes po p'tits ét grands éfants. 


Nous retiendrons, parmi les conférences, celle de Lucien Somme à Namur : 
« Lettre à Emile Robin » et celle de J. Spinosa-Mathot à la S.L.L.W. à Liège : 
« Wallons aujourd'hui et demain». Au 74° anniversaire R.N.: Philippe 
Maudoux : « L'éritance da mon.nonke Miyin ». 


Participations nombreuses du Cercle ou de ses représentants aux mani- 
festations d'intérét culturel wallon : 12-3 : à la réunion pour la formation 
dans la Province de Namur d'un comité permanent du « Wallon à l'école ». 
Concours de récitations wallonnes dans la Basse-Sambre par les « Scrieüs 

wallons d'après l' Bambwés » (R. Viroux). 18-4 : Neufchâteau à la séance 
extra muros de la S.L.L.W. : présentation du poète Lucien Somme lequel 
offre à son auditoire un éloge remarquable de Léopold Lejeune. 15-5 : 
remise de la Cocâde R.N. 82-83 à Albert Husson, 7-83 à Châtelet : hommage 
à Paul Moureau (50* anniversaire de « Pa d'zos |' Tiyou »). 9-83 : participation 
aux cérémonies des Fêtes de Wallonie à Namur, à l'exposition de livres 
wallons organisée à l'Athénée Royal de Namur ; à Marche, à la Foire aux 
lettres confidentielles de Wallonie. 10-83 : contacts avec l'Office culturel 
régional de Champagne-Ardennes pour le Festival du livre ardennais. 10-83 : 
le président L. Léonard à la réception de Joseph Hanse aux Musées Royaux 
des Beaux-Arts à Bruxelles. Moustier-sur-Sambre (23-10) : 10* anniversaire 
du Centre Culturel Gabrielle Bernard. Présence à la Foire aux livres de 
Wallonie à Liège. J. Galer et J. Spinosa-Mathot au Festival de la Jeunesse 
wallonne (déclamations et récitations) organisé par la F.R.L.D. du Brabant 
Wallon (section « Le Wallon à l'école) (250 participants dont 56 de la Province 
de Namur). A citer les activités culturelles dans leurs régions des Rélis : 
G. Baudrez, A. Dardenne, J. Galer, H. Lerutte, L. Somme, J. Spinosa-Mathot, 
E. Montellier, M. C. Hóte, J. Tombal, M. Vervotte, R. Viroux, etc. 


En ce qui concerne le « Wallon à l'église », nous devons constater son 
expansion croissante sous l'égide d'un clergé soucieux d'apporter aux fidèles 
la bonne parole dans notre langue locale. Nombreuses messes et homélies 
en wallon, la dernière en date le 25-9 à Floriffoux, 


Quant au « Wallon à l'Ecole» parution du premier numéro de «Scoli 
Walon ». Nombreuses réunions notamment à Jambes (F.R.L.D.P.N.) et à Namur 
le local des « Rélis Namurwés » ayant été mis à la disposition du « Walon à 
l'école » pour leurs séances depuis le 18-6. J. Spinosa-Mathot nommée vice- 
présidente du « Wallon à l'école, Namur », J. Galer, trésorier. La F.R.D.L. de 
la Province de Namur tient aussi ses assemblées au méme local. 


Emissions diverses à la Radio et à la T.V., derniére en date, interview de 
Simone dé l' Gouléte sur le folklore dans la Vallée du Viroin (Télétourisme). 


Le Cercle vient de marquer, par une lettre adressée à la Radio-Télévision 
Belge, ses craintes quant à la restructuration envisagée des émissions des 
spectacles wallons. 


Nombreuses pièces de théâtre dont celles d'auteurs Rélis, jouées dans 
le Centre Wallon dont à Graide : « Les fleürs du Bon Dié » de Marc Dacos. 


Reprise des cours de Wallon par notre président Lucien Léonard le 30 
novembre (11° année); avec, en support, un concours dans « Chijes ét Pas- 
quéyes ». Le Wallon chez soi, li Walon è s' maujo : 20 chroniques 29-11-83 
au 10-4-84. 


La S.L.L.W., dans le but d'entamer une illustration de la littérature wallonne 
au moyen de cassettes, a demandé à ses membres Rélis Namurwès de lul 

présenter des propositions aisément réalisables. Grâce au R.P. Guillaume 
et aux services des Facultés, les approches ont été facilitées : des enre- 
gistrements à l'essai sont au stade de la réalisation. 


Les Rèlis se sont affirmés dans leur devise « Wêre maïs bon ». 


C'est ainsi que Victor George s'est vu décerner le Prix biennal de poésie 
1982 du Ministère de la Communauté Française avec « Totes lès-ameürs dè 
monde ». Qu'il soit ici remercié d'avoir consacré son talent et son prix à 
l'édition des C.W. n? 3 de cette année. C'est sur 21 concurrents que le 
Cercle a, comme nous l'avons indiqué plus haut, obtenu (2-83) le second 
prix du « Concours d'Histoire 1982 du Crédit Communal » avec « Wallonie, 
connais-toi, toi-même ». Le Concours du journal «Vers l'Avenir» et des 
« Rélis Namurwès » qu. avait pour sujet : «Li bataye dès Nèrvyins » voyait 
s'inscrire 60 concurrents adultes et 143 écoliers. Parmi les lauréats, J. Tombal, 
Mme Tabareux, M. Vervotte, M. Neuville, Ph. Maudoux, G. Baudrez, G. Gillard, 
A. Husson ; section écoles : Lycée de Dinant, Institut N.-D. de Gembloux, 
Ecole Mixte de Jauche Lycée de l'Etat à Eghezée. 5-83 : Ernest Montellier, 
lauréat du « Prix de la courtoisie » de l'A.C.N. à Namur. Ph. Maudoux, Cocar- 
dier R.N., Médaille d'Or au concours «La Wallonie» à Liège (1982). G. 
Puissant : Médaille de Vermeil au Concours international de l'Académie de 
Lutèce. A la Fédération littéraire dramatique wallonne à Liège (50° anniver- 
saire) : Marc Dacos, 2* prix, avec sa pièce, une de plus, « Li tchambe n° 13 ». 
Prix également au « Prix Byloo » à Châtelet ; au concours de « La Marlagne » : 
1er prix : G. Baudrez, ensuite : Ph. Maudoux, M. Dacos, Edg. Gérard. Le 18-9 
à Bruxelles, remise à J. Spinosa-Mathot du prix de l'AREW pour son livre 
« Par bribes et bouts ». 17-9 à Namur : abbé A. Henin : Prix Jh Calozet pour 
sa nouvelle « Minette dès Leüs. 17-9 : Jacques Calozet reçoit la Gaillarde 
d'Argent de la Ville de Namur. 9-83 : Roger Viroux, 3e Prix de poésies wal- 
lonnes du groupe « Syllabe » à Chátelet. 10-83 : Albert Husson, Prix de la 
Gaume. 


Sont devenus membres effectifs (12-2) : Michel Dricot de Vireux-Wallerand 
(Ardennes françaises) et Henri Famerée de Ohey-Gesves ; membres adhé- 
rents : 12-6, Mme Ledrut-Choisez, de Nivelles; 19-11, Georges Warnier, 
d'Evelette. 


Ont rejoint le Paradis des Rélis : 7-3, Georges Beauraind ; 9-3, Josy Muller 
(t Italie) ; 30-4, Clément Dimanche ; 25-8, Jh Pecquet; 17-11, A. Husson. 


Enfin, en remerciant tous les membres du Cercle de leur inlassable 
dévouement au renouveau dialectal wallon, nous voudrions ajouter que le 19 
novembre nous avons « bistoké » notre président toujours modeste et sa 
dame qui nous avait tu la date de leurs noces d'or. 


Les Secrétaires : 
H. JACQUES et J. GALER 

— Dialecte wallon - Loisir et Culture, C.W.4/ 69, 32 p. 40,- 


— Les Airs do Payis Walon, C.W. 8-11/74, 82 p 85. 100. 
— Fleürs Dialectales, 40 écriv. wallons, 84 p 120.- 
— Deux messes, C.W. 8-9; 73, 24 p. 40,- 

— Les Cahiers Wallons, Coll. années 1947 à 1974, par an 250,- 
-- Vignettes, textes wallons p' corresp., fles de 16 5 f. : 30,- / 8 f. : 40- 
-- Wallonie, connais-toi toi même, Wallonie 2500 
C.W.7,8,9-1980, ord. et n? spécial 80,- 120, 
- Version anglaise (Wis.) C.W. 12/82 hors série 120,- 

* — Prix Michaux 1975, poèmes, C.W. 8/75, 16 p 35,- 


(+) ROUSSEAU Félix, Résid., Bd Frère Orban, 2, B. 1, Namur 
(*) — Namur, Ville mosane, 3° édit, (en prép.) 
— La Wallonie, Terre Romane, 5° éd., rev. augm. et ill 
« Institut Jules Destrée », 10, rue du Tunnel, Couillet 180,- 

— Propos d'un Archiviste sur la Littér. Dialect. Namur 


1'e partie C.W. 1-2-3/64, 116 p. 70,- 95. 
2"* partie C.W 1-2/65, 88 p. 60. 90. 
— L'Entre-Sambre-et-Meuse, C.W. 7/66, 10 p 40,- 

C W. 1782, 20 p 40,- 
(T) ROYNET Olivier (Fenffe) — C.W. 2-3-4/68, 64 p 50,- 
(+) SEVRIN Isidore (Lesves) — C.W. 8/68, 16 p. 30.- 
SMAL Georges (Houyet) 
— Vint d' Chwache, poèmes, C.W. 2/53, 56 p. 80,- 
— Cayôs d'éwe, poèmes, C.W. 6-7/ 73, 30 p 50,- 80. 
(*) SOMME Lucien (Florennes), 77, r. l'Agasse, Gembloux 
(*) — Paus-ès Pisintes, 23 p. poèmes, Gembloux, 1965 30,- 
— Vi Payis, Prix Michaux 1974, C.W. 4/5, 16 p 30.- 
— Viye di djint 50,- 
— C.W. 10/6, 16 p 30,- 
SPINOSA-MATHOT J. (Sautour), r. Balance, 25, Philippeville 
(°) — AT Taye aus fréjes, poèmes, 52 p. 70.- 
(*) — Feuwèyes, poemes 80.- 
(*) — Tchac-tchac pèrnèlis, poèmes 75,- 
SURKOL J.-P. (Ottignies) -- N° spécial, C.W. 5/73, 20 p. 30,- 
(t) THIRIONET Edouard (Namur) — C.W. 1-2/62, 32 p. 90,- 

— Dins més CAYAUS, poemes, C.W. 2/59, 24 p 35.- 
— Vicadje, poèmes, C.W. 3/67, 16 p. 30,- 
VANORLE Robert (Hilécéne) — Poèmes, C.W. 5/7, 16 p 30,- 

(t) WARTIQUE Edmond (Arsimont) 

N.B. Les Cahiers Wallons. fondées en 1937 par Eugène GILLAIN, au service de la 
Litterature Dialectale, vous offrent chaque année 10 numéros - plus ou moins 200 
pages - pour une cotisation de « 300,- (ord.) », « 500,- (protect.) », « 625,- (hon.) », 
« 450,- min. (Etranger; » au C.C.P. 000-0795697-06 de «Les Rèlis Namurwès », 
a.s.b.l. « Les Cahiers Wallons », 15, rue J. Hamoir, 5000 Namur. 

